
Văzute prin ochii lui Feyre și ai lui 
Rhysand, evenimentele din această 
carte, care au loc la câteva luni după 
întâmplările răvășitoare din Regatul 
aripilor şi al pieirii, fac trecerea către 
următoarele volume din seria Regatul 
spinilor şi al trandafirilor. 

Feyre, Rhys și prietenii lor sunt 
încă ocupați cu reconstrucția Regatului 
Nopţii și a lumii de dincolo de el, atât 
de schimbate de lucrurile pețrecute cu 
câteva luni în urmă. Dar Solstițiul de 
Iarnă se apropie. El reprezintă promi- 
siunea unei linişti câștigate cu: greu. 
Totuși, atmosfera festivă nu poate să 
îndepărteze umbrele trecutului. Primul 
ei Solstițiu în postura de Mare Lady îi 
aduce lui Feyre emoţii nebănuite. Ea 
descoperă că cei care îi sunt dragi au 
mai multe răni decât şi-ar fi imaginat. 
În urma lor rămân cicatrici care vor 
avea un impact uriaș, deși greu de an- 


ticipat asupra Regatului Noptii. 

CAPITOLUL 
[ 


Feyre 


Prima ninsoare a iernii se abătuse asupra Velarisului în urmă cu 
o oră. 

Pământul înghețase în sfârşit săptămâna precedentă şi, înainte 
să termin de mâncat pâinea prăjită și şunca de la micul dejun, 
însoţite de o ceaşcă de ceai, o pulbere fină şi albă acoperise calda- 
râmul spălăcit. 

Habar n-aveam unde era Rhys. Nu era în pat când mă trezisem, 
partea lui de saltea răcindu-se deja. Nu era ceva neobişnuit de 
vreme ce, zilele astea, amândoi eram până peste poate de ocupați. 

Stând la masa lungă din lemn de cireş din casa de la oraş, m-am 
încruntat la vârtejul de zăpadă de dincolo de vitralii. 

Cândva, prima zăpadă mă îngrozise; cândva, trăisem cu spaima 
iernilor lungi și grele. 

Însă cu aproape doi ani în urmă, o iarnă lungă și grea mă obli- 
gase să mă aventurez departe în pădure în acea zi. O iarnă lungă şi 
grea mă adusese aproape de pragul disperării, conducându-mă, în 
cele din urmă, aici - la această viaţă, la această... fericire. 

Zăpada cădea, fulgii imenşi aterizând pe iarba uscată a micii pe- 
luze din fața casei, acoperind ţepii şi bolțile gardului decorativ de 
dincolo de aceasta. 

Înăuntrul meu se agita o putere rece şi scânteietoare ce sporea 
cu fiecare fulg care dansa în aer. Da, eram Marea Doamnă a Regatului 
Nopţii, dar şi binecuvântată cu darurile tuturor celorlalte regate. 
Acum, Iarna părea că voia să se joace. 

În sfârşit destul de trează încât să fiu coerentă, am coborât scutul 
de diamant negru care îmi păzea mintea şi am trimis un gând pe pun- 
tea dintre sufletul meu şi al lui Rhys. „Unde ai fugit atât de devreme?“ 

Întrebarea mea s-a stins în întuneric — un semn sigur că Rhys nu 
era în apropierea Velarisului. Probabil nici măcar între granițele 
Regatului Nopţii. Nici acesta nu era un lucru neobişnuit - în ulti- 
mele luni, vizitase aliaţii de război ca să întărească relaţiile, să pună 
bazele negoțului şi să le verifice intenţiile de după căderea zidului. 
Când treburile mele îmi permiteau, îl însoțeam deseori. 

Am terminat ce aveam în farfurie, am băut restul de ceai şi 
m-am îndreptat spre bucătărie. Jocurile cu gheaţa şi zăpada puteau 
să aştepte. 

Nuala pregătea deja prânzul la masa de lucru, fără geamăna ei, 
Cerridwen, însă am alungat-o când a încercat să îmi ia vasele. 

- Pot să le spăl eu, i-am spus în loc să o salut. 

Ocupată cu gătitul unui fel de plăcintă cu carne, fantoma mi-a 
zâmbit cu recunoştinţă şi m-a lăsat să le spăl. Nu vorbea prea mult, 
deşi despre niciuna din gemene nu se putea spune că era timidă. Cu 
siguranță nu când lucrau - spionau - pentru Rhys şi Azriel. 

- Tot mai ninge, am observat oarecum inutil, uitându-mă pe fe- 
reastra bucătăriei la grădina de dincolo cât am clătit farfuria, furcu- 
lita şi ceaşca. Elain pregătise deja grădina pentru iarnă, acoperind 
tufele şi straturile mai delicate cu pânză groasă de sac. Mă întreb 
dacă o să se oprească ninsoarea. 

Nuala a întins bucata de aluat împletit peste plăcintă şi a început 
să lipească marginile, mişcându-şi rapid degetele fumurii. 

- O să fie frumos să avem zăpadă la Solstiţiu, a spus cu o voce 
vioaie și liniştită în același timp. Plină de şoapte și umbre. În unii 
ani, poate să fie destul de cald. 

Avea dreptate. Solstițiul de Iarnă era peste o săptămână. Nu 
eram Mare Doamnă de prea mult timp şi, prin urmare, nu ştiam 
care trebuia să fie rolul meu oficial. Dacă trebuia să rugăm o Mare 
Preoteasă să oficieze vreo ceremonie odioasă, așa cum făcuse Ianthe 
anul trecut... 

Un an. Pe toţi zeii, trecuse aproape un an de când Rhys renunţase 
la o înţelegere, disperat să mă ducă departe de otrava Regatului 
Primăverii, să mă salveze de propria-mi disperare. Dacă ar fi întâr- 
ziat măcar un minut, Mama ştia ce s-ar fi întâmplat și unde aş fi 
fost acum... 

Fulgii roiau prin grădină, lipindu-se de fibrele maro ale pânzei 
de sac ce acoperea tufele. 

Partenerul meu - care se străduise din răsputeri şi atât de dezin- 
teresat, fără să spere că aveam să fiu vreodată cu el. 

Amândoi luptaserăm şi sângeraserăm pentru acea iubire. Rhys 
murise pentru asta. 

În visele şi reveriile mele, încă mai trăiam momentul acela, încă 
mai vedeam cum îi arătase chipul, cum pieptul nu i se ridicase, şi 
cum legătura dintre noi se sfâșiase. Însă, în piept, tot mai simţeam 
golul în care fusese legătura, unde fusese el. Chiar şi acum, cu legă- 
tura dintre noi care curgea din nou ca un râu înstelat, ecoul dis- 
pariţiei sale zăbovea. Mă trezea din somn; mă întrerupea dintr-o 
conversație, din pictat sau când mâncam. 

Rhys ştia exact de ce erau nopți în care mă ţineam mai strâns de 
el, de ce erau clipe când, în lumina strălucitoare a soarelui, îl luam 
de mână. Ştia, pentru că eu ştiam de ce uneori privea în gol, de ce 
ocazional pur şi simplu clipea la noi toți ca şi când nu prea i-ar fi venit 
să creadă și își masa pieptul ca şi cum ar fi vrut să-şi aline o durere. 

Munca ne ajutase pe amândoi, dându-ne o ocupaţie şi obli- 
gându-ne să ne concentrăm; uneori, liniştea şi zilele de odihnă în 
care toate gândurile mă prindeau, în sfârşit, în capcană mă îngro- 
zeau - când eram singură şi-mi aduceam aminte cum Rhys zăcea 
mort pe solul pietros, cum regele Hybernului îi rupea gâtul tatălui 

meu, iar toți acei illyrieni doborâți din văzduh cădeau pe pământ 
precum cenușa. 

Probabil că, într-o zi, nici măcar munca n-ar mai fi fost de ajuns 
să-mi stăvilească amintirile. 

Din fericire, ne rămânea destul de muncă pentru viitorul apro- 
piat. Reconstruirea Velarisului după atacurile Hybernului era doar 
una dintre multele sarcini importante, căci şi alte lucruri trebuiau 
făcute şi în Velaris, şi dincolo de acesta: în munții Illyrieni, în Oraşul 
Cioplit, în imensitatea întregului Regat al Nopţii, dar şi în alte re- 
gate din Prythian. Şi în noua lume care se ivea dincolo de toate. 

Dar, pentru moment, cel mai important era Solstiţiul, cea mai 
lungă noapte a anului. M-am întors de la fereastră spre Nuala, care 
se ocupa încă de marginile plăcintei. 

- Este şi aici o sărbătoare specială, nu? am întrebat cu nonşalanţă. 
Nu doar Iarna şi Ziua. Şi Primăvara. 

- O, da! spuse Nuala, aplecându-se peste masa de lucru ca să-şi 
studieze plăcinta. Era o spioană pricepută - instruită chiar de 
Azriel — şi o maestră în bucătărie. O îndrăgim! Este intimă, plă- 
cută, minunată. Ne oferim cadouri, ascultăm muzică, mâncăm și 
uneori sărbătorim sub lumina stelelor... 

Era cu totul altfel faţă de petrecerea la care fusesem obligată să 
particip cu un an în urmă: una grandioasă, dezlănțuită şi care dura 
zile-n şir. Dar... cadourile. 

Trebuia să le cumpăr cadouri tuturor. Nu eram nevoită, ci îmi 
doream să o fac întrucât prietenii mei - acum, familia mea - lupta- 
seră, sângeraseră şi aproape muriseră. 

Mi-am alungat din minte imaginea în care Nesta se apleca peste 
Cassian care era rănit, amândoi pregătiți să moară împreună în- 
fruntându-l pe regele Hybernului. În spatele lor era cadavrul ta- 
tălui meu. 

Mi-am mişcat gâtul dintr-o parte în alta. Ne-ar fi prins bine să 
sărbătorim ceva. Era deja o raritate ca noi toţi să ne adunăm mai 
mult de o oră sau două. 

- Este şi o perioadă de odihnă, a continuat Nuala. Şi un moment 
în care să ne gândim la întuneric şi la cum îi permite luminii să 
strălucească. 

- Are loc vreo ceremonie? 

Fantoma a ridicat din umeri. 

- Da, dar nu merge niciunul dintre noi. Este mai mult pentru cei 
care vor să onoreze renașterea luminii şi care, de obicei, îşi petrec 
toată noaptea în întuneric deplin. Ea a schițat un zâmbet. Nu e cine 
ştie ce noutate pentru mine şi sora mea. Sau pentru Marele Lord. 

Dând din cap, am încercat să nu par prea uşurată că n-aveam să 
fiu târâtă la un templu preţ de câteva ore. 

Lăsând vasele curate la scurs pe micul raft din lemn de lângă 
chiuvetă, i-am urat lui Nuala „succes“ cu masa de prânz şi am urcat 
în camera mea de la etaj ca să mă îmbrac. Cerridwen pregătise deja 
hainele, dar geamăna Nualei tot nu şi-a făcut apariția când am îm- 
brăcat puloverul gros de lână neagră, pantalonii negri mulaţi şi ciz- 
mele căptuşite cu lână, înainte să îmi împletesc părul la spate. 

În urmă cu un an, fusesem forțată să port rochii și bijuterii fine 
şi obligată să defilez în fața unei curţi care se holbase la mine ca la o 
iapă de preţ. 

Aici... Am zâmbit uitându-mă la brățara din argint şi safir de la 
mâna stângă, la inelul pe care-l câştigasem de la esătoarea din 
Pădure. 

Zâmbetul mi-a pierit oarecum. 

Puteam s-o văd şi pe ea; să văd cum Stryga stătea înaintea re- 
gelui Hybernului, plină de sângele prăzii ei când el îi cuprinsese 
capul cu mâinile, îi rupsese gâtul şi, apoi, o aruncase fiarelor lui. 

Mi-am strâns pumnul, inspirând pe nas şi expirând pe gură, 
până când strălucirea din membrele mele s-a estompat, iar pereții 
camerei au încetat să mă mai apese. 

Până am reuşit să observ amestecul de obiecte personale din ca- 
mera lui Rhys - camera noastră. Nu era un dormitor mic, dar, în 
ultima vreme, începuse să mi se pară... neîncăpător. Biroul din 

palisandru de lângă un perete era plin cu hârtiile şi registrele aface- 
rilor noastre; acum, aveam bijuterii şi haine şi aici, şi în vechiul meu 
dormitor. Şi mai erau şi armele. 

Pumnale şi săbii, tolbe şi arcuri. Buzduganul greu şi urât pe care 
Rhys îl lăsase cumva lângă birou, fără să observ, mă făcea să mă mir. 

Nici măcar nu voiam să ştiu. Deși nu mă îndoiam că, într-un fel, 
avea legătură cu Cassian. 

Bineînţeles, puteam să depozităm totul într-un spațiu dintre ţinu- 
turi, dar... M-am încruntat văzând cele două săbii illyriene ale mele, 
rezemate de dulapul înalt. 

Dacă am fi rămas înzăpeziţi, probabil aş fi profitat de ziua aceea 
ca să organizez lucrurile, să găsesc loc pentru toate... mai ales pen- 
tru buzduganul acela. 

Ar fi fost o provocare, de vreme ce Elain încă ocupa un dormitor 
de pe hol. Nesta îşi alesese o casă în cealaltă parte a oraşului, una la 
care am ales să nu mă gândesc prea mult timp. Lucien se mutase 
într-un apartament elegant de lângă râu la o zi după ce revenise de 
pe câmpul de luptă. Şi din Regatul Primăverii. 

Nu îl întrebasem pe Lucien nimic de vizita... făcută lui Tamlin. 

Nici Lucien nu explicase de ce avea un ochi vânăt şi buza cră- 
pată, ci doar ne întrebase pe mine şi pe Rhys dacă ştiam un loc în 
care să stea în Velaris, de vreme ce nu voia să ne stânjenească și 
mai mult rămânând în casa de la oraş și nu-și dorea să fie izolat în 
Casa Vântului. 

Nu spusese nimic de Elain sau de apropierea de ea. Elain nu îi 
ceruse să rămână sau să plece şi nu lăsase să se înţeleagă dacă îi păsa 
ori nu de vânătăile de pe faţa lui. 

Dar Lucien rămăsese şi găsise cu ce să-şi umple timpul, deseori 
plecând preţ de câteva zile sau săptămâni în şir. 

Şi totuşi, chiar dacă Lucien şi Nesta stăteau în propriile aparta- 
mente, casa din oraș era cam mică zilele acelea. Chiar și mai mică 
dacă Mor, Cassian şi Azriel rămâneau peste noapte. Casa Vântului 

era prea mare, prea oficială şi prea departe de oraş. Drăguţă pentru 
o noapte sau două, dar... îmi plăcea casa asta. 

Era căminul meu. Primul cămin adevărat. 

Şi ar fi fost frumos să sărbătoresc Solstiţiul aici. Cu ei toți, chiar 
dacă ne-am fi înghesuit. 

M-am încruntat la grămada de hârtii pe care trebuia să le or- 
donez: scrisori din partea altor curţi, a preoteselor aflate în căutarea 
unor funcții şi de la regatele umane şi ale spiriduşilor. Trecuseră 
deja câteva săptămâni de când le amânam și în dimineaţa asta le 
pusesem în sfârşit deoparte ca să le citesc. 

Marea Doamnă a Regatului Nopţii, Apărătoarea Curcubeului și 
a... Biroului. 

Am pufnit, aruncându-mi cosiţa peste umăr. Poate că, de Solstiţiu, 
aveam să-mi angajez o secretară personală, drept cadou - pe cineva 
care să citească lucrurile acelea şi să le răspundă, să aleagă ce era 
important şi ce putea fi ignorat. Pentru un pic de timp în plus 
pentru mine, pentru Rhys... 

Trebuia să mă uit la bugetul regatului, pe care Rhys nu se sinchi- 
sise niciodată să îl respecte, şi să văd ce putea fi modificat ca să fac 
aşa ceva să fie posibil. Pentru el şi pentru mine. 

Ştiam că vistieria noastră era imensă, că ne puteam permite cu 
uşurinţă asta fără să ne ştirbim câtuși de puţin averea, dar nu mă 
deranja să lucrez. De fapt, îmi plăcea munca. Țineam la teritoriul 
şi la poporul acesta la fel de mult ca la partenerul meu. Până cu o 
zi în urmă, îmi petrecusem aproape toate orele din zi ajutându-i; 
până mi se spusese politicos şi cu graţie „du-te acasă şi bucură-te 
de sărbătoare“. 

După război, oamenii din Velaris acceptaseră provocarea de a-şi 
reconstrui oraşul şi de a-şi ajuta semenii. Mai multe societăţi se 
înființaseră ca să sprijine orașul înainte ca măcar să-mi dau seama 
cum aş fi putut să-i ajut. Aşadar, mă oferisem voluntară pentru câ- 
teva dintre acestea, sarcinile variind de la găsirea unor case pentru 
cei strămutați din cauza prăpădului, vizitarea familiilor afectate în 

timpul războiului şi ajutorarea celor fără adăpost sau bunuri, pregă- 
tindu-i pentru iarnă cu haine noi și provizii. 

Toate treburile erau importante; toate erau bune şi satisfăcătoare. 
Şi totuşi... mai era ceva. Puteam face mai multe ca să ajut. Personal. 
Doar că nu îmi dădusem încă seama ce anume. 

Nu eram singura nerăbdătoare să îi ajut pe cei care pierduseră 
atât de multe. Cu prilejul sărbătorii, voluntarii nou sosiți aglome- 
raseră sala publică de pe lângă Palatul Aţei şi Bijuteriilor unde își 
aveau sediul multe societăţi. „Ajutorul tău a fost decisiv, Lady“, îmi 
spusese o intendentă filantroapă cu o zi în urmă. „Ai venit aici 
aproape zilnic şi te-ai epuizat muncind. la-ţi liber săptămâna asta! 
O meriţi. Sărbătoreşte cu partenerul tău.“ 

Încercasem să mă împotrivesc, insistând că erau încă multe 
haine de împărţit, mai multe lemne de foc de distribuit, dar spiri- 
dușul pur şi simplu gesticulase către voluntarii din jurul nostru, 
care umpleau până la refuz sala publică. „Avem mai multe ajutoare 
decât ne-am aşteptat.“ 

La a doua încercare de a obiecta, mă dăduse afară pe uşa de la 
intrare şi o închisese în urma mea. 

Înțelesesem ideea. De la toate organizaţiile pe la care trecusem 
în după-amiaza zilei de ieri auzisem aceeaşi replică: „Du-te acasă şi 
bucură-te de sărbătoare!“ 

Aşa făcusem. Cel puţin, prima parte, cu plecatul acasă. Cât des- 
pre a mă bucura de sărbătoare... 

Răspunsul lui Rhys la întrebarea pe care i-o adresasem mai de- 
vreme, dorindu-mi să aflu unde era, a licărit în cele din urmă prin 
legătura dintre noi, purtată de un vuiet întunecat şi sclipitor de pu- 
tere. „Sunt în tabăra lui Devlon.“ 

„Ţi-a luat atât de mult să răspunzi?“ Da, Munţii Illyrieni erau la 
mare distanță, dar nu ar trebuit să-i ia minute în şir ca să îmi 
răspundă. 

El a râs. „Cassian tot sporovăia. Nici măcar nu s-aoprit să respire.“ 

„Bietul meu copilaş illyrian. Chiar te chinuim, nu-i aşa?“ 

Veselia lui Rhys s-a unduit spre mine, mângâind cea mai lăun- 
trică parte din mine cu mâini învăluite în întuneric. Dar s-a oprit, 
dispărând la fel de repede cum apăruse. „Cassian discută cu Devlon. 
Vorbim mai târziu!“ Atingându-mi uşor simţurile, el a dispărut. 

Urma să primesc în curând un raport complet privind situaţia, 
dar, pentru moment... 

Am zâmbit fulgilor care dansau dincolo de ferestre. 


+. 


CAPITOLUL 
2 


Rhysand 


Era abia nouă dimineața, iar Cassian își ieşise deja din pepeni. 

Soarele străveziu de iarnă încerca și nu reușea să treacă de norii 
care se iveau deasupra Munţilor Illyrieni, iar vântul vuia peste vâr- 
furile gri. Zăpada măsura deja câţiva centimetri în tabăra agitată, o 
imagine a ceea ce avea să se întâmple curând în Velaris. 

Ningea când plecasem la răsărit - poate că, la întoarcere, aş fi 
găsit deja un strat gros acoperind pământul. Nu avusesem şansa să 
o întreb pe Feyre despre asta în timpul scurtei conversații purtate 
prin legătură în urmă cu câteva minute, dar poate m-ar fi însoțit la 
plimbare prin zăpadă, poate m-ar fi lăsat să îi arăt cum licărea 
Orașul Înstelat sub omătul proaspăt. 

Într-adevăr, partenera mea și orașul păreau într-o altă lume, 
departe de agitația din tabăra Windhaven, culcușşit într-o trecă- 
toare montană lată, la mare altitudine. Nici măcar vântul învio- 
rător care trecuse printre piscuri, defăimând chiar numele taberei, 
ridicând fuioare de zăpadă, nu îi împiedica pe illyrieni să îşi facă 
treburile zilnice. 

Războinicii îşi începeau instrucția în diversele ringuri care se 
deschideau într-o prăpastie spre mica vale de dedesubt, iar cei 
care nu erau prezenţi erau plecaţi să patruleze. Masculii care nu 

ajunseseră războinici se îndeletniceau cu sarcinile breslelor, fie că 
erau negustori, fierari sau cizmari. Femelelor le revenea corvoada 
treburilor casnice. 

Însă ele nu o percepeau astfel. Niciuna. Dar fie că erau bătrâne 
sau tinere, sarcinile pe care trebuiau să le îndeplinească rămâneau 
aceleași: gătitul, curăţenia, educarea copiilor, croitoria, spălatul ru- 
felor... Era o onoare să se ocupe de astfel de lucruri, iar ele dădeau 
dovadă de mândrie şi hărnicie. Însă nu când asta se aștepta de la 
toate femelele din tabără, şi când se eschivau de la acele îndatoriri, 
erau pedepsite - fie de una dintre cele şase mame din tabără, fie de 
masculul care le controla viața. 

De când mă ştiam, pentru poporul mamei mele, aşa stăteau lu- 
crurile în locul acesta. Lumea renăscuse în lunile de război anteri- 
oare, zidul dispăruse şi totuşi, unele chestiuni nu se schimbaseră. 
Mai ales aici, unde schimbarea se petrecea mai lent decât se topeau 
ghețarii împrăștiați prin aceşti munți. Tradițiile vechi de mii de ani 
erau, în mare parte, aceleaşi. 

Până la noi. Până acum. 

Nemaifiind atent la tabăra agitată dincolo de marginile contu- 
rate cu cretă ale ringurilor de instrucţie unde stăteam, mi-am impus 
să afişez o expresie neutră când l-am auzit pe Cassian certându-se 
cu Devlon. 

- Fetele sunt ocupate cu pregătirile pentru Solstiţiu, spunea stă- 
pânul taberei, cu braţele încrucişate la piept. Soţiile au nevoie de tot 
ajutorul posibil, dacă vrem ca totul trebuie să fie gata la timp. Pot să 
se antreneze săptămâna viitoare. 

Pierdusem numărul variațiilor acestei conversații purtate în ze- 
cile de ani în care Cassian îi forțase mâna lui Devlon. 

Vântul a fluturat prin părul negru al lui Cassian, dar chipul i-a 
rămas dur ca granitul când s-a adresat războinicilor care se instrui- 
seră fără prea multă tragere de inimă: 

- Fetele pot să-şi ajute mamele după ce terminăm cu instrucția 
pe ziua de azi. O să reducem antrenamentul la două ore. Restul zilei 
o să le fie suficient ca să ajute cu pregătirile. 

Devlon şi-a îndreptat ochii căprui spre locul în care zăboveam la 
câțiva paşi distanță. 

- Ăsta e un ordin? 

L-am fixat cu privirea şi, în ciuda coroanei şi a puterii mele, am 
încercat să nu redevin copilul fricos care fusesem în urmă cu cinci 
sute de ani, în prima zi în care Devlon se înălțase deasupra mea, iar 
apoi mă aruncase în ringul de antrenament. 

- Dacă spune Cassian că este un ordin, atunci este. 

În anii în care tot purtasem aceeași luptă cu Devlon şi illyrienii, 
îmi dădusem seama că aş fi putut pur şi simplu să îi pătrund în minte, 
să pătrund în mințile tuturor şi să îi fac să fie de acord. Totuşi, erau 
unele limite pe care nu puteam şi nu voiam să le încalc. Iar Cassian 
nu m-ar fi iertat niciodată. 

Devlon a oftat, respiraţia-i materializându-se într-un fuior de 
abur. 

- O oră. 

- Două ore, a fost replica lui Cassian, ale cărui aripi s-au umflat 
uşor cât şi-a păstrat poziţia pe care, în dimineaţa aceea, fusesem 
chemat să îl ajut să o menţină. 

Aşadar, situația era cu adevărat gravă dacă fratele meu îmi ce- 
ruse să vin. Extrem de gravă. Poate aveam nevoie de o prezență 
permanentă aici, până ce illyrienii şi-ar fi amintit de anumite lu- 
cruri — de exemplu, de consecințe. 

Însă războiul ne afectase pe toți, iar cu reconstrucţia, cu teri- 
toriile oamenilor care se înghesuiau să ne întâmpine, cu celelalte 
regate ale spiriduşilor care se uitau spre o lume fără ziduri și se în- 
trebau de ce prostii ar fi putut să scape nepedepsiți... Nu aveam re- 
sursele necesare ca să postăm pe cineva aici. Nu încă. Probabil vara 
următoare, în cazul în care climatul din altă parte ar fi fost suficient 
de calm. 

Acoliţii lui Devlon zăboveau în cel mai apropiat ring de antrena- 
ment, măsurându-ne din priviri pe mine şi pe Cassian, aşa cum o 
făcuseră toată viața noastră. În Ritualul Sângelui din toate secolele 
trecute, uciseserăm pe suficienți dintre ei încât să fie încă reținuți, 
dar... illyrienii fuseseră cei care sângeraseră şi luptaseră în vara asta. 
Cei care suferiseră cele mai mari pierderi când se înfruntaseră cu 
Hybernul şi Cazanul. 

Faptul că mai supraviețuiseră câțiva războinici era dovada price- 
perii lor şi a conducerii lui Cassian, dar, pentru că illyrienii erau 
izolaţi şi inactivi aici, pierderea aceea începea să se transforme în 
ceva urât. Periculos. 

Niciunul dintre noi nu uitase că, în timpul domniei Amaranthei, 
câteva bande de război i se supuseseră cu bucurie. Iar eu ştiam că 
niciun illyrian nu uitase că ne petrecuserăm primele câteva luni 
după căderea ei vânându-i și ucigându-i pe acei răzvrătiți. 

Da, o prezenţă aici era necesară. Dar mai târziu. 

Devon a insistat, încrucișându-și braţele musculoase. 

- Băieţii au nevoie să sărbătorească un Solstițiu frumos după tot 
ce au suportat. Permite-le fetelor să le ofere unul. 

Ticălosul ştia cu siguranță ce arme fizice şi verbale să folosească. 

- Două ore în ring în fiecare dimineaţă, spuse Cassian pe acelaşi 
ton dur față de care până şi eu ştiam că nu trebuia să insist dacă nu 
voiam să iasă scandal. El nu şi-a luat privirea de la Devlon. Băieții 
pot să ajute la decorat, la curăţenie şi la gătit. Au două mâini. 

- Unii au, zise Devlon. Alţii s-au întors acasă doar cu una. 

Am simţit, mai mult decât am văzut, rana profundă a lui Cassian. 

Era prețul plătit pentru conducerea armatelor mele: fiecare rană, 
moarte, cicatrice — pe toate le considera drept eşecuri personale. Și 
să fie în preajma acestor războinici, să-i vadă infirmi şi cu răni în- 
grozitoare care încă erau în proces de vindecare sau nu aveau să se 
vindece niciodată... 

- Au să se antreneze nouăzeci de minute, am spus eu, calmând 
puterea întunecată care începea să îmi fiarbă în vene, căutând o cale 

în lume, şi mi-am băgat mâinile reci în buzunare. Cassian, în mod 
înțelept, s-a prefăcut indignat, întinzându-și larg aripile. Devlon a 
deschis gura, dar l-am întrerupt înainte să poată striga ceva cu ade- 
vărat prostesc. O oră şi jumătate în fiecare dimineață, după care au 
să se ocupe de treburile casnice, iar masculii o să ajute cum şi când 
pot. Am aruncat o privire spre corturile permanente și micile case 
din piatră şi lemn împrăştiate de-a lungul trecătorii vaste şi spre 
piscurile împădurite din spatele nostru. Devlon, nu uita că şi multe 
femele au suferit pierderi. Poate că nu şi-au pierdut o mână, dar 
soții, fiii şi fraţii lor au fost pe câmpurile de luptă. Toată lumea ajută 
cu pregătirile pentru sărbătoare şi toată lumea se poate antrena. 

Din bărbie, i-am făcut semn lui Cassian să mă urmeze spre casa 
din partea cealaltă a taberei pe care, acum, o foloseam drept bază 
semipermanentă de operaţiuni. Înăuntru, nu era nicio suprafață pe 
care să nu mă fi culcat cu Feyre - masa din bucătărie era preferata 
mea, mulțumită zilelor de după prima noastră împerechere, când 
abia puteam suporta să fiu în preajma ei fără să o pătrund. 

Cât de îndepărtate îmi păreau acele zile... De parcă ar fi trecut o 
veșnicie de atunci. 

Aveam nevoie de o sărbătoare. 

Zăpada şi gheaţa au scârțâit sub cizmele noastre când ne-am în- 
dreptat spre casa îngustă de piatră cu două etaje, de lângă pădure. 

Nu de o sărbătoare ca să mă odihnesc sau să vizitez ceva, ci 
doar ca să-mi petrec mai mult de câteva ore în acelaşi pat cu par- 
tenera mea. 

Să dorm mai mult de câteva ore și să o pătrund. Zilele astea, 
păream să-mi doresc ori una, ori alta, ceea ce era complet inaccep- 
tabil şi mă făcuse să o iau razna. 

Săptămâna trecută fusese atât de incredibil de intensă, iar eu îmi 
dorisem cu atâta disperare să o simt şi să o gust încât mă culcasem 
cu ea în timpul zborului de întoarcere de la Casa Vântului spre casa 
din oraş. La mare înălțime deasupra Velarisului - în văzul tuturor, 
dacă nu ar fi fost mantia care să ne ascundă. Trebuia să execut nişte 

manevre atente, iar eu plănuisem deja de câteva luni să fie ceva spe- 
cial, dar, cu ea atât de lipită de mine, singuri în văzduh, nu fusese 
nevoie decât să arunc o privire la ochii ei gri-albaştri şi să mă tre- 
zesc descheindu-i pantalonii. 

O clipă mai târziu, o pătrunsesem şi aproape ne prăbuşiserăm 
pe acoperişuri ca nişte pici illyrieni. Feyre râsese pur şi simplu, iar 
sunetul acela răgușit mă făcuse să ating orgasmul. 

Nu fusese cea mai bună prestație a mea, și eram sigur că aveam 
să fiu şi mai stângaci înainte ca Solstiţiul de Iarnă să ne aducă o zi 
de odihnă. 

Mi-am înăbuşit dorința tot mai mare până nu a mai rămas decât 
un vuiet slab în mintea mea și nu am vorbit înainte ca eu și Cassian 
să fim destul de aproape de uşa din lemn de la intrare. 

- Ar mai trebui să aflu şi altceva, dacă tot sunt aici? 

Am scuturat zăpada de pe cizme de tocul uşii şi am intrat în 
casă. Masa din bucătărie se afla în mijlocul camerei, iar eu mi-am 
alungat din minte imaginea în care Feyre era aplecată peste aceasta. 

Cassian a expirat şi a închis ușa în urma lui înainte să îşi strângă 
aripile şi să se sprijine de toc. 

- Apar neînţelegeri. Cu numărul mare de clanuri care se adună 
pentru Solstiţiu, există posibilitatea să se işte şi mai multe. 

Un licăr al puterii mele a aprins un foc în vatră, cămăruţa de la 
parter încălzindu-se repede. Era o vagă urmă de magie şi totuşi, 
eliberând-o, m-am mai uşurat de povara aproape constantă de a-mi 
ţine sub control propria ființă şi puterea întunecată. M-am rezemat 
de nenorocita de masă şi mi-am încrucișat braţele. 

- Ne-am mai confruntat cu prostia asta. O s-o facem din nou. 

Cassian a scuturat din cap, părul negru și lung până la umeri 
strălucind în lumina apoasă care pătrundea prin ferestrele din față. 

- Nu este la fel ca înainte. Înainte, tu, eu şi Az eram detestaţi 
pentru ceea ce eram, pentru cine suntem. Dar, de data asta... noi 
i-am trimis la luptă. Eu i-am trimis, Rhys. lar acum, nu doar ticăloşii 
de războinici bombănesc, ci şi femelele. Ei cred că noi doi i-am 

trimis spre sud ca răzbunare pentru cum am fost tratați când eram 
copii; cred că i-am postat intenționat pe unii masculi în primele 
linii, ca să ne luăm revanșa. 

Nu era bine. Nu era bine deloc. 

- Atunci, trebuie să ne ocupăm de asta cu atenţie. Află cine-i 
instigă şi pune capăt problemei - paşnic, l-am lămurit când a ri- 
dicat din sprâncene. Nu putem scăpa de asta ucigând pe careva. 

Cassian s-a scărpinat în barbă. 

- Nu, nu putem. Nu ar fi ca atunci când am vânat bandele de 
războinici rebeli care îi îngrozeau pe toți care le stăteau în cale. Nici 
pe departe. 

EI a studiat casa slab luminată, focul care pârâia în vatră şi lângă 
care o văzusem pe mama mea gătind atât de multe mese în timpul 
instrucției noastre. O durere veche şi cunoscută mi-a umplut piep- 
tul. Toată casa asta, fiecare centimetru al ei, era plină de amintiri. 

- Mulţi vin pentru Solstiţiu, a continuat el. Pot să rămân aici, să 
supraveghez lucrurile. Poate să dau cadouri copiilor şi unor soții. 
Lucruri de care au cu adevărat nevoie, dar pe care mândria îi împie- 
dică să le ceară. 

Era o idee bună. Dar... 

- Asta poate aştepta. Vreau să fii acasă pentru Solstițiu. 

- Nu mă deranjează... 

- Te vreau acasă. În Velaris, am adăugat când a deschis gura ca 
să spună vreo prostie illyriană legată de loialitate, în care tot mai 
credea, cu toate că ei îl trataseră ca pe un nimic toată viaţa. Ne pe- 
trecem Solstițiul împreună. Cu toții. 

Chiar dacă ar fi trebuit să le dau un ordin direct în calitate de 
Mare Lord ca să o facă. 

Cassian şi-a înclinat capul. 

- Ce te deranjează? 

- Nimic. 

La cum mergeau lucrurile, nu prea aveam de ce să mă plâng. Să 
mă culc regulat cu partenera mea nu era chiar o chestiune presantă 
sau una care să intereseze pe altcineva, în afară de noi. 

- Eşti puţin încordat, Rhys? 

Bineînţeles că mă citise. 

Am oftat, încruntându-mă la tavanul vechi şi împestriţat cu fu- 
ningine. Sărbătorisem Solstiţiul şi în casa asta. Mama avea întotdea- 
una cadouri pentru Azriel şi Cassian. Pentru cel din urmă, primul 
Solstițiu petrecut împreună aici fusese şi prima dată în viața lui când 
primise un cadou. Încă puteam să văd lacrimile pe care Cassian în- 
cercase să le ascundă când deschisese cadoul şi pe cele din ochii 
mamei mele când îl privise. 

- Vreau să sărim peste săptămâna asta. 

- Eşti sigur că puterea aia a ta nu o poate face pentru tine? 

I-am aruncat o privire seacă. Cassian doar mi-a zâmbit fudul. 

Niciodată nu încetasem să fiu recunoscător pentru ei - pentru 
prietenii şi familia mea - care vedeau puterea mea şi nu dădeau îna- 
poi, nu se înfricoşau. Da, uneori eram în stare să-i sperii de moarte, 
dar toţi ne speriam între noi. Cassian mă îngrozise de mai multe ori 
decât voiam să recunosc, o dată chiar cu câteva luni în urmă. 

De două ori. În ultimele câteva săptămâni, se întâmplase de 
două ori. 

Încă îl vedeam ridicat de Azriel de pe câmpul de luptă, sângele 
curgându-i pe picioare, în noroi, rana sa fiind ca o gură căscată ce-i 
sfâşia trupul până la mijloc. 

Şi încă îl vedeam așa cum îl văzuse Feyre - după ce mă lăsase în 
mintea ei ca să îmi dezvăluie ce se întâmplase, mai exact, între su- 
rorile ei şi regele Hybernului. Încă îl vedeam pe Cassian distrus și 
sângerând pe pământ, implorând-o pe Nesta să fugă. 

Cassian nu vorbise încă despre asta. Despre ce se întâmplase în 
acele clipe. Despre Nesta. 

Cassian și sora partenerei mele nu îşi vorbeau. 

Nesta se izolase cu succes într-un apartament dintr-o mahala de 
dincolo de Sidra, refuzând să interacționeze cu vreunul dintre noi, 
cu excepţia celor câteva scurte vizite pe care i le făcea Feyre în fie- 
care lună. 

Trebuia să găsesc o cale să îndrept și situația asta. 

Vedeam cum o afecta pe Feyre. Încă o linişteam după ce se trezea 
agitată din coşmarurile pe care le avea despre ziua aceea din Hybern 
când surorile ei fuseseră Create împotriva voinţei lor. Coşmaruri 
despre clipa în care Cassian fusese ca şi mort, iar Nesta era întinsă 
peste el, protejându-l de acea lovitură mortală, şi Elain - Elain - luase 
pumnalul lui Azriel și îl ucisese pe regele Hybernului. 

Mi-am masat sprâncenele cu degetul mare şi cel arătător. 

- Situaţia e dificilă acum. Suntem cu toții ocupați, încercând să 
ţinem totul sub control. Toamna trecută, eu, Az și Cassian amâ- 
naserăm din nou cele cinci zile anuale de vânătoare la cabană. Le 
amânasem pentru anul viitor - iarăși. Vino acasă de Solstițiu, ca să 
putem să stăm de vorbă și să găsim un plan pentru primăvară. 

- Pare un eveniment festiv. 

Cu al meu Regat al Viselor, întotdeauna era. 

- Devlon este un posibil rebel? m-am forțat să întreb. 

M-am rugat să nu fie adevărat. Îl disprețuiam pe masculul îna- 
poiat, dar fusese corect cu mine, Cassian şi Azriel cât ne aflaserăm 
sub comanda lui. Ne tratase ca pe nişte războinici illyrieni puri. Încă 
făcea asta cu toți bastarzii născuţi sub comanda lui. Ideile lui absurde 
despre femele mă făceau să vreau să îl sugrum. Să îl pulverizez. Dar, 
dacă ar fi trebuit înlocuit, Mama ştia cine i-ar fi luat locul. 

Cassian a scuturat din cap. 

- Nu cred. Devlon refuză orice discuţie de genul ăsta. Dar asta 
doar îi face să fie mai secretoşi, ceea ce îngreunează aflarea celor 
care răspândesc zvonurile de rahat. 

Am dat din cap, ridicându-mă în picioare. În Cesere, aveam o 
întâlnire cu cele două preotese care supraviețuiseră masacrului 
din Hybern din urmă cu un an ca să vedem cum trebuia să ne des- 
curcăm cu pelerinii care voiau să vină din afara teritoriului nostru. 
Întârzierea nu mi-ar fi susținut argumentele pentru amânarea unui 
asemenea lucru până la primăvară. 

- Să supraveghezi situaţia în următoarele câteva zile şi, apoi, să 
vii acasă. Vreau să fii acolo cu două nopți înainte de Solstițiu. Și în 
ziua de după. 

El a schiţat un zâmbet şiret. 

- Aşadar, presupun că tradiția noastră de Solstițiu rămâne vala- 
bilă. În ciuda faptului că acum eşti un mascul matur și cu parteneră. 

I-am făcut semn din ochi. 

- Nu mi-ar plăcea ca voi, copiii illyrieni, să îmi simțiți lipsa. 

Cassian a chicotit. Într-adevăr, erau niște tradiții de Solstițiu de 
care niciodată nu mă săturam, nici măcar după atâtea secole. Eram 
aproape la uşă când Cassian a spus: 

- Este... 

L-am scutit de neplăcerea încercării de a-şi ascunde interesul. 

- Ambele surori vor fi acasă. Fie că vor sau nu. 

- Nesta o să creeze neplăceri dacă decide că nu vrea să fie 
prezentă. 

- Va fi acolo, am spus eu, scrâşnind din dinţi, şi va fi amabilă. 
Măcar atât îi datorează lui Feyre. 

Ochii lui Cassian au licărit. 

- Ce mai face? 

Nu m-am deranjat să născocesc ceva. 

- Nesta este Nesta. Face ce vrea, chiar dacă asta o ucide pe sora 
ei. I-am oferit o slujbă după alta, iar ea le-a refuzat pe toate. Am ţâ- 
țâit. Poate ai să reuşeșşti să-i bagi mințile în cap cât durează Solstiţiul. 

Pietrele Siphon care împodobeau mâinile lui Cassian au licărit. 

- E foarte posibil ca finalul să fie unul violent. 

Într-adevăr, era posibil. 

- Atunci, nu îi spune nimic. Nu-mi pasă - doar să nu o implici 
pe Feyre în asta. Este şi ziua ei. 

Pentru că acest Solstiţiu... era ziua ei de naştere. Împlinea două- 
zeci şi unu de ani. 

Pentru o clipă, am realizat ce vârstă fragedă avea. 

Partenera mea frumoasă, puternică şi aprigă, legată de mine... 

- Ştiu ce înseamnă privirea aia, ticălosule, a spus Cassian tăios, 
şi este o prostie. Ea te iubeşte - aşa cum niciodată n-am mai văzut 
pe nimeni să iubească. 

- Uneori îmi este greu să îmi aduc aminte că ea a ales asta, că 
m-a ales pe mine, am recunoscut uitându-mă spre câmpul acoperit 
de zăpadă de afară, ringurile de antrenament şi locuinţele de din- 
colo de acesta. Că nu este ca în cazul părinților mei, forțați să fie 
împreună. 

Cassian a afişat o expresie neobişnuit de serioasă şi a rămas tăcut 
o clipă înainte să spună: 

- Câteodată sunt invidios. Niciodată nu ţi-am invidiat fericirea, 
dar ce aveţi voi, Rhys... Şi-a trecut o mână prin păr, pietrele lui Siphon 
stacojii licărind în lumina care pătrundea pe fereastră. Legendele şi 
minciunile despre gloria şi minunea legăturii dintre parteneri ne 
motivează când suntem copii. Credeam că toate sunt nişte min- 
ciuni. Și apoi, ați apărut voi. 

- Împlineşte douăzeci şi unu de ani. Douăzeci și unu, Cassian. 

- Şi? Mama ta avea optsprezece când tatăl tău avea nouă sute. 

- Şi a fost nefericită. 

- Feyre nu este mama ta. Iar tu nu ești tatăl tău. El m-a măsurat 
din priviri. În orice caz, ce te-a făcut să te gândeşti la asta? Lucrurile... 
nu sunt bune? 

De fapt, erau chiar foarte bune. 

- Am sentimentul că totul este un soi de glumă, am spus şi am 
făcut un pas, duşumeaua veche din lemn scârțâind sub cizme, pu- 
terea agitându-mi-se vie prin vene. Un fel de truc cosmic şi că ni- 
meni — nimeni — nu poate fi atât de fericit fără să plătească pentru asta. 

- Deja ai plătit un preț, Rhys. Amândoi aţi făcut-o. Şi ceva în plus. 

Am fluturat o mână. 

- Eu doar... m-am oprit, incapabil să-mi rostesc vorbele până la 
capăt. 

Cassian m-a fixat cu privirea un moment lung. 

Apoi a traversat distanţa dintre noi, strângându-mă atât de pu- 
ternic în braţe încât mai că m-a lăsat fără suflare. 

- Ai reuşit! Noi am reușit! Amândoi aţi îndurat atât de multe, 
încât nimeni nu v-ar condamna dacă aţi pleca dansând spre apus, 
ca Miryam şi Drakon, şi nu v-aţi mai deranja vreodată cu ceva. Dar 
vă deranjaţi - amândoi încă lucraţi ca să faceți pacea asta să dureze. 
Pace, Rhys. Avem pace şi este adevărată. Bucură-te de ea - bucu- 
raţi-vă unul de celălalt! V-aţi plătit datoria înainte ca aceasta să 
existe măcar. 

Gâtul mi s-a strâns şi i-am cuprins aripile, solzii hainelor lui din 
piele intrându-mi în degete. 

- Şi tu? l-am întrebat eu, retrăgându-mă o clipă. Eşti... fericit? 

Umbrele i-au întunecat ochii căprui. 

- Voi fi. 

Un răspuns lipsit de entuziasm. 

Trebuia să mă ocup şi de asta. Probabil nişte fire trebuiau trase 
ori țesute. 

Cassian a făcut semn din bărbie spre uşă. 

- Pleacă, ticălosule! Ne vedem peste trei zile! 

Am dat din cap, deschizând în sfârşit ușa, însă m-am oprit în prag. 

- Mulţumesc, frate! 

Zâmbetul strâmb al lui Cassian era strălucitor, chiar dacă acele 
umbre încă îi conturau ochii. 

- Este o onoare, stăpâne! 


-. 


CAPITOLUL 
3 


Cassian 


Cassian nu era foarte sigur că ar fi putut să se ocupe de Devlon 
şi de războinicii lui fără să îi sugrume. Cel puțin, nu în următoa- 
rele ore. 

Şi, de vreme ce asta nu ar fi ajutat prea mult la reprimarea şoap- 
telor de nemulțumire, Cassian aşteptă până ce Rhys se teleportă 
afară, în zăpadă şi vânt, înainte să dispară la rândul său. 

Nu se teleportase, deşi abilitatea aceasta ar fi fost o armă fantas- 
tică în lupta împotriva inamicilor. ÎL văzuse pe Rhys dispărând cu 
rezultate devastatoare. Şi pe Az - în felul său ciudat de a se mișca 
prin lume fără să se teleporteze cu adevărat. 

Niciodată nu pusese întrebări în privinţa asta, iar Azriel nu îi 
explicase nicicând. 

Dar pe Cassian nu îl deranja propria metodă de deplasare, zbo- 
rul, care negreşit îl servise destul de bine în luptă. 

leşind pe uşa de la intrare a casei vechi din lemn astfel încât 
Devlon şi ceilalți ticăloşi din ringurile de antrenament să îl vadă, 
Cassian se dădu în spectacol făcând nişte exerciţii de încălzire. Mai 
întâi îşi expuse braţele, antrenate şi încă doritoare să lovească nişte 
fețe de illyrieni, şi apoi aripile - mai mari şi mai late decât ale lor -, 
motiv pentru care, probabil, le fusese mereu nesuferit. Şi le întinse 

până când încordarea simțită de-a lungul mușchilor puternici şi a 
tendoanelor se transformă într-o arsură plăcută, aripile sale arun- 
când umbre lungi pe zăpadă. 

Şi, bătând o dată cu putere din aripi, Cassian se înălță în văz- 
duhul gri. 

Vântul era un vuiet în jurul lui, iar temperatura suficient de scă- 
zută încât să-i lăcrimeze ochii. Se pregătea - se elibera. El se înălță 
şi mai mult, înclinându-se apoi spre stânga, îndreptându-se către 
piscurile din spatele trecătorii în care se afla tabăra. Nu era necesar 
să zboare în semn de avertisment deasupra lui Devlon şi a ringu- 
rilor de antrenament. 

Să-i ignore şi să le transmită mesajul că nu erau destul de im- 
portanţi încât să-i considere măcar o amenințare erau metode mult 
mai bune de a-i enerva. Rhys îl învățase asta. Demult. 

Prinzând un curent ascendent care îl ajută să se înalțe peste cele 
mai apropiate piscuri, iar apoi în labirintul nesfârşit şi acoperit de 
zăpadă al munților care erau patria lor, Cassian inspiră adânc. 
Hainele de zbor din piele şi mănuşile îi ţineau suficient de cald, dar 
aripile, expuse la aerul rece... Frigul era tăios ca un cuțit. 

S-ar fi putut proteja cu pietrele Siphon - o mai făcuse în trecut, 
dar azi, în dimineaţa asta, îşi dorea să simtă frigul aprig. 

Mai ales având în vedere ce urma să facă şi încotro se îndrepta. 

Ar fi recunoscut drumul legat la ochi, doar ascultând vântul 
printre munți şi inspirând mireasma piscurilor acoperite de pin de 
dedesubt şi a câmpurilor stâncoase şi aride. 

Nu prea îi stătea în fire să călătorească. De obicei, o făcea când 
era pe cale să îşi piardă cumpătul, iar el încă mai putea să se contro- 
leze și să-şi dea seama că trebuia să plece preţ de câteva ore. Ziua de 
astăzi nu era o excepţie. 

La distanţă, siluete mici și întunecate zburau repede în văz- 
duh - erau războinici ieşiţi să patruleze sau poate escorte înarmate 
care conduceau familiile spre reuniunile de Solstițiu. 

Cei mai mulți Mari Spiriduşi credeau că illyrienii erau cea mai 
mare amenințare din aceşti munți. 

Nu-şi dădeau seama că ființe mult mai periculoase pândeau din- 
tre piscuri. Unele vânau prin aer, altele ieşeau târându-se din peşteri 
adânci de piatră. 

Feyre înfruntase curajoasă o parte dintre acele creaturi în pădu- 
rile de pin din Stepe. Ca să îl salveze pe Rhys. Cassian se întrebă 
dacă fratele lui îi spusese vreodată ce sălășluia în aceşti munți. Multe 
fuseseră ucise de illyrieni sau alungate în zbor spre Stepe. Dar cele 
mai viclene dintre ele, cele mai vechi... găsiseră o cale să se ascundă, 
ca să iasă în nopțile fără lună pentru a se hrăni. 

Nici măcar cele cinci secole de instrucţie nu fură în stare să îm- 
piedice fiorul care îi alunecă pe şira spinării când studie munţii 
pustii şi liniştiți de dedesubt şi se întrebă ce dormea sub zăpadă. 

Cassian se îndreptă spre nord, alungându-și gândul din minte. 
La orizont se contura o formă cunoscută ce se tot mărea cu fiecare 
bătaie a aripilor lui. 

Ramiel. Muntele sacru. 

Nu era doar inima Illyriei, ci a întregului Regat al Nopţii. 

Nimănui nu îi era permis accesul pe pantele sale aride şi stân- 
coase — cu excepția illyrienilor, și asta doar o dată pe an. În timpul 
Ritualului Sângelui. 

Cassian zbură spre acesta, incapabil să reziste chemărilor antice 
ale lui Ramiel. Diferit - muntele era atât de diferit de prezența aridă 
şi îngrozitoare a singurului pisc din mijlocul Prythianului. Cumva, 
Ramiel păruse întotdeauna viu. Treaz şi atent. 

Cassian păşise pe munte doar o dată, în ultima zi a Ritualului. 
Când el şi fraţii săi, însângerați şi loviți, escaladaseră versantul ca să 
ajungă la monolitul de onix din vârful acestuia. Încă mai simțea 
pietrele sfărâmicioase sub cizme, încă se mai auzea gâfâind în timp 
ce îl trăgea pe Rhys după el pe pante, Azriel asigurându-i spatele. La 
unison, toți trei atinseseră piatra — erau primii care ajunseseră în 
vârf la sfârşitul acelei săptămâni grele. Câștigătorii necontestați. 

De câteva secole, Ritualul era acelaşi. Avea loc la începutul pri- 
măverii, iar sutele de războinici novici erau lăsați prin munții şi pă- 
durile dimprejurul vârfului, accesul în teritoriu fiind interzis în 
restul anului ca să-i împiedice pe aceştia să cerceteze dinainte cele 
mai bune căi şi să întindă capcane. De-a lungul anului, novicii tre- 
buiau să treacă prin diverse încercări pentru a-şi dovedi capacitățile, 
toate fiind un pic diferite, în funcţie de tabără, dar regulile rămâ- 
neau aceleaşi. 

Toţi novicii concurau cu aripile legate, fără pietre Siphon - o 
vrajă înăbuşea toată magia - şi fără alte provizii, în afară de hainele 
de pe ei. Ţelul era să ajungă în vârful muntelui până la sfârşitul ace- 
lei săptămâni şi să atingă piatra. Printre obstacole se numărau 
distanța, capcanele naturale şi chiar participanţii. Vechile discordii 
izbucneau şi se năşteau altele noi. Duşmăniile se aplanau. 

Az insista că era „O săptămână de vărsare de sânge inutilă“. 

Rhys îl aproba deseori, deşi frecvent îi dădea dreptate și lui 
Cassian: Ritualul Sângelui le oferea o cale de evadare din încordă- 
rile periculoase din cadrul comunităţii illyriene. Era mai bine să le 
rezolve în timpul Ritualului decât să rişte un război civil. 

Illyrienii erau puternici, mândri şi neînfricați. Dar nu erau pacifişti. 

Poate avea să fie norocos. Poate Ritualul din primăvara asta urma 
să-i domolească pe câțiva nemulțumiți. La naiba, se oferise să parti- 
cipe, dacă asta însemna să-i liniştească pe cei care bombăneau. 

Abia supraviețuiseră acestui război. Nu mai aveau nevoie de 
încă unul, acum când atât de mulți necunoscuţi se adunau lângă 
graniţele lor. 

Ramiel era la fel de semeț, o bucată de piatră ce străpungea cerul 
gri. Frumos şi singuratic. Etern şi nemuritor. 

Nu era de mirare că primul conducător al Regatului Nopţii şi-l 
alesese drept emblemă, alături de cele trei stele care apăreau doar 
pentru puțin timp în fiecare an, încadrând cel mai înalt vârf al lui 
Ramiel ca o coroană. În acea perioadă se desfăşura Ritualul. Cassian 

nu ştia care fusese primul: simbolul sau Ritualul. Nu îi păsase nici- 
odată cu adevărat încât să afle. 

Pădurea de conifere şi râpele care împestrițau peisajul ce se în- 
tindea spre poalele lui Ramiel licăreau sub zăpada proaspătă. Pustii 
şi curate, neîntinate de vărsarea de sânge care avea să se petreacă la 
începutul primăverii. 

Muntele se vedea tot mai aproape, puternic şi nesfârşit, atât de 
lat încât, la fel de bine, masculul ar fi putut fi o muscă în vânt. 
Cassian zbură spre versantul sudic al lui Ramiel, ridicându-se sufi- 
cient de mult cât să zărească piatra neagră strălucitoare care ieşea 
din vârf. 

Nu ştia nici cine pusese acea piatră în vârf. Legenda spunea că 
existase dinaintea întemeierii Regatului Nopţii, înainte ca illyrienii 
să migreze din Myrmidons şi ca oamenii să fi mers măcar pe pă- 
mânt. În ciuda zăpezii proaspete care acoperea muntele Ramiel, 
nimeni nu atinsese stâlpul de piatră. 

Un fior rece şi totuşi plăcut îi străbătu venele. 

Era rar ca vreun participant la Ritualul Sângelui să ajungă la mo- 
nolit. De când el și fraţii lui o făcuseră în urmă cu cinci sute de ani, 
Cassian îşi amintea doar vreo doisprezece care nu doar ajunseseră 
la munte, ci şi supraviețuiseră escaladării. După o săptămână de 
lupte, de alergări şi în care erau nevoiţi să îşi facă propriile arme şi 
să gătească, urcuşul era mai rău decât toate ororile dinaintea aces- 
tuia. Era adevăratul test al voinţei şi curajului. Să urci când nu îţi 
mai rămăsese nimic; să urci când trupul te implora să te opreşti... 
De obicei, atunci cedai. 

Dar când el atinsese monolitul de onix, când simțise acea antică 
forță cântându-i prin vene cu o clipită înainte să îl readucă în si- 
guranţa taberei lui Devlon... Ca să simtă aşa ceva, meritase efor- 
tul făcut. 

Plecându-şi solemn fruntea spre Ramiel şi piatra vie din vârful 
său, Cassian prinse un alt vânt rapid şi zbură spre sud. 

După o oră de zbor, se apropie de un alt pisc familiar. 

Unul la care doar el şi fraţii lui se deranjaseră să ajungă. Era ceea 
ce astăzi trebuia să vadă şi să simtă atât de mult. 

Cândva, fusese o tabără la fel de agitată ca a lui Devlon. 

Cândva. Înainte ca un copil din flori să se fi născut într-un cort 
îngheţat şi singuratic de la marginea satului. Înainte ca ei să fi 
aruncat o mamă tânără şi necăsătorită în zăpadă la numai câteva 
zile după ce născuse, cu bebelușul în brațe, ca, după doar câţiva ani, 
să i-l ia şi să-l azvârle în noroi în tabăra lui Devlon. 

Cassian ateriză pe fâşia netedă care era trecătoarea dintre munți, 
unde nămeții de zăpadă erau mai înalți decât la Windhaven, ascun- 
zând orice urmă a satului care fusese cândva acolo. 

Oricum rămăseseră numai tăciuni şi dărâmături. 

Se asigurase de asta. 

După ce indivizii răspunzători pentru suferinţa şi chinul ei fuse- 
seră pedepsiţi, nimeni nu îşi mai dorise să rămână aici nicio clipă. 
Nu cu oasele împrăștiate peste tot şi sângele care acoperea toate su- 
prafețele, pătând toate câmpurile şi ringurile de antrenament. Aşa- 
dar, ei migraseră, unii amestecându-se în alte tabere, alții văzându-şi 
de vieţile lor în altă parte. Nimeni nu se întorsese. 

Cassian nu-şi regreta decizia nici după câteva secole. 

Stând în zăpadă şi vânt, studiind pustietatea în care se născuse, 
Cassian nu regreta câtuși de puțin. 

Mama lui suferise în fiecare clipă a vieţii ei prea scurte, care doar 
se înrăutățise după ce îl născuse pe el, şi mai ales în anii de după ce-i 
fusese luat. 

Iar când fusese suficient de puternic şi de mare ca să se întoarcă 
şi să o caute, ea murise. 

Ei refuzaseră să îi spună unde era îngropată; dacă îi oferiseră 
acea onoare sau dacă îi aruncaseră trupul într-o prăpastie înghețată 
ca să putrezească. 

Nici acum nu ştia. Chiar şi cu ultimele suflări răguşite, cei care 
se asiguraseră că ea n-avea să cunoască vreodată fericirea refuzaseră 

să îi spună. Îl scuipaseră în față şi îi spuseseră toate lucrurile îngro- 
zitoare pe care i le făcuseră mamei sale. 

El îşi dorise să o îngroape în Velaris, într-un loc plin de lumină 
şi căldură, plin de oameni buni. Departe de aceşti munți. 

Cassian scrută trecătoarea acoperită de zăpadă. Amintirile lui 
de aici erau neclare, însoțite de noroi, frig şi focuri prea mici. Totuşi, 
îşi aducea aminte de o voce blândă și muzicală, de mâinile subțiri 
şi tandre. 

Altceva nu-și mai amintea. 

Cassian își trecu mâinile prin păr, prinzându-şi degetele în şuvi- 
tele încâlcite de vânt. 

Ştia de ce venise aici, de ce venea întotdeauna aici. Deși Amren îl 
tot tachina că era o brută illyriană, îşi cunoştea gândurile şi sufletul. 

Devlon era un şef de tabără mai corect decât majoritatea. Dar 
femelelor mai puţin norocoase, care erau atacate sau alungate, li se 
arăta puțină milă. 

Aşadar, pentru ea le instruia pe aceste femei şi le oferea resursele 
şi încrederea de a riposta, de a privi dincolo de focurile lor de ta- 
bără... Pentru mama îngropată aici, probabil neîngropată nicăieri. 
Ca aşa ceva să nu se mai întâmple niciodată. Ca poporul lui, pe care 
încă îl iubea în ciuda greşelilor comise, să poată deveni cândva ceva 
mai măreț. Ceva mai bun. 

Mormântul neînsemnat şi necunoscut din trecătoarea asta era o 
aducere aminte pentru el. 

Cassian rămase în tăcere câteva minute lungi înainte să îşi în- 
toarcă privirea spre vest, ca şi când ar fi putut să vadă tocmai până 
în Velaris. 

Rhys îl voia acasă pentru Solstițiu, iar el avea să se supună. 

Chiar dacă Nesta... 

Nesta. 

Chiar şi în gândurile lui, numele ei zăngănea prin el, gol şi rece. 

Acum nu era momentul să se gândească la ea. Nu aici. 

Oricum, rareori își permitea să se gândească la ea. De obicei, nu 
se termina bine pentru cel care era în ringul de antrenament cu el. 

Întinzându-și larg aripile, Cassian aruncă o ultimă privire prin 
tabăra pe care o nimicise. Și aceasta era o amintire: a lucrurilor de 
care capabil când era forțat prea mult. 

Trebuia să fie atent, chiar dacă Devlon şi ceilalți îl făceau să-şi 
dorească să urle. El şi Az erau cei mai puternici illyrieni din istoria 
lor lungă şi sângeroasă. Fiecare din ei purta un număr nemaivăzut 
de pietre Siphon, câte şapte, doar ca să controleze valul de putere 
brută ucigaşă pe care o avea. Era un dar și o povară pe care o luase 
întotdeauna în serios. 

Trei zile. Mai avea trei zile până ar fi trebuit să meargă în Velaris. 

Avea să încerce să le facă să conteze. 


+ 

Feyre 


În Curcubeu, activitățile erau în toi în ciuda mormanelor de 
zăpadă. 

Marii Spiriduşi şi spiriduşii intrau şi ieşeau din diversele prăvălii 
şi ateliere, unii se cocoțau pe scări ca să întindă ghirlandele lăsate 
de pin între stâlpii de iluminat, unii măturau grămezile de zăpadă de 
pe pragurile uşilor, unii — artişti, fără îndoială - stăteau pur şi sim- 
plu pe caldarâmul alb rotindu-se pe loc, cu fețele ridicate spre cerul 
gri şi cu părul, pielea şi hainele presărate cu pulbere fină. 

Ferindu-mă de o astfel de persoană în mijlocul străzii - de un 
spiriduş cu pielea ca onixul strălucitor şi ochi ca un vârtej de stele 
rotitoare -, m-am îndreptat spre vitrina unei galerii mici şi fru- 
moase, a cărei fereastră de sticlă dezvăluia o diversitate de tablouri 
şi oale de lut. Era locul perfect din care să cumpăr câte ceva pentru 
Solstiţiu. O coroană de brad atârna de uşa proaspăt vopsită în al- 
bastru, clopotele de alamă legănându-se din mijlocul acesteia. 

Uşa: nouă. Vitrina: nouă. 

În urmă cu câteva luni, fuseseră sparte şi pătate cu sânge, ca de 
altfel toată strada asta. 

Am făcut un efort să nu mă uit la strada pietruită şi acoperită 
de zăpadă care cobora abrupt spre Sidra care şerpuia la baza ei şi la 

aleea de lângă râu, plină de clienți și artişti, unde, în urmă cu câteva 
luni, invocasem lupii din apele adormite. Atunci, sângele cursese 
pe caldarâm, iar pe străzi nu se auziseră cântece şi râsete, ci strigăte 
şi rugăminți. 

Am inspirat brusc, aerul rece gâdilându-mi nările, şi apoi am 
expirat lent şi prelung, privind aburii din fața mea, privindu-mi re- 
flexia în vitrina magazinului: cu paltonul greu şi gri, cu fularul roşu 
cu gri şterpelit din dulapul lui Mor şi cu ochii mari şi distanţi, eram 
greu de recunoscut. 

Mi-am dat seama după o clipă că nu eram singura care se uita 
la mine. 

În galerie, nu mai puţin de cinci oameni se străduiau să nu mă 
fixeze cu privirea în timp ce se uitau la colecția de tablouri și oale 
de lut. 

Obrajii mi se încălziră, inima mi s-a poticnit, iar eu am zâmbit 
încordat înainte să merg mai departe, chiar dacă un obiect îmi atră- 
sese atenţia. Chiar dacă îmi doream să intru. 

Mi-am ţinut mâinile înmănuşate în buzunarele hainei cât am 
coborât pe strada abruptă, atentă la cum păşeam pe caldarâmul alu- 
necos. Deşi în Velaris erau destule vrăji care păstrau căldura în pa- 
late, cafenele şi pieţe în timpul iernii, mi se părea că, pentru prima 
ninsoare, multe fuseseră desfăcute, ca și când toată lumea ar fi vrut 
să îi simtă atingerea rece. 

Într-adevăr, suportasem plimbarea de la casa din oraş, dorindu-mi 
nu doar să inspir aerul rece, ci să şi sorb entuziasmul debordant al 
celor care se pregăteau pentru Solstiţiu, în loc să mă teleportez pur 
şi simplu sau să zbor pe deasupra lor. 

Cu toate că Rhys şi Azriel încă mă instruiau ori câte ori puteau 
şi în ciuda faptului că îmi plăcea cu adevărat să zbor, gândul de a-mi 
expune aripile sensibile la frig mă făcea să tremur. 

Câţiva oameni m-au recunoscut când am trecut pe lângă ei, 
stăpânindu-mi bine puterea, dar cei mai mulți erau oricum prea 

ocupați să atârne ornamente sau să se bucure de prima zăpadă ca să 
îi mai observe pe cei din jurul lor. 

Era o mică indulgență, deşi cu siguranță nu mă deranja să fiu 
abordată. Ca Mare Lady, organizam audiențe publice săptămânale 
împreună cu Rhys, la Casa Vântului. Cererile variau de la neînsem- 
nate, ca repararea unui stâlp de iluminat defect, la complexe, cum 
ar fi oprirea importului de bunuri din alte regate pentru că lucrul 
acesta îi afecta pe meşteşugarii locali. 

Unele erau probleme de care Rhys se ocupa deja de câteva se- 
cole, dar nu se purta niciodată ca şi când ar fi făcut aşa ceva. 

Nu, el îi asculta pe toți petiționarii, le punea întrebări, iar apoi îi 
trimitea acasă promițându-le că avea să le răspundă curând. Fuse- 
sem nevoită să particip la câteva şedinţe ca să ajung să mă pricep — 
să rețin întrebările pe care le adresa, să fiu atentă la cum asculta. Nu 
insistase să intervin decât dacă era necesar, îmi oferise timpul ne- 
cesar să îmi dau seama de ritmul şi stilul acestor audienţe şi să încep 
să pun şi eu întrebări, iar apoi să scriu şi răspunsuri solicitan- 
ților. Rhys răspundea personal fiecăruia şi, acum, aşa procedam la 
rândul meu. 

Prin urmare, teancurile de hârtii din atât de multe camere ale 
casei din oraș se tot măreau. 

Habar n-aveam cum de rezistase atât de mult timp fără o echipă 
de secretari care să îl ajute. 

Dar când am coborât pe strada abruptă şi am văzut clădirile viu 
colorate din cartierul Curcubeului strălucind în jurul meu ca o 
amintire sclipitoare de vară, m-am gândit din nou la asta. 

Velarisul nu era câtuși de puțin sărac, locuitorii acestuia fiind în 
mare parte îngrijiţi, iar clădirile şi străzile bine întreținute. Din câte 
se părea, sora mea reuşise să găsească singura locuinţă care părea 
desprinsă dintr-o mahala și insistase să trăiască acolo, într-o clădire 
mai veche decât Rhys şi care trebuia urgent reparată. 

Erau doar câteva astfel de străzi în oraş. Când îl întrebasem pe 
Rhys despre ele şi motivul pentru care nu fuseseră îmbunătățite, îmi 

spusese pur şi simplu că încercase să o facă. Dar... era dificil să-i 
mute pe oameni în timp ce casele lor erau demolate și reconstruite. 

Cu două zile în urmă, Rhys nu mă surprinsese dându-mi o bu- 
cată de hârtie şi întrebându-mă dacă mai voiam să adaug ceva. 
Hârtia conţinea o listă cu instituţiile de caritate cărora le făcea 
donaţii în preajma Solstiţiului, oferindu-le cele necesare pentru a-i 
putea ajuta pe săraci, bolnavi şi bătrâni, şi chiar subvenţii pentru ca 
tinerele mame să îşi înceapă propria afacere. Adăugasem doar 
două lucruri, ambele pentru organizaţiile despre care auzisem cât 
făcusem voluntariat: donaţii oamenilor strămutați de războiul cu 
Hybernul, cât şi văduvelor de război illyriene şi familiilor lor. Su- 
mele pe care le alocam noi erau mari - mult mai mulți bani decât aș 
fi visat vreodată să am. 

Cândva, nu-mi dorisem decât suficientă mâncare, destui bani şi 
timp să pictez. Nimic mai mult. M-aș fi mulțumit să îmi las surorile 
să se căsătorească, iar eu să rămân şi să am grijă de tatăl nostru. 

Dar, în afară de partenerul şi familia mea, în afară de faptul că 
eram Mare Lady - simplul fapt că locuiam acum aici, că puteam să 
mă plimb printr-un întreg cartier de artişti oricând îmi doream... 

O altă stradă traversa panta, iar eu am urmat-o, rândurile ordo- 
nate de case, galerii şi studiouri fiind acoperite de zăpadă. Dar, chiar 
şi printre culorile intense, tot mai zăream pete gri care marcau 
spaţii goale. 

M-am apropiat de un astfel de loc, de o clădire aproape dărâ- 
mată. Vopseaua de un verde mentă se transformase în gri, ca şi 
când însăşi lumina s-ar fi scurs din culoare odată cu năruirea clă- 
dirii. Într-adevăr, cele câteva construcţii care o înconjurau erau la 
fel de decolorate şi crăpate, o galerie de pe cealaltă parte a străzii 
fiind placată cu scânduri. 

Cu câteva luni în urmă, începusem să donez o parte din simbria 
mea lunară - ideea de a primi așa ceva încă mi se părea extrem de 
ridicolă - pentru reconstruirea Curcubeului și ca să-i ajut pe artiştii 

din cartier, dar urmele nenorocirii rămăseseră, marcând atât clădi- 
rile, cât şi pe locatarii lor. 

Şi... mormanul de moloz acoperit de zăpadă din fața mea: cine 
locuise şi lucrase aici? Trăiau sau fuseseră măcelăriți în timpul 
atacului? 

În Velaris erau multe astfel de locuri. Le văzusem cât împărțisem 
hainele de iarnă şi mă întâlnisem cu familiile, în casele lor. 

Am expirat din nou. Ştiam că zăboveam prea des şi prea mult 
timp în asemenea locuri. Ştiam că trebuia să merg mai departe, 
zâmbind ca şi când nu m-ar fi deranjat nimic, ca şi când totul ar fi 
fost bine. Şi totuşi... 

- Au ieşit la timp, s-a auzit în spatele meu vocea unei femei. 

M-am întors, cizmele alunecându-mi pe caldarâmul umed. În- 
tinzând o mână ca să nu mă dezechilibrez, am înşfăcat primul lucru 
din apropierea mea: o bucată de piatră căzută din casa demolată. 

Însă groaza mi-o alungase înfăţişarea celei care stătea în spatele 
meu şi se uita lung la moloz. 

Nu o uitasem în lunile de după atac. 

Nu uitasem că o văzusem stând în faţa uşii acelei prăvălii, cu o 
țeavă ruginită pe un umăr şi pregătindu-se de luptă împotriva sol- 
daților adunaţi ai Hybernului, gata să moară apărându-i pe oamenii 
îngroziți care se înghesuiau înăuntru. 

Un roz-deschis îi făcea pielea de un verde-străveziu să lucească 
frumos, părul negru trecându-i de umeri. De frig, îmbrăcase o 
haină maro, iar fularul roz îi acoperea gâtul şi jumătatea inferioară 
a feţei, dar când şi-a încrucişat braţele, am observat că nu purta mă- 
nuşi care să-i protejeze degetele lungi şi delicate. 

Era un spiriduş, însă nu unul pe care să-l văd prea des. Chipul şi 
corpul ei îmi aminteau de Marii Spiriduşi, deşi urechile-i erau mai 
subțiri şi mai lungi decât ale mele. În ciuda hainei groase, îmi dă- 
deam ușor seama că era mai zveltă. 

M-am uitat în ochii ei de un ocru vibrant care mă făceau să mă 
întreb ce vopsele ar fi trebuit să amestec şi să folosesc pentru a-i 
surprinde pe pânză şi am schițat un zâmbet. 

- Mă bucur să aud asta! 

Tăcerea s-a lăsat, întreruptă de cântecele vesele ale celor câţiva 
oameni de pe stradă şi de vântul care sufla dinspre Sidra. 

Spiriduşul doar şi-a înclinat capul. 

- Lady. 

M-am străduit să găsesc nişte cuvinte demne de o Mare Lady şi 
simple în acelaşi timp, dar nu am reușit. 

- Ninge, am rostit în lipsă de alte idei. 

Ca şi când vălurile plutitoare şi albe ar fi putut să fie altceva 
decât zăpadă. 

Spiriduşul şi-a înclinat din nou capul. 

- Da, a zis şi a zâmbit spre cer, fulgii agăţându-i-se în părul 
negru. Este o primă ninsoare frumoasă. 

M-am uitat cu atenţie la ruinele din spatele meu. 

- Îi... cunoşti pe oamenii care locuiau aici? 

- Da. Acum locuiesc la ferma unei rude, la câmpie. 

A fluturat o mână spre marea îndepărtată şi întinderea plată de 
pământ dintre Velaris şi țărm. 

- A! am reuşit să spun şi apoi am făcut semn din bărbie spre 
prăvălia acoperită cu scânduri de pe partea cealaltă a străzii. Și ce-i 
cu locul acela? 

Spiriduşul mi-a urmărit privirea şi a strâns din buzele-i vopsite 
într-un roz-deschis. 

- Mă tem că finalul nu a fost unul fericit. 

Palmele îmi transpirau în mănușşile de lână. 

- Am înţeles. 

Ea s-a întors din nou spre mine, părul mătăsos plutind în jurul ei. 

- O chema Polina. Aia era galeria ei. De secole bune. 

Acum era un spaţiu întunecat în care domnea liniştea. 

- Îmi pare rău! am spus, neştiind cum să continui conversaţia. 

Spiriduşul şi-a încruntat sprâncenele subțiri şi negre. 

- De ce? Lady? adăugă apoi. 

Mi-am muşcat buza. Poate nu era o idee bună... să discut despre 
astfel de chestiuni cu străinii... Aşadar, i-am ignorat întrebarea şi 
i-am adresat o alta: 

- Are familie? 

Speram ca măcar ei să fi supraviețuit. 

- Şi ei locuiesc în câmpie. Sora şi nepoţii ei. Spiriduşul s-a uitat 
din nou cu atenţie la vitrina acoperită cu scânduri. Acum este de 
vânzare. 

Am clipit, înțelegând aluzia. 

- O! O, nu de asta întrebam. Nici măcar nu mă gândisem la aşa 
ceva. 

- De ce nu? 

Era o întrebare uşoară, deschisă. Poate era mai directă cu mine 
decât îndrăzneau cei mai mulți oameni să fie, mai ales străinii. 

- Eu... La ce mi-ar fi de folos? 

Graţioasă fără pic de efort, a gesticulat spre mine. 

- Se zvoneşte că eşti o artistă pricepută. Poţi să foloseşti spațiul 
în mai multe feluri. 

Mi-am mutat privirea, urându-mă puțin pentru asta. 

- Mă tem că nu mă interesează să cumpăr galeria. 

Spiriduşul a ridicat un umăr. 

- Ei bine, fie că te interesează sau nu, nu trebuie să te furişezi pe 
aici. Ştii că toate ușile îți sunt deschise. 

- Pentru că sunt Marea Lady? am îndrăznit să întreb. 

- Pentru că eşti una dintre noi, a spus ea cu hotărâre. 

Ciudat şi totuşi, ca o parte de care nu ştiam să-mi lipsească, vor- 
bele ei s-au adâncit în mine. Erau ca o ofertă pe care, până atunci, 
nu-mi dădusem seama cât de mult îmi doream să o accept. 

- Eu sunt Feyre, am spus scoțându-mi mănuşa și întinzându-i 
mâna pe care spiriduşul mi-a strâns-o cu putere, în ciuda constituției 
sale firave. 

- Ressina! 

Nu era o ființă care să zâmbească prea mult, dar tot dădea din 
plin dovadă de amabilitate. 

Clopotele amiezii au bătut într-un turn de la marginea 
Curcubeului, sunetul auzindu-se curând prin oraş şi din celelalte 
două turnuri. 

- Ar trebui să plec, am spus şi am eliberat mâna Ressinei, retră- 
gându-mă un pas. Mă bucur că te-am cunoscut! 

Mi-am pus din nou mănuşa, degetele usturându-mă deja din 
cauza frigului. Poate iarna asta aveam să-mi fac timp să-mi dau 
seama cum să-mi stăpânesc mai bine darul focului. Mi-ar fi fost util 
să învăţ cum să-mi încălzesc hainele şi pielea fără să mă ard. 

Ressina mi-a arătat o clădire din josul străzii, de partea cealaltă 
a intersecţiei pe care tocmai o traversasem. Era aceeaşi clădire pe 
care o apărase şi ale cărei ziduri erau vopsite în roz zmeuriu, tur- 
coazul intens al uşilor şi ferestrelor semănând cu nuanța apei din 
jurul Adriatei. 

- Sunt unul dintre artiştii care folosesc atelierul de acolo. Dacă o 
să ai vreodată nevoie de un ghid sau de companie, acolo mă găseşti 
în majoritatea zilelor. Locuiesc deasupra studioului, a spus şi a flu- 
turat elegant o mână spre ferestrele mici şi rotunde de la etajul doi. 

Mi-am atins pieptul cu o mână. 

- Mulţumesc! 

Tăcerea s-a lăsat din nou, iar eu am studiat atelierul şi uşa din 
pragul căreia Ressina îşi apărase locuinţa şi pe ceilalți. 

- Să ştii că nu am uitat, a spus încet Ressina, făcându-mă să îmi 
mut privirea. Dar molozul din spatele nostru, studioul acoperit cu 
scânduri şi strada îi atrăseseră atenţia, ca şi când și ea ar fi văzut 
prin zăpadă sângele care se scursese printre pietre. Că în ziua aceea 
ai venit după noi. 

Nu ştiam ce să fac cu mâinile şi cu trupul meu, aşa că am ales să 
rămân nemişcată. 

În cele din urmă, Ressina mi-a întâlnit privirea, ocrul ochilor ei 
scânteind. 

- Suntem discreţi ca să nu-ţi invadăm intimitatea, dar să nu 
crezi nicio clipă că există vreunul dintre noi care să nu ştie sau să fi 

uitat ce ai făcut, care să nu fie recunoscător că ai venit aici şi ai lup- 
tat de partea noastră. 

Chiar şi aşa, nu fusese suficient. Clădirile dărâmate din spatele 
meu erau dovada acestui lucru. Oamenii tot muriseră. 

Ressina a înaintat fără grabă câţiva pași spre studioul ei şi, apoi, 
s-a oprit. 

- Avem un grup care pictează împreună în atelierul meu. O seară 
pe săptămână. Ne întâlnim peste două zile. Am fi onoraţi dacă ni 
te-ai alătura. 

- Ce pictaţi? 

Întrebarea mea era la fel de blândă ca zăpada care cădea pe lângă 
noi. 

Ressina a schițat un zâmbet. 

- Lucruri care trebuie spuse. 


E3 


În ciuda serii friguroase care avea să se lase curând peste Velaris, 
oamenii aglomerau străzile, încărcați cu saci și cutii, unii trăgând 
după ei coşuri imense cu fructe din unul dintre multele standuri ce 
umpleau acum ambele Palate. 

Întrucât gluga mea căptușită cu blană mă ferea de frig, m-am 
uitat prin cărucioarele negustorilor și în vitrinele Palatului Aței şi 
Bijuteriilor, studiindu-le mai mult pe cele din urmă. 

Unele zone publice erau în continuare încălzite, dar, acum că 
Velarisul fusese, parțial, suficient expus la vântul rece, îmi doream 
ca de dimineață să-mi fi ales un pulover mai gros. Mi-ar fi fost 
într-adevăr util să învăţ cum să mă încălzesc fără să invoc o flacără. 
Dacă aş fi avut vreodată timp să o fac. 

Mă întorceam spre vitrina unei prăvălii construite sub clădirile 
înalte, când cineva m-a cuprins de braț, iar Mor a rostit tărăgănat: 

- Amren te-ar iubi pentru totdeauna dacă i-ai cumpăra un safir 
atât de mare! 

Am râs şi mi-am tras gluga suficient cât să o văd bine. Obrajii lui 
Mor erau roşii de frig, iar cosița aurie îi cobora pe blana albă care îi 
căptuşea mantia. 

- Din nefericire, nu cred că şi vistieria noastră! 

Mor a zâmbit. 

- Ştii că stăm foarte bine cu banii, nu-i aşa? Ai putea să umpli o 
cadă cu chestiile alea -a făcut semn din cap spre safirul de mărimea 
oului din vitrina magazinului de bijuterii — şi nici măcar n-ai cheltui 
prea mult. 

Ştiam. Văzusem lista cu bunuri. Tot. nu-mi dădeam seama de 
imensitatea averii lui Rhys. De cât de mare era averea mea. Cifrele 
nu-mi păreau reale, de parcă ar fi reprezentat banii de jucărie ai 
unui copil. Eu cumpăram doar ce îmi trebuia. 

Dar acum... 

- Caut să-i cumpăr ceva pentru Solstiţiu. 

Mor a studiat pietrele prețioase aliniate în vitrină, netăiate şi ne- 
montate. Unele străluceau ca niște stele căzătoare. Altele mocneau, 
ca şi când ar fi fost cioplite din inima fierbinte a pământului. 

- Amren chiar merită un cadou frumos anul ăsta, nu-i așa? 

După ce făcuse Amren în timpul ultimei bătălii ca să distrugă 
armatele Hybernului, faptul că alesese să rămână aici... 

- Cu toţii merităm. 

Mor m-a înghiontit cu cotul, deşi ochii ei căprui străluceau. 

- Crezi că Varian ni se va alătura? 

Am pufnit. 

- Când am întrebat-o ieri, a evitat să-mi răspundă. 

- Cred că asta înseamnă „da“. Sau că măcar el o va vizita. 

Gândul m-a făcut să zâmbesc şi am tras-o pe Mor spre urmă- 
toarea vitrină, lipindu-mă de ea ca să mă încălzesc. Amren şi Prințul 
din Adriata nu declaraseră oficial nimic, dar câteodată visam şi eu 
la asta — la momentul în care s-ar fi lepădat de pielea nemuritoare, 
iar Varian ar fi căzut în genunchi. 

O ființă din foc şi pucioasă, făurită într-o altă lume ca să împartă 
judecata crudă a unui zeu, ca să fie călăul lui pentru masele de mu- 
ritori lipsiți de apărare. Cincisprezece mii de ani fusese captivă în 
lumea asta. 

Şi, până la prințul cu păr argintiu din Adriata, nu iubise - nu 
trăise o iubire care să schimbe istoria, soarta. Nici măcar nu iubise 
aşa cum era Amren capabilă să iubească. 

Aşadar, da: relația dintre ei nu era publică. Dar ştiam că el o vi- 
zita în secret în acest oraș. În mare parte pentru că în unele dimineţi, 
Amren intra în casa din oraş zâmbind ca o pisică. 

Dar la ce fusese dispusă să renunțe, astfel încât să putem fi 
salvați... 

Mor şi cu mine am văzut piesa din vitrină în aceeași clipă. 

- Aia! a spus ea. 

Mă îndreptam deja spre uşa de sticlă de la intrare, un clopoțel 
argintiu răsunând vesel când am pășit înăuntru. 

Vânzătoarea a făcut ochii mari, dar a radiat când i-am arătat bi- 
juteria, iar ea a aşezat-o rapid pe o bucată de catifea neagră. S-a 
scuzat amabil ca să ia ceva din spate, lăsându-ne singure să o stu- 
diem cât am stat în fața tejghelei lustruite din lemn. 

- Este perfectă, a şoptit Mor, pietrele spărgând lumina şi arzând 
cu propriul foc lăuntric. 

Mi-am trecut un deget peste montura rece din argint. 

- Tu ce vrei în dar? 

Mora ridicat din umeri, haina groasă de culoare maro scoțându-i 
în evidenţă ochii negri. 

- Am tot ce îmi trebuie. 

- Încearcă să îi zici asta lui Rhys. El spune că Solstiţiul nu în- 
seamnă să primeşti darurile de care ai nevoie, ci mai degrabă pe cele 
pe care nu ţi le-ai cumpăra niciodată. Mor şi-a dat ochii peste cap. 
Aşadar, tu ce îți doreşti? am insistat eu. 

Ea şi-a trecut un deget de-a lungul unei pietre tăiate. 

- Nimic. Eu... nu vreau nimic. 

În afară de lucrurile pe care probabil nu era pregătită să le ceară, 
să le caute. 

Am studiat din nou bijuteria şi am întrebat-o nonşalant: 

- În ultima vreme, ai stat mult pe la Rita. Ai vrea să aduci pe ci- 
neva la cina de Solstițiu? 

Mor şi-a îndreptat privirea spre mine. 

- Nu. 

Când şi cum să le spună celorlalți ce îmi împărtăşise în timpul 
războiului era treaba ei. Mai ales când şi cum să îi spună lui Azriel. 

Singurul meu rol era să-i fiu alături - să o sprijin la nevoie. 

Așadar, am continuat: 

- Ce le cumperi celorlalți? 

Ea s-a încruntat. 

- După secole de cadouri, este o pacoste să găsesc ceva nou pen- 
tru toți. Sunt destul de sigură că Azriel are un sertar plin cu toate 
pumnalele pe care i le-am cumpărat în ultimele veacuri pentru că 
este prea politicos să le arunce, dar nu le va folosi niciodată. 

- Chiar crezi că ar renunţa vreodată la Povestitorul Adevărului? 

- I l-a dat lui Elain, a spus Mor, admirând un colier din piatra 
lunii din vitrina de sticlă de sub tejghea. 

- I l-a returnat, am corectat-o eu, nereușind să ignor imaginea 
lamei negre străpungând gâtul regelui Hybernului. 

Dar Elain chiar îl returnase - i-l dăduse lui Azriel după luptă, tot 
aşa cum îl primise de la el. Iar apoi plecase fără a se uita în urmă. 

Mor a fredonat ceva încetişor. Vânzătoarea a revenit o clipă mai 
târziu, iar eu am semnat achiziția în contul personal de credit, în- 
cercând să nu mă crispez la suma imensă de bani care tocmai dis- 
păruse odată cu mişcarea unei peniţe aurii. 

- Apropo de războinici illyrieni, am spus când am intrat în piața 
aglomerată a Palatului și am ocolit căruțul vopsit în roşu unde se 
vindeau căni cu ciocolată fierbinte, lor ce naiba le luăm? 

Nu am avut curajul să o întreb ce ar trebui să-i iau lui Rhys, pen- 
tru că, în ciuda faptului că o adoram pe Mor, mi s-a părut greșit să 
cer altcuiva sfaturi despre cadoul pentru partenerul meu. 

- Sincer, lui Cassian ai putea să îi cumperi un cuțit nou, şi te-ar 
săruta pentru asta. Dar Az probabil ar prefera să nu primească niciun 
cadou, doar ca să evite să fie în centrul atenţiei când îl deschide. 

Am râs. 

- Aşa este! 

Ţinându-ne de braț, am mers mai departe, aromele alunelor 
prăjite, conurilor de pin şi ciocolatei înlocuind obişnuita mireasmă 
de sare şi verbină care umplea orașul. 

- Ai de gând să o vizitezi pe Viviane în timpul Solstiţiului? 

În lunile de după sfârşitul războiul, Mor păstrase legătura cu 
Doamna Regatului Iernii, care, probabil, urma să devină în curând 
Mare Lady, dacă Viviane ar fi făcut ceva în privinţa asta. Ele fuse- 
seră prietene secole întregi, până când domnia Amaranthei rupsese 
legătura dintre cele două şi, cu toate că războiul cu Hybernul fusese 
brutal, faptul că se reîmprieteniseră se număra printre lucrurile 
bune care urmaseră. Alianţa dintre Rhys şi Kallias era încă slabă, 
dar se părea că prietenia lui Mor cu partenera Marelui Lord al Iernii 
ar fi putut fi puntea dintre regatele noastre. 

Prietena mea a zâmbit cu căldură. 

- Poate după o zi sau două. În regatul lor, Solstiţiul se sărbătoreşte 
o săptămână întreagă. 

- Ai mai fost? 

A scuturat din cap, lumina felinarelor reflectându-se în părul ei 
auriu. 

- Nu. De obicei, granițele lor sunt închise, chiar şi pentru prie- 
teni. Dar, de vreme ce Kallias este acum la putere şi mai ales alături 
de Viviane, încep să le deschidă din nou. 

- Pot doar să-mi imaginez cum sărbătoresc ei. 

Ochii ei au strălucit. 

- Viviane mi-a povestit cândva despre asta. Prin comparaţie, 
sărbătoarea noastră pare anostă. Dansează, beau, dau petreceri şi-şi 
fac daruri. Focurile mari se aprind din bușteni întregi, cazanele sunt 
pline cu vin fiert, iar din palatul lor se aud cântecele a o mie de barzi, 
însoţite de sunetul clopoțeilor de pe săniile imense trase de urşii 
frumoși şi albi. 

Ea a oftat. Am oftat şi eu, imaginea descrisă plutind în aerul în- 
gheţat dintre noi. 

Aici, în Velaris, urma să sărbătorim cea mai lungă noapte a anu- 
lui. Pe teritoriul lui Kallias, iarna însăși era sărbătorită. 

Lui Mor i-a dispărut zâmbetul. 

- Ştii, te-am căutat intenționat. 

- Nu doar ca să facem cumpărături? 

Ea m-a înghiontit cu cotul. 

- În seara asta noi ne ducem în Orașul Cioplit. 

M-am crispat. 

- Noi, adică toți? 

- Cel puțin tu, Rhys şi cu mine. 

M-am abținut să nu scot un mormăit. 

- De ce? 

Mor s-a oprit în dreptul unui negustor, studiind eşarfele expuse, 
frumos împăturite. 

- Aşa-i tradiția. În preajma Solstiţiului, facem o mică vizită la 
Regatul Coşmarurilor ca să le urăm toate cele bune. 

- Serios? 

Mor s-a strâmbat, dând din cap spre vânzător, şi a continuat. 

- Aşa cum am spus, asta este tradiţia. Ca să întreţinem relaţiile. 
Sau pe cele rămase. Iar după luptele din vara asta, nu ar strica. 

La urma urmei, Keir și legiunea Aducătoare de întuneric 
luptaseră. 

Ne-am croit drum prin mijlocul aglomerat al Palatului, trecând 
pe sub plasa de lumini care abia începeau să se aprindă deasupra. 

Dintr-un loc adormit şi tăcut din mine, numele tabloului mi-a li- 
cărit în minte. „Ghețuri și înstelare. “ 

- Deci tu şi Rhys ați hotărât să mă anunțați cu doar câteva ore 
înainte de plecare? 

- Rhys a lipsit toată ziua. Eu am hotărât să mergem în seara asta. 
De vreme ce nu ne dorim să stricăm Solstițiul făcând o vizită, mo- 
mentul de față este cel mai potrivit. 

Până la ajunul Solstiţiului, aveam destule zile la dispoziţie, însă 
Mor tot afişa acea prudenţă familiară. 

- Tu conduci Oraşul Cioplit şi ai de-a face cu ei tot timpul, am 
insistat eu. 

Era o conducătoare la fel de bună când Rhys nu era acolo. Și de 
multe ori se ocupase de îngrozitorul ei tată. 

Mor a simțit întrebarea din afirmația mea. 

- Eris va fi acolo în seara asta. Am auzit asta dimineaţă, de la Az. 

Am rămas tăcută, aşteptând. 

Ochii căprui ai lui Mor s-au întunecat. 

= Vreau să văd personal cât de comozi s-au făcut el şi tatăl meu. 

Motivul ei a fost destul de bun pentru mine. 


CAPITOLUL 
5 


Feyre 


Eram ghemuită pe pat, adormită și încălzită pe pături şi pla- 
pumă când Rhys a revenit în sfârșit acasă, la lăsarea serii. 

I-am simțit puterea chemându-mă cu mult timp înainte să se 
apropie de casă, ca o melodie întunecată prin lume. 

Mor anunţase că abia peste o oră şi ceva urma să plecăm în 
Oraşul Cioplit, aşa că, având suficient timp la dispoziţie, renunța- 
sem să mă ocup de hârtiile de pe biroul din palisandru din partea 
cealaltă a camerei şi, în schimb, luasem o carte. Abia reuşisem să 
citesc zece pagini înainte ca Rhys să deschidă ușa dormitorului. 

Zăpada topită îi făcea hainele illyriene din piele să sclipească, 
dar părul negru şi aripile i-au lucit şi mai intens când a închis 
tăcut uşa. 

- Eşti exact unde te-am lăsat. 

Am zâmbit şi am lăsat cartea lângă mine, aproape „înghițită“ de 
pătura ivorie. 

- Nu doar la asta mă pricep? 

Zâmbindu-mi poznaş, Rhys a început să îşi scoată armele şi hai- 
nele, dar, în ciuda amuzamentului care îi licărea în ochi, fiecare 
mișcare era greoaie şi lentă - ca şi când s-ar fi împotrivit extenuării 
cu toată forța. 

- Poate ar trebui să îi spunem lui Mor să amâne întâlnirea de la 
Regatul Coşmarurilor. 

M-am încruntat. 

El şi-a scos jacheta, haina de piele scoțând un zgomot surd când 
a aterizat pe scaunul de la birou. 

- De ce? Dacă Eris va veni într-adevăr aici, aş vrea să îl surprind 
cu o mică vizită personală. 

- Pentru că pari extenuat. 

Teatral, şi-a atins pieptul în dreptul inimii. 

- Grija ta mă emoţionează mai mult decât orice foc de iarnă, 
iubito. 

Mi-am dat ochii peste cap şi m-am ridicat. 

- Măcar ai mâncat? 

El a ridicat din umerii aţi, iar cămaşa neagră i s-a întins peste ei. 

- N-am avut nevoie, a spus şi şi-a îndreptat privirea spre picioa- 
rele mele goale când am dat la o parte pătura. 

Căldura m-a cuprins, dar mi-am pus papucii de casă. 

- Am să-ţi aduc mâncare. 

- Nu vreau... 

- Când ai mâncat ultima dată? 

S-a lăsat tăcerea. 

- Aşa credeam şi eu, am zis şi am îmbrăcat un halat căptușit cu lână. 
Spală-te şi schimbă-te! Plecăm în patruzeci de minute. Revin curând! 

El şi-a strâns aripile, lumina poleind gheara din vârful fiecăreia. 

- Nu trebuie să... 

- Vreau să o fac şi am s-o fac! 

Spunând asta, am ieşit pe uşă şi am mers pe holul albastru ca 
văzduhul. 

Cinci minute mai târziu, Rhys îmi deschise uşa doar în lenjerie 
intimă când am intrat ţinând tava. 

- De vreme ce mi-ai adus toată bucătăria, a spus el gânditor 
când m-am îndreptat spre birou, fără să fiu încă îmbrăcată pentru 
vizita noastră, aş fi putut pur şi simplu să cobor la parter. 

Am scos limba la el, dar m-am încruntat când am studiat biroul 
dezordonat, căutând un loc gol. Nu era niciunul. Până şi măsuța de 
lângă fereastră era plină de tot soiul de lucruri - toate importante —, 
aşa că am ales patul. 

Rhys s-a aşezat, strângându-și aripile la spate înainte să se în- 
tindă ca să mă tragă în poala sa, însă eu m-am ferit de mâinile lui şi 
am păstrat distanța. 

- Mai întâi mănâncă. 

- Apoi am să te mănânc pe tine, mi-a răspuns cu un zâmbet şiret 
şi a început să înfulece. 

Ritmul şi intensitatea cu care mânca au fost suficiente ca să mă 
împiedice să mă încălzesc şi mai mult auzindu-i cuvintele. 

- Ai mâncat ceva azi? 

Ochii violeţi i-au licărit când a terminat pâinea şi a început să 
mănânce friptura rece de vită. 

- Am mâncat un măr de dimineaţă. 

- Rhys. 

- Am fost ocupat. 

- Rhys! 

El a lăsat furculița, zvâcnetul gurii sale transformându-se într-un 
zâmbet. 

- Feyre. 

Mi-am încrucişat braţele. 

- Nimeni nu este prea ocupat ca să mănânce. 

- Îţi faci prea multe griji. 

- Este treaba mea să îmi fac griji. Şi, în plus, tu îţi faci destule 
griji. Din cauza unor lucruri mult mai banale. 

- Ciclul tău nu este banal. 

- M-a durut un pic... 

- Te zvârcoleai în pat ca şi când te-ar fi spintecat careva. 

- Iar tu te purtai ca o cloşcă poruncitoare! 

- Nu te-am văzut ţipând la Cassian, Mor sau Az când s-au ară- 
tat îngrijoraţi. 

- Ei nu au încercat să-mi dea mâncare cu lingura, ca unui invalid! 

Rhys a chicotit, terminându-şi mâncarea. 

- Am să mănânc regulat dacă ai să-mi permiţi să mă transform 
într-o cloşcă poruncitoare de două ori pe an. 

Avea dreptate... întrucât ciclul meu era foarte diferit în corpul 
acesta. Faptul că scăpasem de disconfortul lunar mi se păruse o 
binecuvântare. 

Până în urmă cu două luni, când îl avusesem pe primul. 

Durerile lunare şi specifice femeilor pământene fuseseră înlo- 
cuite de o săptămână bianuală de dureri agonizante de burtă. Nici 
măcar Madja, vindecătoarea preferată a lui Rhys, nu putea face 
multe pentru durerea care mai că mă aducea în pragul leşinului. În 
săptămâna aceea, mă gândisem un moment la asta, la durerea care 
mă străbătea dinspre spate şi abdomen până la coapse, urcându-mi 
pe braţe ca un fulger viu. Ciclul meu nu fusese plăcut când eram om 
şi, într-adevăr, trăisem câteva zile în care nu mă puteam ridica din 
pat. Crearea mea nu-mi intensificase numai puterile, forța şi trăsă- 
turile de Spiriduş. 

În afară de compasiune şi ceai de ghimbir, Mor nu prea avea ce 
să-mi ofere. Mă consolase spunându-mi că măcar se întâmplă 
numai de două ori pe an. De două ori prea mult, fusese răspunsul 
meu mormăit. 

Rhys îmi rămăsese alături tot timpul, mângâindu-mi părul, în- 
locuind păturile încălzite pe care le udam din cauza transpiraţiei, şi 
chiar ajutându-mă să mă spăl. „Sângele este sânge“, fusese singurul 
său comentariu când îi zisesem că nu-mi doream să mă vadă sco- 
țându-mi lenjeria intimă murdărită. Abia reuşisem să mă mişc în 
acel moment fără să scâncesc, aşadar nu mă auzise prea bine. 

Cum nici nu pricepuse ce însemna sângele. Cel puţin băutura 
contraceptivă pe care o băuse funcționa. Dar, printre Spiriduşi, ză- 
mislirea unui prunc era ceva rar şi destul de dificil. Uneori, mă în- 
trebam dacă nu m-ar fi afectat să aştept până aş fi fost pregătită să 
am copii. 

Nu uitasem viziunea Cioplitorului de Oase şi cum îmi apăruse 
el. Ştiam că nici Rhys nu uitase. 

Însă Rhys nu insistase, şi nici nu-mi pusese întrebări. Cândva, îi 
spusesem că voiam să trăiesc cu el, să ne trăim viața înainte să avem 
copii. Încă nu renunțasem la ideea asta. Erau atât de multe de făcut, 
noi eram prea ocupați ca să mă gândesc măcar să aduc pe lume un 
copil, iar viața mea, o provocare prea mare; chiar dacă ar fi fost o 
binecuvântare, pentru moment, alegeam să îndur agonia de două 
ori pe an. Şi să le ajut şi pe surorile mele în privința asta. 

Nu mă gândisem prea mult la ciclurile de fertilitate a spiriduşilor, 
iar să le explic Nestei şi lui Elain fusese cel puţin jenant. 

Nesta pur şi simplu mă privise rece, fără să clipească. Elain 
roşise, mormăind că era indecent să discutăm despre așa ceva. Însă 
ele fuseseră Create cu aproape şase luni în urmă. Momentul se tot 
apropia, asta dacă nu cumva Crearea lor interfera cumva cu asta. 

Trebuia să găsesc un mod de a o convinge pe Nesta să îmi dea de 
veste în prima zi de ciclu. Cu niciun chip nu i-aş fi permis să suporte 
acea durere de una singură. Nu eram sigură că putea să o suporte. 

Cel puţin Elain ar fi fost prea politicoasă ca să îl alunge pe Lucien 
când el ar fi dorit să ajute. Era prea politicoasă să îl alunge într-o zi 
obişnuită. Pur şi simplu îl ignora sau abia îi vorbea, până ce înțelegea 
şi pleca. Din câte ştiam, el nu se apropiase de la sfârşitul luptei fi- 
nale. Nu, ea îşi îngrijea aici grădinile, jelind tăcută viața umană pe 
care o pierduse. Jelindu-l pe Graysen. 

Nu ştiam cum suporta Lucien asta. Nu că s-ar fi arătat interesat 
să se apropie de ea. 

- Unde ai plecat? a întrebat Rhys, bându-şi vinul şi lăsând tava 
deoparte. 

Dacă voiam să vorbesc, mă asculta. Dacă nu voiam să o fac, 
renunța. Fusese înțelegerea noastră nerostită, de la început — să as- 
cultăm când celălalt avea nevoie şi să păstrăm distanța când era ne- 
cesar. El încă se străduia să îmi spună tot ce i se făcuse şi tot ce 

văzuse la Poalele Muntelui. Mai erau încă nopți în care îi ştergeam 
lacrimile cu sărutări, una câte una. 

Totuşi, acest subiect nu era atât de greu de discutat. 

- Mă gândeam la Elain, am zis rezemându-mă de marginea bi- 
roului. Şi la Lucien. 

Rhys a ridicat o sprânceană, iar eu i-am spus. 

Când am terminat, am văzut că era gânditor. 

- Lucien ni se va alătura de Solstițiu? 

- Este grav dacă o face? 

Rhys a mormăit, strângându-şi mai mult aripile. Nu ştiam cum 
suporta frigul când zbura, chiar și cu un scut. De câte ori încer- 
casem în ultimele săptămâni, abia rezistasem mai mult de câteva 
minute. Singura reuşită fusese săptămâna trecută, când zborul nos- 
tru de la Casa Vântului se dovedise mult mai cald. 

- Nu suport să fiu în preajma lui, a spus Rhys în sfârşit. 

- Sunt sigură că i-ar plăcea să audă aceste cuvinte emoționante. 

Zâmbetul schițat m-a făcut să vin spre el, oprindu-mă între pi- 
cioarele lui. Rhys mi-a cuprins leneş coapsele. 

- Nu pot să dau uitării tachinările, a spus el, studiindu-mi chipul. 
Şi faptul că încă mai speră că într-o zi se va reuni cu Tamlin. Dar nu 
pot să ignor cum te-a tratat după cele întâmplate la Poalele Muntelui. 

- Eu pot. L-am iertat pentru asta. 

- Ei bine, să mă ierți şi pe mine, dacă nu pot. 

Furia rece i-a întunecat stelele din ochii violeţi. 

- Încă ţi-e greu să vorbeşti cu Nesta, am spus eu. Totuşi, cu Elain 
poți să discuţi politicos. 

- Elain este Elain. 

- Dacă îl condamni pe unul, trebuie să îl condamni şi pe celălalt. 

- Nu. Elain este Elain, a repetat el. Nesta este... ea este illyriană. 
O spun ca pe un compliment, dar, în esență, este illyriană. Deci nu 
are nicio scuză pentru comportamentul ei. 

- Vara asta şi-a răscumpărat greşelile din plin, Rhys. 

- Nu pot să iert pe nimeni care te-a făcut să suferi. 

Erau cuvinte reci și brutale, rostite cu o grație atât de naturală... 

Dar tot nu îi păsa de cei care îl făcuseră pe el să sufere. Mi-am 
trecut o mână peste tatuajele spiralate de pe pieptul său musculos, 
conturând liniile complicate, iar Rhys s-a cutremurat sub degetele 
mele, aripile zvâcnindu-i. 

- Ei fac parte din familia mea. Trebuie să o ierți pe Nesta la un 
moment dat. 

El şi-a lăsat fruntea pe pieptul meu, chiar între sâni, şi mi-a cu- 
prins talia cu braţele. Un moment lung nu a făcut decât să-mi in- 
spire mirosul, ca şi când ar fi vrut să-l simtă până-n plămâni. 

- Ăsta ar trebui să fie darul meu de Solstițiu? a şoptit el. Să o iert 
pe Nesta pentru că şi-a lăsat sora de paisprezece ani în pădurea aia? 

Cu un deget sub bărbie, i-am înălțat capul. 

- Dacă mai insişti cu prostiile astea, nu ai să primeşti niciun 
cadou de Solstițiu de la mine! 

Rhys mi-a zâmbit şiret. 

- Ticălosule! am şuierat și am vrut să mă retrag, dar el m-a 
strâns şi mai mult în brațe. 

Am tăcut, uitându-ne pur şi simplu unul la celălalt. Apoi, Rhys 
a spus prin legătură: „Ce-ai zice să ne împărtăşim gândurile, 
dragă Feyre?“ 

Propunerea lui — vechiul nostru joc - m-a făcut să zâmbesc, dar 
zâmbetul mi-a pierit când i-am răspuns: „Azi am fost în cartierul 
Curcubeului. 

„O?“ s-a auzit el şi şi-a frecat nasul de pântecul meu. 

Mi-am trecut mâinile prin părul lui, bucurându-mă să-i simt 
şuvițele mătăsoase pe bătăturile mele. „Am cunoscut o artistă, 
Ressina. M-a invitat să pictez cu ea şi alții peste două seri.“ 

Rhys s-a retras ca să îmi studieze chipul şi, apoi, a ridicat o 
sprânceană. 

- De ce nu pari entuziasmată de asta? 

I-am arătat camera noastră, casa de la oraş, şi am expirat. 

- Nu am mai pictat nimic de ceva vreme. 

De când ne întorseserăm din luptă. Rhys rămase tăcut, lăsân- 
du-mă să îmi găsesc cuvintele. 

- Mi se pare egoist din partea mea, am recunoscut eu. Să mă 
relaxez, când sunt atât de multe de făcut și... 

-Nu este egoist. Cu mâinile, mi-a strâns şoldurile. Dacă vrei să 
pictezi, atunci pictează, Feyre! 

- Oamenii din orașul ăsta încă nu au case. 

- Dacă-ţi petreci câteva ore pe zi pictând nu ai să schimbi situaţia. 

- Nu este doar asta. M-am aplecat până ce mi-am lipit fruntea 
de a lui, mirosul lui de citrice şi mare umplându-mi plămânii, 
inima. Sunt prea multe... lucruri pe care vreau să le pictez. Pe care 
simt nevoia să le pictez. Să aleg unul... Am respirat sacadat şi m-am 
retras. Nu cred că sunt pregătită să văd ce o să iasă când am să 
pictez o parte din ele. 

- A...» a spus încetişor şi, tandru, mi-a conturat linii liniştitoare pe 
spate. Fie că ai să li te alături săptămâna asta sau peste două luni, cred 
că ar trebui să o faci. Să încerci. El a studiat camera şi covorul gros, ca 
şi când prin podea ar fi putut să vadă întreaga casă de la oraş. Dacă 
vrei, am putea transforma vechiul tău dormitor într-un atelier... 

- Este în regulă, l-am întrerupt eu. Camera... Lumina nu este 
ideală acolo. Am verificat, am recunoscut când l-am văzut ridicând 
din sprâncene. Singura cameră potrivită pentru asta este salonul şi 
aş prefera să nu umplu casa cu duhoarea vopselelor. 

- Nu cred că ar deranja pe cineva. 

- M-ar deranja pe mine. Şi, oricum, îmi place intimitatea. Ulti- 
mul lucru pe care mi-l doresc este ca Amren să stea lângă mine, 
criticându-mi tabloul în timp ce îl pictez. 

Rhys a chicotit. 

- De Amren pot să mă ocup. 

- Atunci nu cred că vorbim despre aceeaşi Amren. 

El a zâmbit, trăgându-mă din nou mai aproape şi şoptindu-mi 
pe stomac: 

- De Solstiţiu este ziua ta de naștere. 

- Şi? 

Încercasem să uit de asta. Şi să îi las și pe ceilalți să uite. 

Rhys mi-a zâmbit ca o felină. 

- Asta înseamnă că ai să primeşti două cadouri. 

Am oftat. 

- Nu ar fi trebuit să îți spun. 

- Te-ai născut în cea mai lungă noapte a anului, a spus şi m-a 
mângâiat din nou pe spate, cu degetele. Mai jos. Ai fost menită să 
îmi stai alături chiar de la început. 

Cu o mişcare lungă și lentă, mi-a conturat șira spinării. Stând 
astfel în fața lui, putea să simtă imediat cum mi se schimba mirosul 
odată ce sângele începea să-mi fiarbă în vene, încălzindu-mi cea 
mai intimă parte a trupului. 

„Este rândul tău. Să facem schimb de gânduri!“ am reuşit să 
spun prin legătură înainte să rămân fără cuvinte. 

El m-a sărutat pe stomac, chiar deasupra buricului. 

- Ți-am povestit de prima dată când te-ai teleportat şi m-ai do- 
borât în zăpadă? 

L-am lovit în umăr, simţindu-i mușchiul tare ca piatra. 

- La asta te gândeşti? 

Rhys a zâmbit cu fața lipită de stomacul meu, explorându-mă în 
continuare cu degetele. 

- M-ai doborât ca un illyrian. Erai în formă şi m-ai lovit direct, 
dar apoi m-ai încălecat, gâfâind. Nu voiam decât să ne dezbrăcăm 
amândoi. 

- De ce nu sunt surprinsă? 

Totuşi, mi-am trecut degetele prin părul lui. 

Materialul din care era croit halatul meu s-a întins ca o fragilă 
pânză de păianjen între noi când el a râs pe pântecul meu. Nu mă 
deranjasem să îmbrac și altceva pe dedesubt. 

- M-ai scos din minţi. În toate lunile alea. Încă nu îmi vine să 
cred ce trăiesc. Că te am pe tine. 

Gâtul mi s-a strâns. Acesta era gândul pe care voia să mi-l ofere 
la schimb, pe care voia să îl împărtăşească. 

- Te doream, chiar şi la Poalele Muntelui, am spus încet. Am 
ţinut cont de asta în acele împrejurări îngrozitoare, dar, după ce 
am ucis-o, când nu am putut să spun nimănui ce simțeam — cât de 
grave erau cu adevărat lucrurile, ție tot ţi-am spus. Întotdeauna am 
reuşit să discut cu tine. Cred că inima mea ştia că eşti al meu cu 
mult timp înainte ca eu să îmi fi dat seama. 

Ochii lui au strălucit şi şi-a îngropat din nou fața între sânii mei, 
mângâindu-mi spatele. 

- Te iubesc, a şoptit el. Mai mult decât viața, mai mult decât te- 
ritoriul meu, mai mult decât coroana mea. 

Ştiam. Renunțase la acea viaţă ca să făurească din nou Cazanul, 
materialul lumii, astfel încât să pot supraviețui. Din cauza asta, sau 
în lunile care au urmat, inima nu mă lăsase să-mi vărs furia pe el. El 
trăise — era un dar pentru care nu aş fi încetat niciodată să fiu recu- 
noscătoare. Şi la sfârşit, totuşi, ne salvaserăm reciproc. Cu toții. 

L-am sărutat în creştetul capului. 

- Te iubesc, i-am şoptit cu gura în părul negru-albăstrui. 

Cu mâinile, Rhys mi-a strâns partea din spate a coapselor - sin- 
gurul avertisment înainte să mă rotească lent - ţintuindu-mă de pat 
în timp ce își freca nasul de gâtul meu. 

- O săptămână, mi-a şoptit, strângându-și grațios aripile la spate. 
Să te am în patul ăsta o săptămână. Este tot ce îmi doresc de Solstiţiu. 

Am râs cu respiraţia tăiată, dar el şi-a mișcat şoldurile împin- 
gându-se în mine, fiind despărțiți numai de o bucată de pânză. M-a 
sărutat uşor pe gură, aripile lui ridicându-se ca un zid negru în spa- 
tele umerilor. 

- Crezi că glumesc! 

- Suntem nişte Mari Spiriduşi puternici, am spus eu gânditoare, 
luptându-mă să mă concentrez când mi-a apucat lobul urechii cu 
dinţii, dar să facem sex o săptămână întreagă? Nu cred c-am să fiu 
în stare să merg. Sau că partea preferată a trupului tău o să facă faţă. 

El mi-a muşcat marginea delicată a urechii, iar eu mi-am strâns 
degetele de la picioare. 

- Atunci, va trebui doar să îmi săruţi partea preferată şi să faci 
totul să fie mai bine. 

Mi-am strecurat o mână spre acea parte preferată — preferata 
mea - şi l-am apucat prin izmenele scurte. El a mormăit, împin- 
gându-se în atingerea mea, iar îmbrăcămintea a dispărut, lăsân- 
du-mi doar palma pe întăritura catifelată. 

- Trebuie să ne îmbrăcăm, am reuşit să spun, deşi îl mângâiam. 

- Mai târziu, a gemut el, muşcându-mi buza de jos. 

Într-adevăr. Rhys s-a retras, sprijinindu-şi braţele tatuate lângă 
capul meu. Unul era acoperit cu semne illyriene, iar pe celălalt avea 
un tatuaj identic cu acela de pe braţele mele: semn al ultimei 
înțelegeri pe care o făcuserăm. Să înfruntăm împreună toate lucru- 
rile care ne aşteptau în viitor. 

Vulva îmi zvâcnea cu putere, ținând isonul bătăilor inimii, ne- 
voia de a-l simți în mine, de a-l avea... 

Ca o ofensă adusă celor două ritmuri gemene din mine, o bătaie 
s-a auzit în uşa de la dormitor. 

- Doar ca să ştiţi, s-a auzit Mor din partea cealaltă, chiar trebuie 
să plecăm curând! 

Rhys a mormăit încet pe pielea mea, părul căzându-i pe frunte 
când a întors capul spre uşă. În ochii lui se citea doar intenția unui 
prădător. 

- Avem treizeci de minute, a spus el remarcabil de liniştit. 

- Şi durează două ore să te îmbraci! a zis Mor prin uşă, făcând 
şireată o pauză. Şi nu mă refer la Feyre. 

Rhys a râs şi şi-a lipit fruntea de a mea. Am închis ochii, miro- 
sindu-l, deși nu-l mai ţineam strâns. 

- N-am terminat! m-a asigurat cu o voce răgușită, înainte să mă 
sărute pe gât şi să se retragă. Du-te și-i terorizează pe alții! i-a strigat 
el lui Mor, rotindu-şi gâtul în timp ce aripile i-au dispărut şi s-a în- 
dreptat spre baie. Trebuie să mă aranjez. 

Mor a chicotit, sunetul paşșilor ei uşori stingându-se curând. 

M-am trântit pe perne şi am inspirat adânc, potolindu-mi nevoia 
care mă străbătea. Apa a susurat în baie, urmată de un strigăt uşor. 

Nu eram singura care trebuia să se răcorească. 

Într-adevăr, când am intrat în baie câteva minute mai târziu, 
Rhys încă se crispa în timp ce se spăla în cadă. 

Scufundându-mi degetele în apa înspumată, mi s-au confirmat 
bănuielile: era rece ca gheaţa. 


CAPITOLUL 
G 


Morrigan 


Nu era nicio lumină aici. 

Nu fusese niciodată. 

Nici măcar ghirlandele verzi, coroanele sfinte şi focurile aprinse 
din lemn de mesteacăn în onoarea Solstițiului nu puteau străpunge 
întunericul etern care sălășluia în Oraşul Cioplit. 

Nu era întunericul pe care Mor ajunsese să îl adore în Velaris, 
întunericul care făcea la fel de mult parte din Rhys ca şi sângele lui. 

Era întunericul lucrurilor în putrefacție, al descompunerii. Întu- 
nericul sufocant care ofilea tot ce era viu. 

Iar masculul cu părul auriu care stătea în fața ei în sala tronului, 
printre stâlpii înalți sculptați cu acele animale care şerpuiau şi aveau 
solzi — fusese creat din acest întuneric. 

- Îmi cer scuze dacă v-am întrerupt festivitățile, se adresă mieros 
Rhysand lui Keir şi masculului de lângă el. 

Eris. 

Sala tronului era goală acum. Feyre rosti un cuvânt, iar cei care 
mâncau, dansau şi complotau aici dispărură, lăsându-i doar pe Keir 
şi pe întâiul născut al Marelui Lord al Toamnei. 

Cel dintâi vorbi primul, aranjându-și reverele jachetei negre. 

- Cărui fapt datorăm această plăcere? 

Ce ton disprețuitor! Ea încă auzea insultele şuierate ce se ascun- 
deau în spatele acestui ton, şoptite demult în locuinţa familiei sale, 
şoptite la fiecare întâlnire şi adunare la care vărul ei nu era prezent. 
„Corcitură monstruoasă. O ruşine pentru familie.“ 

- Mare Lord! 

Ea rosti cuvintele fără să gândească. Iar vocea ei, vocea pe care o 
folosea aici... Nu îi aparținea. Nu-i aparținuse niciodată, mai ales 
aici cu ei, în întuneric. Mor vorbi tot pe un ton rece şi neiertător 
când se corectă: 

- Cărui fapt datorăm această plăcere, Mare Lord? 

Nu se deranjă să îşi ascundă dinții. 

Keir o ignoră. 

Metoda lui preferată de a insulta era să se comporte ca şi când 
persoana nu ar fi meritat să i se adreseze. 

„Încearcă un lucru nou, ticălosule!“ 

Rhys interveni înainte ca Mor să dea glas vorbelor ei, puterea lui 
întunecată umplând sala şi muntele. 

- Am venit, bineînţeles, ca să vă urăm ţie şi oamenilor tăi toate 
cele bune, de Solstițiu. Dar se pare că ai deja invitaţi. 

Ca întotdeauna, Az îi oferise informaţii exacte. Când de dimineaţă 
o găsise citind despre obiceiurile Regatului Iernii în biblioteca din 
Casa Vântului, ea nu îl întrebase cum aflase că Eris trebuia să vină în 
seara asta. Aflase demult că era puţin probabil ca Az să îi spună. 

Dar masculul din Regatul Toamnei care stătea lângă Keir... Mor 
se forță să se uite la Eris. În ochii lui ca de chihlimbar, mai reci decât 
orice sală din regatul lui Kallias. Aşa fuseseră din clipa în care îl cu- 
noscuse, în urmă cu cinci secole. 

Cu o mână palidă, Eris îşi atinse jacheta argintie în dreptul piep- 
tului, semnul galanteriei Regatului Toamnei. 

- Şi eu mă gândeam să fac nişte urări de Solstițiu. 

Tonul şi timbrul vocii mieroase şi arogante nu se schimbaseră în 
ultimele secole. Nu se schimbase din acea zi. 

Lumina caldă şi untoasă a soarelui pătrundea printre frunze, 
făcându-le să strălucească precum rubinele şi cuarțul galben. Încă 
mai simțea mirosul umed şi pământiu emanat de ce putrezea sub 
frunzele şi rădăcinile pe care zăcea, peste care fusese aruncată. Acolo 
fusese părăsită. 

Totul o durea. Totul. Nu se putea mişca. Nu putea decât să pri- 
vească soarele ce se zărea prin coroana bogată de deasupra și să as- 
culte vântul suflând printre trunchiurile argintii. 

Şi miezul acelei dureri, care se răspândea în afară ca un foc viu cu 
fiecare respirație sacadată şi răguşită... 

Frunzele se fărâmiţară sub pașii uşori şi siguri. Șase perechi. Un 
grup de grăniceri, o patrulă. 

Ajutor. Cineva venise să o ajute... 

Un mascul înjură cu o voce străină și profundă. Apoi, tăcu. 

Tăcu în timp ce o singură pereche de pași se apropie. Nu-şi putea 
întoarce capul, nu suporta durerea. Nu putea decât să respire aerul 
umed şi să tremure. 

- Nu o atinge! 

Pașii se opriră. 

Nu era un avertisment ca să o protejeze, să o apere. 

Ea cunoştea vocea. Se îngrozise să o audă. 

Îl simțea apropiindu-se. Simţea foșnetul frunzelor, mușchilor şi 
rădăcinilor ca şi când pământul ar fi tremurat în fața lui. 

- Nu o atinge nimeni! spuse el. Eris. În clipa în care o facem, de- 
vine răspunderea noastră. 

Cuvinte reci și insensibile. 

- Dar... dar au bătut în cuie... 

- Nu o atinge nimeni! 

Bătută în cuie. 

Ei o bătuseră în cuie. 

O țintuiseră în timp ce țipa, o țintuiseră cât strigase la ei şi, apoi, 
îi implorase. După aceea, luaseră cuiele lungi și un ciocan. 

Trei. 

Trei lovituri de ciocan, acoperite de tipetele ei, de durere. 

Ea începu să tremure, urând totul la fel de mult ca la început. 
Agonia îi învăluise trupul, cuiele din pântecele ei fiind necruțătoare. 

Un chip palid și frumos se ivi deasupra sa, blocând frunzele ca 
niște nestemate. Nemişcat. Indiferent. 

- Înţeleg că nu vrei să locuieșşti aici, Morrigan. 

Ar fi preferat să moară, să sângereze acolo. Ar fi preferat să moară 
şi să revină — să revină ca o creatură rea și crudă și să îi sfâşie pe toți. 

Cu siguranţă citise asta în ochii ei. Un mic zâmbet îi strâmbă buzele. 

- Așa credeam şi eu. 

Eris se îndreptă, întorcându-se. Cu degetele, ea apucă frunzele și 
pământul argilos. 

Își dorea să îi crească gheare - ca și lui Rhys - și să îi sfâşie gâtul 
palid, însă nu acesta era darul ei. Darul ei... darul ei o lăsase aici. 
Distrusă și însângerată. 

Eris se îndepărtă un pas. 

Cineva din spatele lui spuse fără să gândească: 

- Nu putem s-o lăsăm pur şi simplu... 

- Putem şi o vom face, zise categoric Eris, pășind la fel de ferm 
când se îndepărtă. Ea a ales să se întineze; familia ei a ales să o tra- 
teze ca pe un gunoi. Le-am comunicat deja decizia mea în privința 
asta. Urmă o pauză lungă, mai crudă decât restul. Şi nu obișnuiesc să 
mă culc cu resturi illyriene. 

În clipa aceea nu reuși să-și oprească lacrimile care-i alunecară, 
fierbinţi, pe obraji. 

Singură. Intenţionau s-o lase singură aici. Prietenii ei nu știau 
unde plecase. Abia știa ea însăşi unde se afla. 

- Dar... Acea voce care obiecta interveni din nou. 

- Plecaţi! 

După aceea, nu se mai auzi nicio obiecţie. 

lar după ce sunetul pașilor lor se stinse, liniștea se pogori din nou. 

Soarele, vântul și frunzele. 

Sângele, fierul şi pământul de sub unghiile ei. 

Durerea. 

Ghiontul subtil pe care i-l dădu Feyre o scoase din reverie, de- 
parte de poiana însângerată de peste granița Regatului Toamnei. 

Mor îi aruncă o privire recunoscătoare lui Feyre, pe care Marea 
Lady o ignoră elegant, îndreptându-şi atenția spre conversație. Fără 
să o fi pierdut din vedere de la bun început. 

Feyre îşi asumase rolul de stăpână a acestui oraş îngrozitor cu 
mai multă ușurință decât o făcuse ea. Îmbrăcată cu o rochie neagră 
strălucitoare şi cu diadema în formă de semilună pe cap, prietena ei 
părea învăluită de aerul poruncitor al unei conducătoare, făcând 
parte din locul acesta la fel de mult ca șerpii sculptați şi încrustați 
peste tot. Era întruchiparea a ceea ce, probabil, îşi imaginase într-o 
zi Keir pentru Mor. 

Nu rochia roşie pe care o purta Mor, strălucitoare şi provo- 
catoare, sau bijuteriile de aur de la încheieturi şi urechi, scân- 
teind ca lumina soarelui aici, în beznă. 

- Dacă voiai ca această legătură să rămână privată, spuse Rhys 
cu un calm mortal, poate n-a fost înțelept să ne întâlnim la o adu- 
nare publică. 

Într-adevăr. 

Administratorul Oraşului Cioplit flutură o mână. 

- De ce am avea ceva de ascuns? După război, toți suntem foarte 
buni prieteni! 

Deseori, ea visa să îl spintece: uneori cu un cuțit, alteori cu mâi- 
nile goale. 

- Şi cum merg lucrurile la curtea tatălui tău, Eris? 

O întrebare uşoară şi plictisită din partea lui Feyre. 

În ochii lui ca de chihlimbar nu se citea decât dezgustul. 

La acea privire, un vuiet îi umplu capul lui Mor, iar ea abia mai 
auzi răspunsul lui tărăgănat sau pe cel al lui Rhys. 

Cândva, fusese o încântare să îi tachineze pe Keir şi cei de la 
curtea lui, să îi ţină încordaţi. La naiba, primăvara trecută, chiar îi 
rupsese câteva oase Administratorului - după ce Rhys îi rupsese 

brațele, ologindu-l. Se bucurase să o facă, după tot ce îi spusese Keir 
lui Feyre, iar apoi fusese încântată când mama ei o alungase din 
camera lor privată, ordinul fiind încă valabil. Dar din clipa în care 
Fris intrase în acea sală de consiliu în urmă cu câteva luni... 

„Ai mai mult de cinci sute de ani“, își amintea ea deseori. Putea 
să înfrunte situația, să o gestioneze mai bine de atât. 

„Nu obişnuiesc să mă culc cu resturi illyriene.“ 

Chiar şi acum, chiar şi după ce Azriel o găsise în pădure, după ce 
Madja o vindecase până când urmele cuielor nu-i mai pătau abdo- 
menu]... Nu ar fi trebuit să vină aici în seara asta. 

I se strânse pielea și simţi un gol în stomac. „Laşo 

Înfruntase inamici, luptase în multe războaie şi totuși, situația 
asta... aceşti doi masculi împreună... 

Mor mai mult o simţi decât o văzu pe Feyre înțepenind lângă ea 
din cauza vorbelor lui Eris. 

- Tatălui tău nu îi este îngăduit să calce pe tărâmul oamenilor, îi 
spuse Marea Lady lui Eris. 

Tonul şi răceala din ochii lui Feyre nu lăsau loc niciunui 
compromis. 

Eris ridică pur şi simplu din umeri. 

- Nu cred că tu hotărăşti asta. 

Întruchiparea graţiei naturale, Rhys îşi băgă mâinile în buzu- 
nare. Totuşi, umbrele şi întunericul presărat cu stele care îl urmau, 
care făceau ca muntele să tremure la fiecare pas al lui, erau adevă- 
ratul chip al Marelui Lord al Regatului Nopţii. Cel mai puternic 
Mare Lord din istorie. 

- Ți-aş sugera să îi aminteşti lui Beron că extinderea teritoriului 
nu este posibilă. Pentru niciun regat. 

Eris nu se tulbură. Nimic nu îl tulburase vreodată, iar Mor urâse 
acea distanțare, acea răceală, din clipa în care îl cunoscuse. Acea 
lipsă a interesului sau a emoțiilor pentru lume. 

- Atunci ţi-aş sugera, Mare Lord, să vorbeşti cu dragul tău pri- 
eten Tamlin despre asta. 


[ee 

- De ce? Întrebarea lui Feyre fu tăioasă ca o lamă. 

Gura lui Eris se strâmbă într-un zâmbet de viperă. 

- Pentru că teritoriul lui Tamlin este singurul care împarte gra- 
niţa cu tărâmul oamenilor. Cred că oricine caută să se extindă va 
trebui să treacă mai întâi prin Regatul Primăverii. Sau, cel puţin, să 
aibă permisiunea lui. 

Altă persoană pe care urma să o ucidă într-o zi. Dacă Feyre şi 
Rhys nu i-o luau înainte. 

Nu conta ce făcuse Tamlin în război, dacă adusese armatele lui 
Beron şi pe cele ale oamenilor cu el. Dacă păcălise Hybernul. 

O altă zi, o altă femeie care zăcea pe pământ - pe acestea Mor nu 
avea să le uite sau să le ierte. 

Totuşi, chipul rece al lui Rhys deveni gânditor. Ea putea citi cu 
uşurinţă reticența din ochii lui şi că era nervos din cauză că Fris îl 
anunţase, dar informaţia era informaţie. 

Mor se uită spre Keir şi văzu că o privea. 

În afară de primul ordin dat Administratorului, ea nu scosese un 
cuvânt. Nu contribuise la această întâlnire. Nu intervenise. 


Citea asta în ochii lui Keir. Satisfacția. 

„Spune ceva! Gândeşte-te ce să spui. Să îl umileşti.“ 

Dar Rhys consideră discuţia încheiată, luând-o de braț pe Feyre 
şi plecând, muntele tremurând într-adevăr sub paşii lor. Mor nu 
ştia ce îi spusese lui Eris. 

„Jalnică. Laşă şi jalnică. 

Adevărul este darul tău. Adevărul este blestemul tău. 

Spune ceva!“ 

Însă cuvintele menite să îl doboare pe tatăl ei nu se făcură auzite. 

Mor îi întoarse spatele moștenitorului Regatului Toamnei care 
rânjea, rochia-i roşie fluturând în urma ei, şi îi însoți pe Marele 
Lord şi pe Marea Lady prin întuneric şi din nou la lumină. 


CAPITOLUL 
T 


Rhysand 


- Tu chiar ştii să faci cadouri de Solstițiu, Az! 

M-am întors de la zidul de ferestre din cabinetul meu personal 
din Casa Vântului. 

Spionul, fratele meu, a rămas în partea cealaltă a biroului mare 
din stejar acoperit de hărțile şi documentele pe care mi le arătase. 
Expresia îi era ca de piatră. Așa fusese din clipa în care bătuse la 
ușile duble ale cabinetului, după răsărit. Ca şi când ar fi ştiut că nu 
reuşisem să dorm noaptea trecută după avertismentul nu prea sub- 
til al lui Eris în ceea ce-l priveşte pe Tamlin şi granițele lui. 

Întorşi acasă, Feyre nu a deschis subiectul. Nu păruse pregătită 
să discute despre cum să procedăm cu Marele Lord al Primăverii. 
Adormise repede, lăsându-mă să meditez în fața focului din salon. 

Nu era de mirare că zburasem aici înainte de răsărit, nerăbdător 
ca frigul aprig să alunge din mine apăsarea nopții nedormite. În 
urma zborului, aripile îmi erau încă amorţite pe alocuri. 

- Voiai informaţii, a spus Az încet. 

Lângă el, mânerul de obsidian al Povestitorului Adevărului 
părea să absoarbă primele raze de soare. 

Mi-am dat ochii peste cap, rezemându-mă de birou şi gesticu- 
lând spre materialele aduse de el. 

- N-ai fi putut să aştepţi până după Solstițiu pentru asta? 

Am aruncat o privire la chipul inexpresiv al lui Azriel şi am 
adăugat: 

- Nu te deranja să-mi răspunzi. 

Un colț al gurii lui Azriel s-a ridicat, umbrele din jurul său alu- 
necându-i pe gât ca niște tatuaje vii, identice cu cele illyriane de sub 
hainele lui de piele. 

Erau umbre diferite de cele pe care le invocau şi cu care vorbeau 
puterile mele. Născute într-o închisoare fără lumină şi aer menită să 
îl distrugă. 

În schimb, el le învățase limba. 

Deşi pietrele Siphon de culoarea cobaltului erau dovada că moș- 
tenirea lui illyriană era adevărată, nici măcar învăţăturile vaste ale 
acelui popor războinic, ale poporului meu războinic, nu puteau 
explica de unde veniseră darurile îmblânzitorului umbrelor. Cu 
siguranţă nu erau legate de pietrele Siphon, de puterea brută ucigaşă 
pe care o aveau majoritatea illyrienilor şi pe care o canalizau prin 
pietre ca să îi împiedice să distrugă tot în calea lor. Inclusiv pe cel 
care le purta. 

Mutându-mi privirea de la pietrele de pe mâinile lui, m-am în- 
cruntat văzând teancul de hârtii pe care mi le arătase Az cu câteva 
clipe în urmă. 

- I-ai spus lui Cassian? 

- Am venit direct aici, a zis Azriel. Oricum o să sosească destul 
de curând. 

Mi-am muşcat buza când am studiat harta teritoriului Illyria. 

- Sunt mai multe clanuri decât mă aşteptam, am recunoscut şi 
am trimis un mănunchi de umbre prin cameră ca să calmez puterea 
care mi se agita acum, neliniştită, în vene. Chiar și după cele mai 
pesimiste calcule ale mele. 

- Nu sunt toți membrii clanurilor, a spus Az, chipul lui macabru 
subminându-i încercarea de a domoli lovitura. Pe hartă sunt mar- 
cate doar locurile în care se răspândeşte nemulțumirea, nu unde 


76 SARAH J. MAAS 


sunt majoritatea. Cu un deget plin de cicatrice, îmi arătă una dintre 
tabere. Aici sunt doar două femele care par să scuipe venin despre 
război. Una este văduvă, iar cealaltă este mama unui soldat. 

- Unde este fum, este şi foc, i-am răspuns eu. 

Azriel a studiat harta preț de un minut. L-am lăsat în linişte, 
ştiind că vorbea doar când era pregătit să o facă. Când eram mici, 
eu și Cassian ne petreceam ore în şir chinuindu-l pe Az, încercând 
să îl facem să vorbească. Nu cedase niciodată. 

- Illyrienii sunt niște gunoaie, a spus el prea încet. 

Am deschis gura şi am închis-o. 

Umbrele i s-au adunat în jurul aripilor, desprinzându-se uşor de 
el şi alunecând pe covorul gros şi roşu. 

- Se antrenează mereu pentru a fi războinici, şi totuşi, când nu 
se întorc acasă, familiile lor ne transformă pe noi în personaje nega- 
tive pentru că i-am trimis la război? 

- Familiile lor au pierdut ceva de neînlocuit, am spus eu precaut. 

Azriel a fluturat o mână cu cicatrice, pietrele lui Siphon de cu- 
loarea cobaltului lucind odată cu mişcarea degetelor sale prin aer. 

- Sunt nişte ipocriţi. 

- Aşadar, ce ai vrea să fac? Să desființez cea mai mare armată din 
Prythian? 

Az nu a răspuns. 

Totuşi, m-am uitat în ochii lui reci ca gheaţa care uneori tot 
mă speriau de moarte. Văzusem ce le făcuse fraților lui vitregi în 
urmă cu câteva secole. Încă mai visam scenele acelea. Nu actul în sine 
mă bântuia. Meritaseră tot ce pătimiseră. Absolut totul. 

Imaginea râpei înghețate în care plonjase Az era cea care, uneori, 
se ivea dintr-un ungher al minţii mele. 

Începuturile acelui îngheţ i se vedeau acum în ochi. Așadar am 
spus calm, însă fără să îl las să mă contrazică: 

- Nu am de gând să desființez armata illyriană. Oricum ei nu au 
unde să se ducă. Iar dacă încercăm să îi scoatem din munții aceştia, 
ar putea lansa chiar atacul pe care încercăm să îl evităm. 

Az nu a spus nimic. 

- Însă probabil mai important, am continuat eu, arătând cu de- 
getul spre continentul întins, este faptul că reginele oamenilor nu 
s-au întors în teritoriile lor. Zăbovesc în palatul lor comun. În afară 
de asta, populația Hybernului nu este prea încântată că a pierdut 
războiul acesta. Şi fără zid, cine ştie ce alte teritorii ale spiriduşilor 
s-ar putea extinde pe pământurile oamenilor? Maxilarul mi s-a în- 
cordat când am rostit ultimele cuvinte. Pacea asta este instabilă. 

- Ştiu, a spus Az în cele din urmă. 

- Deci s-ar putea să avem din nou nevoie de illyrieni înainte ca 
totul să se termine. Să avem nevoie ca ei să fie dispuşi să verse sânge. 

Feyre ştia. O ţinusem la curent cu toate rapoartele şi întâlnirile. 
Dar cea mai recentă... 

- Îi vom supraveghea pe nemulțumiți, am încheiat eu, lăsându-l 
pe Az să simtă un vuiet al puterii care pândea în mine, să simtă că 
vorbeam serios. Cassian ştie că nemulțumirea se răspândeşte în ta- 
bere şi este dispus să facă orice ca să remedieze situația. 

- Nu ştie cât de mulți sunt. 

- Şi poate ar trebui să aşteptăm ca să-i spunem. Până după săr- 
bători. Az a clipit. Va avea destule lucruri de care să se ocupe, i-am 
explicat calm. Lasă-l să se bucure de sărbătoare cât mai poate. 

Az şi cu mine am căzut de acord să nu aducem vorba despre Nesta. 
Între noi sau în faţa lui Cassian. Și nici mie nu mi-am permis să mă 
gândesc la asta. Nici Mor nu îşi permitea, având în vedere neobişnuita 
ei tăcere privind acest subiect de când cu sfârşitul războiului. 

- Se va supăra pe noi pentru că nu i-am spus. 

- Deja bănuieşte ceva, aşadar, acum, nu facem decât să-i con- 
firmăm presupunerile. 

Az şi-a trecut degetul mare peste mânerul negru al Povestitorului 
Adevărului, runele argintii de pe teaca neagră strălucind în lumină. 

- Şi cum rămâne cu reginele umane? 

- Le vom supraveghea în continuare. Tu ai să continui să le 
urmăreşti. 

- Vassa și Jurian sunt încă împreună cu Graysen. Îi includem şi 
pe ei? 

O adunare ciudată în teritoriuloamenilor. Fără ca vreo regină să 
fi fost desemnată părții de teritoriu de la baza Prythianului, și doar 
cu un consiliu de lorzi bogați și negustori, Jurian ajunsese, cumva, 
la conducere. Folosind proprietatea familiei Graysen drept sediu al 
jilțului puterii. 

Iar Vassa... Rămăsese. Custodele îi acordase un răgaz de la bles- 
temul ei — vraja care o transforma în pasăre de foc ziua şi din nou în 
femeie noaptea. Şi o legase de lacul său din inima continentului. 

Nu mai văzusem o asemenea vrajă. Şi eu, şi Helion ne trimise- 
serăm puterea asupra ei, căutând o posibilitate de a o elibera. Nu 
găsisem niciuna. Era ca şi cum blestemul i-ar fi curs prin sânge. 

Însă libertatea Vassei avea să ajungă la final. Lucien o spusese în 
urmă cu câteva luni, şi tot o vizita suficient de des încât să ştiu că 
nimic nu se îmbunătăţise în privinţa asta. Trebuia să se întoarcă la 
lac, la stăpânul-vrăjitor care o ţinea prizonieră şi căruia îi fusese 
vândută chiar de reginele care se adunaseră din nou în castelul lor 
comun - fostul castel al Vassei. 

- Vassa ştie că Reginele Ținutului vor fi o ameninţare până ne 
vom ocupa de ele, am spus eu în sfârşit. Încă o mică informaţie ofe- 
rită de Lucien. Cel puţin mie şi lui Az. Dar dacă reginele nu depăşesc 
limita, nu trebuie să le înfruntăm. Dacă intervenim, chiar şi să le 
împiedicăm să pornească alt război, vom fi consideraţi cotropitori, 
nu eroi. Trebuie ca oamenii din alte teritorii să aibă încredere în noi, 
dacă e să sperăm că vom obţine vreodată o pace care să dureze. 

- Atunci, poate Jurian şi Vassa ar trebui să se ocupe de ele. Câtă 
vreme Vassa este liberă să o facă. 

Mă gândisem la posibilitatea asta. Eu şi Feyre o dezbătuserăm 
îndelung, târziu în noapte. De mai multe ori. 

- Oamenilor trebuie să li se dea șansa să se conducă. Să decidă 
pentru ei. Chiar şi aliaților noștri. 

- Atunci, trimite-l pe Lucien. Ca emisar al nostru pentru 
oameni. 

Am studiat încordarea din umerii lui Azriel, umbrele ferindu-l 
pe jumătate de razele soarelui. 

- Lucien este plecat acum. 

Az a ridicat din sprâncene. 

- Unde? 

I-am făcut semn din ochi. 

- Tu eşti spionul meu. Nu ar trebui să ştii? 

Az şi-a încrucişat braţele, chipul fiindu-i la fel de elegant şi rece 
ca legendarul pumnal de la centura lui. 

- Nu e pentru mine o prioritate să îi urmăresc mişcările. 

- De ce? 

Nu a afișat nicio urmă de emoție. 

- Este partenerul lui Elain. 

Am aşteptat. 

- Să-l urmăresc ar fi o invadare a intimităţii ei. 

Să ştie când şi dacă Lucien o căuta. Ce făceau împreună. 

- Eşti sigur de asta? am întrebat încet. 

Pietrele Siphon ale lui Azriel s-au stins, devenind la fel de întu- 
necate şi prevestitoare de rău precum cea mai adâncă mare. 

- Unde a plecat Lucien? 

Mi-am îndreptat spatele la auzul ordinului clar din cuvintele lui, 
dar i-am răspuns cu o voce tărăgănată: 

- S-a dus în Regatul Primăverii. Va fi acolo de Solstițiu. 

- Tamlin l-a alungat ultima dată. 

- Da. Dar l-a invitat pentru sărbătoare. Probabil pentru că Tamlin 
îşi dădea seama că şi-ar fi petrecut-o singur în conac. Sau în ce mai 
rămăsese din el. 

Nu îl compătimeam, pentru că încă simţeam groaza lui Feyre 
când Tamlin distrusese biroul şi o încuiase în casa aceea. 

Şi Lucien îl lăsase să o facă. Dar, cu el, mă împăcasem - sau 
încercasem să o fac. 

Cu Tamlin era mai complicat. Mai complicat decât îmi permi- 
team, de obicei, să recunosc. 

El era încă îndrăgostit de Feyre. Nu puteam să îl condamn pen- 
tru asta, chiar dacă mă făcea să vreau să îi sfâşii gâtul. 

Am alungat acel gând. 

- Am să discut despre Vassa şi Jurian cu Lucien, când se în- 
toarce. Să văd dacă este pregătit pentru o altă vizită. Mi-am înclinat 
capul. Crezi că ar suporta să fie în preajma lui Graysen? 

Chipul inexpresiv al lui Az era tocmai motivul pentru care nu 
pierduse niciodată la cărți. 

- De ce ar trebui să hotărăsc eu asta? 

- Vrei să-mi spui că nu minţeai când ai zis că nu urmăreşti fie- 
care mişcare a lui Lucien? 

Nimic. Chipul şi mirosul său nu trădau nimic. Umbrele, oriunde 
ar fi fost, se ascundeau prea bine. Prea mult. 

- Dacă Lucien îl ucide pe Graysen, atunci foarte bine! a zis 
Azriel cu răceală. 

Puteam să fiu de acord, la fel ca Feyre... şi Nesta. 

- Sunt pe jumătate tentat ca, de Solstiţiu, să îi dau Nestei dreptul 
de a vâna. 

- Îi faci un cadou? 

Nu. Oarecum. 

- Cred că e suficient că-i plătesc apartamentul şi băutura. 

Az şi-a trecut o mână prin părul negru. 

- Ar trebui... Era neobișnuit ca el să îşi caute cuvintele. Ar trebui 
să le dăm cadouri surorilor? 

- Nu, am spus eu, şi vorbeam serios. Az a părut să ofteze ușurat. 
A părut, de vreme ce doar o răsuflare i-a părăsit buzele. Nu cred că 
Nestei îi pasă, şi nu cred că Elain se așteaptă să primească ceva de la 
noi. Le voi lăsa pe surori să îşi facă singure cadouri. 

Az a dat din cap. 

Am bătut cu degetele pe hartă, chiar deasupra Regatului Primăverii. 

- Peste o zi sau două, pot să-i spun chiar eu lui Lucien că am să 
mă duc la moșia lui Graysen. 

Azriel a ridicat o sprânceană. 

- Adică ai să vizitezi Regatul Primăverii? 

Mi-aş fi dorit să-i pot spune altceva. Dar, i-am zis ce insinuase 
Eris: că Tamlin fie nu s-ar fi arătat interesat să-şi întărească grani- 
tele cu ținutul oamenilor, fie ar fi fost dispus să le permită tuturor să 
le traverseze. Mă îndoiam că aș fi apucat să dorm bine o noapte 
înainte să aflu personal. 

Când am terminat, Az a luat un grăunte invizibil de praf de pe 
solzii de piele ai mănuşii - singurul semn al enervării lui. 

- Pot să te însoțesc. 

Am scuturat din cap. 

- Este mai bine să fac singur asta. 

- Te referi la întâlnirea cu Lucien sau la cea cu Tamlin? 

- La ambele. 

Pe Lucien puteam să-l suport. Tamlin... Poate nu voiam să asiste 
nimeni la ce aş fi putut să spun sau să fac. 

- Ai s-o rogi pe Feyre să vină cu tine? 

După o privire în ochii căprui ai lui Azriel, mi-am dat seama că 
era perfect conştient de toate motivele mele de a merge singur. 

- Am s-o întreb peste câteva ore, am spus eu, dar nu cred că o să 
vrea să vină. Şi mă îndoiesc că am să încerc să o conving să se 
răzgândească. 

Pace. Pacea era la îndemâna noastră. Și totuşi, erau datorii ră- 
mase neplătite pe care voiam să le plătesc. 

Az a dat din cap cu înţeles. El întotdeauna mă înţelesese cel mai 
bine - mai mult decât alţii. În afară de partenera mea. Nu aflasem 
niciodată dacă darurile lui îi permiteau să facă asta sau doar faptul 
că ne asemănam mai mult decât îşi dădeau cei mai mulți seama. 

Dar Azriel ştia câte ceva despre vechile probleme care trebuiau 
rezolvate, despre dezechilibrele care trebuiau refăcute. 

Ca şi majoritatea celor din cercul meu de prieteni, probabil. 

- Să înțeleg că nu ai nicio veste de la Bryaxis. M-am uitat spre 
marmura de sub cizmele mele, ca şi când aș fi putut să văd tocmai 
până în biblioteca de sub muntele acesta şi etajele inferioare, acum 
goale, dar care fuseseră cândva locuite. 

Şi Az a studiat podeaua. 

- N-am auzit nicio şoaptă. Sau vreun țipăt, la drept vorbind. 

Am chicotit. Fratele meu avea un simț al umorului răutăcios. 
Plănuiam de câteva luni să îl găsesc pe Bryaxis - să o iau pe Feyre şi 
să o las să îi dea de urmă entității care, din lipsa unei explicaţii mai 
bune, părea a fi însăşi frica. Dar, la fel ca multe dintre planurile pen- 
tru partenera mea, conducerea regatului şi înțelegerea lumii de din- 
colo de acesta mă încurcaseră. 

- Vrei să îl găsesc eu? o întrebare uşoară, calmă. 

Am fluturat o mână, verigheta reflectând lumina dimineţii. Faptul 
că nu primisem vreo veste de la Feyre îmi spunea destule: încă dor- 
mea. Şi oricât de tentant ar fi fost să o trezesc doar ca să îi aud vocea, 
nu voiam să se supere pe mine pentru că îi deranjasem somnul. 

- Lasă-l şi pe Bryaxis să se bucure de Solstiţiu, am spus eu. 

Un zâmbet i-a strâmbat lui Az buzele. 

- Ce generos eşti! 

Mi-am înclinat teatral capul, întruchiparea mărinimiei regale, şi 
m-am aşezat pe scaun, punându-mi picioarele pe birou. 

- Când pleci spre Rosehall? 

-În dimineața de după Solstițiu, mi-a răspuns el, întorcându-se 
spre întinderea strălucitoare a Velarisului. S-a crispat puțin. Mai 
trebuie să fac nişte cumpărături înainte să plec. 

I-am zâmbit strâmb fratelui meu. 

- Cumpără-i ceva şi din partea mea! Şi, de data asta, să treci 
darul în contul meu. 

Ştiam că Az nu ar fi făcut-o, dar a dat oricum aprobator din cap. 


CAPITOLUL 
8 


Cassian 


Venea furtuna. 

Chiar la timp pentru Solstițiu. Avea să lovească doar peste o zi 
sau două, dar Cassian o simţea în vânt. Şi ceilalți din tabăra 
Windhaven puteau să o simtă, activitățile desfăşurându-se acum 
în grabă, eficient. Casele şi corturile erau aranjate, tocanele și frip- 
turile pregătite, iar oamenii plecau sau soseau mai devreme decât 
era de aşteptat, ca să nu-i prindă furtuna. 

Cassian le dăduse fetelor ziua liberă din cauza asta. Ordonase ca 
toate antrenamentele și exerciţiile, inclusiv ale masculilor, să fie 
amânate până după furtună. Afară avea să iasă un număr limitat de 
patrule, formate doar din cei priepuţi sau nerăbdători să-şi încerce 
puterile împotriva temperaturilor scăzute și a vânturilor care cu sigu- 
ranţă ar fi bătut groaznic. Inamicii puteau să atace şi pe furtună. 

Dacă furtuna era atât de mare pe cât o simţea el, tabăra avea să 
fie îngropată sub zăpadă zile în şir. 

Motiv pentru care ajunsese să stea în micul centru al artizanilor 
din tabără, dincolo de corturi şi cele câteva case permanente. Numai 
câteva prăvălii ocupau cealaltă parte a drumului nepietruit care, 
de obicei, era doar o potecă de pământ în lunile mai călduroase: o 

prăvălie universală, care pusese deja anunț că rămăsese fără marfă, 
două fierării, o cizmărie, un atelier de sculptură în lemn şi o croitorie. 

Clădirea din lemn a croitoriei era oarecum nouă. Cel puţin după 
standardele illyriene - probabil veche de zece ani. La etajul magazi- 
nului părea a fi zona de locuit, lămpile arzând puternic înăuntru. Iar 
în vitrina de sticlă a magazinului se afla exact ceea ce căuta. 

Clopoţelul de deasupra ușii cu vitraliu răsună când Cassian intră, 
strângându-şi aripile în ciuda faptului că tocurile ușilor erau mai 
late decât la alte intrări. Căldura îl învălui, binevenită şi foarte plă- 
cută, iar el închise repede ușa în urma lui. 

Femela tânără şi zveltă din spatele tejghelei din pin deja stătea 
nemişcată, urmărindu-l. 

Cassian observă mai întâi cicatricile de pe aripile ei. Cicatricile 
urâte de pe tendoanele din mijloc. 

Îi veni greață, cu toate că zâmbi și se îndreptă spre tejgheaua 
lustruită. Tăiate. Aripile îi fuseseră tăiate. 

- ÎI caut pe Proteus, spuse el, uitându-se în ochii căprui, ageri şi 
şireţi ai femelei. Prezenţa lui o surprindea, însă nu se temea. Părul 
negru era împletit simplu, dezvăluind clar pielea bronzată şi fața 
îngustă și ascuțită. Nu era o față frumoasă, ci frapantă. Interesantă. 

Ea nu își cobori privirea aşa cum li se ordonase femelelor illy- 
riene și cum fuseseră instruite să o facă. În ciuda urmelor lăsate de 
tăieturile care dovedeau că vechile obiceiuri se respectau în familia 
ei, se uită în ochii lui. 

Acea privire sinceră şi tulburătoare îi aminti de Nesta. 

- Proteus era tatăl meu, spuse ea, dezlegându-și şorțul alb ca să 
dezvăluie o rochie simplă maro înainte să iasă de după tejghea. 

„Era.“ 

- Îmi pare rău! zise el. 

- Nu s-a întors de la război. 

Cassian se forță să nu-și plece capul. 

- Atunci îmi pare şi mai rău. 

- De ce ar trebui să îţi pară rău? O întrebare indiferentă şi dez- 
interesată. Ea îi întinse o mână subțire. Eu sunt Emerie. Acum, asta 
e prăvălia mea. 

O linie neobişnuită fusese trasată. Cassian dădu mâna cu ea, 
deloc surprins să constate că strânsoarea ei era puternică şi fermă. 

El îl cunoscuse pe Proteus. Fusese surprins când masculul se 
înrolase în timpul războiului. Cassian ştia că el avea o fiică, însă 
niciun fiu. Şi nici alte rude apropiate de sex masculin. La moartea 
lui, magazinul ar fi rămas unuia dintre ei. Dar, ca fiica lui să avan- 
seze, să insiste că prăvălia îi aparținea şi să continue să o gestio- 
neze... El studie spaţiul mic şi ordonat. 

Se uită pe fereastra din față spre prăvălia de peste drum, cea fără 
marfă. 

A lui Emerie era plină de provizii, ca şi când tocmai le-ar fi 
primit sau nimeni nu s-ar fi deranjat vreodată să intre. 

Faptul că Proteus deținuse şi construise locul acesta, într-o ta- 
bără unde prăvăliile apăruseră cu doar cincizeci de ani în urmă, 
însemna că avea destui bani. Suficienţi probabil încât Emerie să îi 
folosească. Dar nu pentru totdeauna. 

- Cu siguranţă pare că este a ta, spuse el în cele din urmă, din 
nou atent la ea. 

Emerie se îndepărtase câțiva paşi, ţinându-şi spatele drept şi 
bărbia ridicată. 

EI o văzuse şi pe Nesta în poziţia asta, poziţie pe care o intitulase 
„Îmi voi ucide dușmanii“. 

Până acum, Cassian găsise nume pentru vreo douăzeci de poziţii 
ale Nestei, acestea variind de la „Îţi voi mânca ochii la micul dejun“ 
până la „Nu vreau să afle Cassian că ştiu lucruri grosolane“. Ultima 
era preferata lui. 

Înăbușindu-şi zâmbetul, Cassian gesticulă spre grămezile fru- 
moase de mănuși cu căptuşeală din lână şi fulare care împodo- 
beau vitrina. 

- Vreau să cumpăr toate accesoriile de iarnă pe care le ai. 

Sprâncenele ei negre se ridicară spre linia părului. 

- Serios? 

El băgă o mână în buzunarul hainelor de piele ca să scoată punga 
cu bani și i-o întinse. 

- Ar trebui să fie destui. 

Emerie cântări în palmă mica pungă din piele. 

- Nu am nevoie de pomană. 

- Atunci, ia cât costă mănușile, cizmele, fularele şi hainele şi 
dă-mi restul. 

Ea nu-i răspunse înainte să arunce punga pe tejghea şi să se gră- 
bească spre vitrină, aducându-i pe tejghea în grămezi și teancuri 
ordonate tot ce-i ceruse el, ba chiar ducându-se și în camera din 
spatele tejghelei şi ieşind cu mai multe lucruri, până când nu mai 
rămase niciun loc pe suprafața lustruită şi doar zăngănitul mone- 
delor umplu prăvălia. 

Ea îi înapoie punga fără să zică nimic, iar el se abținu să men- 
ționeze că era unul dintre puţinii illyrieni care îi acceptaseră vreo- 
dată banii. Cei mai mulți îi scuipaseră sau îi aruncaseră pe pământ, 
chiar și după ce Rhys devenise Mare Lord. 

Emerie studie grămada de haine de iarnă de pe tejghea. 

- Vrei să caut nişte pungi şi cutii? 

El scutură din cap. 

- Nu este nevoie. 

Ea ridică din nou din sprâncenele-i negre. 

Cassian băgă mâna în punga cu bani și lăsă trei monede grele pe 
singurul spaţiu gol pe care îl găsi pe tejghea. 

- Pentru taxa de livrare. 

- Cui să le livrez? întrebă Emerie fără să gândească prea mult. 

- Locuieşti deasupra prăvăliei, nu-i așa? Ea dădu ferm din cap. 
Atunci, presupun că ştii suficiente lucruri despre tabăra asta şi cine 
are destule și cine nu are nimic. Peste câteva zile va veni o furtună. 
Aş vrea să împarţi ce-am cumpărat celor care ar putea să-i resimtă 
cel mai puternic impactul. 

Ea clipi, iar el o văzu reevaluând situaţia. Emerie se uită cu aten- 
ţie la hainele adunate. 

- Ei... mulți nu mă plac, spuse mai încet decât până acum. 

- Nu mă plac nici pe mine. Ţi-ai ales bine tovarășul! 

Auzindu-l, tânăra zâmbi şovăitor. Nu era un zâmbet în toată re- 
gula, pentru că se afla în fața unui mascul pe care nu îl cunoștea. 

- Consideră gestul ca pe o reclamă bună pentru prăvălie! con- 
tinuă el. Spune-le că este un dar de la Marele lor Lord. 

- De ce nu de la tine? 

Fl nu voia să răspundă. Nu azi. 

- Este mai bine să nu mă implici în povestea asta. 

Emerie îl măsură o clipă din priviri, după care dădu aprobator 
din cap. 

- Mă voi asigura ca, până la apus, să fie livrate celor care au cea 
mai mare nevoie. 

Cassian îi mulțumi plecându-și capul şi se îndreptă spre ușa din 
sticlă. Numai uşa și ferestrele acestei clădiri costaseră probabil mai 
mult decât îşi puteau permite majoritatea illyrienilor după ani buni 
de muncă. 

Proteus fusese un bărbat bogat - un bun negustor. Și un răz- 
boinic destul de bun. Dacă riscase totul ca să plece la război, în- 
semna că-i mai rămăsese o urmă de mândrie. 

Dar cicatricile de pe aripile lui Emerie, dovada că n-avea să mai 
simtă niciodată plăcerea de a zbura... 

Într-o anumită măsură își dorea ca Proteus să fi fost încă în 
viață. Măcar ca să îl poată ucide el pe mascul. 

Cassian întinse mâna spre mânerul din alamă, simțind metalul 
rece în palmă. 

- Lord Cassian! 

EI privi peste umăr spre locul în care Emerie stătea încă în spa- 
tele tejghelei, dar nu se deranjă să o corecteze, să-i spună că nu ac- 
ceptase şi nu avea să accepte niciodată titlul de lord. 

- Solstițiu fericit! spuse ea scurt şi la obiect. 

Cassian îi zâmbi. 

- Şi ție! Să-mi dai de ştire dacă ai vreo problemă cu livrările. 

Ea îşi ridică bărbia ascuţită. 

- Sunt sigură că nu va fi nevoie! 

În cuvintele ei se simţea înflăcărarea. Emerie avea să oblige fa- 
miliile să le accepte, fie că voiau sau nu. 

El mai văzuse înflăcărarea aceea... şi hotărârea. Aproape se în- 
trebă ce s-ar fi putut întâmpla dacă s-ar fi întâlnit vreodată. Ce-ar 
fi rezultat. 

Cassian ieşi din magazin, în frigul zilei, clopotul zăngănind în 
urma lui — un vestitor al furtunii care urma. 

Nu doar al furtunii care dădea năvală peste aceşti munți. 

Ci poate al uneia care se învolbura aici de foarte mult timp. 


CAPITOLUL 
9 


Feyre 


Nu ar fi trebuit să iau cina. 

În bezna totală, acesta era gândul care îmi trecea prin minte 
când m-am apropiat de atelierul pe care îl ocupa Ressina, când am 
văzut luminile revărsându-se pe strada înghețată şi amestecându-se 
cu strălucirea stâlpilor de iluminat. 

La ora asta, cu trei zile înainte de Solstiţiu, era plină de cumpă- 
rători — nu doar de locuitorii cartierului, ci şi de cei din partea cea- 
laltă a oraşului şi din zona rurală. Erau mulți Mari Spiriduşi şi zâne. 
Pe multe dintre ele nu le mai văzusem până atunci. Dar toți zâm- 
beau, părând să sclipească de veselie şi bunăvoință. Era imposibil să 
nu simt acea vibraţie a energiei sub piele, chiar dacă nervii ame- 
nințau să mă trimită în zbor acasă, fie că vântul rece sufla sau nu. 

Adusesem un pachet cu materiale aici, ţinând o pânză sub braţ, 
nesigură dacă mi-ar fi fost oferite sau dacă ar fi fost nepoliticos să 
apar în atelierul Ressinei şi să pară că mă așteptam să mi se dea. 
Venisem pe jos de la casa din oraș, nedorindu-mi să mă teleportez 
cu atât de multe lucruri şi să risc să pierd pânza în vântul rece dacă 
aş fi zburat. 

Lăsând la o parte faptul că nu voiam să îngheţ. Să mă protejez de 
vânt în timp ce mă purta în zbor era încă un lucru pe care trebuia 

să învăţ să-l stăpânesc, în ciuda lecţiilor acum ocazionale cu Rhys 
sau Azriel şi, cu greutate în plus în braţe, pe lângă frig... Nu ştiam 
cum o făceau illyrienii, în vârful munţilor lor, unde era frig tot anul. 

Probabil urma să aflu curând, dacă nemulțumirile s-ar fi răspân- 
dit în taberele de război. 

Nu era momentul să mă gândesc la asta. Stomacul îmi era deja 
destul de agitat. 

M-am oprit la o casă distanță de atelierul Ressinei, palmele 
transpirându-mi în mănuși. 

Nu mai pictasem în grup. Rar îmi plăcea să arăt cuiva tablou- 
rile mele. 

Şi prima dată în fața pânzei după mult timp, nesigură de ce aș fi 
putut să redau... 

Prin legătură, am simţit o smucitură. 

„Este totul în regulă?“ 

Era o întrebare obişnuită, iar ritmul vocii lui Rhys mi-a calmat 
nervii întinşi la maxim. 

El îmi spusese unde plănuia să meargă a doua zi şi ce intenţiona 
să cerceteze. 

Mă întrebase dacă voiam să îl însoțesc. 

Refuzasem. 

Poate că îi eram datoare lui Tamlin pentru viața partenerului 
meu şi poate că-i spusesem că îi doream pace şi fericire, dar nu 
voiam să îl văd, să discut cu el sau să am de-a face cu el. Mult timp 
de acum înainte. Probabil pentru totdeauna. 

Poate din cauza asta mă aventurasem în cartierul Curcubeului 
în seara aceasta - pentru că mă simţisem mai prost după ce refu- 
zasem invitaţia lui Rhys decât atunci când mă întrebase. 

Dar acum, în fața atelierului comun al Ressinei, auzind deja rå- 
setele din locul unde ea şi alții se adunaseră pentru şedinţa lor săp- 
tămânală de pictură, îmi pierdusem curajul. 

„Nu ştiu dacă pot să fac asta.“ 

Rhys a tăcut o clipă. „Vrei să vin cu tine?“ 

„Să pictez?“ 

„Aş fi un model excelent pentru un nud.“ 

Am zâmbit, fără să îmi pese că eram singură pe stradă cu ne- 
numărați oameni care treceau pe lângă mine. Oricum gluga îmi 
ascundea o mare parte din față. „Mă scuzi dacă nu am chef să te 
împart cu altcineva.“ 

„Atunci, poate îţi voi poza mai târziu.“ O atingere senzuală prin 
legătură îmi încălzi sângele. „A trecut o vreme de când am folosit 
vopseaua.“ 

Mi-am amintit de cabană şi masa din bucătărie, iar gura mi s-a 
uscat puţin. „Afurisitule!“ 

S-a auzit un chicotit. „Dacă vrei să intri, atunci intră! Dacă nu 
vrei, atunci nu o face. Tu hotărăşti.“ 

M-am încruntat uitându-mă la pânza de sub un braţ şi la cutia 
de vopsele pe care o aveam sub celălalt. M-am încruntat spre ateli- 
erul care era la o distanță de zece metri, la umbrele dense dintre 
mine şi acea lumină aurie. 

„Ştiu ce vreau să fac.“ 


p 


Nu m-a observat nimeni teleportându-mă în galeria acoperită 
cu scânduri și în atelierul de pe stradă. 

Pentru că geamurile erau baricadate cu scânduri, nu a observat 
nimeni sferele de lumină ale spiriduşilor pe care le-am aprins şi 
le-am făcut să plutească în aer pe o adiere de vânt. 

Bineînţeles, din pricina scândurilor de la ferestre goale şi a lipsei 
vreunui locatar în ultimele luni, camera era friguroasă. Destul de 
friguroasă încât să las proviziile jos şi să sar pe vârfuri în timp ce 
studiam locul. 

Probabil că fusese minunat înainte de atac: o fereastră mare care 
era îndreptată spre sud, lăsând să intre nesfârşita lumină a soarelui 
şi a stelelor - de asemenea acoperită cu scânduri - împestrița 


92 SARAH J. MAAS 


tavanul boltit. Galeria din față era lată de aproximativ zece metri şi 
lungă de cincisprezece, cu o tejghea lângă un zid în jumătatea din 
spate şi o uşă spre ce trebuia să fie un studio sau un depozit. O cer- 
cetare făcută în grabă îmi spuse că aveam pe jumătate dreptate: de- 
pozitul era în spate, dar lipsit de lumină naturală pentru pictat, cu 
doar câteva ferestre înguste deasupra unui rând de chiuvete cră- 
pate, câteva tejghele de metal încă pătate de vopsea şi produse vechi 
de curățenie. 

Şi vopsea. Nu vopseaua în sine, ci mirosul ei. 

L-am inspirat adânc, simţindu-l intrând în oase, odată cu liniş- 
tea locului. 

Galeria din față fusese şi atelierul ei. Probabil Polina picta în 
timp ce discuta cu clienții care studiau tablourile expuse şi ale căror 
contururi abia le puteam zări pe zidurile albe. 

Podeaua de sub ele era din piatră gri, cioburi de sticlă strălucind 
încă printre crăpături. 

Nu voiam să pictez primul meu tablou în faţa altora. 

Abia o puteam face singură fiind, iar gândul a fost suficient să-mi 
alunge orice urmă de vinovăţie pentru că ignoram oferta Ressinei 
de a mă alătura ei. Nu îi promisesem nimic. 

Aşadar mi-am invocat focul ca să încep să încălzesc locul, lansând 
în aer mici sfere înflăcărate. Luminând-o mai mult, însuflețind-o. 

Apoi am plecat în căutarea unui taburet. 


-+ . 


CAPITOLUL 
10 


Feyre 


Am pictat şi-am tot pictat. 

Inima mi-a bătut cu putere tot timpul, constant, ca o tobă de 
război. 

Am pictat până mi s-a încordat spatele, iar stomacul mi-a gâlgâit 
cerându-mi cacao fierbinte şi desert. 

Ştiusem ce trebuia să iasă din mine în clipa în care m-am cocoțat 
pe taburetul şubred pe care îl ştersesem de praf în spate. 

Abia reuşisem să țin pensula destul de ferm încât să execut pri- 
mele câteva tușe. Da, de frică. Eram destul de sinceră cu mine ca să 
recunosc asta. 

Dar şi din cauza dezlănţuirii pure, de parcă aş fi fost un cal de 
curse eliberat din țarc, imaginea din mintea mea fiind o viziune atât 
de rapidă încât am alergat ca să țin pasul cu ea. 

Însă a început să se ivească, să prindă contur. 

Iar în urma ei s-a lăsat un fel de linişte, ca şi când ar fi fost un 
strat de zăpadă care acoperea pământul, alungând ce era dedesubt. 

Experienţa era mai purificatoare, mai liniştitoare decât oricare 
dintre orele pe care mi le petrecusem reconstruind orașul acesta. La 
fel de satisfăcătoare, da, dar pictatul, dezlănțuirea şi înfruntarea te- 
merii mele erau o eliberare. O primă cusătură care închidea o rană. 

Clopotele din turnurile Velarisului au bătut ora douăsprezece 
înainte să mă opresc. 

Înainte să las pensula şi să mă uit la ce creasem. 

Mă uitam la ce mă privea. 

La mine. 

Sau la cum aş fi fost în Ouroboros, fiara din solzi, gheare şi întu- 
neric; furie, bucurie şi frig. Tot ce eram eu. Ce pândea sub pielea mea. 

Nu fugisem de asta. Și nu fugeam nici acum. 

Da - prima cusătură ca să închid o rană. Aşa mi se părea. 

Cu pensula legănându-mi-se între genunchi, cu acea bestie pen- 
tru totdeauna pe pânză, corpul mi s-a înmuiat puţin. Ca şi când nu 
aş mai fi avut oase. 

Am scrutat galeria şi strada din spatele ferestrelor acoperite cu 
scânduri. Nimeni nu venise să cerceteze luminile în orele petre- 
cute aici. 

M-am ridicat în sfârşit, mormăind când m-am întins. Nu îl pu- 
team lua cu mine. Vopseaua trebuia să se usuce, iar aerul umed al 
nopții dinspre râu şi marea distantă ar fi avut un efect îngrozitor 
asupra tabloului. 

Cu siguranţă nu voiam să-l aduc în casa din oraş ca să îl găsească 
cineva. Nici măcar Rhys. 

Dar aici... Dacă ar fi intrat cineva, nu ar fi ştiut cine îl pictase. Nu 
îl semnasem. Nu voiam să o fac. 

Dacă îl lăsam aici să se usuce peste noapte, dacă reveneam a 
doua zi, cu siguranţă aş fi găsit un dulap în Casa Vântului unde să-l 
pot ascunde după aceea. 

Aşadar, a doua zi, urma să revin ca să îl iau. 


CAPITOLUL 
Il 


Rhysand 


Era primăvară şi totuşi, nu era. 

Nu era ținutul pe care îl cutreierasem în secolele trecute sau 
Chiar îl vizitasem în urmă cu aproape un an. 

Soarele era blând, era senin, iar tufele îndepărtate de sânger şi 
florile de liliac erau înflorite ca întotdeauna. 

Îndepărtate - pentru că pe moşie nu înflorea nimic. 

Trandafirii roz care se cățăraseră cândva pe zidurile din piatră 
albă ale casei mari erau doar pânze încâlcite de spini. Fântânile se- 
caseră, gardurile vii fiind netunse şi fără o formă anume. 

Casa avusese zile mai bune după ce fusese distrusă de acoliţii 
Amaranthei. 

Nu din cauză că urmele prăpădului nu erau atât de vizibile, ci 
datorită liniştii generale, a lipsei de viață. Totuşi, uşile mari din ste- 
jar erau fără îndoială foarte uzate, purtând semnele lungi şi adânci 
lăsate de nişte gheare. 

Stând pe treptele de sus ale scării din marmură care conducea 
spre acele uşi din față, am studiat tăieturile urâte. Pariam că Tamlin 
le făcuse după ce Feyre îi păcălise pe el şi supușii lui. 

Dar furia lui Tamlin fusese întotdeauna slăbiciunea sa. Oricare 
zi proastă l-ar fi putut determina să lase semnele adânci. 

Poate că ziua de astăzi avea să se încheie cu mai multe. 

Zâmbetul superior a fost uşor de invocat, la fel şi postura non- 
şalantă, cu o mână în buzunarul jachetei mele negre, fără aripi sau 
haine de piele illyriene vizibile, când am bătut la uşa distrusă. 

Linişte. 

Apoi... 

Tamlin însuşi a deschis-o. 

Nu ştiam ce să observ: masculul palid din fața mea sau casa în- 
tunecată din spatele lui. 

Era o ţintă ușoară. Prea ușoară ca să iau în derâdere hainele când- 
va elegante ce trebuiau spălate și părul zburlit care trebuia tuns. Casa 
goală, fără vreun servitor vizibil, fără decoraţiuni de Solstiţiu. 

Nici ochii verzi care i-au întâlnit pe ai mei nu erau cei cu care 
eram obişnuit. Bântuiţi şi trişti, lipsiţi de strălucire. 

Ar fi durat câteva minute să îl fac bucăţi, trup şi suflet. Să termin 
ce fără îndoială începusem în ziua în care Feyre mă strigase în gând 
la nunta lor, iar eu venisem. 

Dar... pacea. Pacea era scopul nostru. 

Puteam să-l sfâşii după ce o obţineam. 

- Lucien a spus că vei veni, a zis Tamlin în loc de salut, cu o 
voce la fel de monotonă ca privirea lui şi încă sprijinindu-se de uşă 
cu mâna. 

- Amuzant, credeam că partenera lui este clarvăzătoare. 

Tamlin doar s-a uitat la mine, fie ignorând, fie ratând momentul 
umoristic. 

- Ce vrei? 

Niciun sunet nu se auzea în spatele lui. În niciun pogon de pe 
proprietatea asta. Nici măcar un ciripit al păsărilor. 

- Am venit să discutăm puţin, i-am răspuns şi i-am schițat zâm- 
betul care ştiam că l-ar fi făcut să vadă roșu înaintea ochilor. Pot să 
te deranjez pentru o ceașcă de ceai? 


eb 


Regatul gheţurilor și al înstelării 97 


Holurile erau slab luminate, draperiile brodate fiind trase. 

Un mormânt. 

Locul acesta era un mormânt. 

Cu fiecare pas spre ceea ce fusese cândva biblioteca, praful şi 
liniştea deveneau din ce în ce mai apăsătoare. 

Tamlin nu a vorbit; nu mi-a oferit nicio explicaţie pentru casa 
goală, pentru camerele pe lângă care am trecut, unele cu uşi sculp- 
tate întredeschise suficient încât să văd dezastrul dinăuntru: mobilă 
şi tablouri distruse, tablouri şi ziduri crăpate. 

Când Tamlin a deschis uşa bibliotecii înturiecate, mi-am dat sea- 
ma că Lucien nu venise aici ca să se revanșeze în timpul Solstițiului. 

Lucien venise aici de milă. Din compasiune. 

Vederea mi s-a ajustat la întuneric înainte ca Tamlin să fluture o 
mână, aprinzând luminile spiriduşilor din bolurile lor de sticlă. 

Încă nu distrusese camera asta. Probabil mă dusese în singura 
încăpere din casă în care mobilierul mai putea fi folosit. 

Mi-am ţinut gura când ne-am îndreptat spre un birou mare din 
mijlocul camerei, Tamlin așezându-se pe scaunul tapițat ornamen- 
tat dintr-o parte a acestuia. Era singurul lucru pe care îl avea şi care 
semăna cu un tron în ziua de azi. 

M-am aşezat pe scaunul identic din fața lui, lemnul palid scâr- 
țâind. Probabil cele două piese de mobilier fuseseră destinate uzului 
unor curteni veseli, nu unor războinici maturi. 

S-a lăsat liniştea, la fel de apăsătoare ca goliciunea acestei case. 

- Dacă ai venit să te lauzi, poţi să te scuteşti de efort. 

Mi-am dus inima la piept. 

- De ce să mă deranjez? am întrebat fără pic de umor. 

- Despre ce voiai să vorbim? 

M-am dat în spectacol studiind cărţile, tavanul boltit şi pictat. 

- Unde este dragul meu prieten Lucien? 

- Vânează pentru cina noastră. 

- Nu mai ai chef de astfel de lucruri în ziua de azi? 

Ochii lui Tamlin au rămas inexpresivi. 

- A plecat înainte să mă trezesc. 

Să vâneze pentru cină - pentru că aici nu erau servitori care să 
gătească. Sau să o cumpere. 

Nu puteam spune că îmi părea rău pentru el. 

Doar pentru Lucien, din nou obligat să-i fie acolit. 

Mi-am sprijinit o gleznă pe genunchi şi m-am rezemat de spătar. 

- Am auzit că nu îţi întăreşti granițele? 

După o clipă de linişte, Tamlin a gesticulat spre uşă. 

- Vezi vreun străjer prin preajmă ca să o facă? 

Până şi ei îl abandonaseră. Interesant. 

- Feyre şi-a făcut bine treaba, nu-i aşa? 

Dinţii albi au scânteiat, iar ochii i s-au aprins. 

- Sfătuită de tine, fără îndoială. 

Am zâmbit. 

- O, nu! A făcut-o singură. Isteaţă, nu-i aşa? 

Tamlin a apucat strâns cotiera curbată a scaunului său. 

- Credeam că Marele Lord al Regatului Nopţii nu se putea de- 
ranja să se laude. 

- Presupun că tu crezi că ar trebui să îți mulțumesc pentru că ai 
dat o mână de ajutor cu readucerea mea la viaţă, i-am răspuns fără 
să zâmbesc. 

- Sunt absolut convins că ziua în care îmi vei mulțumi pentru 
ceva, Rhysand, va fi ziua în care se vor stinge focurile iadului. 

- Poetic. 

Tamlin a mârâit încet. 

Prea uşor. Era mult prea uşor să îl momesc, să îl enervez. Și chiar 
dacă mi-am amintit de zid, de pacea de care aveam nevoie, am spus: 

- I-ai salvat viaţa partenerei mele de câteva ori. Îţi voi fi întotdea- 
una recunoscător pentru asta. 

Ştiam că vorbele îşi atinseră ținta. „Partenerei mele.“ 

Josnică. Era o lovitură josnică. Aveam totul - tot ce îmi dorisem, 
tot ce visasem şi tot ce implorasem stelele să îmi dea. 

El nu avea nimic. I se dăduse totul şi pierduse. Nu merita mila şi 
compasiunea mea. 

Nu, Tamlin merita ce își făcuse cu mâna lui, viaţa asta pustie. 

Merita fiecare cameră goală, fiecare lujer cu spini, fiecare masă 
pe care trebuia să o vâneze singur. 

- Ea ştie că eşti aici? 

- O, cu siguranţă ştie! Cu o zi în urmă, o singură privire la chipul 
lui Feyre când o invitasem să mă însoțească îmi dăduse răspunsul 
înainte să-l fi rostit: nu era interesată să îl vadă vreodată pe mascu- 
lul din fața mea. Și, am continuat eu, a fost la fel de tulburată ca mine 
când a aflat că graniţele tale nu sunt întărite, așa cum am sperat. 

- Fără zid, mi-ar trebui o armată ca să le păzesc. 

- Asta se poate rezolva. 

Un mârâit încet a vuit din Tamlin şi urma unor gheare i-a licărit 
deasupra degetelor. 

- N-am de gând să îţi las semenii pe tărâmurile mele. 

- Semenii mei, aşa cum le spui tu, au dus o mare parte din răz- 
boiul pe care tu l-ai ajutat să se pornească. Dacă ai nevoie de pa- 
trule, îți voi da războinici. 

- Ca să îi protejeze pe oameni de noi? a zis şi a rânjit. 

Mâinile mele tânjeau să-i cuprindă gâtul. Într-adevăr, umbrele 
s-au unduit în vârfurile degetelor mele, vestitoarele ghearelor care 
pândeau dedesubt. 

Casa asta — uram casa asta. O urâsem din clipa în care călcasem 
aici în seara aceea, când sângele Regatului Primăverii cursese ca 
plată pentru o datorie care nu putea fi plătită vreodată. Plata pentru 
două perechi de aripi, țintuite în biroul lui. 

Feyre îmi povestise că Tamlin le arsese cu mult timp în urmă. 
Nu conta. El fusese acolo în ziua aceea. 

Le spusese tatălui și fraților lui unde aveau să mă aştepte sora şi 
mama mea. Şi nu făcuse nimic să le ajute când fuseseră măcelărite. 

Tot le mai vedeam capetele în coșuri, cu frica şi durerea încă 
întipărite pe chipuri. Și le-am văzut din nou când l-am privit pe 
Marele Lord al Primăverii, amândoi încoronați în aceeaşi seară 
însângerată. 

- Da, ca să-i protejezi pe oameni de noi, am spus eu, vocea mea 
devenind periculos de înceată. Ca să menţinem pacea. 

- Care pace? Ghearele i-au alunecat la loc pe sub piele când şi-a 
încrucișat braţele, mai puțin musculoase decât le văzusem pe 
câmpul de luptă. Nu este nimic diferit. Doar zidul a dispărut. 

- Putem face ceva diferit. Mai bun. Dar numai dacă începem 
cu dreptul. 

- Nu permit brutelor Regatului Nopţii să vină pe teritoriul meu. 

După toate aparențele, poporul lui îl disprețuia destul. 

Şi auzind cuvântul „brute“, m-am săturat. Era un teritoriu peri- 
culos. Cel puţin pentru mine. Să mă las controlat de furie. Cel puţin 
în preajma lui. 

M-am ridicat de pe scaun, Tamlin nederanjându-se să se ridice 
în picioare. 

- Ţi-ai făcut-o cu mâna ta, am spus eu, cu vocea încă blândă. 

Nu trebuia să țip ca să îmi transmit mânia. Niciodată nu fu- 
sese nevoie. 

- Ai câştigat, a zis el, aplecându-se înainte. O ai pe partenera ta. 
Nu e destul? 

- Nu. 

Cuvântul a răsunat în bibliotecă. 

- Aproape ai distrus-o. În toate modurile posibile. 

Tamlin şi-a dezgolit dinții. Mi i-am arătat şi eu pe ai mei, naiba 
să îl ia de calm! Am lăsat o parte din puterea mea să vuiască prin 
cameră, prin casă, pe afară. 

- Ea a supravieţuit, totuși. Ţi-a supravieţuit. Iar tu tot ai simţit 
nevoia să o umileşti, să o subestimezi. Dacă voiai să o recâştigi, ve- 
chiul meu prieten, asta nu a fost cea mai înțeleaptă cale. 

-leşi afară! 

Nu terminasem. Nici pe departe. 

- Meriţi tot ce ţi s-a întâmplat. Meriţi casa asta jalnică şi goală, 
ținutul devastat. Nu-mi pasă dacă ai oferit stropul acela de viață ca 
să mă salvezi; nu-mi pasă dacă încă o iubeşti pe partenera mea. 

Nu-mi pasă că ai salvat-o din Hybern sau de o mie de inamici îna- 
inte de asta. Cuvintele s-au auzit reci şi ferme. Sper să-ți trăieşti res- 
tul vieţii nefericite singur aici! Este un sfârşit mult mai satisfăcător 
decât să te ucid. 

Feyre ajunsese cândva la aceeaşi decizie. Fusesem de acord cu ea 
atunci, încă eram, dar acum înţelegeam cu adevărat. 

Ochii verzi ai lui Tamlin au devenit mortali. 

Mi-am adunat puterile şi m-am pregătit pentru acest moment - 
îmi doream ca el să explodeze din scaun şi să sară la mine, ca ghea- 
rele lui să înceapă să lovească. 

Sângele îmi bolborosea în vene, puterea înfăşurându-se în mine. 

Puteam să distrugem casa asta în luptă, să o dărâmăm şi, apoi, să 
transform pietrele şi lemnul într-un praf negru. 

Însă Tamlin doar s-a uitat în gol şi, după o clipă, şi-a îndreptat 
privirea spre birou. 

- leşi afară! 

Am clipit, singurul semn al surprinderii mele. 

- Nu ai chef să te cerți, Tamlin? 

Nu s-a deranjat să se mai uite la mine. 

- leşi afară! a fost tot ce a spus el. 

Era un mascul distrus de propriile acțiuni şi alegeri. 

Nu era problema mea. Nu merita mila mea. 

Dar când am plecat teleportându-mă, vântul întunecat suflând 
în jurul meu, o goliciune ciudată a prins rădăcini în stomacul meu. 

Tamlin nu avea scuturi în jurul casei. Nimic care să împiedice pe 
cineva să se teleporteze înăuntru. Nimic care să îl păzească de ina- 
micii care ar fi putut să apară în dormitorul lui ca să îi taie gâtul. 

Era aproape ca şi când ar fi aşteptat pe cineva să o facă. 


$ 


Am găsit-o pe Feyre mergând spre casă, probabil de la cumpără- 
turi, cu câteva pungi legănându-i-se din mâinile înmănuşate. 

Când am aterizat lângă ea, zăpada căzând în jurul nostru, zâm- 
betul ei a fost ca un pumn în inima mea. 

Totuşi, zâmbetul a dispărut de îndată ce mi-a văzut chipul. 

Chiar şi în mijlocul străzii aglomerate din oraş, mi-a atins obra- 
zul cu o mână. 

— Atât de rău e? 

Am dat aprobator din cap, aplecându-mă în atingerea ei. Doar 
atât am putut face. 

Ea m-a sărutat pe gură, buzele ei fiind destul de calde încât să 
îmi dau seama că îmi era frig. 

- Să mergem acasă! mi-a spus şi m-a luat de braț, apropiindu-se. 

M-am supus, luând pungile din cealaltă mână a ei. Cât am mers 
pe străzi, am traversat suprafața înghețată a râului Sidra şi am urcat 
dealurile abrupte, i-am spus tot ce îi zisesem lui Tamlin. 

- Aflând că l-ai certat pe Cassian, aş spune că ai fost destul de 
blând, a observat ea când am terminat. 

Am pufnit. 

- Lucrurile superficiale nu-şi aveau locul aici. 

Ea s-a gândit la cuvintele mele. 

- Te-ai dus pentru că îţi făceai griji în privinţa zidului sau doar 
pentru că voiai să îi spui toate acele lucruri? 

- Din ambele motive. Nu eram în stare să o mint în privința asta. 
Şi, probabil, ca să îl ucid. 

Îngrijorarea i s-a citit în ochi. 

- Ce te-a apucat? 

Nu ştiam. 

- Eu doar... Nu-mi găseam cuvintele. 

Ea m-a prins mai strâns de braţ, iar eu m-am întors ca să îi stu- 
diez chipul sincer, înțelegător. 

- Lucrurile pe care le-ai spus... nu erau greşite, a zis ea fără să mă 
judece, fără să se înfurie. 

O parte din golul încă prezent în mine s-a mai umplut puţin. 

- Ar fi trebuit să fiu mai matur. 

- Eşti mai matur în majoritatea zilelor. Ai dreptul să greşeşti 
o dată. 

Ea a zâmbit larg. Strălucitor ca luna plină, mai încântător decât 
orice stea. 

Încă nu îi cumpărasem un cadou de Solstițiu sau pentru ziua ei 
de naştere. 

Feyre şi-a înclinat capul când m-am încruntat, cosița alunecân- 
du-i peste un umăr, iar eu i-am mângâiat-o, bucurându-mă să-i simt 
părul mătăsos pe degetele înghețate. 

- Ne vedem acasă! i-am spus şi i-am dat pungile înapoi. 

A fost rândul ei să se încrunte. 

- Unde pleci? 

Am sărutat-o pe obraz, inhalând parfumul de liliac şi pară. 

- Am nişte lucruri de care trebuie să mă ocup. 

Faptul că o priveam și mergeam pe lângă ea nu mă ajuta prea mult 
la calmarea furiei care încă fierbea în mine. Acel zâmbet frumos mă 
făcea să vreau să mă teleportez înapoi în Regatul Primăverii și să-mi 
înfig sabia illyriană în stomacul lui Tamlin. 

Eram, într-adevăr, masculul matur. 

- Du-te şi pictează-mă nud! i-am spus şi i-am făcut semn din 
ochi când am țâșnit în văzduhul înghețat. 

Sunetul râsetului ei m-a însoţit într-un dans tocmai până la 
Palatul Aţei şi al Bijuteriilor. 


za 


Am studiat cu atenție podoabele pe care bijutierul meu preferat 
le expusese pe catifeaua neagră de pe tejgheaua de sticlă. În lumina 
prăvăliei sale primitoare de lângă Palat, acestea licăreau cu o flacără 
interioară, chemându-mă. 

Safire, smaralde, rubine... Feyre le avea pe toate. În cantități mo- 
derate. În afară de brățările cu diamante pe care i le dăruisem cu 
ocazia Căderii Stelelor. 

Le purtase doar de două ori: în seara în care dansaserăm până 
la răsărit, abia îndrăznind să sper că ar fi putut să înceapă să ţină la 
mine, măcar un pic față de ce simţeam pentru ea, şi în seara în care 
ne întorseserăm în Velaris, după ultima luptă cu Hybernul. Când 
purtase doar brăţările. 

Am scuturat din cap şi i-am spus spiriduşului zvelt şi diafan din 
spatele tejghelei: 

- Pe cât sunt de frumoase, Neve, nu cred că doamna mea îşi 
doreşte bijuterii de Solstiţiu. 

Ea a ridicat din umeri nu prea dezamăgită. Îi frecventam pră- 
vălia destul de des încât Neve să ştie că, la un moment dat, avea 
să-mi vândă ceva. 

Neve a strecurat tava sub tejghea şi a scos o alta, mâinile ei învă- 
luite în întuneric mişcându-se grațios. 

Nu era o fantomă, ci o ființă asemănătoare, înaltă şi zveltă şi 
permanent învăluită de umbre, doar ochii ei - precum cărbunii 
aprinşi - fiind vizibili. Restul trupului său tindea să apară şi să 
dispară din câmpul vizual, ca şi când umbrele s-ar fi îndepărtat ca 
să dezvăluie o mână, un umăr, un picior. Toţi cei ca ea erau maeştri 
bijutieri care-şi aveau sălaşul în cele mai adânci mine din regatul 
nostru. Majoritatea obiectelor de familie din casa noastră fuseseră 
făcute în Tartera, inclusiv brăţările lui Feyre şi coroanele. 

Naeve a fluturat o mână umbrită peste tava pe care o expusese. 

- Pe acestea le-am ales mai devreme, dacă nu sunt prea îndrăz- 
neaţă, ca să le iei în considerare pentru Lady Amren. 

Într-adevăr, toate cântau numele lui Amren. Pietre mari, mon- 
turi delicate. Bijuterii grandioase pentru prietena mea grandioasă, 
care făcuse atât de multe pentru mine, partenera mea... şi poporul 
nostru. Pentru lume. 

M-am uitat cu atenţie la cele trei bijuterii şi am oftat. 

- Le cumpăr pe toate. 

Ochii lui Neve au strălucit ca o vatră aprinsă. 


CAPITOLUL 
12 


Feyre 


- Ce naiba sunt astea? 

Cassian zâmbea în seara următoare, când a fluturat o mână spre 
grămada de crengi de pin aruncate pe covorul roşu ornamentat din 
mijlocul holului. 

- Decoraţiuni de Solstițiu. Direct de la piață! 

Zăpada i se lipea de umerii lați şi părul negru, iar obrajii bronzaţi 
erau roşii de frig. 

- Astea-s decoraţiuni după mintea ta? 

EI a zâmbit. 

- Grămada de crengi de pin din mijlocul podelei este tradiția 
Regatului Nopţii. 

Mi-am încrucișat brațele. 

- Amuzant. 

- Vorbesc serios! M-am încruntat, iar el a râs. Sunt pentru poli- 
tele şemineurilor, balustrade şi orice altceva, deşteapto! Vrei să 
mă ajuţi? 

Masculul şi-a scos haina groasă, dezvăluindu-şi jacheta neagră 
şi cămaşa de dedesubt, şi a atârnat-o în dulapul din hol. 

Eu am rămas unde eram şi am bătut din picior. 

- Ce? a întrebat el, ridicând din sprâncene. 

Era neobişnuit să îl văd pe Cassian îmbrăcat cu orice altceva în 
afară de hainele illyriene din piele, dar chiar dacă hainele lui de acum 
nu erau la fel de elegante ca acelea pe care le preferau de obicei Rhys 
sau Mor, i se potriveau. 

- De fapt, aşa mă saluţi zilele astea, nu? Aruncând o grămadă de 
crengi la picioarele mele? După puţin timp în tabăra illyriană, uiţi 
cum trebuie să te porți? 

Cassian a ajuns lângă mine într-o secundă, ridicându-mă în aer 
şi învârtindu-mă până ce mi s-a făcut rău. L-am lovit în piept, 
mustrându-l. 

Cassian m-a lăsat, în sfârşit, jos. 

- Ce mi-ai luat de Solstițiu? 

L-am lovit în braţ. 

- O grămadă de „taci naibii din gură“! El a râs din nou, iar eu 
i-am făcut semn din ochi. Ciocolată caldă sau vin? 

Cassian m-a cuprins cu o aripă, întorcându-mă spre uşa pivniţei. 

- Câte sticle bune i-au mai rămas micuţului Rhysie? 

Am băut două înainte să vină Azriel. Beți fiind, am încercat să 
decorăm totul, şi am hotărât să îndreptăm lucrurile înainte să vadă 
cineva ce deranj am făcut. 

Tolăniţi pe canapeaua din fața focului din lemn de mesteacăn 
din sufragerie, am rânjit ca doi diavoli când îmblânzitorul umbrelor 
a îndreptat coroanele şi ghirlandele pe care le aruncaserăm peste 
tot, a măturat acele de pin pe care le împrăştiasem pe covoare şi, în 
general, a scuturat din cap la toate. 

- Az, relaxează-te o clipă, a spus Cassian pe un ton tărăgănat, 
fluturând o mână. Bea nişte vin! Mănâncă nişte prăjituri! 

- Scoate-ţi haina! am adăugat eu, îndreptând sticla spre îmblân- 
zitorul umbrelor, care nici măcar nu se deranjase să o facă înainte să 
curețe după noi. 

Azriel a îndreptat o secțiune a ghirlandei de pe pervazul geamului. 

- Este aproape ca şi când voi doi aţi încercat să faceți totul cât 
mai urât posibil. 

Cassian s-a apucat de piept. 

- Ne ofensezi! 

Azriel a oftat cu ochii la tavan. 

- Bietul Az! am zis eu, turnându-mi încă un pahar de vin. Vinul 
o să te facă să te simţi mai bine. 

El s-a încruntat la mine, apoi la sticlă şi la Cassian... şi, în cele 
din urmă, a traversat repede camera, mi-a luat sticla din mână şi a 
băut restul. Cassian a rânjit încântat. 

În mare parte pentru că Rhys a spus din pragul uşii: 

- Ei bine, cel puţin acum ştiu cine îmi bea tot vinul bun. Mai vrei 
una, Az? 

Azriel aproape a scuipat vinul în foc, dar s-a forțat să îl înghită şi 
să se întoarcă roşu la față spre Rhys. 

- As vrea să-ţi explic... 

Rhys a râs, sunetul puternic răsunând din stucatura din stejar 
sculptat a camerei. 

- După cinci secole, tu tot mai crezi că nu ştiu că, dacă îmi dis- 
pare vinul, de obicei Cassian este vinovatul? 

Cassian a ridicat paharul în semn de salut. 

Rhys a studiat decoraţiunile din încăpere şi a chicotit. 

- Îmi dau seama exact pe care le-aţi făcut voi doi şi pe care a 
încercat Azriel să le repare înainte să ajung aici. Azriel într-adevăr 
îşi masa acum tâmplele. Rhys a ridicat o sprânceană la mine. Aveam 
aşteptări mai mari de la o artistă! 

Am scos limba la el. 

O clipă mai târziu, mi-a spus telepatic: „Scoate-o mai târziu... 
Am nişte idei în privința asta“. 

În ciorapii groși până la genunchi, mi-am strâns degetele de la 
picioare. 

- Este foarte frig! a strigat Mor din holul de la intrare, scoțân- 
du-mă din căldura care mi se aduna în pântece. Şi cine naiba i-a 
lăsat pe Cassian şi Feyre să decoreze? 

Aş fi putut să jur că Azriel s-a înecat încercând să nu râdă, chipul 
lui în mod normal umbrit luminându-se când Mor a dat buzna 
înăuntru, îmbujorată de frig şi suflând aer în mâini. Totuşi, ea s-a 
încruntat. 

- Voi doi nu aţi putut să aşteptaţi să ajung aici ca să deschideţi 
vinul bun? 

Am zâmbit când Cassian a spus: 

- Abia ne-am apucat de colecţia lui Rhys! 

Rhys s-a scărpinat în cap. 

- Ştii, vinul este acolo ca să-l bea oricine. Serveşte-te cu ce vrei! 

- Periculoase cuvinte, Rhysand! l-a avertizat Amren, intrând pe 
uşă aproape invizibilă în haina imensă din blană albă pe care o 
purta. 

Doar părul până la bărbie şi ochii argintii se vedeau deasupra 
gulerului. Ea părea... 

- Semeni cu un bulgăre de zăpadă furios, a spus Cassian. 

Mi-am muşcat buzele ca să nu râd, pentru că a râde de Amren 
nu era o mişcare înțeleaptă. Nici măcar acum, cu puterile-i aproape 
dispărute şi permanent într-un corp de Mare Spiriduş. 

Bulgărele furios de zăpadă a mijit ochii la el. 

- Ai grijă, băiete! Nu vrei să începi un război pe care nu poți 
să-l câştigi! 

Descheindu-şi gulerul, toți am auzit clar când a spus mieros: 

- Mai ales că Nesta Archeron vine pentru Solstiţiu peste două zile. 

Am simţit unduirea care i-a străbătut pe Cassian, Mor şi Azriel. 
Am simţit furia care vuia dinspre Cassian, veselia turmentată dis- 
părând brusc. 

- Taci din gură, Amren! a zis el cu o voce gravă. 

Mor urmărea tot destul de atent, încât i-a fost greu să nu se hol- 
beze. În schimb, eu m-am uitat la Rhys, dar o privire gânditoare i-a 
cuprins chipul. 

Amren a zâmbit pur şi simplu, buzele roşii întinzându-se destul 
de larg încât să-i arate o mare parte din dinţii albi când s-a îndreptat 
spre dulapul de pe holul de la intrare şi a spus peste umăr: 

- O să-mi facă plăcere să văd cum te sfâşie! Asta dacă apare trează. 

Remarca ei a fost suficientă. Rhys părea să fi ajuns la aceeaşi 
concluzie, dar, înainte să poată spune ceva, am intervenit: 

- Nu o implica pe Nesta, Amren! 

Amren mi-a aruncat o privire care ar fi putut fi considerată una 
prin care îşi cerea scuze. Însă punând haina imensă în dulap, a spus 
doar atât: 

- Vine Varian, așadar, obişnuiește-te cu ideea! 


E3 


Elain era în bucătărie, ajutându-le pe Nuala şi Cerridwen să pre- 
gătească masa de seară. Chiar dacă Solstițiul era abia peste două 
zile, toți coborâseră la casa din oraş. 

Mai puţin o singură persoană. 

- Ai vreo veste de la Nesta? i-am spus surorii mele în loc de salut. 

Elain s-a îndreptat de la pâinile fierbinţi pe care le scosese din 
cuptor, cu părul pe jumătate ridicat şi şorțul peste rochia roz presă- 
rată cu făină. A clipit, ochii mari şi căprui fiind limpezi. 

- Nu. I-am zis să ni se alăture în seara asta şi să mă anunţe când 
se hotărăşte. Nu mi-a răspuns. 

A fluturat o cârpă de şters peste pâine ca să o răcească puţin, după 
care a ridicat-o şi a bătut-o uşor pe dedesubt. Sunetul surd care s-a 
auzit a fost un răspuns suficient pentru ea. 

- Crezi că merită să o aducem? 

Elain şi-a azvârlit cârpa pe umărul slab, suflecându-şi mânecile 
până la cot. Se bronzase în ultimele luni - cel puţin înainte să se 
instaleze vremea rece. Şi chipul i se mai împlinise. 

- Mă întrebi ca pe o soră sau ca pe o clarvăzătoare? 

Mi-am impus să par calmă și veselă şi m-am rezemat de masa 
de lucru. 

Elain nu mai zisese nimic de nicio viziune, iar noi nu îi cerusem 
să îşi folosească darurile. După distrugerea Cazanului şi, apoi, re- 
făurirea lui, nu ştiam dacă le mai avea. Nu voiam să întreb. 

- Tu o cunoşti cel mai bine pe Nesta, i-am răspuns cu precauţie. 
M-am gândit că ai vrea să o convingi. 

- Dacă Nesta nu își dorește să fie aici în seara asta, atunci, adu- 
când-o, am cauza și mai multe probleme. 

Vocea lui Elain era mai rece decât de obicei. Am aruncat o pri- 
vire spre Nuala şi Cerridwen, cea din urmă scuturând din cap, ca şi 
când ar fi spus „Nu este o zi bună pentru ea“. 

Ca şi pentru noi ceilalți, revenirea lui Elain era în desfăşurare. 
Plânsese câteva ore în ziua în care o dusesem pe un deal plin de flori 
sălbatice de la marginea oraşului nostru - la piatra de mormânt din 
marmură pe care o ridicasem acolo în onoarea tatălui nostru. 

Îi transformasem corpul în cenușă după ce regele Hybernului îl 
ucisese, dar tot merita un mormânt. Pentru tot ce făcuse la sfârșit, 
merita piatra frumoasă în care îi cioplisem numele, iar Elain merita 
un loc unde să îl viziteze, să discute cu el. 

Se ducea acolo cel puţin o dată pe lună. 

Nesta nu fusese deloc. Îmi ignorase invitaţia de a ne însoți în 
prima zi. Şi de fiecare dată după aceea. 

Am venit lângă Elain, luând cuțitul din partea cealaltă a mesei ca 
să încep să tai pâinea. Pe hol, sunetele familiei mele au răsunat spre 
noi, râsetul cristalin al lui Mor acoperindu-l pe cel al lui Cassian. 

Am aşteptat să tai câteva felii aburinde înainte să spun: 

- Nesta încă face parte din familia asta. 

- Dat? Elain a tăiat următoarea pâine. Cu siguranţă nu se poartă 
ca atare. 

Mi-am ascuns încruntarea. 

- S-a întâmplat ceva când ai vizitat-o ieri? 

Elain mi-a răspuns, continuând pur şi simplu să taie pâinea. 

La fel am făcut şi eu. Nu îmi plăcea când ceilalți mă forțau să 
vorbesc, aşadar o scutisem de corvoada asta. 

Am lucrat în tăcere şi, apoi, am început să umplem farfuriile cu 
mâncare; Nuala şi Cerridwen îmi făcuseră semn că era gata, um- 
brele lor învăluindu-le mai mult decât de obicei, ca să ne ofere o 
oarecare intimitate. Le-am aruncat o privire recunoscătoare, dar ele 
au scuturat din cap. Nu era necesar să le mulțumesc. Îşi petrecuseră 
mai mult timp cu Elain decât mine. Ele îi înțelegeau toanele şi ştiau 
de ce avea nevoie câteodată. 

Ea a vorbit doar când am traversat holul spre salon cu primele 
farfurii: 

- Nesta a spus că nu vrea să vină de Solstițiu. 

- Este în regulă, am spus, deşi pieptul mi s-a strâns un pic. 

- A spus că nu vrea să vină la nimic. Niciodată. 

M-am oprit, studiind frica şi durerea ce licăreau acum în ochii 
lui Elain. 

- A zis de ce? 

- Nu. 

Pe chipul lui Elain se citea şi furia. 

- A spus doar... A spus că avem vieţile noastre şi că ea o are pe 
a ei. 

Era în regulă să îmi spună mie asta, dar lui Elain? 

Am expirat, stomacul meu ghiorăind din pricina farfuriei cu 
pui fript pe care o ţineam în mâini, mirosul de salvie şi lămâie um- 
plându-mi nările. 

- Am să vorbesc eu cu ea. 

- Nu o face! a spus Elain cu hotărâre reluându-şi mersul, fuioa- 
rele de aburi ce se ridicau din cartofii copţi cu rozmarin din farfuria 
pe care o ţinea trecând pe lângă umerii ei ca şi când ar fi fost um- 
brele lui Azriel. Nu o să te asculte. 

Pe naiba n-avea să mă asculte! 

- Şi tu? m-am forțat să spun. Tu eşti... bine? 

Elain s-a uitat peste umăr la mine când am intrat în hol, apoi s-a 
întors la stânga - spre sala de mese. În salonul din față, toate dis- 
cuțiile au încetat la mirosul mâncării. 

- De ce nu aș fi bine? m-a întrebat ea, un zâmbet firav lumi- 
nându-i chipul. 

Zâmbetul nu-mi era necunoscut; îl văzusem pe propriul meu 
chip. 

Dar ceilalți au dat buzna din salon, Cassian întâmpinând-o pe 
Elain cu un sărut pe obraz înainte să o dea la o parte, aproape ridi- 
când-o în aer ca să ajungă la masă. Amren a întâmpinat-o apoi, 
dând din cap spre sora mea, colierul ei cu rubine strălucind în lu- 
minile spiriduşilor presărate printre ghirlandele de pe hol. După 
aceea a venit Mor, sărutând-o apăsat pe ambii obraji. Rhys a scu- 
turat din cap spre Cassian, care a început să se servească de pe far- 
furiile aduse de Nuala şi Cerridwen. De vreme ce Elain locuia aici, 
partenerul meu doar i-a zâmbit înainte să ocupe locul din dreapta 
lui Cassian. 

Azriel a ieşit din salon cu un pahar de vin în mână şi cu aripile 
strânse ca să-şi arate pantalonii şi jacheta lui elegantă, dar simplă. 

Am simţit mai mult decât am văzut-o pe sora mea înțepenind şi 
înghițind în sec atunci când el s-a apropiat. 

- Ai de gând să ţii friptura aia de pui toată noaptea? m-a întrebat 
Cassian de la masă. 

Încruntându-mă, m-am îndreptat spre el, lăsând farfuria pe su- 
prafața din lemn. 

- Am scuipat-o, i-am zis dulce. 

- Aşa e şi mai delicioasă! mi-a răspuns Cassian zâmbind. 

Rhys a chicotit, dând peste cap paharul cu vin. 

Însă eu m-am dus la locul meu - dintre Amren şi Mor - la timp 
ca să o aud pe Elain salutându-l pe Azriel: 

- Bună! 

Az nu i-a răspuns, pur şi simplu apropiindu-se de ea. 

Mor s-a încordat lângă mine. 

Dar Azriel nu a făcut decât să ia farfuria grea cu cartofi din mâi- 
nile lui Elain, spunându-i cu o voce blândă: 

- Ia loc. Mă ocup eu de asta. 

Elain a rămas cu mâinile în aer, ca şi când ar fi ţinut o farfurie 
inexistentă. Clipind o dată, le-a coborât şi şi-a observat şorțul. 

- Eu... revin imediat, a şoptit ea şi s-a grăbit pe hol înainte să îi 
pot explica faptul că nimănui nu îi păsa dacă apărea la cină plină de 
făină şi că putea pur şi simplu să se aşeze. 

Azriel a lăsat farfuria cu cartofi în mijlocul mesei, Cassian ser- 
vindu-se imediat. Sau încercând să o facă. 

Când a dat să apuce lingura pentru servit, degetele cu cicatrice 
ale lui Azriel l-au apucat de încheietura mâinii. 

- Aşteaptă! a spus Azriel, porunca simțindu-se clar în tonul său. 

Mor a rămas cu gura atât de căscată, încât eram sigură că fasolea 
verde pe jumătate mestecată avea să-i cadă în farfurie. Amren pur 
şi simplu a zâmbit superior peste marginea paharului cu vin. 

Cassian s-a holbat la el. 

- Ce să aştept? Sosul? 

Azriel nu i-a eliberat încheietura. 

- Aşteaptă ca toată lumea să ia loc la masă înainte să mănânci. 

- Porcule! a adăugat Mor. 

Cassian a aruncat o privire spre fasolea verde, puiul, pâinea și 
şunca deja mâncate pe jumătate din farfuria lui Mor, dar şi-a relaxat 
mâna, rezemându-se de spătarul scaunului. 

- Nu ştiam că ţii la maniere, Az. 

Azriel i-a eliberat mâna lui Cassian şi s-a uitat la paharul său 
cu vin. 

Elain a intrat, fără şorț şi cu părul împletit din nou. 

- Vă rog să nu aşteptaţi din cauza mea! a spus ea, aşezându-se în 
capul mesei. 

Cassian s-a încruntat la Azriel, iar Az l-a ignorat intenționat. 

Dar Cassian a aşteptat până ce Elain şi-a umplut farfuria înainte 
să mai ia câte o lingură din toate. La fel au făcut și ceilalți. 


114 SARAH J. MAAS 


I-am întâlnit privirea lui Rhys peste masă. „Ce a fost asta?“ 

Rhys a început să taie şunca glazurată cu mişcări line şi îndemâ- 
natice. „Nu are legătură cu Cassian.“ 

„Dar?“ 

Rhys a luat o înghițitură, făcându-mi semn cu cuțitul să mănânc. 
„Să spunem doar că a fost puţin afectat.“ Văzându-mă confuză, a 
adăugat: „Are nişte probleme când vine vorba de modul în care a fost 
tratată mama lui. Multe probleme“. 

Mama lui, care fusese servitoare - aproape sclavă — când se năs- 
cuse el. Și după aceea. „Niciunul dintre noi nu s-a deranjat să aştepte 
să se aşeze toți, cu atât mai puțin Cassian.“ 

„Poate să-l apuce în momente ciudate.“ 

M-am străduit să nu mă uit spre îmblânzitorul umbrelor. „Am 
înțeles.“ 

Întorcându-mă spre Amren, i-am studiat farfuria. Îşi luase câte 
o porție mică din toate felurile de mâncare. 

- Încă nu te-ai obișnuit cu mâncarea? 

Amren a mormăit, ocolind morcovii prăjiţi, glazuraţi cu miere. 

- Sângele are un gust mai bun. 

Mor şi Cassian s-au înecat. 

- Și nu dura atât de mult să îl beau, a mormăit Amren, ducând 
cea mai mică bucată de pui prăjit spre buzele vopsite în roşu. 

Amren mânca puțin şi încet. Prima masă normală după ce reve- 
nise - un bol de supă de linte — o făcuse să vomite o oră. Aşadar, 
adaptarea la noua situaţie fusese treptată. Tot nu putea mânca la fel 
ca noi. Nimeni nu ştia dacă era o chestiune care ţinea de fizicul ei 
sau era un fel de perioadă personală de acomodare. 

- Pe de altă parte, mâncatul mai are şi alte urmări neplăcute, a 
continuat Amren, tăind morcovii în bucățele. 

Azriel şi Cassian s-au privit reciproc, după care amândoi au 
părut să îşi considere farfuriile foarte interesante, deşi se străduiau 
să nu zâmbească. 

- Ce fel de urmări? a întrebat Elain. 

- Nu răspunde la întrebarea asta, a zis uşor Rhys, arătând cu 
furculița spre Amren. 

Amren a şuierat, părul negru legănându-i-se ca o perdea de în- 
tuneric fluid. 

- Ştii ce deranjant este să fiu nevoită să caut un loc în care să îmi 
fac nevoile oriunde m-aş duce? 

Un fâsâit s-a auzit dinspre Cassian, dar eu mi-am muşcat buzele. 
Mor m-a apucat de genunchi pe sub masă, trupul tremurându-i din 
cauza efortului făcut ca să nu râdă. 

- Să construim toalete publice prin Velaris pentru tine, Amren? 
a întrebat-o Rhys tărăgănat. 

- Vorbesc serios, Rhysand! a izbucnit Amren. 

Nu am îndrăznit să mă uit în ochii lui Mor. Sau în ai lui Cassian. 
O privire şi mi-aş fi pierdut controlul. Amren a fluturat o mână. 

- Ar fi trebuit să aleg trupul unui mascul. Cel puţin voi puteţi s-o 
scoateţi ca să vă faceţi nevoile oriunde vreţi, fără să vă îngrijoraţi că 
vă stropiţi... 

Cassian şi-a pierdut controlul. Apoi, Mor. Apoi, eu. Până şi Az a 
chicotit. 

- Chiar nu ştii cum să faci pipi? a strigat Mor. După atâta vreme? 

Amren fierbea de furie. 

- Am văzut animalele... 

- Spune-mi că ştii cum funcționează o toaletă! a izbucnit Cassian, 
lovind cu o mână lată în masă. Spune-mi că ştii măcar atât! 

Mi-am acoperit gura cu o mână, ca şi când gestul m-ar fi putut 
împiedica să râd. De cealaltă parte a mesei, ochii lui Rhys erau mai 
strălucitori decât stelele, gura lui descriind o linie tremurândă când 
încerca și nu reuşea să rămână serios. 

- Ştiu cum să stau pe o toaletă, a mormăit Amren. 

Mor a deschis gura, vădit amuzată, dar Elain a întrebat: 

- Ai fi putut să o faci? Să alegi să fii mascul? 

Întrebarea a spintecat râsetele, ca o săgeată trasă între noi. 

Amren a studiat-o pe sora mea, Elain roşind din cauza discuţiei 
necenzurate de la masă. 

- Da! a spus ea cu hotărâre. Înainte, în celălalt trup al meu, nu 
eram nici femelă, nici mascul. Existam pur şi simplu. 

- Atunci, de ce ai ales corpul acesta? a întrebat Elain, lumi- 
nile spiriduşilor din candelabru reflectându-se în şuviţele de un 
blond-închis din cosiţa ei. 

- Corpul feminin m-a atras mai mult, a răspuns Amren simplu. 
Mi s-a părut mai simetric. Mi-a plăcut. 

Mor şi-a coborât privirea încruntată la propria siluetă, uitân- 
du-se la formele ei generoase. 

- Aşa este! 

Cassian a chicotit. 

- Şi după ce te-ai trezit aşa, nu ai putut să-ți schimbi trupul? a 
întrebat Elain. 

Amren a mijit un pic ochii, iar eu mi-am îndreptat spatele uitân- 
du-mă la ele. Era într-adevăr neobişnuit ca Elain să vorbească atât 
de mult, dar făcuse progrese. În majoritatea zilelor, era lucidă - pro- 
babil mai tăcută şi mai înclinată spre melancolie, dar conştientă. 

Elain, spre surprinderea mea, s-a uitat fix în ochii lui Amren. 

- Întrebi pentru că eşti curioasă în legătură cu trecutul meu sau 
pentru că te intersează propriul viitor? s-a auzit Amren după o clipă. 

Întrebarea m-a uluit prea mult ca să o mustru măcar pe Amren. 
Şi ceilalți erau la fel de uimiţi. 

Elain s-a încruntat înainte să pot interveni. 

- Ce vrei să spui? 

- Nu mai poţi redeveni om, fato, a zis Amren, probabil cu mai 
multă blândeţe. 

- Amren! am avertizat-o eu. 

Elain s-a îmbujorat şi mai mult, îndreptându-şi spatele, dar nu 
a fugit. 

- Nu ştiu la ce te referi. 

Niciodată nu o mai auzisem pe Elain vorbind atât de rece. 

M-am uitat la ceilalți. Rhys se încrunta, Cassian și Mor se strâm- 
bau, iar Azriel... Mila s-a citit pe chipul lui frumos. Milă şi tristețe 
când a privit-o pe sora mea. 

Elain nu menţionase faptul că fusese Creată şi, în ultimele luni, 
nu zisese nimic nici despre Cazan sau despre Graysen. Presupusesem 
că se obișnuia cu faptul că era Mare Spiriduş, că poate începuse să 
nu se mai gândească la viața de muritoare. 

- Amren, te pricepi de minune să distrugi discuţiile de la masă! 
a spus Rhys, rotindu-şi paharul cu vin. Mă întreb dacă ai putea să 
faci carieră din asta. 

Aghiotanta lui s-a încruntat la el, dar Rhys s-a uitat în ochii ei, 
avertizând-o în tăcere. 

„Mulţumesc!“ am spus prin legătură şi o mângâiere caldă a venit 
drept răspuns. 

- Ia-te de cineva pe măsura ta! i-a spus Cassian lui Amren, înfu- 
lecând din friptura de pui. 

- Mi-ar părea rău de şoareci, a mormăit Azriel. 

Mor şi Cassiel au izbucnit în râs, făcându-l pe Azriel să roşească, 
iar pe Elain să zâmbească recunoscătoare... şi pe Amren să se 
încrunte. 

Dar râsul acela și lumina care revenise în ochii lui Elain m-au 
făcut să mă simt un pic mai ușurată. 

Era o lumină pe care nu îmi doream să o văd mişcorându-se 
mai mult. 

„Trebuie să plec în oraş după cină“, i-am spus lui Rhys când am 
început din nou să mănânc. „Vrei să mi te alături într-un zbor dea- 
supra orașului?“ 


ga 


Nesta nu a deschis ușa. 
Am bătut probabil două minute bune, încruntându-mă la holul 
din lemn slab luminat al clădirii dărăpănate în care alesese să 

locuiască, şi apoi am trimis un fir de magie prin apartamentul de 
dincolo de acesta. 

Rhys înălțase protecţii în jurul clădirii şi, cu magia noastră, cu 
legătura dintre sufletele noastre, firul de putere pe care l-am trimis 
în apartament, prin uşă, nu a întâmpinat nicio rezistenţă. 

Nimic. Niciun semn de viață sau... sau ceva mai grav decât atât. 

Nu era acasă. 

Bănuiam unde era. 

Teleportându-mă pe strada înghețată, mi-am rotit brațele ca 
să-mi menţin echilibrul când cizmele mi-au alunecat pe gheața 
care acoperea pietrele. 

Când m-am rezemat de stâlpul de iluminat, Rhys a chicotit, lu- 
mina spiriduşilor poleindu-i ghearele din vârful aripilor. Şi nu s-a 
mişcat un centimetru. 

- Ticălosule! am mormăit eu. Majoritatea masculilor şi-ar ajuta 
partenera dacă ar fi cât pe ce să îşi spargă capul pe gheaţă. 

El s-a desprins de stâlpul de iluminat și s-a îndreptat spre mine 
lent, fără să se grăbească. Chiar şi acum, mi-aş fi petrecut bucu- 
roasă ore în şir doar privindu-l. 

- Am sentimentul că dacă aș fi intervenit, m-ai fi mustrat pentru 
că sunt o cloşcă poruncitoare, aşa cum mi-ai spus. 

Am mormăit un răspuns pe care el a ales să nu-l audă. 

- Aşadar, nu e acasă? 

Am mormăit din nou. 

- Ei bine, mai rămân exact zece locuri în care ar putea fi. 

M-am strâmbat. 

- Vrei să o caut? m-a întrebat Rhys. 

Nu fizic, ci folosindu-și puterea ca să o găsească pe Nesta. Mai 
devreme, nu-mi dorisem să o facă întrucât mi se păruse că i-ar fi 
violat intimitatea, dar, având în vedere cât de frig era... 

- Bine. 

Rhys m-a cuprins cu braţele şi apoi cu aripile, învăluindu-mă în 
căldura lui când mi-a şoptit: 

- 'Ține-te bine! 

Întunericul şi vântul s-au rostogolit în jurul nostru, iar eu mi-am 
adâncit faţa în pieptul lui, inspirându-i parfumul. 

Apoi am auzit râsete zgomotoase, cântece şi muzică şi am simţit 
mirosul înțepător al berii răsuflate, frigul... 

Am mormăit când am văzut unde ne teleportase, unde o simţise 
pe sora mea. 

- Sunt crame în oraş, a spus Rhys, crispându-se. Sunt săli de 
concerte. Restaurante elegante. Cluburi de distracție. Și totuşi, 
sora ta... 

Şi totuşi, sora mea reuşise să găsească taverna cea mai murdară 
din Velaris. Nu erau multe, dar ea le frecventa pe toate. Iar asta - 
Bârlogul Lupului - era de departe cea mai groaznică. 

- Aşteaptă-mă aici! am spus eu, acoperind tobele care se auzeau 
din tavernă când m-am retras din îmbrăţişarea lui. Pe stradă, câțiva 
petrecăreți beţi ne-au zărit şi au tăcut. Au simțit puterea lui Rhys, 
probabil şi pe a mea, şi au plecat o vreme în altă parte. 

Nu mă îndoiam că la fel avea să se întâmple şi în tavernă şi nu 
mă îndoiam că Nesta ne-ar fi detestat pentru că îi stricam seara. Cel 
puţin eu mă puteam furişa neobservată înăuntru. Dacă am fi intrat 
amândoi, ştiam că sora mea ar fi considerat că o atacam. 

Aşadar, urma să intru singură. 

Rhys m-a sărutat pe frunte. 

- Dacă îţi face cineva vreo propunere, spune-i că suntem amân- 
doi liberi peste o oră. 

- Au! 

I-am făcut semn să plece, domolindu-mi puterile aproape întru 
totul. 

El mi-a trimis o bezea. 

Am ignorat-o cu o fluturare a mâinii şi am intrat pe uşa tavernei. 


CAPITOLUL 
[3 


Feyre 


Sora mea nu avea tovarăşi de pahar. Din câte ştiam, ea mergea 
singură în oraş şi o făcea când se însera. Și din când în când, unul 
dintre ei mergea cu ea acasă. 

Nu întrebasem. Nu eram sigură când fusese prima dată. 

Nici nu îndrăznisem să întreb dacă ştia Cassian. Ei abia dacă 
schimbaseră câteva cuvinte de la război. 

Iar când am intrat în lumina şi în muzica Bârlogului Lupului şi 
am reperat-o imediat pe sora mea aşezată cu trei masculi la o masă 
rotundă din partea umbrită din spate, aproape am putut vedea fan- 
toma acelei zile împotriva Hybernului ivindu-se în spatele ei. 

Fiecare gram de greutate pe care îl pusese Elain părea că fusese 
pierdut de Nesta. Faţa ei deja mândră şi ascuţită devenise şi mai 
slabă, pomeții fiind destul de ascuțiți încât să taie. Părul ei rămăsese 
ridicat în obișnuita coroană împletită, purta rochia preferată de cu- 
loare gri şi era, ca întotdeauna, curată, în ciuda colibei în care ale- 
sese să locuiască. În ciuda mirosului urât, a tavernei încălzite care 
avusese şi zile mai bune. Secole mai bune. 

O regină fără tron. Aşa numisem tabloul care îmi trecuse prin 
minte. 

Ochii Nestei, la fel de gri-albaştri ca ai mei, s-au ridicat în clipa 
în care am închis uşa din lemn în urma mea. Observând licărul de 
pe chipul ei în afară de urma de dispreţ. Cei trei masculi Mari 
Spiriduşi de la masa ei erau cu toții destul de bine îmbrăcaţi având 
în vedere locul în care erau. 

Probabil tineri bogați ieşiţi seara în oraş. 

Mi-am reprimat încruntarea când vocea lui Rhys mi-a umplut 
mintea. 

„Vezi-ţi de treaba ta. Apropo, sora ta îi bate la cărți.“ 

„Băgăciosule.“ 

„Îţi place.“ 

Mi-am lipit buzele, trimițând un gest vulgar prin legătură când 
m-am apropiat de masa surorii mele. Râsul lui Rhys a vuit în scutul 
meu drept răspuns, ca un tunet presărat cu stele. 

Nesta a revenit la cărțile din mâna ei, postura ei părând plic- 
tisită. Dar însoțitorii ei şi-au ridicat privirea la mine când m-am 
oprit la marginea mesei lor pătate şi zgâriate. Pahare pe jumătate 
goale cu lichid arămiu aburite de umezeală, păstrate reci printr-o 
magie a tavernei. 

Masculul din partea cealaltă a mesei - un Mare Spiriduş frumos 
cu aspect zvelt, cu păr ca aurul răsucit - s-a uitat în ochii mei. 

Fl a pus cărțile pe masă când a făcut o plecăciune. Ceilalți au 
făcut la fel. 

Doar sora mea, care încă studia cărţile, a rămas neinteresată. 

- Doamnă, a spus un mascul zvelt, cu păr negru, aruncând o 
privire circumspectă spre sora mea. Cu ce te putem ajuta? 

Nesta nici măcar nu a ridicat privirea când şi-a aranjat una 
din cărți. 

Le-am zâmbit tovarășilor ei. 

- Îmi pare rău că vă întrerup seara, domnilor. Masculilor, am 
presupus eu. O rămăşiţă din viaţa mea umană - una pe care a ob- 
servat-o al treilea mascul, ridicând puţin o sprânceană groasă. Dar 
aş vrea să discut cu sora mea. 


122 SARAH J. MAAS 


Respingerea era destul de clară. 

La unison, ei s-au ridicat în picioare, abandonând cărțile şi şi-au 
luat băuturile. 

- Să mai luăm o băutură, a spus cel cu părul blond. 

Am așteptat până ce ei au ajuns la bar, fără să se uite peste umăr, 
înainte să mă așez pe scaunul șubred pe care îl eliberase cel brunet. 

Lent, Nesta și-a ridicat privirea la mine. 

M-am rezemat pe scaun, lemnul scârțâind. 

- Aşadar, care mergea acasă cu tine în seara asta? 

Nesta și-a strâns cărțile, punând pachetul cu faţa în jos pe masă. 

- Nu m-am hotărât. 

Cuvinte reci, directe. La fel ca expresia de pe chipul ei. 

Eu doar am așteptat. 

Şi Nesta a aşteptat. 

Nemișcată ca un animal. Nemişcată ca moartea. 

Cândva m-am întrebat dacă asta era puterea ei. Blestemul ei, dat 
de Cazan. 

Nimic din cevăzusem sau zărisem în clipele împotriva Hybernului 
nu semănase cu moartea. Doar forță brută. Dar Cioplitorul de Oase 
îmi şoptise despre asta. Şi îl văzusem, strălucind rece şi puternic în 
ochii ei. 

Dar nu în ultimele luni. 

Nu că o văzusem des. 

A trecut un minut. Apoi două. 

Doar tăcere, în afară de muzica veselă a trupei cu patru cântăreți 
din partea cealaltă a camerei. 

Puteam aştepta. Puteam să aştept acolo toată noaptea. 

Nesta s-a rezemat pe scaun. Îmi venea să fac la fel. 

„Pariez pe sora ta.“ 

Linişte. 

„Mi-e frig afară.“ 

„Bebeluș Illyrian.“ 

Un chicot întunecat, apoi legătura a tăcut din nou. 

- Partenerul ăla al tău va sta în frig toată noaptea? 

Am clipit, întrebându-mă dacă simţise cumva gândurile din- 
tre noi. 

- Cine spune că este aici? 

Nesta a pufnit. 

- Unde merge unul vine şi celălalt. 

M-am abținut să spun toate replicile posibile care îmi stăteau pe 
limbă. 

În schimb, am întrebat: 

- Elain te-a invitat la cină în seara asta. De ce nu ai venit? 

Zâmbetul Nestei era lent şi tăios ca o lamă. 

- Am vrut să ascult muzicienii cântând. 

Am aruncat o privire spre trupă. Mai pricepuţi decât o trupă 
obişnuită de tavernă, dar nu era o scuză bună. 

- Ea a vrut să vii. Eu am vrut să vii. 

Nesta a ridicat din umeri. 

- Ar fi putut mânca aici cu mine. 

- Ştii că Elain nu s-ar simţi bine într-un asemenea loc. 

Ea a ridicat o sprânceană îngrijită. 

- Un asemenea loc? Ce fel de loc e ăsta? 

Într-adevăr, unii dintre cei de acolo se întorceau spre noi. Mare 
Lady - eram o Mare Lady. Să insult locul acela nu mi-ar fi câştigat 
vreun susținător. 

- Elain este copleşită de mulțime. 

- Nu era așa. Nesta a rotit paharul cu lichid arămiu. Îi plăceau 
balurile şi petrecerile. 

Cuvintele au rămas nerostite. „Dar tu şi regatul tău ne-aţi târât 
în lumea asta. I-a luat bucuria aia.“ 

- Dacă te-ai fi deranjat să vii acasă, ai fi văzut că se adaptează. Dar 
balurile şi petrecerile sunt altceva. Elain nu a fost în taverne înainte. 

Nesta a deschis gura, fără îndoială ca să mă conducă pe o cale 
departe de motivul pentru care venisem aici. Aşadar, am intervenit 
înaintea ei. 

- Nu asta contează. 

Ochi reci ca oţelul se uitau în ai mei. 

- Atunci, poţi să treci la subiect? Aş vrea să revin la jocul meu. 

M-am gândit să împrăştii cărțile pe podeaua udă de bere. 

- Solstiţiul este poimâine. 

Nimic. Nici măcar un clipit. 

Mi-am împletit degetele şi le-am pus pe masa dintre noi. 

- Ce ar fi nevoie ca să te fac să vii? 

- De dragul lui Elain sau al tău? 

- De dragul amândurora. 

Nesta a studiat camera, toată lumea fiind atentă să nu ne pri- 
vească acum. Ştiam fără să întreb că Rhys pusese o barieră de sunet 
între noi. 

În cele din urmă, sora mea s-a uitat din nou la mine. 

- Aşadar, mă mituieşti? 

Nu am tresărit. 

- Vreau să văd dacă eşti dispusă să fii rezonabilă. Dacă există o 
cale să te fac să vrei. 

Nesta a pus vârful degetului arătător pe pachetul de cărți şi le-a 
întins pe masă. 

- Nici măcar nu este sărbătoarea noastră. Noi nu avem sărbători. 

- Poate că ar trebui să încerci. Probabil te-ai distra. 

- Aşa cum i-am spus lui Elain: voi aveţi vieţile voastre, eu o am 
pe a mea. 

Din nou, am aruncat o privire prin tavernă. 

- De ce? De ce insişti să te îndepărtezi? 

Ea s-a rezemat pe scaun, încrucişând braţele. 

- De ce ar trebui să fac parte din ţinutul tău vesel? 

- Eşti sora mea. 

Din nou, acea privire goală şi rece. 

Am aşteptat. 

- Nu vin la petrecerea ta, a spus ea. 


Regatul gheţurilor şi al înstelării 125 


Dacă Elain nu reuşise să o convingă, eu cu siguranță nu pu- 
team. Nu ştiam de ce nu îmi dădusem seama de asta înainte. Îna- 
inte să îmi pierd timpul. Dar am încercat - o ultimă dată. De 
dragul lui Elain. 

- Tata ar vrea să... 

- Nu termina propoziţia aia. 

În ciuda scutului sonor din jurul nostru, nu era ceva care să blo- 
cheze faptul că sora mea îşi arăta dinții. Vederea degetelor ei care se 
îndoiau în gheare invizibile. 

Nasul Nestei s-a încreţit de furie când a spus: 

- Pleacă. 

O scenă. Asta era pe cale să devină o scenă în cel mai rău mod. 

Aşadar m-am ridicat, ascunzând mâinile tremurânde şi strân- 
gându-le în pumni pe lângă corp. 

- Vino, te rog, a fost tot ce am spus înainte să mă întorc spre uşă, 
drumul dintre masa ei şi ieşire părând mult mai lung. Toate chipu- 
rile holbate pe lângă care trebuia să trec. 

- Chiria mea, a spus Nesta când am făcut doi paşi. 

M-am oprit. 

- Ce e cu chiria ta? 

Ea a băut din pahar. 

- Trebuie plătită săptămâna viitoare. În caz că ai uitat. 

Ea era foarte serioasă. 

Am spus cu hotărâre: 

- Vino la Solstițiu şi mă voi asigura că va fi plătită. 

Nesta a deschis gura, dar m-am întors din nou, uitându-mă la 
toate chipurile holbate care se uitau la mine când treceam. 

Am simţit privirea surorii mele străpungând spaţiul dintre omo- 
plaţii mei tot drumul spre ușa de la intrare. Și tot zborul spre casă. 


CAPITOLUL 
[4 


Rhysand 


Chiar dacă muncitorii se opreau rar din reparaţii, reconstrucția 
era încă la ani distanță de a fi terminată. În special de-a lungul 
Sidrei, unde Hybernul lovise cel mai dur. 

Rămăsese doar moloz din casele de pe cotul sud-estic al râului 
care erau cândva mari, grădinile lor fiind acum pline de buruieni 
şi casele plutitoare erau pe jumătate scufundate în cursul blând al 
apei de culoarea turcoazului. 

Am crescut în casele astea, mergând la petreceri şi sărbători care 
durau până târziu în noapte, petrecând zilele de vară lenevind pe 
peluzele în pantă, aplaudând cursele de bărci de pe Sidra. Fațadele 
lor fuseseră la fel de familiare precum chipul oricărui prieten. Ele 
fuseseră construite cu mult timp înainte de a mă naşte. Mă aştep- 
tasem să reziste mult timp după ce muream. 

- Nu ştii când se vor întoarce familiile, nu? 

Întrebarea lui Mor a plutit spre mine acoperind scârţâitul pie- 
trelor albe de sub picioarele noastre când am mers pe pământul 
presărat cu zăpadă al unei asemenea case. 

Ea mă găsise după prânz - o masă de unul singur rară în zilele 
astea. Cu Feyre şi Elain plecate la cumpărături în oraş, când verişoara 

mea apăruse în holul casei de la oraş, nu ezitasem să o invit la o 
plimbare. 

Trecuse mult timp de când eu şi Mor făcuserăm o plimbare 
împreună. 

Nu eram destul de prost să cred că deşi războiul se terminase, 
toate rănile se vindecaseră. În special între mine şi Mor. 

Şi nu eram destul de prost să mă amăgesc crezând că nu amâ- 
nasem deja cam mult plimbarea asta - la fel ca ea. 

I-am văzut ochii privind în gol alaltăseară în Oraşul Cioplit. 
Tăcerea ei după avertismentul inițial făcut tatălui ei îmi spusese 
destule despre lucrurile la care se gândise. 

Încă o victimă a acestui război: să lucreze cu Keir și Eris slăbise 
ceva în verișoara mea. 

O, ea ascundea bine asta. În afară de momentele când era față în 
față cu cei doi masculi care... 

Nu mi-am permis să termin ideea, să invoc amintirea. Chiar şi 
cinci secole mai târziu, furia ameninţa să mă învăluie până ce lăsam 
Oraşul Cioplit şi Regatul Toamnei în ruine. 

Dar ea trebuia să îi ucidă. Întotdeauna fusese așa. Nu întrebasem 
de ce aşteptase atât de mult timp. 

Ne plimbam în tăcere prin oraş deja de jumătate de oră, trecând 
aproape neobservaţi. O mică binecuvântare a Solstițiului: toată 
lumea era prea ocupată cu pregătirile ca să observe cine se plimba 
pe străzile aglomerate. 

Cum ajunsesem aici, nu ştiam. Dar iată-ne, însoțiți doar de blocuri 
de piatră dărâmate şi crăpate, buruieni uscate iarna şi cer gri. 

- Familiile, am spus eu în cele din urmă, sunt în alte case. Le 
cunoşteam pe toate, negustori bogați şi nobili care fugiseră din 
Oraşul Cioplit cu mult înainte ca cele două jumătăţi ale ținutului 
meu să fie despărțite în mod oficial. Fără niciun plan să revină prea 
curând. Probabil nu aveau să se întoarcă niciodată. Am auzit de la 
una dintre ele, o întemeietoare a unui imperiu comercial, că mai 
degrabă vor vinde decât să înfrunte chinul de a construi din nou. 

Mor a dat absentă din cap, vântul rece suflând şuviţe din păr 
peste faţă când s-a oprit în mijlocul a ce fusese cândva o grădină 
care cobora dinspre casă, spre râul îngheţat. 

- Keir vine curând aici, nu-i aşa? 

Atât de rar se referea la el ca la tatăl ei! Nu o condamnam. Acel 
mascul nu fusese de secole tatăl ei. Cu mult înainte de acea zi de 
neiertat. 

- Da. 

Reuşisem să îl ţin la distanță pe Keir de când se terminase răz- 
boiul - mă pregătisem să accept că indiferent cât de multe îi dă- 
deam de făcut, indiferent cum i-aş fi putut întrerupe vizitele la Eris, 
el urma să vină în orașul ăsta. 

Poate că fusese din vina mea, păstrând atât de mult graniţele 
Oraşului Cioplit. Poate tradiţiile lor oribile şi minţile înguste doar 
înrăutățiseră lucrurile cât timp fuseseră izolați. Da, era teritoriul 
lor, dar nu le mai dădusem nimic altceva. Nu era de mirare că erau 
curioşi în legătură cu Velaris. Deşi dorința lui Keir de a vizita por- 
nise doar dintr-o singură nevoie: cea de a o chinui pe fiica lui. 

- Când? 

- Probabil la primăvară, dacă presupun corect. 

Gâtul lui Mor s-a înălțat, chipul ei devenind rece într-un fel în 
care arareori îl văzusem. Într-un fel uram asta, măcar pentru fap- 
tul că eu eram vinovat. 

Îmi spusesem că meritase asta. Aducătorii întunericului ai lui 
Keir fuseseră importanți în victoria noastră. Iar el suferise pierderi 
din cauza asta. Masculul era un ticălos în toate sensurile cuvân- 
tului, dar îşi respectase promisiunea. 

Nu prea aveam de ales decât să o respect pe a mea. 

Mor m-a studiat din cap până în picioare. Alesesem o jachetă 
neagră făcută din lână mai groasă şi renunțasem complet la aripi. 
Doar pentru că Azriel şi Cassian fuseseră nevoiţi să sufere pentru 
că le înghețau tot timpul nu însemna că trebuia să o fac şi eu. Am 
rămas nemișcat. Mor trăsese propriile concluzii. 

- Am încredere în tine, a spus ea în sfârşit. 

Am plecat capul. 

- Mulţumesc. 

A fluturat o mână, începând din nou să meargă pe aleile albe din 
pietriş ale grădinii. 

- Dar tot îmi doresc să fi fost o altă cale. 

- Şi eu. 

Ea a răsucit capetele eşarfei groase de culoare roşie înainte să le 
bage în haina maro. 

- Dacă tatăl tău vine aici, am propus eu, mă pot asigura că eşti 
plecată. 

Nu conta că ea fusese cea care insistase pentru o confruntare 
neînsemnată cu Administratorul şi Eris alaltăieri. 

S-a încruntat. 

- Îşi va da seama că mă ascund. Nu îi voi da satisfacția asta. 

Ştiam că nu trebuia să întreb dacă ea credea că va veni şi mama 
ei. Nu discutam despre mama lui Mor. Niciodată. 

- Orice hotărăşti, te voi susține. 

- Ştiu asta. 

S-a oprit între două lăzi joase din lemn şi a privit râul înghețat 
de dincolo de ele. 

- Şi ştii că Az şi Cassian îi vor monitoriza precum şoimii tot 
timpul vizitei. Plănuiesc deja de câteva luni protocoalele de securitate. 

- Da? 

Am dat serios din cap. 

Mor a expirat. 

- Aş vrea să putem încă să îi amenințăm că o dezlănțuim pe 
Amren în tot Orașul Cioplit. 

Am pufnit, privind peste râu spre cartierul oraşului abia vizibil 
deasupra unui deal. 

- Mă întreb dacă Amren vrea acelaşi lucru. 

- Presupun că îi iei un cadou foarte bun. 

- Neve țopăia de fericire când am părăsit magazinul. 

Ea a râs încet. 

- Ce i-ai luat lui Feyre? 

Mi-am băgat mâinile în buzunare. 

- Una, alta. 

- Aşadar, nimic. 

Mi-am trecut o mână prin păr. 

- Nimic. Ai vreo idee? 

- Ea este partenera ta. Asta nu ar trebui să fie cumva instinctiv? 

- Este imposibil să cumpăr ceva pentru ea. 

Mor mi-a aruncat o privire piezişă. 

- Jalnic. 

Am înghiontit-o cu cotul. 

- Tu ce i-ai cumpărat? 

- Va trebui să aştepţi până în seara Solstiţiului ca să vezi. 

Am dat ochii peste cap. În secolele de când o cunoşteam, abili- 
tățile lui Mor de a cumpăra cadouri nu se îmbunătăţiseră deloc. 
Aveam un sertar plin de butoni hidoşi pe care nu i-aş fi purtat ni- 
ciodată, unul mai urât ca altul. Totuși, eram norocos: Cassian avea 
un cufăr plin de cămăși din mătase în diverse culori ale curcubeului. 
Unele aveau chiar şi jabouri. 

Doar îmi puteam imagina ororile pregătite pentru partenera mea. 

Straturi subțiri de gheață pluteau lent pe Sidra. Nu îndrăzneam 
să o întreb pe Mor despre Azriel - ce îi luase, ce plănuise să facă 
împreună cu el. Nu voiam să fiu aruncat în râul înghețat. 

- Voi avea nevoie de tine, Mor, am spus eu încet. 

Amuzamentul din ochii lui Mor s-a transformat în vigilență. Era 
ca un prădător. Exista un motiv pentru care se descurca singură în 
luptă şi putea face față oricărui illyrian. Eu şi frații mei supraveghea- 
serăm mare parte din instrucţie, dar ea petrecuse câţiva ani călă- 
torind spre alte ţinuturi şi teritorii, ca să înveţe ce ştia. 

Ea a încrucișat braţele, așteptând. 

- Az se poate infiltra în majoritatea ținuturilor. Dar aş putea 
avea nevoie de tine să câştigi de partea noastră ţinuturile astea. 

Pentru că piesele care erau acum împrăştiate pe masă... Negocierile 
tratatului tărăgănează de prea mult timp. 

- Nu se întâmplă deloc. 

Adevărat. Cu reconstrucția, prea mulți aliaţi de probă susținu- 
seră că erau prea ocupați şi se vor reîntâlni la primăvară ca să discute 
noi termeni. 

- Nu va trebui să fii plecată câteva luni. Doar să vizitezi pe 
alocuri. Cu nonşalanţă. 

- Cu nonşalanţă, dar să fac regatele şi teritoriile să îşi dea seama 
că dacă insistă prea mult sau dacă intră în teritoriul oamenilor, îi 
vom distruge? 

Am râs. 

- Ceva de genul ăsta. Az are lista regatelor care ar încălca mai 
probabil limita. 

- Dacă merg pe continent, cine se va ocupa de Regatul 
Coşmarurilor? 

- Eu. 

Ea s-a încruntat. 

- Nu faci asta pentru că nu crezi că mă pot ocupa de Keir, nu-i aşa? 

Un teritoriu delicat. 

- Nu, am spus eu şi nu mințeam. Cred că poți să o faci. Ştiu că 
poți. Dar talentele tale sunt folosite mai bine în altă parte mo- 
mentan. Keir vrea să facă legături cu Regatul Toamnei - să o facă. 
Orice complotează el şi Eris, vor şti că îi supraveghem, iar acum ar fi 
prostesc ca vreunul din ei să insiste. O vorbă de la Beron şi capul lui 
Eris se va rostogoli. 

Tentant. Atât de tentant era să îi spun Marelui Lord al Toamnei 
că fiul lui cel mai mare îi râvnea tronul - şi era dispus să îl ia cu 
forța. Dar făcusem şi cu Eris o înțelegere. Probabil una păguboasă, 
dar doar timpul putea dovedi asta. 

Mor se juca atingând eşarfa. 

- Nu mă tem de ei. 

- Ştiu că nu. 

- Eu doar - fiind în preajma lor, împreună... Ea îşi băgă mâinile 
în buzunare. Este probabil aşa cum e pentru tine să fii în preajma 
lui Tamlin. 

- Dacă te consolează, verişoară, m-am comportat cam urât 
alaltăieri. 

- Este mort? 

- Nu. 

- Atunci aş spune că te-ai controlat admirabil. 

Am râs. 

- Ce sângeroasă eşti, Mor! 

Ea a ridicat din umeri, privind din nou râul. 

- El merită asta. 

Într-adevăr merita. 

Ea mi-a aruncat o privire piezişă. 

- Când trebuie să plec? 

- Nu în următoarele săptămâni. 

Ea a dat din cap şi a tăcut. M-am gândit să o întreb dacă voia să 
ştie unde credeam eu şi Azriel că trebuia să meargă prima dată, dar 
tăcerea ei a spus destul. Ar fi mers oriunde. 

Prea mult timp. Fusese închisă prea mult timp în granițele acestui 
regat. Războiul abia conta. Şi nu urma să se întâmple într-o lună, sau 
poate nici în câţiva ani, dar îmi dădeam seama de asta: laţul invizi- 
bil se strângea în jurul gâtului ei cu fiecare zi pe care o petrecea aici. 

- Gândeşte-te câteva zile la asta, am propus eu. 

Ea a întors capul spre mine, părul auriu reflectând lumina. 

- Ai spus că ai nevoie de mine. Nu prea pare că am de ales. 

- Întotdeauna ai de ales. Dacă nu vrei să pleci, atunci este în 
regulă. 

- Şi pe cine ai trimite în locul meu? Pe Amren? 

Ea s-a uitat cu subînțeles. 

Am râs din nou. 

- Cu siguranţă nu pe Amren dacă vrem pace. Am adăugat: Doar 
fă-mi o favoare şi gândeşte-te la asta înainte să accepți. Consideră 
asta ca pe o ofertă, nu ca pe un ordin. 

Ea a tăcut din nou. Împreună, am privit sloiurile de gheaţă plu- 
tind pe Sidra, spre marea îndepărtată şi agitată. 

— El câştigă dacă plec? 

- Trebuie să decizi singură asta. 

Mor s-a întors spre casa distrusă şi spre terenul dintre noi. Fără 
să se uite la ele, mi-am dat eu seama, ci spre est. 

Spre continentul şi tărâmurile de acolo. Ca şi când se întreba 
cum ar fi putut fi acolo. 


+ 


CAPITOLUL 
[5 


Feyre 


Încă trebuia să aflu ce să-i dăruiesc lui Rhysand de Solstițiu sau 
chiar să aştept să-mi vină o idee vagă. 

Din fericire, Elain s-a apropiat tăcută de mine la micul dejun, 
Cassian fiind tot pe canapea în salonul din partea cealaltă a holului, 
iar Azriel nu se zărea unde adormise pe canapeaua din faţa lui, 
ambii fiind prea leneşi - şi poate un pic prea beți, după tot vinul pe 
care-l băuserăm cu o seară în urmă - ca să ajungă spre micul dor- 
mitor pe care urmau să-l împartă în timpul Solstițiului. Mor ocu- 
pase fostul meu dormitor, deloc deranjată de dezordinea pe care o 
făcusem, iar Amren se întorsese la apartamentul ei unde adormise, 
în sfârşit, la primele ore ale dimineții. Mor şi partenerul meu încă 
dormeau, iar eu mă mulțumisem să nu îi trezesc. Meritau să se 
odihnească. Cu toţii meritam. 

Dar Elain era la fel de trează ca mine, mai ales după discuţia mea 
aprinsă cu Nesta - pe care nici măcar vinul băut acasă nu reuşise să 
o domolească - şi voia să vadă dacă aveam chef de o plimbare prin 
oraş, oferindu-mi scuza perfectă de a mai ieşi la cumpărături. 

Decadent - mi se părea decadent şi egoist să merg la cumpără- 
turi, chiar dacă o făceam pentru oamenii pe care îi iubeam. În ora- 
şul acesta şi dincolo de el erau atât de mulţi care nu aveau mai nimic 

şi fiecare clipă inutilă pe care mi-o petreceam uitându-mă în vitrine 
şi trecându-mi degetele peste diversele mărfuri mă enerva. 

- Ştiu că nu îţi este uşor, a observat Elain când am trecut prin 
taverna unei țesătoare, admirând tapiseriile, covoarele şi păturile 
fine care redau diverse scene din Regatul Nopţii: Velarisul sub stră- 
lucirea Căderii Stelelor; țărmurile stâncoase şi sălbatice ale insu- 
lelor nordice; coloanele templelor din Cesere; blazonul acestui regat, 
cele trei stele care încoronau un vârf de munte. 

M-am întors de la tapiseria care înfățișa chiar acea imagine. 

- Ce nu-mi este uşor? 

Mai mult din respect pentru ceilalți clienți care admirau mărfu- 
rile în spaţiul liniştit şi călduros, am vorbit în şoaptă. 

Elain şi-a îndreptat privirea spre blazonul Regatului Nopţii. 

- Să cumperi lucruri fără să fii obligată să o faci. 

În spatele prăvăliei lambrisate şi boltite, un război de țesut zdrăn- 
gănea şi țăcănea cât artista brunetă care ţesea totul continua să 
lucreze, oprindu-se doar ca să răspundă la întrebările clienților. 

Atât de diferit! Locul acesta era atât de diferit de casa ororilor 
care-i aparținuse Țesătoarei din pădure... Stryga. 

- Avem tot ce ne trebuie, i-am recunoscut lui Elain. Mi se pare 
excesiv să cumpăr cadouri. 

- Totuşi, este tradiţia lor, mi-a răspuns Elain, încă îmbujorată de 
frig. Pentru care au luptat şi au murit în război ca să o protejeze. 
Poate că este mai bine să gândesc aşa decât să mă simt vinovată. Să 
îmi aduc aminte că ziua asta reprezintă ceva pentru ei. Pentru toți, 
indiferent cine are mai mult sau mai puţin şi că sărbătorirea tra- 
dițiilor, chiar şi oferind cadouri, îi onorează pe cei care au luptat 
pentru existenţa lor, pentru pacea pe care o are acum oraşul acesta. 

Preţ de o clipă, n-am făcut decât să mă uit fix la sora mea, uimită 
de cuvintele înțelepte pe care le rostise, fără să-şi fi folosit puterile 
profetice. Privirea îi era limpede, iar expresia sinceră. 

- Ai dreptate, am spus eu, studiind blazonul care se ridica în 
fața mea. 

Tapiseria fusese lucrată dintr-o țesătură atât de neagră încât 
părea să devoreze lumina, atât de neagră că aproape îți obosea ochii. 
Totuşi, blazonul era țesut cu fir argintiu - nu, nu argintiu. Era un soi 
de fir irizat care își schimba culoarea. Ca lumina țesută a unei stele. 

- Te gândeşti să o cumperi? m-a întrebat Elain. 

Ea nu cumpărase nimic în ora de când eram plecate în oraş, dar 
se oprise destul de des ca să se gândească. Voia să cumpere ceva 
pentru Nesta. Căuta un dar pentru sora noastră, indiferent dacă 
Nesta ar fi catadicsit să ni se alăture sau nu a doua zi. 

Însă Elain păruse mai mult decât mulțumită doar să privească 
orașul agitat, să studieze şiragurile scânteietoare de lumini ale spi- 
riduşilor atârnate între clădiri şi deasupra pieţelor, să guste orice 
bucăţică de mâncare îi era oferită de un negustor nerăbdător şi să 
asculte menestrelii cântând lângă fântânile acum tăcute. 

Ca şi când și sora mea ar fi căutat doar o scuză să iasă din casă. 

- Nu ştiu pentru cine l-aş cumpăra, am recunoscut eu, întinzând 
degetele spre tapiseria neagră. 

În clipa în care am atins cu unghia suprafața delicată de catifea, 
aceasta a părut să dispară, ca şi când materialul chiar ar fi înghițit 
toate culorile şi lumina. Dar... M-am uitat spre ţesătoarea din celă- 
lalt capăt al camerei care, la războiul ei, ţesuse deja pe jumătate o 
altă bucată. Fără să-mi termin gândul, m-am îndreptat spre ea. 

Țesătoarea era Mare Spiriduș, robustă şi cu tenul alb. Părul bru- 
net fusese împletit la spate, cosița căzându-i peste umărul pulove- 
rului gros de culoare roşie. Pantalonii comozi maro şi o pereche de 
cizme căptuşite cu blană de oaie îi completau ţinuta. Erau haine 
simple şi comode, pe care aş fi putut să le port când pictam sau fă- 
ceam orice altceva. 

Ca să fiu sinceră, erau chiar hainele de pe sub mantaua mea al- 
bastră şi grea. 

Țesătoarea s-a oprit din lucru, degetele-i abile încremenind când 
şi-a ridicat privirea. 

- Cu ce pot să te ajut? 

În ciuda zâmbetului frumos, ochii ei gri erau... liniștiți. Nu aveam 
cum să-mi explic. Liniştiţi și cam distanţi. Zâmbetul încerca să com- 
penseze, dar nu reușea să ascundă tristețea care-i zăbovea în privire. 

- Voiam să aflu mai multe despre tapiseria cu blazonul, am spus 
eu. Materialul negru - ce este? 

- Asta-i o întrebare pe care o aud cel puţin o dată pe oră, a zis 
ţesătoarea, continuând să zâmbească, fără ca vreun licăr de amuza- 
ment să-i lumineze privirea. 

M-am crispat puţin. 

- Îmi cer scuze că întreb și eu! 

Elain a venit lângă mine cu o pătură pufoasă roz într-o mână şi 
cu una purpurie în cealaltă. 

Auzindu-mi scuzele, ţesătoarea a fluturat din mână. 

- Este un material neobișnuit. Mă aştept să aud întrebări, a zis ea 
şi şi-a trecut o mână peste rama din lemn a războiului de ţesut. Eu 
îi spun Vid. Absoarbe lumina. Creează o lipsă totală de culoare. 

- Tu l-ai făcut? a întrebat Elain, uitându-se acum peste umăr 
spre tapiserie. 

Ea a dat din cap solemn. 

- Este un experiment de-al meu mai nou, ca să văd cum s-ar 
putea face sau țese întunericul. Să văd dacă aș putea merge mai de- 
parte decât orice altă țesătoare. 

Întrucât şi eu fusesem într-un vid, vedeam că materialul pe care 
îl țesuse era descurajant de asemănător. 

- De ce? 

Ochii ei gri s-au întors din nou spre mine. 

- Soţul meu nu s-a întors de la război. 

Cuvintele sincere au răsunat în mine şi mi-a fost greu să mă uit 
în ochii ei când a continuat: 

- Am început să creez Vidul la o zi după ce am aflat că a murit. 

Totuși, Rhys nu ceruse nimănui din oraş să se alăture armatei 
lui. Intenţionat hotărâse asta. Văzând confuzia întipărită pe chipul 
meu, țesătoarea a adăugat cu blândeţe: 

- I s-a părut corect să dea o mână de ajutor celor care luptau. A 
plecat cu alți câțiva care credeau la fel şi s-a înrolat într-o legiune 
a Regatului Verii pe care au găsit-o în drum spre sud. A murit în 
lupta pentru Adriata. 

- Îmi pare rău, am spus încet, iar Elain a repetat aceleași cuvinte, 
cu blândeţe. 

Ţesătoarea nu a făcut decât să se uite fix la tapiserie. 

- Credeam că vom fi împreună încă o mie de ani, a zis şi a pus 
din nou în mișcare războiul de țesut. În cei trei sute de ani de căs- 
nicie, nu am avut şansa să zămislim copii. În ciuda cuvintelor, îşi 
mişca degetele frumos şi sigur. Așa, nu am nici măcar o parte din el. 
A murit, iar eu nu. Din sentimentul acesta s-a născut Vidul. 

Gândindu-mă la cuvintele ei, nu am ştiut ce să spun, mai ales 
când şi-a continuat lucrul. 

Aş fi putut fi eu. 

Ar fi putut fi Rhys. 

În materialul extraordinar, creat şi țesut din suferința pe care o 
trăisem scurt timp şi pe care nu-mi doream să o mai simt vreodată, 
îşi găsise locul o pierdere peste care nu îmi imaginam cum ar fi 
putut cineva să treacă. 

- De fiecare dată când îi răspund cuiva care mă întreabă despre 
Vid, tot sper că-mi va fi mai uşor, a spus țesătoarea. 

Dacă oamenii îi adresau întrebări pe cât de des pretindea ea... eu 
nu aş fi suportat. 

- De ce nu o dai jos? a întrebat Elain, plină de compasiune. 

- Pentru că nu vreau să o păstrez. 

Suveica se mișca peste războiul de ţesut, parcă de la sine. 

În ciuda calmului ei, aproape îi simțeam agonia răspândindu-se 
prin încăpere. Cu doar câteva atingeri ale darurilor mele daemati aş 
fi putut să-i alin suferința, să domolesc durerea. Nu mai făcusem 
asta pentru nimeni, dar... 

Însă nu puteam și nu intenționam să fac asta. I-aș fi violat inti- 
mitatea, în ciuda bunelor mele intenţii. 

Şi, din pierderea ei, din tristețea nesfârşită... ea crease ceva ex- 
traordinar. Nu puteam să îi răpesc creaţia. Chiar dacă mi-ar fi cerut 
să o fac. 

- Firul argintiu, a întrebat Elain. Cum se numeşte? 

Ţesătoarea a oprit din nou războiul de ţesut, firele colorate vi- 
brând, şi s-a uitat în ochii surorii mele. De data asta nu a încercat să 
zâmbească. 

- Eu îi spun Speranţă. 

Gâtul mi s-a strâns insuportabil de mult, ochii usturându-mă 
suficient încât să fiu nevoită să mă întorc şi să mă îndrept din nou 
spre tapiseria extraordinară. 

- L-am creat după ce am învățat să stăpânesc Vidul, i-a explicat 
ţesătoarea surorii mele. 

M-am uitat şi m-am tot uitat la materialul negru, de parcă m-aş 
fi holbat într-un puț al iadului, şi apoi la firul irizat argintiu care îl 
străbătea, strălucitor în ciuda întunericului care devora lumina şi 
toate celelalte culori. 

Rhys şi cu mine am fi putut fi în locul ei şi al soțului mort. Abia 
scăpaserăm cu viaţă. 

Totuşi, el supraviețuise, dar nu şi soțul țesătoarei. Noi supravie- 
țuiserăm, iar povestea lor se încheiase. Nu-i mai rămăsese nimic de 
pe urma lui, cel puţin nu ce şi-ar fi dorit. 

Eram norocoasă - mult prea norocoasă ca să mă mai plâng că 
trebuia să-i cumpăr un cadou partenerului meu. Clipa morții lui 
fusese cea mai rea din viața mea, şi era foarte probabil să rămână 
aşa, dar supraviețuisem. În ultimele luni, mă bântuiseră multe între- 
bări ipotetice, toate întâmplările din care abia scăpasem cu viaţă. 

Iar sărbătoarea de a doua zi, şansa de a sărbători că eram îm- 
preună, că trăiam... 

Profunzimea imposibilă a întunericului din fața mea, sfidarea 
improbabilă a Speranţei care strălucea prin acesta, a şoptit adevărul 
înainte să îmi dau seama. Înainte să îmi dau seama ce voiam să îi 
dăruiesc lui Rhys. 

Soțul țesătoarei nu venise acasă, dar al meu venise. 

- Feyre? 

Elain era din nou lângă mine. Nu îi auzisem paşii. Nu auzisem 
niciun sunet câteva clipe. 

Mi-am dat seama că galeria se golise. Dar nu mi-a păsat când 
m-am apropiat iarăşi de țesătoare care, auzindu-mi numele, se 
oprise încă o dată şi a făcut ochii cam mari când şi-a înclinat capul. 

- Doamna mea. 

I-am ignorat cuvintele. 

- Cum? Am gesticulat spre războiul de ţesut şi piesa pe jumătate 
terminată care prindea formă pe rama acestuia, către operele de 
artă de pe pereţi. Cum de mai creezi, în ciuda pierderii suferite? 

Ea nua lăsat să se înțeleagă dacă îmi sesizase sau nu vocea schim- 
bată, privirea ei tristă întâlnind-o pe a mea când mi-a răspuns: 

- Sunt obligată. 

Cuvintele simple m-au lovit ca un pumn. 

- Trebuie să creez; altfel, totul a fost în zadar, a continuat țesă- 
toarea. Trebuie să creez sau mă voi prăbuşi de disperare şi nu mă voi 
mai ridica niciodată din pat. Trebuie să creez pentru că nu am cum 
altfel să dau glas sentimentelor mele, a zis şi şi-a oprit mâna în 
dreptul inimii, iar pe mine m-au usturat ochii. Îmi este greu, a spus 
fără să îşi mute privirea de la mine, şi mă doare, dar dacă m-aş opri, 
dacă aş opri războiul de ţesut sau suveica... În cele din urmă, şi-a 
mutat privirea ca să se uite la tapiserie. Atunci nu ar mai fi nicio 
Speranţă care să strălucească în Vid. 

Gura mi-a tremurat, iar țesătoarea s-a întins ca să îmi strângă 
mâna, şi eu i-am simţit degetele bătătorite şi calde. 

Nu aveam ce să îi spun, nu ştiam cum să-i transmit ce simțeam 
în piept. 

- Aş vrea să cumpăr tapiseria, au fost singurele mele cuvinte. 


$ 

Tapiseria era un cadou doar pentru mine şi urma să fie livrat la 
casa din oraş mai târziu în acea după-amiază. 

Elain şi cu mine ne-am mai uitat o oră prin diverse magazine 
înainte să o las pe sora mea să cumpere singură la Palatul Aţei și al 
Bijuteriilor. 

M-am teleportat direct în atelierul abandonat din cartierul 
Curcubeului. 

Trebuia să pictez. Trebuia să scap de ce văzusem şi simțisem în 
galeria țesătoarei. 

Am ajuns să stau acolo trei ore. 

Pe unele tablouri le-am pictat rapid. Pe altele am început să le 
schițez cu creionul pe hârtie, gândindu-mă la pânzele necesare şi 
vopselele pe care mi-ar fi plăcut să le folosesc. 

Am pictat afectată de povestea țesătoarei, am pictat pentru pier- 
derea ei. Am pictat tot ce se năştea în mine, lăsând trecutul să se 
întindă pe pânză, fiecare mişcare a pensulei aducându-mi o binecu- 
vântată uşurare. 

Faptul că am fost prinsă în această activitate m-a uimit un pic. 

Abia am avut timp să sar de pe scăunel înainte ca uşa de la in- 
trare să se deschidă şi Ressina să intre ţinând în mâinile-i verzi un 
mop şi o găleată. Nu am avut suficient timp să ascund toate tablou- 
rile şi materialele. 

Ressina, spre meritul ei, a zâmbit doar când s-a oprit brusc. 

- Bănuiam că eşti aici. Am văzut luminile alaltăseară şi m-am 
gândit că s-ar putea să fii tu. 

Inima îmi bătea cu putere şi fața îmi era caldă ca o forjă, dar am 
reușit să-i zâmbesc cu buzele strânse. 

- Scuze! 

Spiriduşul a traversat camera cu graţie, în ciuda produselor de 
curățat pe care le ținea în mâini. 

- Nu trebuie să te scuzi. Am intrat doar ca să fac nişte curăţenie. 

Ea a lăsat mopul şi găleata lângă unul dintre zidurile goale şi 
albe, cu un zgomot surd. 

- De ce? 

Am pus pensula pe paleta poziționată pe un scaun de lângă mine. 

Ressina şi-a pus mâinile în șoldurile înguste şi a studiat locul. 

Din fericire sau lipsă de interes, nu s-a uitat prea mult timp la 
tablourile mele. 

- Familia Polinei nu a menţionat că vrea să vândă, dar m-am 
gândit că ea nu şi-ar dori ca în atelier să fie dezordine. 

Mi-am muşcat buza, dând jenată din cap cât am zăbovit lângă 
dezordinea pe care o făcusem și eu. 

- Scuze... Nu am venit la studioul tău alaltăseară. 

Ressina a ridicat din umeri. 

- Repet, nu este nevoie să te scuzi. 

Rareori se întâmpla ca o persoană din afara Cercului Intim să-mi 
vorbească atât de nonşalant. Până şi țesătoarea devenise mai ofi- 
cială după ce mă oferisem să îi cumpăr tapiseria. 

- Mă bucur doar că foloseşte cineva locul acesta. Că tu îl folo- 
sești, a adăugat Ressina. Cred că Polina te-ar fi plăcut. 

Liniştea s-a lăsat în lipsa răspunsului meu, când am început să 
îmi adun materialele. 

- Te las să-ți faci treaba, i-am spus şi m-am deplasat să sprijin de 
zid un tablou care încă se usca. 

Un portret la care mă gândeam deja de ceva timp. L-am trimis 
spre acel loc dintre ţinuturi, împreună cu toate celelalte la care 
lucrasem. 

M-am aplecat să iau pachetul cu materiale. 

- Le-ai putea lăsa pe acelea. 

M-am oprit, ţinând cureaua de piele în mână. 

- Nu este locul meu. 

Ressina s-a rezemat de zid, lângă mopul și găleata ei. 

- Probabil că ai putea discuta cu familia Polinei despre asta. 
Vrea să vândă. 

M-am îndreptat, luând pachetul cu materiale cu mine. 

- Probabil, am evitat eu răspunsul, trimițând restul de materiale 
şi tablouri în tărâmul paralel, fără să îmi pese dacă se izbeau unele 
de celelalte când m-am îndreptat spre uşă. 

- Familia ei locuieşte la o fermă din Dunmere, lângă mare. În 
caz că te va interesa vreodată. 

Era puţin probabil. 

- Mulţumesc! 

Mai că i-am auzit zâmbetul când am ajuns la uşa de la intrare. 

- Un Solstiţiu fericit! 

- Şi ţie, i-am răspuns peste umăr înainte să dispar pe stradă. 

Şi m-am izbit direct în pieptul dur şi cald al partenerului meu. 

Am ricoşat din Rhys înjurând, încruntându-mă la râsul lui când 
m-a prins de braţe ca să nu alunec pe strada înghețată. 

- Pleci undeva? 

M-am încruntat la el, dar l-am luat de braţ şi am început să merg 
repede. 

- Ce cauţi aici? 

- De ce fugi dintr-o galerie abandonată ca şi când ai fi furat ceva? 

- Nu fug. 

L-am ciupit de braţ, făcându-l din nou să râdă. 

- Atunci mergi suspect de repede. 

Nu i-am răspuns până când nu am ajuns la strada care cobora 
spre râu. Sub bucăţile subțiri de gheață care pluteau pe apa de culoa- 
rea turcoazului simțeam curentul care curgea încă mai departe - 
totuşi, nu la fel de puternic precum în lunile călduroase. Ca şi când 
Sidra ar fi adormit pe timpul iernii. 

- Acolo am pictat, am spus în cele din urmă când ne-am oprit la 
aleea cu balustradă de lângă râu. Un vânt rece şi umed a suflat pe 
lângă noi, zburlindu-mi părul. Rhys mi-a aşezat o şuviță în spatele 
urechii. M-am întors azi... şi am fost întreruptă de o artistă, Ressina. 
Dar studioul aparține unui spiriduş care nu a supraviețuit atacului 
de primăvara trecută. Ressina făcea curat în locul ei. În locul Polinei, 
în caz că familia va dori să îl vândă. 

- Putem cumpăra un studio dacă trebuie să pictezi singură un- 
deva, mi-a propus el, lumina slabă a soarelui poleindu-i părul. Ari- 
pile nu i se vedeau. 

- Nu... nu este atât de important să fiu singură cât... locul po- 
trivit pentru asta. Sentimentul potrivit. Am scuturat din cap. Nu 
ştiu. Pictatul este de ajutor. Adică, mă ajută. Am expirat și am stu- 
diat chipul mai drag mie decât orice altceva pe lume, cuvintele 
țesătoarei răsunând prin mine. 

Ea îşi pierduse soțul. Eu nu. Și totuşi, ea tot țesea, tot crea. Am 
cuprins obrajii lui Rhys, iar el s-a înclinat spre mine când l-am în- 
trebat încetişor: 

- Crezi că este o prostie să mă întreb dacă pictatul i-ar putea 
ajuta şi pe alții? Nu picturile mele, adică. Ci să îi învăţ pe alţii să 
picteze. Să îi las să picteze. Pe cei poate la fel de chinuiți ca mine. 

Privirea i s-a îmblânzit. 

- Nu mi se pare o prostie. 

Mi-am trecut degetul mare peste linia pomeţilor lui, savurând 
fiecare clipă a atingerii. 

- Mă face să mă simt mai bine - poate că îi va face şi pe alţii. 

El a rămas tăcut, oferindu-mi acea companie care nu cerea nimic, 
şi nu mi-a mai pus nicio întrebare cât am continuat să-i mângâi 
fața. Trecuse mai puţin de un an de când eram o pereche. Dacă lu- 
crurile nu ar fi decurs bine în timpul ultimei lupte, câte regrete m-ar 
fi mistuit? Ştiam... care m-ar fi lovit cel mai puternic şi mai profund. 
Ştiam pe care le puteam schimba. 

În cele din urmă, mi-am îndepărtat mâna de chipul său. 

- Crezi că ar veni cineva? Dacă un asemenea loc, un asemenea 
lucru, ar fi disponibil? 

Rhys s-a gândit, studiindu-mi ochii înainte să mă sărute pe tâm- 
plă, gura fiindu-i caldă pe faţa mea înghețată. 

- Presupun că va trebui să aştepţi şi să vezi. 

Am găsit-o pe Amren în apartamentul ei, după o oră. Rhys tre- 
buia să participe la o altă întâlnire cu Cassian şi cu comandanții lor 
illyrieni în tabăra de război a lui Devlon, şi mă condusese până la 
uşa clădirii ei înainte să se teleporteze. 

Am strâmbat din nas când am intrat în apartamentul călduros al 
lui Amren. 

- Miroase... interesant aici. 

Amren, care stătea pe scaun la masa lungă de lucru din mijlo- 
cul camerei, mi-a zâmbit tăios înainte să-mi facă semn spre patul 
cu baldachin. 

Cearşafurile şifonate şi pernele date într-o parte spuneau des- 
tule despre mirosurile pe care le simțeam. 

- Ai putea să deschizi o fereastră, am spus eu, fluturând o mână 
spre peretele din celălalt capăt al apartamentului. 

- Este frig afară! a fost tot ce a spus ea, revenind la... 

- Un puzzle? 

Amren a potrivit o piesă minusculă în porțiunea la care lucrase. 

- Ar trebui să fac altceva în timpul Solstiţiului? 

Nu am îndrăznit să-i răspund la întrebare când mi-am scos man- 
taua şi eşarfa. Amren făcea focul din şemineu aproape înăbuşitor. 
Ori pentru ea, ori pentru însoțitorul ei din Regatul Verii, pe care nu 
îl vedeam. 

- Unde este Varian? 

- În oraş ca să îmi cumpere alte cadouri. 

- Altele? 

Ea a schițat un zâmbet de data asta, buzele-i roşii strâmbându-se 
într-o parte când a mai potrivit o piesă din puzzle. 

- A ajuns la concluzia că acelea pe care le-a cumpărat din Regatul 
Verii nu sunt suficiente. 

Nu am vrut să intervin nici după acest comentariu. 

M-am aşezat în fața ei la masa lungă din lemn negru, studiind 
puzzle-ul pe jumătate terminat şi care părea a fi un fel de peisaj 
de toamnă. 

- E o nouă pasiune de-a ta? 

- Fără Cartea aia odioasă de descifrat, mi-am dat seama că îmi 
lipsesc asemenea lucruri. O altă piesă şi-a găsit locul. Este al cinci- 
lea de săptămâna asta. 

- Au trecut abia trei zile. 

- Nu sunt destul de dificile pentru mine. 

- Câte piese are? 

- Cinci mii. 

- Lăudăroaso! 

Amren a ţâţâit în sinea ei şi apoi s-a îndreptat pe scaun, masân- 
du-şi spatele şi crispându-se. 

- Este bun pentru minte, dar rău pentru postură. 

- Bine că îl ai pe Varian cu care să te antrenezi. 

Râsul lui Amren s-a auzit precum cârâitul unei ciori. 

- Că bine zici! Ochii argintii, încă misterioşi şi mărginiţi de o 
urmă de putere, m-au studiat. Presupun că nu ai venit aici să îmi 
ţii companie. 

M-am rezemat de spătarul scaunului vechi şi şubred. Niciunul 
de la masă nu făcea parte dintr-un set, fiecare părând dintr-o altă 
decadă - dintr-un alt secol. 

Aghiotanta Marelui Lord a fluturat o mână cu unghii lungi şi 
roşii şi s-a aplecat din nou deasupra jocului de puzzle. 

- Vorbeşte! 

Am inspirat profund ca să mă calmez. 

- Are legătură cu Nesta. 

- Asta am bănuit şi eu. 

- Ai vorbit cu ea? 

- Vine aici o dată la câteva zile. 

- Serios? 

Amren a încercat şi nu a reuşit să potrivească o piesă în puzzle, 
privirea-i cercetând piesele alese pe culori din jurul ei. 

- Este chiar atât de greu de crezut? 

- Nu vine la casa din oraş. Sau la Casa Vântului. 

- Nimănui nu îi place să vină la Casa Vântului. 

M-am întins spre o piesă, dar Amren a ţâţâit în semn de avertis- 
ment, iar eu mi-am lăsat din nou mâna în poală. 

- Speram că ai habar prin ce trece. 

Amren nu mi-a răspuns o vreme, studiind în schimb piesele ex- 
puse. Eram pe cale să-mi repet vorbele când ea a spus: 

- Îmi place de sora ta. 

Era una dintre puţinele persoane care o plăceau. 

Amren şi-a ridicat privirea la mine de parcă aş fi spus cuvintele 
cu voce tare. 

- Îmi place de ea pentru că atât de puțini o agreează. Îmi place 
de ea pentru că nu este uşor să fii în preajma ei sau să o înţelegi. 

- Dar? 

- Dar nimic, a spus Amren, revenind la jocul de puzzle. Pentru 
că o plac, nu îmi vine să bârfesc despre starea în care se află. 

- Nu este bârfă. Sunt îngrijorată. Cu toţii suntem. Porneşte pe 
o cale care... 

- Nu îi voi trăda încrederea. 

- Ţi-a vorbit? Prea multe emoții m-au străbătut când am au- 
zit-o: uşurarea că Nesta vorbise cu cineva, confuzia că acea per- 
soană fusese Amren şi, probabil, un strop de invidie că sora mea nu 
venise la mine... sau la Elain. 

- Nu, a spus Amren. Dar ştiu că nu i-ar plăcea să discut despre 
calea ei cu nimeni. Cu tine. 

- Dar... 

- Oferă-i timp. Şi spațiu. Dă-i ocazia să îşi rezolve singură 
problemele. 

- Au trecut câteva luni. 

- Este nemuritoare. Lunile sunt neimportante. 

Mi-am încleştat maxilarul. 

- Refuză să vină acasă de Solstițiu. Elain va suferi dacă ea nu... 

- Elain sau tu? 

Acei ochi argintii m-au făcut să încremenesc. 

- Amândouă, am rostit eu printre dinți. 

Amren a studiat iarăşi piesele. 

- Elain are problemele ei la care să se gândească. 

- Cum ar fi? 

Amren doar mi-a aruncat o privire. Am ignorat-o. 

- Dacă Nesta te vizitează, am spus eu, scaunul vechi scârțâind 
când l-am împins în spate şi m-am ridicat, luându-mi mantaua şi 
eşarfa de pe banca de lângă uşă, spune-i că ar însemna mult dacă ar 
veni de Solstițiu. 

Amren nu s-a deranjat să îşi ridice privirea de la puzzle. 

- Nu-ţi promit nimic, fato! 

Nici nu mă puteam aștepta la mai mult. 


CAPITOLUL 
IG 


Rhysand 


În după-amiaza aceea, Cassian și-a trântit desaga din piele pe 
patul îngust de lângă peretele celui de-al patrulea dormitor al casei 
din oraş, conținutul acesteia zăngănind. 

- Ai adus arme la Solstițiu? am întrebat eu, rezemându-mă de 
tocul ușii. 

Azriel, lăsându-și desaga pe patul din fața lui Cassian, i-a aruncat 
fratelui nostru o privire oarecum alarmată. După ce seara trecută 
dormiseră, probabil incomod, pe canapelele din salon, se deranja- 
seră într-un sfârşit să se instaleze în dormitorul desemnat lor. 

Cassian a ridicat din umeri, așezându-se pe patul mai potrivit 
pentru un copil decât pentru un războinic illyrian. 

- Unele ar putea fi cadouri. 

- Şi restul? 

Cassian şi-a scos cizmele şi s-a rezemat de tăblia patului, încru- 
cişându-şi braţele la ceafă şi lăsându-și aripile să atingă podeaua. 

- Femelele îşi aduc bijuteriile. Eu îmi aduc armele. 

- Ştiu câteva femele din casa asta care s-ar putea simţi ofensate 
auzindu-te. 

Cassian mi-a răspuns zâmbind şiret, tot aşa cum le zâmbise lui 
Devlon şi comandanților la întâlnirea noastră din urmă cu o oră. 

Totul era pregătit de furtună; toate patrulele erau numărate. Era o 
întâlnire obişnuită, la care nu era nevoie să particip, dar întotdeauna 
era bine să le aduc aminte de prezența mea. Mai ales înainte ca toți 
să se adune pentru Solstițiu. 

Azriel s-a îndreptat spre singura fereastră din capătul camerei şi 
s-a uitat în grădina de dedesubt. 

- Nu am mai stat în camera asta. 

Vocea lui întunecată a umplut spațiul. 

- Asta pentru că noi doi am fost retrogradaţi, frate! i-a răspunse 
Cassian, ale cărui aripi atârnau peste pat şi spre podeaua de lemn. 
Mor ia dormitorul bun, Elain locuieşte în celălalt şi noi ne alegem 
cu ce vezi. 

Nu a menţionat că ultimul dormitor gol - fosta cameră a Nestei — 
avea să rămână liber. Spre meritul său, nici Azriel nu a făcut-o. 

- Este mai bine decât în pod, am spus eu. 

- Bietul Lucien! a zis Cassian zâmbind. 

- Asta dacă apare, l-am corectat eu. N-a trimis vorbă că ni se va 
alătura. Sau că va rămâne în mausoleul căruia Tamlin îi spunea „casă“. 
- Eu pariez că vine, a spus Cassian. Vrei să punem un pariu? 

- Nu, a rostit Azriel fără să se întoarcă de la fereastră. 

Cassian s-a ridicat în picioare indignat. 

- Nu? 

Azriel şi-a strâns aripile. 

- Ai vrea ca oamenii să parieze pe tine? 

- Voi, ticăloşilor, pariaţi tot timpul pe mine! Îmi amintesc de 
ultimul pariu - tu şi Mor aţi pariat dacă aripile mele se vor vindeca 
sau nu. 

Am pufnit. Era adevărat. 

Azriel a rămas la fereastră. 

- Nesta va rămâne aici, dacă vine? 

Brusc, lui Cassian i s-a părut că piatra Siphon de pe mâna lui 
stângă trebuia lustruită. 

Am decis să îl cruţ şi i-am răspuns lui Azriel: 

- Întâlnirea noastră cu comandanții a decurs pe cât de bine ne 
puteam aștepta. Devlon chiar a întocmit un program pentru in- 
strucția fetelor, indiferent când ar izbucni furtuna asta. Nu cred că 
a făcut-o de formă. 

- Aş fi surprins dacă şi-ar mai aminti odată ce trece furtuna, a 
spus Azriel, întorcându-se în sfârşit de la fereastra dinspre grădină. 

Cassian a confirmat mormăind. 

- Ceva noutăți despre nemulțumirile din tabere? 

Mi-am păstrat expresia neutră. Eu şi Az căzuserăm de acord să 
aşteptăm până după sărbătoare ca să îi divulgăm lui Cassian tot ce 
ştiam, pe cine bănuiam sau ştiam că era în spatele lor. Îi spusesem 
totuşi lucruri generale, suficient încât să-i aline orice sentiment 
de vinovăţie. 

Dar îl cunoşteam pe Cassian... la fel de bine ca pe mine însumi. 
Poate chiar mai mult. Dacă ar fi aflat acum, nu ar fi reuşit să nu se 
implice. Şi după toate confruntările din ultimele luni şi cu tot ce 
se întâmplase cu mult timp înainte de asta, fratele meu merita o 
pauză. Măcar preț de câteva zile. 

Bineînţeles că acea pauză inclusese deja întâlnirea cu Devlon și 
o sesiune chinuitoare de antrenament pe acoperişul Casei Vântului 
în dimineaţa asta. Dintre noi toţi, ideea de relaxare îi era cea mai 
străină lui Cassian. 

Azriel s-a rezemat de placa din lemn sculptat de la picioarele 
patului său. 

- Nu pot adăuga multe la ce ştii deja. 

Minţea cu naturalețe. Mult mai bine decât mine. 

- Dar au simţit că se schimbă ceva. Cel mai bun moment să 
evaluăm situaţia este sfârşitul Solstițiului, când se vor întoarce toți 
acasă. Să vedem atunci cine propovăduieşte dezbinarea. Dacă a 
sporit cât au sărbătorit cu toții sau dacă a spulberat-o furtuna. 

Era modul perfect de a dezvălui atunci tot ce ştiam. 

Dacă illyrienii s-ar fi revoltat... Nu voiam să mă gândesc atât de 
departe şi ce m-ar fi costat. Ce ar fi însemnat pentru Cassian să lupte 

cu poporul din care încă îşi dorea cu disperare să facă parte. Să îi 
ucidă. Ar fi fost cu totul altceva decât ce le făcuserăm illyrienilor 
care o serviseră bucuroşi pe Amarantha și săvârşiseră lucruri îngro- 
zitoare în numele ei. Cu totul altceva. 

Mi-am alungat gândul. Mai târziu. După Solstițiu. Atunci aveam 
să ne ocupăm de asta. 

Din fericire, Cassian a părut să gândească la fel. Nu că îl con- 
damnam, având în vedere orele de prefăcătorie pe care le suportase 
înainte să ne teleportăm aici. Chiar şi acum, după câteva secole, 
lorzii taberelor şi comandanții încă îl provocau. Îl scuipau. 

Cassian a atins cu degetele de la picioare tăblia patului, deşi nu 
şi le întinsese de tot. 

- Oricum, cine a folosit patul ăsta? Este pe mărimea lui Amren. 

Am pufnit. 

- Ai grijă cum te plângi! Feyre ne spune destul de des „bebeluşi 
illyrieni“. 

Azriel a chicotit. 

- A început să zboare suficient încât să cred că este îndreptățită 
să o facă. 

Am simțit mândria crescând în mine. Poate că nu avea un talent 
înnăscut, dar compensa prin tărie de caracter şi concentrare. Pier- 
dusem şirul orelor pe care ni le petrecuserăm în aer - timpul prețios 
pe care reuşiserăm să-l furăm pentru a fi împreună. 

- Să văd dacă vă pot găsi paturi mai lungi, i-am zis lui Cassian. 
Cu Ajunul Solstițiului, aş fi avut nevoie de un mic miracol. Ar fi 
trebuit să întorc Velarisul pe dos. 

EI a fluturat o mână. 

- Nu este nevoie. Este mai bun decât canapeaua. 

- Lăsând la o parte faptul că aseară erai prea beat ca să urci scă- 
rile, am spus cu prefăcătorie, primind în loc de răspuns un gest 
vulgar, spațiul din casa asta chiar pare să fie o problemă. Ai putea 
sta în Casă, dacă preferi. Te pot teleporta eu. 

- Casa este plictisitoare, a zis Cassian și a căscat pentru a-şi sub- 
linia ideea. Az dispare în umbre, iar eu rămân singur. 

Azriel mi-a aruncat o privire al cărei mesaj era „Chiar că este un 
bebeluş illyrian“. 

Mi-am ascuns zâmbetul şi i-am spus lui Cassian: 

- Atunci, poate ar trebui să îți găseşti un loc al tău. 

- Am unul în Illyria. 

- Am vrut să zic aici. 

Cassian a ridicat o sprânceană. 

- Nu am nevoie de o casă aici. Am nevoie de o cameră. A atins 
din nou tăblia patului cu degetele de la picioare, făcând-o să se cla- 
tine. Asta ar fi bună, dacă nu ar avea un pat pentru păpuși. 

Am chicotit din nou, dar m-am abținut să-i sugerez că ar fi fost 
bine să vrea să îşi găsească o cameră. Curând. 

Nu că s-ar fi întâmplat ceva în privința asta. Nu prea curând. 
Nesta spusese destul de clar că nu e interesată de Cassian - nici 
măcar să fie în aceeași cameră cu el. Ştiam de ce. Mai văzusem asta, 
şi mă simțisem şi eu de multe ori așa. 

- Poate că acesta va fi darul tău de Solstițiu, Cassian, i-am răs- 
puns eu în schimb. Un pat nou aici. 

- Este mai bun decât cadoul lui Mor, a mormăit Az. 

Cassian a râs, sunetul răsunând în cameră. 

Însă eu m-am uitat spre Sidra şi am ridicat o sprânceană. 


$ 


Era radioasă. 

Ajunul Solstițiului se pogorâse pe deplin deasupra Velarisului, 
domolind zgomotele care răsunaseră prin oraş în ultimele săptă- 
mâni, ca şi când toată lumea s-ar fi oprit să asculte ninsoarea. 

O ninsoare blândă, fără îndoială, în comparaţie cu furtuna care 
se dezlănțuia asupra Munţilor Illyrieni. 

Ne adunaserăm în salon; focul pârâia, iar vinul curgea. Deşi 
Lucien şi Nesta nu își arătaseră fețele, starea de spirit era departe de 
a fi sobră. 

Într-adevăr, când Feyre a ieşit din holul bucătăriei, mi-am pe- 
trecut o clipă doar studiind-o din fotoliul în care stăteam lângă foc. 

Ea s-a îndreptat direct spre Mor - probabil pentru că Mor ţinea 
deja sticla desfăcută. 

Am admirat priveliştea din spate cât i s-a umplut paharul lui 
Feyre. 

M-am străduit din răsputeri să-mi înfrânez toate instinctele pa- 
sionale pe care mi le trezea imaginea; pe care mi le răscoleau un- 
duirile partenerei mele şi culoarea ei - atât de vibrantă, chiar şi în 
camera aceasta în care se aflau atât de multe personalități. Rochia ei 
din catifea de un albastru-închis îi îmbrăţişa perfect rotunjimile, 
lăsând puţin loc imaginaţiei înainte să coboare spre podea. Îşi lă- 
sase părul liber, ondulându-l uşor la vârfuri - părul în care ştiam că 
mai târziu aveam să-mi doresc să îmi înfig mâinile, împrăştiind 
pieptenii argintii care-l susțineau din părțile laterale. Și apoi i-aş fi 
scos rochia. Încet. 

- Ai să mă faci să vomit, a şueierat Amren, lovindu-mă cu pan- 
toful ei argintiu de mătase din fotoliul de lângă mine. Controlează-ţi 
mirosul, băiete! 

Am privit-o neîncrezătore. 

- Scuze! 

Am aruncat o privire spre Varian, care stătea lângă fotoliul ei, şi 
i-am transmis, în tăcere, condoleanţele mele. 

Varian, îmbrăcat în albastrul şi auriul Regatului Verii, doar a 
zâmbit şi a înclinat capul spre mine. 

Ciudat... era atât de ciudat să îl văd pe Prinţul din Adriata aici! 
În casa mea de la oraș. Zâmbind. Bând din băutura mea. 

Până ce... 

- Voi măcar sărbătoriți Solstițiul în Regatul Verii? 

Până ce Cassian a hotărât să deschidă gura. 

Varian a întors capul spre locul în care Cassian şi Azriel stăteau 
tolăniți pe canapea, părul lui argintiu strălucind în lumina spiriduşilor. 

- Vara, în mod evident. Pentru că sunt două Solstiţii. 

Azriel şi-a ascuns zâmbetul bând o gură de vin. 

Cassian şi-a lăsat un braţ să atârne pe spătarul canapelei. 

- Chiar sunt? 

Pe toții zeii. Aşadar, avea să fie o seară de pomină. 

- Nu te deranja să îi răspunzi, i-a spus Amren lui Varian, sor- 
bind din vin. Cassian este exact atât de prost pe cât pare. Și vorbeşte! 
a adăugat ea aruncând o privire tăioasă. 

Cassian a ridicat paharul de vin în semn de salut înainte să bea. 

- Presupun că Solstiţiul vostru de Vară este, teoretic, la fel ca al 
nostru, i-am spus lui Varian, cu toate că ştiam răspunsul. Văzusem 
mai multe - cu mult timp în urmă. Familia se adună, se stă la masă, 
se oferă cadouri. 

Aş fi putut jura că Varian a dat recunoscător din cap. 

- Într-adevăr! 

Feyre a apărut lângă scaunul meu, parfumul ei învăluindu-mă, 
iar eu am tras-o ca să stea pe cotiera răsucită. 

Ea s-a supus cu o familiaritate care mi-a încălzit ființa până în 
străfunduri, fără să se deranjeze măcar să se uite spre mine înainte 
să îmi cuprindă umerii cu brațul. Pur şi simplu se sprijinea acolo - 
doar pentru că putea. 

Parteneră. Era partenera mea. 

- Aşadar, Tarquin nu sărbătoreşte deloc Solstițiul de Iarnă? l-a 
întrebat ea pe Varian. 

EI a scuturat din cap. 

- Poate ar fi trebuit să îl invităm, a zis gânditoare Feyre. 

- Încă este timp, am propus eu. Cazanul ştia că aveam nevoie 
de alianțe mai mult ca niciodată. Tu hotărăşti, prinţe! 

Varian s-a uitat spre Amren, care părea complet absorbită de 
paharul ei de vin. 

- Mă voi gândi la asta. 

Am dat aprobator din cap. Tarquin era Marele lui Lord. Dacă ar 
fi venit aici, Varian şi-ar fi îndreptat concentrarea în altă parte. 
Departe de locul în care voia să se concentreze — de cele câteva zile 
pe care le avea cu Amren. 

Mor s-a așezat pe canapea între Cassian şi Azriel, buclele ei aurii 
săltând. 

- Oricum îmi place să fim doar noi, a declarat ea. Şi tu, Varian, 
s-a corectat. 

Varian i-a oferit un zâmbet care spunea că aprecia efortul. 

Ceasul de pe marginea şemineului a sunat ora opt. Ca şi când ar 
fi chemat-o, Elain a intrat în cameră. 

Mor s-a ridicat imediat în picioare, oferindu-i — insistând - să 
bea vin. Tipic ei. 

Elain a refuzat politicos, aşezându-se pe unul dintre scaunele de 
lângă ferestre — un gest la fel de tipic. 

Dar Feyre se uita la ceas, încruntată. „Nesta nu vine.“ 

„Ai invitat-o să vină mâine.“ I-am trimis o mângâiere prin legă- 
tură, ca şi când aş fi putut alunga dezamăgirea ei. 

Feyre mi-a strâns umărul. 

Eu am ridicat paharul, iar cei din încăpere au tăcut. 

- Pentru familia cea veche şi cea nouă! Să înceapă sărbătorile 
Solstiţiului! 

Am băut cu toții în cinstea acestui lucru. 


CAPITOLUL 
I7 


Feyre 


Strălucirea luminii soarelui pe zăpadă care pătrundea prin dra- 
periile groase de catifea m-a trezit în dimineața Solstițiului. 

M-am încruntat şi mi-am întors capul dinspre fereastră, dar 
obrazul mi s-a lovit de ceva şifonat şi ferm. Cu siguranță nu era 
perna mea. 

Dezlipindu-mi limba de cerul gurii, masându-mi durerea de cap 
care mi se concentrase lângă sprânceana stângă ca urmare a orelor 
de băut, râs şi iar băut până la primele ore ale dimineții, m-am ri- 
dicat suficient cât să văd ce-mi fusese lăsat lângă chip. 

Un dar. Înfăşurat în hârtie creponată neagră şi legat cu o aţă ar- 
gintie. Şi lângă acesta, zâmbindu-mi, era Rhys. 

EI şi-a sprijinit capul pe un pumn, cu aripile întinse pe pat în 
spatele lui. 

- La mulţi ani, dragă Feyre! 

Am mormăit. 

- Cum de zâmbeşti după tot vinul pe care l-ai băut? 

- Nu am băut singur o sticlă întreagă. 

Şi-a trecut un deget pe spatele meu. 

M-am ridicat pe coate, studiind cadoul pe care mi-l pregătise. 
Era pătrat şi aproape plat - gros de doar trei sau patru centimetri. 

- Speram să uiţi. 

Rhys a zâmbit. 

- Bineînţeles că sperai. 

Căscând, m-am ridicat în genunchi, întinzându-mi braţele dea- 
supra capului înainte să trag cadoul spre mine. 

- Credeam că deschidem cadourile în seara asta, împreună cu 
ceilalți. 

- Este ziua ta, a spus el. Regulile nu ţi se aplică. 

Mi-am dat ochii peste cap când l-am auzit, deşi am schițat un 
zâmbet. Îndepărtând cu grijă ambalajul, am scos un caiet uimitor 
legat în piele neagră şi fină, atât de moale încât am crezut că era 
catifea. Pe partea din față, marcate cu litere simple argintii, erau ini- 
ţialele mele. 

Dând la o parte coperta moale din față, am văzut pagini întregi 
de hârtie groasă şi frumoasă. Nescrise. 

- Un caiet pentru schiţe, a spus el. Doar pentru tine. 

- Este minunat! 

Chiar era. Simplu şi totuşi lucrat excelent. L-aş fi ales singură, 
dacă un asemenea lux nu mi s-ar fi părut excesiv. 

M-am aplecat să îl sărut. Cu coada ochiului, am văzut încă un 
obiect apărând pe perna mea. 

M-am retras ca să văd un al doilea cadou așteptându-mă, cutia 
mare fiind învelită în hârtie de culoarea ametistului. 

- Altul? 

Rhys a fluturat o mână, afişând o aroganță pur illyriană. 

- Crezi că un caiet de desen ar fi suficient pentru Marea mea 
Doamnă? 

Roşind, am deschis cel de-al doilea cadou. Înăuntru era un fular 
albastru ca văzduhul, din cea mai moale lână. 

- Ca să nu le mai furi pe ale lui Mor, a spus el, făcându-mi semn 
din ochi. 

Am zâmbit, punându-mi fularul pe umeri. Era o decadenţă să-i 
simt atingerea pe piele. 

- Mulţumesc! am spus eu, mângâind materialul fin. Culoarea 
este frumoasă. 

- Mmmm. 

Rhys a fluturat din nou mâna şi un al treilea cadou şi-a făcut 
apariția. 

- Începi să exagerezi! 

Rhys a ridicat o sprânceană, iar eu am chicotit când am deschis 
al treilea cadou. 

- O nouă desagă pentru materialele mele de pictură, am şoptit 
trecându-mi degetele peste pielea fină când am admirat toate buzu- 
narele şi curelele. Un set de creioane şi cărbuni era deja înăuntru. 
Partea din față fusese de asemenea marcată cu inițialele mele - îm- 
preună cu un mic blazon al Regatului Nopţii. Mulţumesc! i-am 
spus din nou. 

Rhysand a zâmbit mai larg. Pe cât de frumoase erau obiectele 
dinăuntru, nu mă interesau prea mult. Deja aveam destule. 

- Este exact ce mi-am dorit! 

- Nu cumva sperai ca partenerul tău să uite de ziua ta de naştere? 

Am pufnit. 

- Nu speram. L-am sărutat din nou, iar când am vrut să mă re- 
trag, el mi-a cuprins ceafa cu o mână şi m-a ţinut pe loc. 

M-a sărutat profund, lent - ca şi când s-ar fi mulțumit să facă doar 
asta toată ziua. Era o variantă pe care aş fi putut să o iau în calcul. 

Însă am reuşit să mă retrag şi mi-am încrucişat picioarele când 
m-am aşezat iarăși pe pat şi m-am întins spre noul caiet şi desaga 
cu materiale. 

- Vreau să te desenez! am spus eu. În dar de ziua mea, pentru 
mine. 

El mi-a zâmbit ca o felină. 

- Ai spus cândva că nudul ar fi cel mai potrivit, am adăugat des- 
chizând caietul de desen şi dând prima pagină. 

Ochii lui Rhys au strălucit şi o urmă a puterii lui din cameră a 
dat la o parte draperiile, lăsând strălucirea soarelui de dimineaţă să 

inunde încăperea, arătându-mi fiecare centimetru splendid al tru- 
pului său întins pe pat şi făcând nuanțele palide de roşu şi auriu ale 
aripilor lui să scânteieze. 

- Fă-l cum vrei, Distrugătoare a blestemului! 

Cu sângele înfierbântat, am scos o bucată de cărbune şi am 
început. 


z3 


Era aproape ora unsprezece când am ieşit din camera noastră. 
Umplusem nenumărate pagini din caietul de desen cu el - cu de- 
sene ale aripilor, ochilor şi tatuajelor lui illyriene. Şi cu destule re- 
prezentări ale corpului său gol şi frumos încât să ştiu că doar lui i-aş 
fi arătat acest caiet. Rhys mormăise aprobator când se uitase prin 
lucrările mele, zâmbind la exactitatea desenelor care înfățișau anu- 
mite părți ale corpului său. 

În casa din oraş era încă linişte când am coborât scările, par- 
tenerul meu alegând hainele illyriene din piele - din cine ştie ce 
motiv. Dacă dimineaţa Solstiţiului includea o sesiune chinuitoare 
cu Cassian, aş fi rămas bucuroasă acasă şi aş fi început să mă înfrupt 
din mâncărurile al căror miros îl simțeam deja plutind dinspre bu- 
cătăria din capătul holului. 

Intrând în salon, unde am găsit micul dejun așteptând, dar pe 
niciunul dintre tovarăşii noştri prezent, Rhys m-a ajutat să mă aşez 
pe scaunul obişnuit de la mijlocul mesei, după care s-a aşezat pe cel 
de lângă mine. 

- Presupun că Mor încă doarme la etaj. 

Am pus o prăjitură cu ciocolată pe farfuria mea, apoi una pe a lui. 

Rhys a tăiat tarta cu parz şi şuncă şi a pus o bucată pe farfuria mea. 

- A băut mai mult decât tine, aşadar presupun că nu o vom 
vedea până la apus. 

Am pufnit şi am întins cana ca să primesc ceaiul pe care mi-l 
oferea, aburul ieșind din ţeava ceainicului. 

Însă două siluete masive au umplut bolta salonului, iar Rhys a 
rămas nemișcat. 

Azriel şi Cassian, care se furişaseră ca nişte pisici, purtau la 
rândul lor haine illyriene din piele. 

Şi după rânjetele lor indecente, ştiam că nu avea să se termine 
bine. 

S-au mişcat înaintea lui Rhys, şi doar o sclipire a puterii lui a 
împiedicat ceainicul să cadă pe masă înainte ca ei să îl ridice pe 
partenerul meu de pe scaun. Şi s-au îndreptat direct spre uşă. 

Eu abia apucasem să muşc din prăjitură. 

- Vă rog să îl aduceţi întreg înapoi! 

- Vom avea grijă de el! mi-a promis Cassian, amuzamentul vi- 
clean dansându-i în privire. 

Până şi Azriel a'zâmbit când a spus: 

- Dacă poate ţine pasul! 

Am ridicat o sprânceană şi, tocmai când ei dispărură pe uşa de 
la intrare, târându-l încă pe Rhys, partenerul meu mi-a spus: 

- Aşa-i tradiţia! 

Ca şi când asta ar fi fost o explicaţie. 

Iar apoi au plecat, naiba ştie unde. 

Dar cel puţin niciunul dintre illyrieni nu îşi amintise de ziua 
mea de naştere - slavă Cazanului! 

Aşadar, pentru că Mor dormea şi Elain era probabil în bucătă- 
rie, ajutând la pregătirea mâncării delicioase a cărei aromă umplea 
acum casa, m-am bucurat de o masă în linişte, de care rareori aveam 
parte. M-am bucurat de prăjitura pe care o pusesem pe farfuria lui 
Rhys şi de porţia lui de tartă. Şi de încă una după aceea. 

Într-adevăr - asta era tradiția. 

Fără să am ce face în afară de a mă odihni până la începerea 
festivităților care debutau cu o oră înainte de apus, m-am aşezat la 
biroul din dormitorul nostru ca să mă ocup de nişte hârtii. 

„Foarte festiv“, a spus Rhys mieros prin legătură. 

Practic, îl puteam vedea zâmbind. 

„Şi unde ești, mai exact?“ 

„Nu-ţi face griji în privința asta.“ 

M-am încruntat la ochiul din palmă, cu toate ştiam că Rhys nu 
îl mai folosea. 

„Mi se pare că ar trebui să mă îngrijorez.“ 

EI a râs întunecat. 

„Cassian spune că poţi să-l iei la bătaie când ajungem acasă.“ 

„Când anume?“ 

Rhys a făcut o pauză lungă. 

„Înainte de cină?“ 

Am chicotit. 

„Chiar nu vreau să ştiu, nu-i așa?“ 

„Chiar nu.“ 

Încă zâmbind, am lăsat firul dintre noi să cadă şi am oftat cu 
ochii la hârtiile din fața mea. Petiţii, scrisori şi bugete... 

Am ridicat o sprânceană, târând spre mine un volum legat în 
piele — listă a cheltuielilor casei, doar pentru mine şi Rhys. O pică- 
tură de apă în comparaţie cu bogăţia reprezentată de diversele lui 
bunuri. Bunurile noastre. Scoţând o bucată de hârtie, am început să 
socotesc cheltuielile de până acum, făcând calcule matematice. 

Banii erau acolo - dacă voiam să îi folosesc. Să cumpăr acel ate- 
lier. Existau bani în fondurile dedicate „diverselor cheltuieli“ ca să 
o fac. 

Da, puteam cumpăra atelierul într-o clipă cu averea care era 
acum pe numele meu. Dar să folosesc banii în mod exagerat, chiar 
şi pentru un studio care nu ar fi fost numai pentru mine... 

Am închis registrul contabil, strecurând calculele mele între pa- 
gini, şi m-am ridicat. Hârtiile puteau aştepta. Astfel de decizii pu- 
teau aştepta. Solstiţiul, îmi spusese Rhys, era pentru familie. Şi de 
vreme ce el şi-l petrecea acum împreună cu fraţii lui, am presupus 
că trebuia să îmi găsesc şi eu cel puţin una din surori. 

Elain m-a întâmpinat la jumătatea drumului spre bucătărie, du- 
când o tavă cu tarte cu gem spre masa din salon, unde o varietate de 

bunătăţuri, torturi etajate şi fursecuri glasate începuseră deja să se 
ivească. Chifle glazurate şi plăcinte cu fructe stropite cu caramel. 

- Arată bine! i-am spus în loc de salut, dând din cap spre prăji- 
turile în formă de inimă de pe tava ei. Toate arată bine! 

Elain a zâmbit, cosița ei mişcându-se la fiecare pas spre mor- 
manul tot mai mare de mâncare. 

- Sunt la fel de gustoase pe cât arată. 

A lăsat tava pe masă şi şi-a şters mâinile pline de făină pe şorțul 
pe care îl purta peste rochia de un roz prăfuit. Chiar şi în miezul 
iernii, ea era o explozie de culoare şi strălucire. 

Sora mea mi-a dat o tartă cu zahăr scânteietor, iar eu am mușcat 
fără ezitare şi am mormăit de plăcere. Elain a radiat. 

M-am uitat cu atenţie la felurile de mâncare pe care le aranja și 
am întrebat-o printre înghițituri: 

- De când ai început să te ocupi de astea? 

Ea a ridicat un umăr. 

- De la răsărit. Nuala și Cherridwen s-au trezit mult mai de- 
vreme, a adăugat Elain. 

Văzusem prima de Solstițiu pe care Rhys o dăduse fiecăreia. 
Erau mai mulți bani decât câştigau majoritatea familiilor într-un 
an, iar ele îi meritau din plin. 

În special pentru ce făcuseră pentru sora mea. Pentru prietenia, 
hotărârea şi simțul normalității din acea bucătărie. Ea le cumpă- 
rase acele pături comode şi pufoase de la țesătoare, una roz şi o alta 
liliachie. 

În schimb, Elain m-a studiat cât mi-am terminat tarta şi m-am 
întins după alta. 

- Ai vreo veste de la ea? 

Ştiam la cine se referea. Chiar în clipa în care am deschis gura ca 
să îi spun „nu“, în uşa de la intrare s-a auzit o bătaie. 

Elain s-a mişcat atât de repede, încât abia am reuşit să țin pasul, 
deschizând uşa din sticlă mată din hol, apoi descuind uşa grea din 
stejar de la intrare. 

Însă nu era Nesta cea care stătea pe treptele de la intrare, cu 
obrajii îmbujorați de frig. 

Nu, când Elain a făcut un pas înapoi, luând mâna de pe clanța 
ușii, l-a dezvăluit pe Lucien zâmbind încordat la amândouă. 

- Solstițiu fericit! a fost tot ce a spus el. 


CAPITOLUL 
18 


Feyre 


- Arăți bine! i-am spus eu lui Lucien după ce ne-am așezat în foto- 
liile de lângă foc, Elain stând tăcută pe canapeaua din apropiere. 

Lucien şi-a încălzit mâinile la strălucirea focului de mesteacăn, 
lumina aruncând pe chipul său nuanțe roşii şi aurii care se po- 
triveau cu ochiul lui mecanic. 

- Şi tu! El s-a uitat pieziş spre Elain, rapid şi efemer. Amândouă. 

Elain nu a spus nimic, dar cel puţin a făcut o plecăciune drept 
mulțumire. În salon, Nuala şi Cerridwen continuau să aducă 
mâncare la masă, acum fiind doar două umbre subţiri ce treceau 
prin pereţi. 

- Ai adus cadouri, am zis eu, dând din cap spre mica grămadă 
pe care o lăsase lângă fereastră. 

- Aşa se obişnuieşte de Solstiţiu aici, nu? 

Am încercat să nu mă crispez. Ultimul Solstiţiu îl trăisem în 
Regatul Verii. Cu Ianthe. Şi Tamlin. 

- Eşti binevenit să rămâi peste noapte, am spus eu, de vreme ce 
Elain cu siguranță nu intenţiona să o facă. 

Lucien şi-a lăsat mâinile în poală şi s-a rezemat în fotoliu. 

- Mulţumesc, dar am alte planuri. 

M-am rugat să nu surprindă urma de uşurare care a licărit pe 
chipul lui Elain. 

- Unde te duci? am întrebat, sperând să-i menţin atenţia asupra 
mea și ştiind că era o sarcină imposibilă. 

- Eu... 

Lucien şi-a căutat cuvintele. Nu ca să mintă sau să se scuze, 
mi-am dat seama o clipă mai târziu, când a zis: 

- Din când în când, mă mai duc prin Regatul Primăverii. Dar 
când nu sunt aici în Velaris, în majoritatea timpului stau cu Jurian. 
Și cu Vassa. 

M-am îndreptat de spate. 

- Serios? Unde? 

- Într-un conac vechi din sud-est, de pe teritoriul oamenilor. 
Jurian şi Vassa l-au... primit în dar. 

După cutele care îi înconjurau gura, mi-am dat seama cine aran- 
jase, cel mai probabil, ca acel conac să cadă în mâinile lor. Graysen — 
sau tatăl lui. Nu am îndrăznit să mă uit la Elain. 

- Rhys a menţionat că ei sunt încă în Prythian. Nu mi-am dat 
seama că au o locuință permanentă. 

El a dat rapid din cap. 

- Deocamdată. Până se rezolvă lucrurile. 

Precum lumea fără zid. Precum cele patru regine umane care 
încă se ascundeau pe continent. Dar acum nu era momentul să dis- 
cutăm despre asta. 

- Ce mai fac... Jurian şi Vassa? 

De la Rhys aflasem destule despre ce făcea Tamlin. Nu voiam să 
aflu mai multe. 

- Jurian... Lucien a expirat, studiind tavanul sculptat din lemn. 
Slavă Cazanului pentru el! Niciodată nu am crezut că voi spune 
asta, dar este adevărat, a rostit şi şi-a trecut o mână prin părul roşcat 
şi mătăsos. Face lucrurile să meargă. Dacă nu ar fi fost Vassa, cred 
că ar fi fost încoronat rege până acum. Buzele i-au zvâcnit, iar ochiul 

roșiatic a scânteiat. Fa se descurcă destul de bine. Se bucură de fie- 
care secundă a libertății ei momentane. 

Nu uitasem ce mă rugase ea în noaptea de după ultima luptă cu 
Hybernul: să rup blestemul care noaptea o ţinea în trup de om, iar 
ziua o transforma într-o pasăre de foc. Cândva, fusese o regină 
mândră — era mândră şi acum, dar era şi disperată să îşi revendice 
libertatea. Corpul ei de om. Regatul ei. 

- Ea şi Jurian se înţeleg? 

Nu îi văzusem interacționând, deci puteam doar să îmi ima- 
ginez cum s-ar fi comportat cei doi în aceeaşi cameră. Amândoi 
încercau să-i conducă pe oamenii care ocupau bucata de pământ 
din cel mai sudic punct al Prythianului, lăsat fără conducător atât 
de mult timp... Prea mult timp. 

Pe acele tărâmuri nu rămăsese niciun rege, nicio regină. Nicio 
amintire a numelui sau a descendenţei lor. 

Cel puţin printre oameni. Spiriduşii ar fi putut să ştie câte ceva. 
Rhys ar fi putut să ştie. 

Însă tot ce mai rămăsese de pe urma cui se aflase cândva la 
cârma vârfului sudic al Prythianului era doar o varietate amestecată 
de lorzi şi domniţe. Nimic altceva. Niciun duce sau conte sau altci- 
neva cu un titlu pe care să-l fi auzit cândva menţionat de surorile 
mele când discutam despre oamenii de pe continent. Nu existau 
asemenea titluri pe teritoriile Spiriduşilor. Nu în Prythian. 

Nu, erau doar Mari Lorzi şi lorzi. Şi acum, o Mare Lady. 

M-am întrebat dacă oamenii începuseră să folosească doar titlul 
de lord mulțumită Marilor Spiriduşi care pândeau de peste zid. 

Pândiseră... Însă în momentul de față nu o mai făceau. 

Lucien s-a gândit la întrebarea mea. 

- Vassa şi Jurian sunt două feţe ale aceleiași monede. Din feri- 
cire, viziunea lor despre viitorul teritoriilor umane este, în mare 
parte, aceeaşi. Dar metodele pe care să le folosească... El s-a în- 
cruntat spre Elain, apoi s-a uitat la mine crispat. Nu se prea cade să 
vorbim despre asta de Solstițiu. 

Cu siguranță nu, dar nu mă deranja. Cât despre Elain... 

Sora mea s-a ridicat în picioare. 

- Ar trebui să aduc gustările. 

Şi Lucien s-a ridicat. 

- Nu este nevoie să te deranjezi. Eu... 

Însă ea deja ieşise din cameră. 

Când paşii ei nu s-au mai auzit, Lucien s-a aşezat pe fotoliu şi a 
expirat prelung. 

- Cum se simte? 

- Mai bine. Nu spune nimic despre puterile ei. Dacă le mai are. 

- Bun. Dar ea încă... Un mușchi al maxilarului i-a zvâcnit. Încă 
îl jeleşte? 

Cuvintele abia s-au auzit. 

Mi-am muşcat buza, gândindu-mă cât să dezvălui din adevăr. 
Până la urmă am ales să-i spun totul. 

- A fost foarte îndrăgostită de el, Lucien. 

Ochiul lui roșiatic a licărit cu o furie clocotitoare. Un instinct 
incontrolabil — ca să elimine orice ameninţare. Dar el a rămas la 
locul său, deşi şi-a înfipt degetele în cotierele scaunului. 

- Au trecut doar câteva luni, am continuat eu. Graysen a spus 
clar că logodna s-a încheiat, dar s-ar putea să mai aibă nevoie de 
timp ca să depăşească momentul. 

Furia şi-a făcut din nou simțită prezența. Nu de gelozie sau din 
cauza vreunei ameninţări, ci... 

- Este un ticălos ca toți ticăloşii pe care i-am întâlnit! 

Lucien îl întâlnise, mi-am dat eu seama. Cumva, locuind cu 
Jurian şi Vassa la acel conac, dăduse peste fostul logodnic al lui 
Elain. Și reuşise să îl lase să scape cu viaţă. 

- Sunt de acord cu tine în privinţa asta, am recunoscut eu. Dar 
aminteşte-ți că au fost logodiţi. Dă-i timp să accepte situaţia. 

- Să accepte o viaţă în care să fie încătuşată de mine? 

Nările mi s-au umflat. 

- Nu asta am vrut să spun! 

- Nu vrea să aibă de-a face cu mine. 

- Tu ai vrea, dacă ar fi invers? 

El nu a răspuns. 

- După ce se termină Solstiţiul, de ce nu vii să stai o săptămână 
sau două? am încercat eu apele. Nu în apartamentul tău, adică. Aici, 
la casa din oraş. 

- Şi ce să fac? 

- Să-ţi petreci timpul cu ea. 

- Nu cred că va suporta să stea două minute singură cu mine, 
aşadar, uită de cele două săptămâni! 

Maxilarul i se mişcat în timp ce studia focul. 

Focul. Darul mamei lui. 

Nu al tatălui său. 

Da, era darul lui Beron. Darul tatălui pe care lumea îl crezuse al 
lui, însă nu darul lui Helion. Adevăratul lui tată. 

În afară de Rhys, nu mai spusesem asta nimănui altcuiva. 

Nu era momentul potrivit nici pentru discuția aceasta. 

- Când ai închiriat apartamentul, am sperat că asta înseamnă că 
vei veni să lucrezi aici, am îndrăznit eu să spun. Cu noi. Să fii emi- 
sarul nostru pentru oameni. 

- Nu asta fac acum? A ridicat o sprânceană. Nu trimit rapoarte 
spionului vostru de două ori pe săptămână? 

- Spun doar că ai putea veni să locuiești aici, am insistat eu. Să 
locuiești cu adevărat aici, să rămâi în Velaris mai mult de câteva 
zile. i-am putea oferi un apartament mai frumos... 

Lucien s-a ridicat în picioare. 

- Nu am nevoie de generozitatea ta. 

M-am ridicat şi eu în picioare. 

- Dar generozitatea lui Jurian şi a Vassei este bună? 

- Ai fi surprinsă să vezi cum ne înţelegem noi trei. 

Prieteni, mi-am dat eu seama. Cumva, ei deveniseră prietenii lui. 

- Deci ai prefera să stai cu ei? 

- Nu stau cu ei. Conacul este al nostru. 

- Interesant. 

Ochiul lui auriu s-a rotit. 

- Ce anume? 

I-am răspuns tăios: 

- Că acum te simți mai în largul tău cu oamenii decât cu Marii 
Spiriduşi. Dacă mă întrebi... 

- Nu te întreb. 

— Se pare că ai hotărât să te întovărăşeşti cu doi oameni care nu 
au nici ei casa lor. 

Lucien s-a uitat lung şi rece la mine. 

- Solstiţiu fericit, Feyre! a spus cu o voce răgușită. 

El s-a întors spre hol, dar l-am apucat de braţ ca să îl opresc. 
Muşchii încordaţi ai antebraţului s-au mişcat sub mătasea fină a ja- 
chetei lui de culoarea safirului, dar nu a făcut nicio mișcare ca să 
mă alunge. 

- Nu am vorbit serios, am spus eu. Poţi să stai aici. Dacă vrei. 

Lucien a studiat salonul, holul de dincolo şi sufrageria din par- 
tea cealaltă. 

- Banda Exilaţilor. 

- Ce? 

- Aşa ne spunem noi - Banda Exilaţilor. 

- V-aţi luat un nume. 

M-am luptat cu tonul meu neîncrezător. 

El a dat din cap aprobator. 

- Jurian nu este în exil, am spus eu. 

Vassa, da, era, iar situaţia lui Lucien era, acum, de două ori mai 
dificilă. 

- Regatul lui Jurian nu este decât praf şi amintiri pe jumătate 
pierdute, iar poporul lui s-a împrăştiat demult şi a fost asimilat de 
alte teritorii. Poate să-şi spună cum vrea. 

Da, după lupta cu Hybernul, după ajutorul lui Jurian, presupu- 
neam că putea să o facă. 

- Şi ce, mai exact, plănuieşte să facă Banda Exilaţilor? Să organi- 
zeze evenimente? Comisii de planificare a petrecerilor? 

Ochiul de metal al lui Lucien a țăcănit slab şi s-a micșorat. 

- Poţi fi la fel de ticăloasă ca partenerul ăla al tău, ştii asta? 

Era adevărat. Am oftat din nou. 

- Îmi pare rău! Eu doar... 

- Nu mai am unde să mă duc. Mi-ai stricat orice şansă de a mă 
întoarce în Regatul Verii, a zis înainte să pot obiecta. Nu la Tamlin, 
ci la regatul de dincolo de casa lui. Toată lumea crede fie minciunile 
pe care le-ai răspândit, fie că sunt complice la înşelătoria ta. Iar în 
ceea ce priveşte locul ăsta... S-a smucit de lângă mine şi s-a îndreptat 
spre uşă. Nu suport să fiu în aceeaşi cameră cu ea mai mult de două 
minute. Eu nu suport să fiu în regatul ăsta şi să îl las pe partenerul 
tău să îmi cumpere hainele pe care le port. 

Am studiat jacheta pe care o purta. O mai văzusem. În... 

- Tamlin le-a trimis ieri la conacul nostru, a şoptit Lucien. 
Hainele mele. Bunurile mele. Toate. Le-a trimis din Regatul Verii şi 
le-a aruncat în pragul uşii. 

Ticălos. Era tot un ticălos, în ciuda a ceea ce făcuse pentru mine 
şi Rhys în timpul ultimei lupte, însă vina pentru acel comportament 
nu era numai a lui Tamlin. Creasem o prăpastie cu propriile mâini. 

Nu mă simţeam destul de vinovată încât să îmi cer scuze pentru 
asta. Nu încă. Probabil nu m-aş fi simţit niciodată. 

- De ce? 

A fost singura întrebare care mi-a venit în minte. 

- Probabil a avut vreo legătură cu vizita de alaltăieri a partene- 
rului tău. 

Spatele mi-a înţepenit. 

- Nu Rhys te-a implicat în asta. 

- E posibil să o fi făcut. Orice a spus sau a făcut, Tamlin a hotărât 
că-şi doreşte să rămână singur. Ochiul lui roşiatic s-a întunecat. 
Partenerul tău ar fi trebuit să ştie că nu trebuia să lovească un mas- 
cul doborât. 

- Nu pot spune că îmi pare prea rău că a făcut-o. 

- Vei avea nevoie de Tamlin ca aliat înainte ca totul să se li- 
niştească. Ai grijă! 

Nu voiam să mă gândesc la asta azi sau în oricare altă zi. 

- Eu mi-am încheiat socotelile cu el. 

- Tu poate da, însă nu şi Rhys. Şi ai face bine să îi aminteşti asta 
partenerului tău. 

Prin legătură am simțit un puls, ca un răspuns. „Este totul în 
regulă?“ 

I-am permis lui Rhys să vadă și să audă tot ce se vorbise, con- 
versaţia fiind transmisă într-o clipă. 

„Îmi pare rău că i-am făcut probleme, a spus Rhys. Vrei să vin 
acasă?“ 

„Mă descurc singură.“ 

„Anunţă-mă dacă ai nevoie de ceva“, a spus Rhys, iar legătura a 
amuţit. 

- Verifici? a întrebat Lucien încet. 

- Nu ştiu despre ce vorbeşti, am zis părând plictisită. 

El mi-a aruncat o privire cu subinţeles şi şi-a continuat drumul 
spre uşă, luându-și haina groasă şi fularul din cuierul montat pe 
lambriul de lângă aceasta. 

- Cutia mai mare este pentru tine. Cea mai mică este pentru ea. 

Mi-a luat o clipă să îmi dau seama că se referea la cadouri. M-am 
uitat peste umăr spre ambalajul argintiu şi fundiţele albastre de pe 
ambele cutii. 

Când m-am uitat după el, Lucien dispăruse. 


3 


Am găsit-o pe sora mea în bucătărie, privind ceainicul care şuiera. 
- Nu rămâne la ceai, am spus eu. 

Nuala şi Cerridwen nu se vedeau pe nicăieri. 

Elain a luat pur şi simplu ceainicul de pe plită. 

Ştiam că nu eram cu adevărat supărată pe ea, ci doar pe mine, 
dar am spus: 

- Nu i-ai putut adresa niciun cuvânt? Un salut amabil? 

Elain se uita fix la ceainicul aburind când l-a pus pe blatul de 
piatră. 

- "Ţi-a adus un cadou. 

Acei ochi căprui s-au întors spre mine. Mai tăioşi decât îi vă- 
zusem până atunci. 

- Şi asta mă obligă să îi ofer timpul şi afecțiunea mea? 

- Nu. Am clipit. Dar este un mascul bun. În ciuda cuvintelor 
noastre dure. În ciuda prostiei cu Banda Exilaţilor. El ţine la tine. 

- Nu mă cunoaşte. 

- Nu îi dai nici măcar şansa să încerce să o facă. 

I s-au strâns buzele, singurul semn al furiei pe chipul ei grațios. 

- Nu vreau un partener. Nu vreau un mascul. 

Ea voia un bărbat uman. 

Solstiţiul. Solstițiul era astăzi şi toată lumea trebuia să fie veselă 
şi fericită. Cu siguranţă nu să se certe peste tot. 

- Ştiu că nu vrei. Am expirat prelung. Dar... 

Dar nu ştiam cum să termin propoziţia. Simplul fapt că Lucien 
era partenerul ei nu însemna că putea să-i ceară să-şi petreacă 
timpul alături de el şi că avea dreptul la sentimentele ei. Ea era ma- 
tură, capabilă să ia propriile decizii. Să îşi evalueze propriile nevoi. 

- Este un mascul bun, am repetat eu. Şi... doar... Mi-am căutat 
cuvintele. Nu îmi place să vă văd nefericiți. 

Elain s-a uitat la masa de lucru, dulciurile coapte şi necoapte 
fiind ordonate pe aceasta, ceainicul răcindu-se acum pe blat. 

- Ştiu că nu vrei. 

Nu mai era nimic de spus. Aşadar, am atins-o pe umăr şi am ieşit 
afară. 

Elain nu a scos un cuvânt. 

Am găsit-o pe Mor stând la baza scării, purtând o pereche de 
pantaloni de culoarea piersicii şi un pulover alb gros, ținuta fiind o 
combinaţie între stilul obișnuit al lui Amren și al meu. 

Mor a zâmbit macabru, cerceii de aur licărind. 

- Bei? 

O carafă şi două pahare au apărut în mâinile ei. 

- Pe toți zeii, da! 

Mor a aşteptat până m-am aşezat lângă ea pe treptele din stejar 
şi am băut o gură de lichid arămiu, alcoolul arzându-mi gâtul şi 
încălzindu-mi stomacul înainte să mă întrebe: 

- Vrei să îţi dau un sfat? 

Nu. Da. 

Am dat aprobator din cap. 

Mor a sorbit prelung din pahar. 

- Nu te băga. Ea nu este pregătită, cum nici el nu este, indiferent 
câte cadouri îi aduce. 

Am ridicat o sprânceană. 

- Băgăcioaso! 

Mor s-a rezemat de trepte, complet lipsită de regrete. 

- Lasă-l să locuiască împreună cu Banda lui de Exilaţi. Lasă-l să 
se ocupe de Tamlin în felul lui. Lasă-l să-și dea seama unde vrea să 
fie. Cu cine vrea să fie. Şi las-o şi pe ea să-şi vadă de ale ei. 

Avea dreptate. 

- Știu că încă te învinovăţeşti pentru Crearea surorilor tale. Mor 
mi-a lovit genunchiul cu al ei. Și din cauza asta vrei să repari totul 
pentru ele, acum că sunt aici. 

- Întotdeauna mi-am dorit să fac asta, am spus eu încruntată. 

Mor a zâmbit. 

- De asta te iubim. De asta te iubesc ele. 

De Nesta nu eram sigură. 

- Ai răbdare, a continuat Mor. Totul se va rezolva. Mereu se 
rezolvă. 

Încă un mic adevăr. 

Mi-am reumplut paharul, am pus carafa de cristal pe treapta din 
spatele nostru şi am băut din nou. 

- Vreau să fie fericiţi. Toţi. 

- Vor fi, a rostit ea cuvintele simple cu atâta convingere, încât 
am crezut-o. 

Am ridicat o sprânceană. 

- Şi tu... eşti fericită? 

Mor ştia la ce mă refeream. Dar ea doar a zâmbit, rotindu-și 
paharul cu băutură. 

- Este Solstiţiul. Sunt cu familia mea. Beau. Sunt foarte fericită. 

Iscusită eschivare! Dar una la care eram mulțumită să particip. 
Mi-am ciocnit paharul de al ei. 

- Apropo de familie... Unde naiba sunt ei? 

Ochii căprui ai lui Mor s-au luminat. 

- O! O, el nu ţi-a spus, nu-i aşa? 

Zâmbetul mi-a dispărut. 

- Ce să-mi spună? 

- Ce fac ei trei în fiecare dimineaţă a Solstițiului. 

- Încep să mă neliniştesc. 

Mor şi-a lăsat jos paharul şi m-a prins de braţ. 

- Vino cu mine! a zis ea şi înainte să pot obiecta, ne-a teleportat. 

Lumina orbitoare şi frigul m-au lovit. 

Era un frig năprasnic. Mult prea rece pentru puloverele şi pan- 
talonii pe care îi purtam noi. 

Zăpadă. Şi soare. Și vânt. 

Şi munți. 

Şi... o cabană. 

Cabana. 

Mor a arătat spre câmpul nesfârşit din vârful muntelui. Acoperit 
de zăpadă, exact cum îl văzusem ultima dată. Dar în loc de întinde- 
rea plată şi neîntreruptă... 

- Alea sunt forturi de zăpadă? 

Ea a dat din cap aprobator. 

Ceva alb a țâşnit pe câmp, alb şi dur şi strălucitor, iar apoi... 

Strigătul lui Cassian a răsunat din munţii din jurul nostru, 
urmat de cuvântul „Ticălosule!“ 

Râsul cu care i-a răspuns Rhys era luminos ca soarele pe zăpadă. 

Am studiat cele trei ziduri de zăpadă - baricadele - care mărgi- 
neau câmpul cât Mor a ridicat un scut invizibil împotriva vântului 
rece - aproape inutil, totuși. 

- Se bat cu bulgări de zăpadă. 

A dat din nou din cap. 

- Trei războinici illyrieni, am spus eu. Cei mai mari războinici 
illyrieni. Se bat cu bulgări. 

Ochii lui Mor străluceau de încântare. 

- De când erau copii. 

- Au mai mult de cinci sute de ani. 

- Vrei să îți spun condiţiile victoriei? 

M-am uitat cu gura căscată la ea. Apoi, la câmpul de dincolo de 
Mor. La bulgării de zăpadă care zburau într-adevăr rapid cu o pre- 
cizie brutală în timp ce capetele brunete se iveau deasupra zidurilor 
pe care le construiseră. 

- Fără magie, a spus Mor, fără aripi şi fără pauze. 

- Sunt aici de la amiază. 

Era aproape ora trei. Dinţii începeau să îmi clănțăne. 

- Întotdeauna am rămas înăuntru ca să beau, a zis Mor, ca şi 
când replica ar fi fost un răspuns. 

- Cum decid cine câștigă? 

- Cine nu degeră? 

M-am uitat din nou la ea cu gura căscată şi dinții clănțănind. 

- E ridicol! 

- Mai este alcool în cabană. 

Într-adevăr, niciunul dintre masculi nu a părut să ne observe 
măcar. Când Azriel s-a ridicat, a aruncat doi bulgări de zăpadă în 
aer şi a dispărut din nou în spatele zidului său de zăpadă. 

O clipă mai târziu, vocea lui Rhys a răsunat spre noi. 

- Tâmpitule! 

Râsul însoțea fiecare silabă. 

Mor m-a luat din nou de braţ. 

- Nu cred că partenerul tău va fi victorios anul ăsta, prieteno! 

M-am aplecat spre căldura trupului său şi am mers cu greu prin 
zăpada înaltă până la genunchi înspre cabană, fumul înălțându-se 
deja din coş către cerul senin. 

Chiar erau nişte bebeluşi illyrieni. 


+ 


CAPITOLUL 
19 


Feyre 


Azriel a câștigat. 

Era a o sută nouăzeci şi noua lui victorie. 

Cei trei intraseră în cabană după o oră, uzi de zăpadă, cu pielea 
roşie de frig şi zâmbind larg. 

Eu şi Mor, ghemuite sub o pătură pe canapea, doar ne-am dat 
ochii peste cap. 

Rhys m-a sărutat pe creştet, mi-a spus că ei trei se duceau să facă 
saună în şopronul căptuşit cu cedru, lipit de casă, şi au dispărut. 

Am clipit la Mor când s-au făcut nevăzuțţi, lăsând imaginea să 
mi se întipărească în minte. 

- Altă tradiţie, mi-a spuse ea, sticla cu alcool de culoare arămie 
aproape goală fiind cauza durerii mele de cap. De fapt, este un obi- 
cei illyrian - şopronul încălzit. Sauna. O mulțime de războinici 
dezbrăcaţi stau împreună în aburi şi transpiră. 

Am clipit din nou. 

Lui Mor i-au zvâcnit buzele. 

- Este cam singurul obicei bun pe care l-au născocit illyrienii, ca 
să fiu sinceră. 

Am pufnit. 

- Deci ei trei stau pur şi simplu goi şi transpiră. 

Pe toți zeii! 

„Vrei să arunci o privire?“ 

Vocea lui mieroasă a răsunat în mintea mea. 

„Obsedatule! Întoarce-te la transpirația ta!“ 

„Mai avem loc pentru cineva.“ 

„Credeam că partenerii sunt posesivi.“ 

Îl simţeam zâmbind ca şi când răsuflarea lui mi-ar fi mângâiat 
gâtul. 

„Întotdeauna sunt dispus să aflu ce îţi stârneşte interesul, dragă 
Feyre!“ 

Am studiat cabana din jurul meu, suprafețele pe care le pictasem 
în urmă cu aproape un an. 

„Mi s-a promis un zid, Rhys!“ 

El a făcut o pauză. Una lungă. 

„Te-am mai lipit de zid.“ 

„De zidurile astea.“ 

Încă o pauză foarte lungă. 

„Nu e de bun simţ să ai erecţie în saună.“ 

Colţurile buzelor mi s-au ridicat într-un zâmbet când i-am 
trimis o imagine. O amintire. 

Cu mine pe masa de bucătărie care era la doar câţiva paşi dis- 
tanță şi cu el îngenunchind în fața mea, picioarele mele cuprin- 
zându-i gâtul. 

„Eşti nemiloasă!“ 

Am auzit o uşă izbindu-se undeva în casă, urmată de strigătul 
clar al unui mascul. Apoi, nişte bătăi — ca şi când cineva ar fi în- 
cercat să se întoarcă înăuntru. 

Ochii lui Mor au scânteiat. 

- I-ai făcut să îl dea afară, nu-i aşa? 

Zâmbetul cu care i-am răspuns a făcut-o să râdă cu poftă. 


23 

Soarele se pogora spre marea de dincolo de Velaris când Rhys a 
venit lângă marginea de marmură neagră a șemineului din salonul 
casei din oraș şi şi-a ridicat paharul de vin. 

Toţi - îmbrăcaţi elegant - le-am ridicat pe ale noastre. 

Alesesem să îmbrac rochia de la Căderea Stelelor, renunțând la 
coroană, dar purtând brățările cu diamant. Acestea au scânteiat în 
câmpul meu vizual când am venit lângă Rhys, studiindu-i chipul 
frumos, iar el a spus: 

- Pentru întunericul binecuvântat din care ne-am născut și în 
care ne vom întoarce! 

Am ridicat paharele şi am băut. 

M-am uitat la el - la partenerul meu, îmbrăcat cu cea mai elegantă 
jachetă neagră, broderia argintie licărind în luminile spiriduşilor. 

„Asta e tot?“ 

El a ridicat o sprânceană. 

„Voiai să mormăi în continuare sau să începem să sărbătorim?“ 

Buzele mi-au zvâcnit. 

„Văd că nu eşti deloc formal!“ 

„După atâta amar de timp, tot nu mă crezi.“ 

Şi-a strecurat mâna în spatele meu şi m-a ciupit. Mi-am muşcat 
buza ca să nu râd. 

„Sper că mi-ai luat un cadou frumos de Solstițiu.“ 

A fost rândul meu să îl ciupesc, iar Rhys a râs, sărutându-mă pe 
tâmplă o dată înainte să iasă din cameră ca să aducă, fără îndoială, 
mai mult vin. 

Dincolo de ferestre se lăsase într-adevăr întunericul. Era cea mai 
lungă noapte din an. 

Am văzut-o pe Elain studiindu-l, frumoasă în rochia ei de cu- 
loarea ametistului. Am vrut să mă îndrept spre ea, dar cineva mi-a 
luat-o înainte. 

Îmblânzitorul umbrelor era îmbrăcat o jachetă neagră şi pan- 
taloni care semănau cu ai lui Rhys - materialul fiind perfect croit pe 
măsura aripilor lui. Încă purta pietrele Siphon pe fiecare mână, iar 
umbrele îi urmau pașii, unduindu-se ca nişte tăciuni răsuciți, dar 

partea sa războinică era de nevăzut, mai ales când i-a spus cu blân- 
deţe surorii mele „Solstiţiu fericit!“ 

Elain s-a întors de la ninsoarea care cădea în întunericul de din- 
colo și a schițat un zâmbet. 

- Nu am mai participat niciodată la o sărbătoare ca asta. 

Amren s-a auzit din partea cealaltă a camerei, de lângă Varian, 
strălucitor în îmbrăcămintea lui somptuoasă: 

- Sunt foarte supraestimate! 

Mor a zâmbit. 

- Spune femela care se alege cu o grămadă de lucruri în fiecare 
an. Nu ştiu cum de nu te jefuieşte nimeni în drum spre casă, cu 
atâtea bijuterii îndesate în buzunare. 

Amren şi-a dezgolit dinţii prea albi. 

- Ai grijă, Morrigan, sau am să returnez chestia drăguță pe care 
ţi-am cumpărat-o! 

Mor, spre surprinderea mea, a tăcut imediat. 

La fel au făcut şi ceilalți, când Rhys a revenit cu... 

- Nu ai făcut asta! am spus fără să gândesc. 

El mi-a zâmbit peste tortul etajat pe care-l ţinea pe braţe - peste 
cele douăzeci şi una de lumânări scânteietoare care îi luminau chipul. 

Cassian m-a bătut pe umăr. 

- Credeai că te poți furişa pe lângă noi, nu-i aşa? 

Am mormăit. 

- Sunteţi toţi nişte nesuferiți! 

Elain a venit lângă mine. 

- La mulţi ani, Feyre! 

Prietenii mei - familia mea - au rostit aceleași cuvinte când 
Rhys a lăsat tortul pe masa joasă din faţa focului. M-am uitat spre 
sora mea. 

- Tu ai...? 

Elain a dat din cap. 

- Totuşi, Nuala s-a ocupat de decoraţiuni. 

Atunci mi-am dat seama cu ce semănau cele trei etaje. 

Primul fusese decorat cu flori, cel din mijloc cu flăcări, iar ul- 
timul, cel mai lat... cu stele. 

Tortul semăna cu dulapul pe care îl pictasem cândva în casa dă- 
răpănată - cu câte un etaj pentru fiecare dintre noi, pentru fiecare 
soră. Erau stelele şi lunile trimise mie, minții mele, de către parte- 
nerul meu, cu mult timp înainte să ne cunoaştem. 

- I-am cerut Nualei să îl facă în acea ordine, a spus Elain când 
ceilalți s-au adunat. Pentru că tu eşti baza, cea care ne ridică. Mereu 
ai fost. 

Mi s-a uscat gâtul şi, drept răspuns, am strâns-o de mână. 

Mor, Cazanul să o binecuvânteze, a strigat: 

- Pune-ţi o dorinţă şi să trecem la cadouri! 

Cel puţin era o tradiţie care nu se schimbase de nicio parte a 
zidului. 

Peste lumânările scânteietoare am întâlnit privirea lui Rhys, iar 
zâmbetul său a fost suficient ca asprimea pe care o simțeam în gât 
să se transforme în lacrimile care-mi înțepau ochii. 

„Ce dorinţă ai să-ți pui?“ 

Era o întrebare simplă şi sinceră. 

Şi, uitând-mă la el, la chipul frumos şi zâmbetul sincer, atât de 
multe din acele umbre au dispărut, iar când familia s-a adunat în 
jurul nostru, cu veşnicia în față... am ştiut. 

Am ştiut cu adevărat ce dorință voiam să îmi pun, ca şi când o 
piesă din jocul de puzzle al lui Amren și-ar fi găsit locul, ca şi când 
ițele tapiseriei țesătoarei ar fi dezvăluit, în sfârşit, imaginea pe care 
o înfățișau. 

Totuşi, nu i-am spus. Nu când am inspirat şi am suflat. 


z3 


Servirea tortului înaintea cinei era ceva complet acceptabil de 
Solstițiu, m-a informat Rhys când ne-am lăsat deoparte farfuriile. 
În special înainte de oferirea cadourilor. 

- Ce cadouri? am întrebat eu, studiind camera în care nu se gă- 
seau decât cele două cutii aduse de Lucien. 

Ceilalți mi-au zâmbit când Rhys a pocnit din degete şi... 

- 0! 

Cutii şi pungi, toate strălucitor învelite şi împodobite, au umplut 
arcadele ferestrelor. 

Grămezi şi munți şi turnuri de cadouri. Mor a ţipat de încântare. 

M-am întors spre hol. Pe ale mele le lăsasem în debaraua de la 
etajul trei... 

Nu. Erau aici. Împachetate și în spatele arcadei. 

Rhys mi-a făcut semn din ochi. 

- Ți-am adăugat eu cadourile la tezaurul comun. 

Am ridicat din sprâncene. 

- Toată lumea ţi-a dat cadourile ţie? 

- Este singurul în care putem avea încredere că nu își bagă nasul, 
mi-a explicat Mor. 

M-am uitat spre Azriel. 

- Chiar şi el, a spus Amren. 

Azriel mi-a aruncat o privire crispată şi vinovată. 

- Sunt spion, îţi aminteşti? 

- Am început să o facem în urmă cu două secole, a continuat 
Mor. După ce Rhys a surprins-o pe Amren agitând o cutie ca să îşi 
dea seama ce era înăuntru. 

Amren a țâţâit când eu am râs. 

- Nu l-au văzut pe Cassian coborând aici cu zece minute mai 
devreme, adulmecând fiecare cutie. 

Cassian i-a zâmbit indolent. 

- Nu eu am fost cel prins. 

M-am întors spre Rhys. 

- Şi, cumva, tu eşti cel mai de încredere? 

Rhys a părut de-a dreptul ofensat. 

- Sunt Mare Lord, dragă Feyre! Onoarea nu-mi permite altceva. 

Eu şi Mor am pufnit. 

Amren s-a îndreptat spre cea mai apropiată grămadă de cadouri. 

- Încep eu! 

- Bineînţeles, a mormăit Varian, făcându-ne pe mine şi pe Mor 
să zâmbim. 

Amren i-a zâmbit dulce înainte să se aplece să ia un cadou. Varian 
a avut grijă să tresalte doar după ce ea i-a întors spatele. 

Însă ea a luat un cadou învelit în roz, a citit eticheta și l-a deschis. 

Toată lumea a încercat şi nu a reuşit să își ascundă crisparea. 

Văzusem animale sfâşiind cadavre cu mai puţină ferocitate. 

Dar Amren radia când s-a întors spre Azriel, o pereche de cercei 
cu perle şi diamante legănându-se din degetele ei delicate. 

- Mulţumesc, îmblânzitorule de umbre! a spus ea, înclinându-și 
capul. 

Azriel i-a imitat gestul. 

- Mă bucur că ţi se par acceptabili. 

Cassian și-a croit loc cu coatele pe lângă Amren, făcând-o să îl 
avertizeze cu un şuierat, şi a început să arunce cadourile. Mor l-a 
prins cu uşurinţă pe al ei, rupând hârtia cu același entuziasm ca 
Amren şi afişând un zâmbet. 

- Mulţumesc, dragule! 

Cassian a zâmbit superior. 

- Ştiu ce îți place. 

Mor a ridicat... 

M-am înecat. Şi Azriel la fel, întorcându-se spre Cassian în ace- 
laşi timp. 

Cassian i-a făcut semn din ochi în timp ce furoul roşu transpa- 
rent se legăna între mâinile lui Mor. 

Înainte ca Azriel să poată întreba fără îndoială ceea ce gândeam 
cu toții, Mor a bombănit în sinea ei şi a spus: 

- Nu-l lăsaţi să vă păcălească: nu ştia ce să îmi ia, deci a renunțat 
şi m-a întrebat direct. I-am dat ordine precise. Pentru prima dată în 
viaţa lui, le-a respectat. 

- Războinicul perfect, a spus Rhys. 

Cassian s-a rezemat pe canapea, întinzându-și picioarele lungi 
în faţa lui. 

- Nu-ţi face griji, Rhysie! Ţi-am luat şi ție unul! 

- Să îl probez de faţă cu tine? 

Am râs, surprinsă să aud acelaşi sunet dinspre Elain. 

Cadoul ei... M-am grăbit spre grămada de daruri înainte să poată 
arunca din nou Cassian unul prin cameră, căutând pachetul pe care 
îl ambalasem cu grijă cu o zi în urmă. Abia ce-l zărisem în spatele 
unei cutii mai mari, când am auzit bătaia. 

Doar o dată. Rapid şi puternic. 

Am ştiut. Am ştiut cine era la uşă, chiar înainte ca Rhys să se uite 
spre mine. 

Toată lumea ştia. 

S-a lăsat liniştea, întreruptă doar de pârâitul focului. 

O clipă, iar apoi m-am mişcat, rochia foşnind în jurul meu când 
am intrat în hol, am deschis uşa din sticlă şi pe cea de stejar de din- 
colo de ea şi m-am pregătit să înfrunt frigul. 

Să o înfrunt pe Nesta. 


+ 


CAPITOLUL 
20 


Feyre 


Fulgii s-au lipit de părul Nestei cât ne-am uitat una la cealaltă 
peste pragul uşii. 

Noaptea friguroasă o îmbujorase, dar chipul ei rece precum cal- 
darâmul presărat cu zăpadă era solemn. 

Am deschis uşa un pic mai mult. 

- Suntem în salon. 

- Am văzut. 

Conversaţia, de încercare şi ezitantă, a avut loc în hol. Fără îndo- 
ială, era o încercare nobilă din partea tuturor să ne ofere o oarecare 
intimitate și un simţ al normalităţii. 

Când Nesta a rămas în pragul ușii, i-am întins o mână. 

- Poftim, îţi iau eu haina... 

Am încercat să nu îmi ţin respiraţia când s-a uitat pe lângă mine, 
în casă. Ca şi când s-ar fi gândit dacă să păşească peste prag. 

Cu coada ochiului, am văzut purpuriul şi auriul licărind - era 
Elain. 

- Ai să te îmbolnăveşti dacă rămâi în frig! i-a spus ea Nestei, 
zâmbind larg. Vino să stai cu mine lângă foc! 

Ochii gri-albaştri ai Nestei s-au întors spre mine. Circumspecți. 
Evaluatori. 

Am rămas pe loc. Am ţinut uşa deschisă. 

Fără să spună ceva, sora mea a traversat pragul. 

A durat doar o clipă să îşi scoată haina, eşarfa şi mănuşile ca să 
dezvăluie una dintre acele rochii simple şi totuşi elegante pe care le 
prefera. Alesese una de un gri-inchis. Fără bijuterii. Cu siguranță 
fără cadouri, dar cel puţin venise. 

Elain a luat-o de braț pe Nesta şi au intrat în cameră, iar eu le-am 
urmat, privind grupul de dincolo când ele s-au oprit. 

Privindu-l în special pe Cassian, care stătea acum în picioare 
lângă foc, împreună cu Az. 

Părea relaxat, cu un braţ sprijinit de polița sculptată, cu aripile 
uşor strânse, afişând un zâmbet slab şi ținând un pahar cu vin în 
mână. Şi-a îndreptat ochii căprui spre sora mea fără să se mişte 
un centimetru. 

Elain şi-a impus să zâmbească în clipa în care a condus-o pe 
Nesta nu spre foc, aşa cum promisese, ci spre dulapul cu băuturi. 

- Nu o duce la vin - du-o la mâncare! i-a strigat Amren lui Elain 
de pe fotoliu când şi-a pus cerceii dăruiți de Az. Chiar şi prin rochie 
îi văd fundul osos! 

Nesta s-a oprit în mijlocul camerei, cu spatele drept. Cassian a 
devenit țeapăn ca moartea. 

Elain a venit lângă sora noastră, zâmbetul ei fals fiind mai 
discret. 

Amren i-a zâmbit Nestei. 

- Solstiţiu fericit, fato! 

Nesta s-a uitat fix la Amren - până ce un mic zâmbet i-a mişcat 
buzele. 

- Frumoșşi cercei! 

Am simţit mai mult decât am văzut cum toți cei din cameră s-au 
relaxat un pic. 

- Abia am ajuns la împărţitul cadourilor! a spus Elain veselă. 

Abia când a rostit aceste cuvinte mi-am dat seama că niciunul 
dintre cadourile din cameră nu avea numele Nestei pe el. 

- Încă n-am mâncat, am spus eu, zăbovind în pragul dintre 
salon şi hol. Dar dacă ţi-e foame, putem să îți aducem o farfurie... 

Nesta a acceptat paharul de vin pe care i l-a dat Elain. Nu mi-a 
scăpat din vedere că atunci când Elain s-a întors spre dulapul cu 
băuturi, a turnat un deget de băutură arămie în pahar şi a băut 
conținutul strâmbându-se înainte să revină lângă Nesta. 

Amren a pufnit uşor când a văzut-o, fără să rateze nimic. 

Dar Nesta îşi îndreptase atenţia spre tortul aniversar care era tot 
pe masă şi ale cărui diferite etaje fuseseră deja tăiate de multe ori. 

Ochii ei s-au ridicat spre ai mei în linişte. 

- La mulți ani. 

Am dat din cap în semn de mulțumire. 

- Elain a făcut tortul, i-am spus eu oarecum inutil. 

Nesta a dat aprobator din cap înainte să se îndrepte spre un 
scaun de lângă partea din spate a camerei, lângă unul dintre raf- 
turile cu cărți. 

- Poţi să te întorci la cadourile tale, a zis ea încet în timp ce se aşeza. 

Elain s-a grăbit spre o cutie de lângă partea din față a grămezii. 

- Asta e pentru tine! i-a spus ea surorii noastre. 

I-am aruncat lui Rhys o privire rugătoare. 

„Ie rog, vorbeşte din nou! Te rog!“ 

O parte din lumină dispăruse din ochii lui violeți când a stu- 
diat-o pe Nesta în timp ce ea bea din pahar. El nu mi-a răspuns prin 
legătură. În schimb, i s-a adresat lui Varian: 

- Tarquin organizează o petrecere oficială la Solstiţiul de vară 
sau o adunare mai puţin formală? 

Prințul din Adriata's-a grăbit să-i ofere detalii probabil inutile 
despre sărbătorile din Regatul Verii. Aveam să-i mulțumesc mai 
târziu pentru asta. 

Între timp, Elain ajunsese lângă Nesta, oferindu-i ceea ce părea 
a fi o cutie grea ambalată în hârtie. 

Lângă ferestre, Mor s-a pus în mişcare, dându-i lui Azriel ca- 
doul său. 

Nehotărâtă la cine să mă uit, am rămas în pragul uşii. 

Azriel nu a renunțat la calmul său când a deschis cadoul ei: un 
set de prosoape albastre brodate cu inițialele lui. Albastru-intens. 

Am fost nevoită să îmi mut privirea ca să nu râd. Az, spre me- 
ritul lui, i-a zâmbit lui Mor drept mulțumire, îmbujorându-se, cu 
ochii lui căprui fixați asupra ei. Căldura și dorința care îi umpleau 
privirea m-au făcut să mă uit în altă parte. 

Mor a fluturat din mână și i-a dat lui Cassian darul său. Război- 
nicul nu l-a luat, ci a fixat-o pe Nesta cu privirea când ea a desfăcut 
hârtia maronie și a văzut o colecţie de cinci romane într-o cutie de 
piele. A citit titlurile, apoi şi-a ridicat fruntea spre Elain. 

Elain i-a zâmbit. 

- Am fost la librăria aia. O ştii pe cea de lângă teatru? Le-am cerut 
recomandări, iar femeia - femela adică... A spus că autorul acestor 
cărți este preferatul ei. 

M-am apropiat suficient încât să citesc unul dintre titluri. Păreau 
a fi romane de dragoste. 

Nesta a scos o carte și a frunzărit-o. 

- Mulţumesc! 

Cuvintele erau rigide... răguşite. 

Cassian s-a întors în sfârşit spre Mor, deschizând cadoul din 
partea ei şi ignorând ambalajul frumos. Conţinutul cutiei l-a făcut 
să râdă. 

- Exact ce-mi doream dintotdeauna! 

Fl ţinea în aer ceea ce părea a fi o pereche de chiloți roşii de mă- 
tase. Perechea perfectă pentru furoul ei. 

Întrucât Nesta era ocupată cu frunzăritul noilor ei cărți, m-am 
îndreptat spre cadourile pe care le ambalasem cu o zi în urmă. 

Pentru Amren: o geantă de transport, special concepută pentru 
jocurile ei de puzzle, ca să nu mai fie nevoită să le lase acasă dacă ar 
fi vizitat tărâmuri mai însorite şi mai călduroase. Cadoul a făcut-o 
să-şi dea ochii peste cap şi să zâmbească recunoscătoare, iar broşa 

cu rubine şi argint, în formă de aripi cu pene, a făcut-o să mă ciu- 
pească de obraz. 

Pentru Elain: o mantie de un albastru-deschis cu găuri pentru 
brațe, perfectă pentru grădinărit în lunile mai friguroase. 

Iar pentru Cassian, Azriel şi Mor... 

Am adus cele trei tablouri ambalate şi am aşteptat tăcută şi agi- 
tată cât le-au deschis. 

Cât au privit ce era înăuntru şi au zâmbit. 

Nu ştiusem ce să le ofer, în afară de tablourile la care lucrasem 
recent - frânturi din trecutul lor. 

Niciunul nu mi-a explicat ce reprezentau tablourile, la ce se 
uitau, dar fiecare m-a sărutat pe obraz drept mulțumire. 

Înainte să îi pot da lui Rhys darul său, m-am trezit cu o grămadă 
de cadouri în poală. 

De la Amren: un manuscris cu ilustraţii, vechi şi frumos. De la 
Azriel: vopsea rară şi vibrantă de pe continent. De la Cassian: o 
teacă adevărată din piele pentru un cuțit, ca să mi-l prind la spate ca 
un adevărat războinic illyrian. De la Elain: pensule fine încrustate 
cu inițialele mele şi blazonul Regatului Nopţii pe mânere. Iar de la 
Mor: o pereche de papuci căptuşiți cu lână. Papuci de un roz intens, 
căptuşiți cu lână. 

Nimic de la Nesta, dar nu îmi păsa. Deloc. 

Ceilalți şi-au dat cadourile, iar eu am găsit în cele din urmă un 
moment să târâi ultimul tablou spre Rhys, care zăbovise lângă fe- 
reastra boltită, tăcut şi zâmbind. Anul trecut fusese primul lui 
Solstiţiu de la Amarantha - anul acesta, al doilea. Nu voiam să ştiu 
cum fusese și ce îi făcuse ea în timpul acelor patruzeci şi nouă de 
Solstiţii pe care le ratase. 

Rhys a deschis cu atenţie cadoul meu, ridicând tabloul astfel 
încât ceilalți să nu îl vadă. 

L-am văzut privindu-l. 

- Spune-mi că nu este noul tău animal de companie! a zis 
Cassian, furişându-se în spatele meu ca să arunce o privire. 

L-am împins. 

- Băgăciosule! 

Chipul lui Rhys a rămas serios, ochii lui fiind strălucitori ca ste- 
lele când i-au întâlnit pe ai mei. 

- Mulţumesc! 

Ceilalți au devenit puțin mai zgomotoşi - ca să ne ofere intimi- 
tate în acea cameră aglomerată. 

- Nu ştiu unde l-ai putea atârna, am spus eu, dar am vrut să-l ai. 

Voiam să îl vadă, căci în acel tablou îi arătasem ce nu dezvă- 
luisem nimănui. Ce îmi dezvăluise Ouroboros: creatura din mine, 
creatura plină de ură, regrete, dragoste şi sacrificii, creatura care 
putea fi crudă sau curajoasă, tristă sau veselă. 

Mă dăruisem pe mine - şi nimeni în afară de el nu avea să mă vadă 
vreodată. Nimeni în afară de Rhys nu m-ar fi înțeles vreodată. 

- Este frumos, a spus el, cu vocea încă răgușită. 

Mi-am alungat clipind lacrimile care amenințau să curgă şi m-am 
aplecat spre el ca să îl sărut pe gură. „Eşti frumoasă“, mi-a şoptit el 
prin legătură. 

„Şi tu eşti frumos.“ 

„Ştiu.“ 

Am râs, retrăgându-mă. 

„Ticălosule!“ 

Mai rămăseseră doar câteva cadouri - ale lui Lucien. L-am des- 
chis pe al meu şi am găsit un dar pentru mine şi partenerul meu: trei 
sticle de băutură fină. „Îţi vor prinde bine“ era tot ce scria pe bilet. 

I-am dat lui Elain cutiuţa care-i purta numele, iar zâmbetul i-a 
dispărut când a deschis-o. 

- „Mănuşi fermecate“, a citit de pe bilet. „Care nu se vor rupe 
şi nici nu-ţi vor ține prea cald când grădinăreşti.“ 

A lăsat cutia alături fără să o privească mai mult de o clipă, şi 
m-am întrebat dacă prefera să aibă mâinile zgâriate şi transpirate, 
dacă praful şi tăieturile erau dovada muncii ei. A bucuriei sale. 

Amren a țipat — chiar a țipat - de încântare când s-a uitat la ca- 
doul lui Rhys, la bijuteriile care străluceau în mai multe cutii, dar 
s-a mai temperat când a deschis cadoul de la Varian. Nu ne-a arătat 
ce era în cutiuță înainte să îi schițeze un zâmbet intim. 

Pe masa de lângă fereastră rămăsese o cutie minusculă - o cutie 
la a cărei etichetă cu numele, Mor a mijit ochii şi a spus: 

- Az, asta e pentru tine! 

Îmblânzitorul umbrelor a ridicat din sprâncene, dar a întins 
mâna plină de cicatrice să ia cadoul. 

Elain s-a întors din locul în care vorbise cu Nesta. 

- O, e de la mine. 

Azriel nu a afişat nicio emoție când a auzit cuvintele, nici măcar 
un zâmbet când a deschis cadoul şi a găsit... 

- Am rugat-o pe Madja să o prepare pentru mine, a explicat 
Elain. Azriel s-a încruntat când a auzit numele vindecătoarei pre- 
ferate a familiei. Este o pulbere care se presară în orice băutură. 

Linişte. 

Elain şi-a muşcat buza, iar apoi a zâmbit cu timiditate. 

- Este pentru durerile de cap pe care ţi le dă toată lumea. De 
vreme ce îți masezi tâmplele atât de des. 

Din nou linişte. 

Apoi Azriel şi-a dat capul pe spate şi a râs. 

Nu mai auzisem niciodată un sunet atât de profund şi vesel. 
Cassian şi Rhys i s-au alăturat, cel din urmă luând sticla din mâna 
lui Azriel şi studiind-o. 

- Genial! a spus Cassian. 

Elain a zâmbit din nou, făcând o plecăciune. 

Azriel s-a stăpânit suficient încât să spună: 

- Mulţumesc! Nu îi mai văzusem nicicând ochii atât de străluci- 
tori, nuanțele verzi dintre cele maronii şi gri fiind ca nişte nervuri 
de smarald. Va fi neprețuită! 

- Ticălosule! a zis Cassian, dar a râs din nou. 

Din scaunul ei, cu darul de la Elain - singurul ei cadou - în 
poală, Nesta urmărea totul cu atenţie, cu spatele uşor înțepenit. Nu 
din cauza acelor cuvinte, ci a lui Elain, care râdea împreună cu ei. 
Cu noi. 

Ca şi când Nesta ne-ar fi privit printr-un fel de fereastră. Ca şi 
când încă s-ar fi aflat în curtea din față, urmărindu-ne pe noi, cei 
din casă. 

M-am forțat totuși să zâmbesc. Să râd cu ei. 

Aveam sentimentul că şi Cassian proceda la fel. 


23 


Cu râsete şi şi băutură, noaptea a trecut repede, deşi Nesta stătea 
aproape tăcută la masa aglomerată. 

Însă abia când ceasul a sunat ora două au început toți să caşte. 
Amren şi Varian au plecat primii, cel din urmă ducând toate cadou- 
rile ei în braţe, ea purtând haina de hermină pe care i-o dăruise el - al 
doilea cadou, pe lângă orice s-ar fi aflat în acea cutiuță. 

Nesta s-a ridicat în picioare o jumătate de oră mai târziu. I-a spus 
încet „noapte bună“ lui Elain, sărutând-o pe creştet, şi s-a îndreptat 
spre uşa de la intrare. 

Cassian, care stătea cu Mor, Rhys şi Azriel pe canapea, nici măcar 
nu s-a mişcat. 

Dar eu am făcut-o, ridicându-mă de pe scaun ca să o urmez pe 
Nesta spre locul în care se îmbrăca lângă uşa de la intrare, şi am 
aşteptat să intre în anticameră înainte să întind mâna. 

- Poftim! 

Nesta s-a întors pe jumătate spre mine, îndreptându-şi atenția 
spre ce ţineam în mână, spre mica bucată de hârtie. 

Plata pentru chiria ei. Și ceva în plus. 

- Aşa cum am promis, i-am spus eu. 

Pentru o clipă, m-am rugat să nu ia banii, să îmi spună să îi rup. 

Dar Nesta nu a făcut decât să strângă din buze şi să ia banii cu 
hotărâre, întorcându-mi spatele şi ieşind pe uşa de la intrare, în în- 
tunericul friguros de dincolo de aceasta. 

Am rămas în anticamera răcoroasă, cu mâna tot întinsă, urma 
uscăciunii acelui cec zăbovind pe degetele mele. 

Duşumeaua a bufnit în spatele meu, iar apoi am fost dată uşor, 
dar cu forță, la o parte. Totul s-a petrecut atât de repede, încât abia 
am avut timp să-mi dau seama că pe lângă mine trecuse Cassian... 
ieşind pe uşă. 

După sora mea. 


CAPITOLUL 
21 


Cassian 


Fl se săturase. 

De indiferența şi de răceala ei. De spatele drept ca o sabie şi de 
privirea tăioasă ca o lamă care, în ultimele luni, parcă se ascuţise. 

Cassian abia auzea din cauza vuietului din mintea sa când se 
repezi în noaptea înzăpezită. Abia reuşi să observe că o dădu la o 
parte pe Marea lui Doamnă ca să ajungă la uşa de la intrare. Ca să 
ajungă la Nesta. 

Ea ajunsese deja la poartă, mergând cu acea graţie hotărâtă în 
ciuda pământului îngheţat. Cu grămada de cărți sub un braţ. 

Însă Cassian îşi dădu seama că nu avea nimic de spus numai 
când o ajunse din urmă - nimic de spus care să nu o facă să îi râdă 
în faţă. 

- Te conduc acasă, fu tot ce-i zise. 

Nesta se opri chiar dincolo de poarta joasă din fier, chipul fi- 
indu-i rece şi palid ca lumina lunii. 

Frumoasă. Chiar dacă slăbise, stând în zăpadă era la fel de fru- 
moasă ca prima dată când o văzuse în casa tatălui ei. 

Şi infinit mai periculoasă. În atât de multe feluri. 

Ea îl măsură din priviri. 

- Nu este nevoie. 

- Este un drum lung şi este târziu. 

„Iar tu nu ai scos niciun nenorocit de cuvânt toată seara.“ 

Nu că el i-ar fi adresat vreunul. 

În primele zile de după ultima luptă, Nesta îi transmisese clar 
că nu voia să aibă de-a face cu el. Cu niciunul dintre ei. 

Cassian o înțelegea. Chiar o înţelegea. El avusese nevoie de câ- 
teva luni - ani - să îşi revină după prima luptă. Să facă față si- 
tuaţiei. La naiba, încă îşi amintea şi ce se întâmplase în ultima luptă 
cu Hybernul. 

Nesta rămase pe loc, mândră ca orice illyrian. Şi mai feroce. 

- Întoarce-te în casă! 

Cassian îi zâmbi strâmb, ştiind că o făcea să se enerveze. 

- Oricum cred că simt nevoia de aer proaspăt. 

Ea îşi dădu ochii peste cap şi se urni din loc. El nu era destul de 
prost încât să se ofere să îi care cărţile. 

În schimb, ţinu cu ușurință pasul, atent la orice bucată de gheață 
de pe caldarâm. Abia supraviețuiseră Hybernului. Nu voia ca ea să 
îşi rupă gâtul pe stradă. 

Nesta rezistă până în capătul străzii, casele cu acoperişuri verzi 
fiind încă vesele şi pline de cântece şi râsete, înainte să se oprească 
şi să se întoarcă spre el. 

- Du-te acasă! 

- Am să mă duc, spuse el, zâmbind din nou. După ce te las în fața 
uşii tale. 

În fața apartamentului de rahat în care insistase să locuiască, în 
partea cealaltă a oraşului. 

Ochii Nestei - aceiaşi ca ai lui Feyre şi totuşi complet diferiți, 
tăioşi şi reci ca oţelul - se îndreptară spre mâinile lui, spre ce ținea 
în ele. 

- Ce este ăla? 

EI îi zâmbi iarăşi când ridică pachetul mic şi ambalat. 

- Cadoul tău de Solstițiu. 

- Nu îl vreau. 

Cassian trecu pe lângă ea, jonglând cu cadoul. 

- Pe ăsta ai să-l vrei. 

Se ruga să îl vrea. Îi luase câteva luni să îl găsească. 

Nu dorise să i-l dea în fața celorlalți. Nici măcar nu ştiuse că avea 
să fie acolo în seara asta. Era perfect conştient că Elain şi Feyre în- 
cercaseră să o convingă, la fel de conştient de faptul că o văzuse pe 
Feyre dându-i bani Nestei cu câteva clipe înainte să plece. 

„Aşa cum am promis“, spusese Marea lui Doamnă. 

El îşi dorea să nu o fi zis. Își dorea multe lucruri. 

Nesta îl ajunse din urmă, gâfâind când ţinu ritmul cu paşii lui 
mari. 

- Nu vreau nimic de la tine. 

Cassian se forță să ridice o sprânceană. 

- Eşti sigură de asta, dragă? 

„Singurul meu regret din viața asta este că nu am avut timp.“ 

Cassian alungă cuvintele. Alungă imaginea care îl urmărea în 
vise, noapte de noapte: nu faptul că Nesta ținea capul regelui 
Hybernului ca pe un trofeu; nu cum se răsucise gâtul tatălui ei în 
mâinile Hybernului. Ci imaginea ei aplecată deasupra lui, acope- 
rindu-i trupul cu al său, gata să primească toată forța loviturii re- 
gelui, îndreptată spre el... ca să moară pentru el - împreună cu el... 
trupul zvelt şi frumos aplecat asupra lui, tremurând de groază, dis- 
pus să înfrunte acel sfârşit. 

De luni bune nu mai zărise acea persoană. Nu o văzuse zâmbind 
sau râzând. 

Ştia de băutură, de masculi. Îşi spunea că nu îi păsa. 

Îşi spunea că nu voia să ştie cine era ticălosul care o deflorase, că 
nu voia să ştie dacă masculii însemnau ceva - dacă el însemna ceva. 

Nu ştia de ce naiba îi păsa. De ce se deranjase. Chiar de la 
început. Chiar după ce ea îl lovise în vintre în după-amiaza aceea, 
în casa tatălui ei. 

În ciuda faptului că ea zise: 

- Ți-am spus destul de clar ce vreau de la tine. 

El nu cunoscuse niciodată o ființă capabilă să facă atâtea aluzii 
cu atât de puține cuvinte, să accentueze atât de apăsat cuvintele de 
la tine încât să le transforme într-o insultă directă. 

Cassian îşi încleştă maxilarul şi spuse: 

- M-am săturat de jocurile astea de rahat. 

Ea îşi ţinu bărbia ridicată, imaginea aroganței maiestuoase. 

- Eu nu. 

- Ei bine, toți ceilalți s-au săturat. Poate anul ăsta ai să găseşti 
puterea să te străduieşti mai mult. 

Acei ochi uimitori se îndreptară spre el, iar lui Cassian îi fu greu 
să nu dea înapoi. 

- Să mă străduiesc? 

- Ştiu că este un cuvânt necunoscut pentru tine. 

Nesta se opri în josul străzii, chiar de-a lungul Sidrei înghețate. 

- De ce ar trebui să încerc să fac ceva? Ea îşi dezgolii dinţii. Am 
fost târâtă în lumea asta a ta, în regatul ăsta. 

- Atunci, pleacă în altă parte! 

Provocarea îi transformă buzele într-o linie dreaptă. 

- Poate am s-o fac! 

Dar el ştia că nu avea unde să plece. Nu avea bani sau familie în 
afara acestui teritoriu. 

- Nu uita să-mi scrii! 

Luându-şi din nou avânt, merse pe lângă malul râului. 

Cassian o urmă, urându-se pentru asta. 

- Ai putea măcar să locuieşti în Casă, spuse el, iar Nesta se 
întoarse. 

- Încetează! izbucni ea. 

El se opri, întinzându-şi uşor aripile ca să se echilibreze. 

- Nu mă mai urmări! Nu mai încerca să mă târăşti în micul tău 
cerc vesel! Încetează cu toate astea! 

Cassian recunoştea un animal rănit când vedea unul. Ştia dinții 
pe care putea să-i dezgolească, ferocitatea pe care o afişa, dar asta 
nu îl împiedică să spună: 

- Surorile tale te iubesc. Nu pot să înţeleg de ce, dar așa e. Dacă 
nu te sinchiseşti să încerci de dragul micului meu cerc vesel, atunci 
încearcă măcar pentru ele. 

Un gol păru să pătrundă în acei ochi. Un gol nesfârşit. 

- Du-te acasă, Cassian! fu tot ce zise ea. 

El putea să numere pe degetele de la o mână de câte ori îi rostise 
ea numele. Nu i se adresase decât cu „tu“ sau „acela“. 

Ea se întoarse - spre apartamentul ei, spre partea ei murdară 
de oraş. 

Din instinct, Cassian se avântă spre mâna ei liberă. 

Degetele ei înmănuşate îi zgâriară bătăturile, dar el o ţinu strâns. 

- Vorbeşte-mi, Nesta! Spune-mi... 

Ea îşi smuci mâna din strânsoarea lui şi îl fixă cu privirea, ca o 
regină puternică şi răzbunătoare. 

Gâfâind, el aşteptă să înceapă atacul verbal, să îl sfâşie în bucăți. 

Însă Nesta se uită doar la Cassian, strâmbând din nas. Se uită fix, 
apoi pufni... şi se îndepărtă. 

Ca și când el nu ar fi însemnat nimic. Ca şi când nu ar fi meritat 
să îşi piardă timpul cu el sau să facă vreun efort. 

Era un bastard illyrian din popor. 

De data asta, când ea nu se opri din mers, Cassian nu o urmă. 

O urmări până când deveni o umbră în întuneric și dispăru 
complet. 

Rămase uitându-se după ea, cu acel cadou în mâini. 

Degetele lui Cassian intrară în lemnul moale al cutiei mici. 

Era recunoscător că străzile erau goale când aruncă acea cutie în 
Sidra. O aruncă destul de tare încât plescăitul să răsune din clădirile 
de lângă râu, gheața crăpându-se la impact. 

Gheaţa acoperi de îndată gaura făcută. Ca şi când aceasta şi ca- 
doul nu ar fi existat niciodată. 

Nesta 


Nesta trase al patrulea şi ultimul zăvor al uşii apartamentului ei 
şi se rezemă de lemnul putred care scârțâia. 

Liniştea se lăsă în jurul ei, primitoare şi sufocantă. 

Liniştea, ca să aline tremurul care o urmărise prin acest oraş. 

Fl o urmase. 

Ştia în sinea ei, în sângele ei. Rămăsese la înălțime în văzduh, 
dar o urmărise până la intrarea în clădire. 

Ştia că acum aştepta pe un acoperiş din apropiere ca să o vadă 
aprinzând lumina. 

Două instincte gemene se luptau în ea: să lase lumina spiriduşilor 
neatinsă şi să îl facă să aștepte în întunericul înghețat sau să aprindă 
acel glob şi să scape odată de prezenţa lui. Să scape de tot ce repre- 
zenta el. 

Îl urmă pe cel din urmă. 

În liniștea apăsătoare și slab luminată, Nesta zăbovi lângă masa 
lipită de peretele de lângă uşa de la intrare. Băgă mâna în buzunar 
şi scoase o bancnotă îndoită. 

Banii erau suficienți pentru chiria pe trei luni. 

Încercă şi nu reuşi să îi fie ruşine. Dar nu simțea nimic. 

Absolut nimic. 

Ocazional, o străbătea furia bruscă și iute. 

Dar, în majoritatea timpului, era linişte. 

O liniște bâzâitoare. 

De luni bune nu mai simţea nimic. Avusese zile când nu ştia cu 
adevărat unde era sau ce făcuse, zile care treceau repede şi greu 
totodată. 

Şi lunile trecuseră tot aşa; iarna venise cât clipise din ochi. Cli- 
pise şi corpul îi slăbise prea mult, devenind subțire şi goală, aşa cum 
se simţea. 

Frigul nopții se furişa printre obloanele uzate, făcând-o să tremure 
mai mult, dar nu aprinse focul în vatra din partea cealaltă a camerei. 

Abia suporta să audă pârâitul lemnului. Abia reuşise să îl su- 
porte în casa lui Feyre de la oraş. Poc. Trosc. 

Nu ştia cum de nu observase nimeni că sunetul părea a fi scos de 
nişte oase care se rupeau, de un gât frânt. 

În acest apartament nu aprinsese niciun foc, încălzindu-se cu 
pături şi haine. 

Aripile foşniră, apoi răsunară în afara apartamentului. 

Nesta oftă tremurând şi alunecă pe zid până ajunse în șezut. 

Până ce îşi trase genunchii la piept şi se uită în beznă. 

Liniştea tot vuia şi răsuna în jurul ei. 

Tot nu simţea nimic. 


CAPITOLUL 
22 


Feyre 


Era ora trei când ceilalți plecaseră la culcare, când Cassian reve- 
nise, liniștit şi gânditor, şi băuse un pahar de licoare înainte să urce 
la etaj. Mor l-a urmat, îngrijorarea citindu-se în ochii ei. 

Azriel şi Elain au rămas în salon, sora mea arătându-i planurile 
pe care le schițase pentru extinderea grădinii din spatele casei de la 
oraş, folosind seminţele și uneltele oferite în dar în seara asta de 
familia mea. Nu ştiam dacă lui îi păsa de astfel de lucruri, dar îna- 
inte ca eu și Rhys să ne retragem la etaj, i-am mulțumit în tăcere 
pentru bunătatea sa. 

Voiam să îmi scot brățările cu diamant când Rhys m-a oprit, 
apucându-mă de încheieturi. 

- Încă nu, a spus încet partenerul meu. 

M-am încruntat. 

El doar a zâmbit. 

- Ţine-te bine! 

Întunericul şi vântul s-au rotit, iar eu m-am lipit de el când ne-a 
teleportat... 

Lumânări aprinse, foc pârâitor şi culori... 

- Suntem la cabană? 

Probabil schimbase vrăjile de protecţie ca să ne permită să ne 
teleportăm direct înăuntru. 

Rhys a zâmbit, eliberându-mă ca să meargă mândru spre cana- 
peaua din fața focului și să se aşeze, aripile coborându-i până la podea. 

- Ca să avem ceva liniște. 

O promisiune întunecată şi senzuală se întrezărea în ochii lui 
presăraţi cu stele. 

Mi-am muşcat buza când m-am apropiat de cotiera canapelei și 
m-am aşezat pe aceasta, rochia mea licărind ca un râu de foc. 

- Eşti frumoasă în seara asta, a spus răgușşit, în şoaptă. 

Mi-am netezit poala rochiei, materialul strălucind sub dege- 
tele mele. 

- Spui asta în fiecare seară. 

- Vorbesc serios. 

Am roșit. 

- Mitocanule! 

EI şi-a înclinat capul. 

- Ştiu că probabil Marile Doamne trebuie să poarte o altă rochie 
în fiecare zi, am spus eu zâmbind cu ochii la a mea, dar m-am cam 
ataşat de asta. 

El şi-a trecut mâna peste coapsa mea. 

- Mă bucur. 

- Nu mi-ai spus niciodată de unde ai luat-o - de unde ai făcut 
rost de toate rochiile mele preferate? 

Rhys a ridicat o sprânceană neagră. 

- Nu ţi-ai dat seama? 

Am scuturat din cap. 

Pentru o clipă, el nu a spus nimic, plecându-şi capul ca să stu- 
dieze rochia. 

- Mama le-a croit. 

Am înțepenit. 

Rhys a zâmbit trist. 

- Era croitoreasă în tabăra în care am crescut. Nu lucra doar 
pentru că i se ordona, ci pentru că îi plăcea. Şi după ce l-a cunoscut 
pe tata, nu a renunțat la croitorie. 

Plină de respect, mi-am atins mâneca. 

- Eu... nu ştiam. 

Ochii îi erau strălucitori ca stelele. 

- Cu mult timp în urmă, când eram încă un băiat, a croit toate 
rochiile, ca zestre pentru viitoarea mea mireasă. A înghițit în sec. 
Pentru tine... a croit fiecare rochie... Fiecare haină pe care ţi-am 
dat-o să o porți. 

Ochii m-au usturat când l-am întrebat în şoaptă: 

- De ce nu mi-ai spus? 

El a ridicat un umăr. 

- Credeam că s-ar putea să ți se pară... tulburător să porţi rochii 
croite de o femelă care a murit în urmă cu câteva secole. 

Mi-am atins pieptul în dreptul inimii. 

- Sunt mai mult decât onorată, Rhys! 

Gura i-a tremurat uşor. 

- Te-ar fi plăcut. 

Era cel mai important dar pe care mi-l dăduse cineva. M-am 
aplecat până ce ni s-au atins frunțile. 

„Aș fi iubit-o.“ 

I-am simţit recunoştinţa fără să spună un cuvânt cât am rămas 
acolo, fiecare trăgând în piept parfumul celuilalt preț de câteva mi- 
nute bune. 

Când am reușit în sfârşit să vorbesc din nou, m-am retras. 

- M-am tot gândit. 

- Ar trebui să fiu îngrijorat? 

I-am dat una peste cizme, iar el a râs, profund şi răguşit, sunetul 
învăluindu-mi trupul. 

I-am arătat palmele, ochiul din amândouă. 

- Vreau să am alte tatuaje. 

- 0? 

- De vreme ce nu mai foloseşti ochii ca să mă spionezi, m-am 
gândit că tatuajele ar putea să reprezinte altceva. 

Rhyse şi-a atins pieptul lat cu palma. 

- Eu nu spionez niciodată! 

- Eşti cel mai mare băgăcios pe care l-am cunoscut vreodată. 

EI a râs din nou. 

- Şi ce altceva îţi doreşti, mai exact, în palme? 

Am zâmbit cu ochii la tablourile pe care le pictasem şi care 
erau pe ziduri, pervaz și mese. M-am gândit la tapiseria pe care o 
cumpărasem. 

- Vreau un munte cu trei stele. Blazonul Regatului Nopţii. Ace- 
laşi pe care îl ai pe genunchi. 

Rhys a tăcut mult timp, fără să afişeze vreo expresie. 

- Acelea sunt semne care nu pot fi nicicând schimbate, a zis cu 
o voce gravă. 

- Atunci este bine că intenţionez să rămân aici o vreme. 

Rhys s-a ridicat încet în picioare, descheind nasturii din partea 
de sus a jachetei lui negre. 

- Eşti sigură? 

Am dat încet şi aprobator din cap. 

El a venit în fața mea, mi-a luat ușor mâinile şi mi le-a întors cu 
palmele în sus. Spre ochiul de pisică ce ne privea. 

- Să ştii că nu te-am spionat niciodată. 

- Cu siguranță ai făcut-o. 

- Bine, am făcut-o. Mă poţi ierta? 

Vorbea serios - era îngrijorat că aş fi crezut că-mi violase intimi- 
tatea. M-am ridicat pe vârfuri şi l-am sărutat uşor. 

- Presupun că aş putea. 

- Hmm. 

Şi-a trecut degetul mare peste ochiul tatuat pe ambele palme 
ale mele. 

- Mai ai ceva de zis înainte să te însemnez pentru totdeauna? 

Inima îmi bătea cu putere, dar i-am spus: 

- Am un ultim dar de Solstițiu pentru tine. 

Vocea mea blândă şi tremurândă l-a făcut pe Rhys să rămână 
nemișcat. 

- 0? 

Ținându-ne de mâini, am mângâiat zidurile de neclintit ale min- 
ţii lui. Barierele au căzut imediat, permițându-mi să intru şi să îi 
arăt acel ultim dar. 

Ceea ce speram să i se pară şi lui a fi un cadou. 

Mâinile au început să-i tremure în jurul meu, dar nu a spus 
nimic până nu m-am retras din mintea lui, până nu ne-am uitat din 
nou unul la celălalt în tăcere. 

Rhys a respirat sacadat, lacrimile ivindu-i-se în ochi. 

- Eşti sigură? a repetat el. 

Da. Mai mult decât orice. Îmi dădusem seama de asta și o sim- 
țisem în galeria ţesătoarei. 

- Ar fi... Ar fi într-adevăr un cadou pentru tine? am îndrăznit 
să întreb. 

El mi-a strâns mâinile. 

- Peste măsură! 

De parcă mi-ar fi răspuns, lumina a licărit şi a sfârâit de-a lungul 
palmelor mele, iar eu mi-am coborât privirea ca să îmi văd mâi- 
nile schimbate. Câte un munte și trei stele îmi înfrumuseţeau fie- 
care palmă. 

Rhys încă mă privea fix, gâfâind. 

- Putem aştepta, a spus el încet, ca şi când s-ar fi temut că nin- 
soarea de afară ne auzea şoaptele. 

— Nu vreau, i-am zis cu seriozitate. 

Ţesătoarea mă făcuse să îmi dau seama de asta. Sau poate doar 
să văd clar ce îmi doream în linişte de ceva timp. 

- Ar putea dura câţiva ani, mi-a şoptit el. 

- Pot să am răbdare. Rhys a ridicat o sprânceană auzind asta, iar 
eu am zâmbit, corectându-mă: Pot încerca să am răbdare. 

Zâmbetul cu care mi-a răspuns m-a făcut să zâmbesc. 


Regatul gheţurilor şi al înstelării 207 


Rhys s-a aplecat, sărutându-mă uşor pe gât, chiar sub ureche. 

- Să începem în seara asta, partenero? 

Mi-am îndoit degetele de la picioare. 

- Ăsta era planul. 

- Mmm. Ştii care era planul meu? 

M-a sărutat din nou, de data asta la baza gâtului când mi-a cu- 
prins spatele cu mâinile şi a început să descheie nasturii ascunși ai 
rochiei - ai rochiei prețioase şi frumoase. Mi-am arcuit gâtul ca să 
se poată mişca nestingherit, iar el s-a supus, mişcându-și limba 
peste locul pe care tocmai îl sărutase. 

- Planul meu, a continuat Rhys când rochia a căzut de pe mine 
ca să se facă grămadă pe covor, implica un perete şi cabana asta. 

Când am început să simt cum îmi contura linii lungi pe spatele 
gol, şi mai jos, am deschis ochii. 

L-am văzut pe Rhys zâmbind la mine, cu ochii mijiți în timp ce 
îmi studia corpul gol. Gol, cu excepţia brățărilor cu diamante de 
la mâini. 

- Lasă-le, mi-a şoptit când am vrut să le scot. 

Stomacul mi s-a strâns și mi-am simţit sânii dureros de grei. 

Am descheiat şi restul nasturilor de la jachetă, cu degetele tre- 
murânde, şi i-am scos-o împreună cu cămaşa. Şi pantalonii. 

Apoi, stând gol în fața mea, cu aripile uşor umflate şi pieptul ri- 
dicându-i-se din cauza respirației greoaie, mi-a arătat cât de pre- 
gătit era. 

- Vrei să începem la perete sau să terminăm acolo? Vocea îi era 
guturală, greu de recunoscut, iar licărul din ochii lui l-a transformat 
într-un prădător. Şi-a trecut posesiv o mână peste toracele meu. Sau 
rămânem lipiți de perete tot timpul? 

Mi s-au înmuiat genunchii şi m-am trezit că nu mai ştiam ce să 
spun. Nu mi-l doream decât pe el. 

Rhys nu a aşteptat răspunsul meu înainte să îngenuncheze 
înaintea mea, aripile-i atingând covorul. Înainte să mă sărute pe 

abdomen, de parcă m-ar fi venerat şi binecuvântat, buzele alune- 
cându-i mai jos. 

Mai jos. 

Mi-am strecurat o mână în părul lui când mi-a apucat una din 
coapse şi mi-a ridicat un picior pe umărul lui, când m-am trezit 
rezemată cumva de peretele de lângă pragul uşii, ca şi când ne-ar fi 
teleportat. Capul meu a lovit lemnul cu un zgomot surd când Rhys 
şi-a plecat buzele spre ale mele. 

Nu s-a grăbit. 

M-a mângâiat și m-a lins până m-am cutremurat, iar apoi a râs 
întunecat şi puternic înainte să se ridice în picioare. 

Înainte să mă ridice în aer, cu picioarele în jurul taliei lui, şi să 
mă ţintuiască de zid. 

Cu un braţ sprijinit de zid şi cu celălalt ținându-mă în aer, Rhys 
s-a uitat în ochii mei. 

- Cum să fie, iubito? 

În privirea lui aș fi putut jura că se roteau galaxii. Minunata pro- 
funzime a nopții sălăşluia în umbrele dintre aripile lui. 

- Destul de dur încât să facă tablourile să cadă, i-am amintit eu 
cu respirația tăiată. 

El a râs din nou, încet şi răutăcios. 

- Atunci, ţine-te bine! 

Pe toți zeii, şi să mă salveze Cazanul! 

Mâinile mi-au alunecat pe umerii lui, înfigându-mi degetele în 
mușchiul dur. 

Dar el s-a împins în mine foarte, foarte încet. 

Aşa că l-am simțit centimetru cu centimetru, am simțit cum ne 
uneam. Mi-am lăsat din nou capul pe spate, eliberând un geamăt. 

- De fiecare dată, a spus el răgușit. Eşti extraordinară de fie- 
care dată. 

Am strâns din dinți, respirând greoi pe nas. El se tot mişca, îm- 
pingându-se uşor, permițându-mi să mă adaptez la diametrul ge- 
neros al mădularului său. 

Odată ce m-a pătruns şi mi-a apucat mai strâns coapsa... s-a oprit 
pur şi simplu. 

Mi-am mişcat şoldurile, disperată să savurez senzaţia oferită de 
frecare. El s-a mişcat odată cu mine, refuzându-mi asta. 

Rhys m-a lins pe gât. 

- În fiecare oră mă gândesc la tine, la asta, mi-a şoptit. La gus- 
tul tău. 

S-a mai retras un pic şi s-a împins din nou în mine. Am gâfâit 
încontinuu, rezemându-mi capul de peretele dur din spatele meu. 

Rhys a scos un sunet aprobator şi s-a retras puţin, după care s-a 
împins iarăşi, cu putere. 

Un mic zornăit a străbătut zidul din stânga mea. 

Nu îmi mai păsa. Nu îmi mai păsa dacă într-adevăr făceam ta- 
blourile să cadă de pe pereţi când Rhys s-a oprit din nou. 

- Dar cel mai mult mă gândesc la asta, la cum mă simt în tine, 
Feyre, a zis şi m-a pătruns intens şi necruţător. La ce gust ai. Mi-am 
înfipt unghiile în umerii lui largi. La faptul că, deşi am putea trăi 
împreună o mie de ani, nu mă voi sătura de asta. 

Valurile climaxului au început să mi se adune de-a lungul spi- 
nării, anulând toate sunetele şi senzațiile, mai puţin în locul în care 
ne uneam şi mă atingea. 

S-a mai împins o dată, prelung şi mai puternic. Lemnul a scârţâit 
sub mâna lui. 

Şi-a plimbat buzele spre sânul meu şi m-a muşcat - m-a muşcat, 
iar apoi a lins durerea care a făcut ca plăcerea să îmi străbată re- 
pede sângele. 

- Cum de mă lași să îţi fac lucruri atât de obraznice şi de teribile? 

Vocea lui a fost o mângâiere care mi-a pus coapsele în mişcare, 
implorându-l să se miște mai repede. 

Rhys doar a chicotit încet, plin de cruzime, ca şi când ar fi împie- 
dicat unirea deplină la care tânjeam. 

Am deschis ochii suficient de mult timp încât să-mi cobor pri- 
virea spre locul în care puteam vedea unde ne uneam, mişcându-se 
atât de dureros de încet înainte şi înapoi. 

- Îţi place să priveşti? a şoptit el. Să te uiţi cum mă mişc în tine? 

Drept răspuns, fără cuvinte, mi-am proiectat mintea prin legă- 
tura dintre noi, atingându-i scuturile minții. 

M-a lăsat imediat să intru, să ne unim mințile și sufletele, iar 
apoi am văzut prin ochii lui - vedeam cum mă ţinea de coapsă și se 
împingea în mine. 

„Uite cum ţi-o trag, Feyre;, a zis el mieros. 

„Pe toți zeii!“ a fost singurul meu răspuns. 

Mâini imaginare mi-au străbătut mintea, sufletul. 

„Uite cât de bine ne potrivim!“ 

Trupul meu încins se arcuia pe perete - într-adevăr perfect ca să 
îl primesc, să primesc fiecare centimetru din el. 

„Vezi de ce nu pot să nu mă gândesc la asta... la tine?“ 

S-a retras şi s-a împins încă o dată, dând frâu liber puterii lui. 

Stelele au licărit în jurul nostru, pătrunzând întunericul mi- 
nunat. Parcă am fi fost singurele suflete din galaxie. Şi totuşi, Rhys 
a rămas în fața mea, cu talia în menghina picioarelor mele. 

Mi-am trecut mâinile imaginare peste el şi l-am întrebat în şoaptă: 
„Poţi să mi-o tragi şi aici?“ 

Acea încântare şireată a lui a început să dispară. A amuţit. 

Şi stelele şi întunericul au încremenit. 

Apoi am auzit răspunsul sigur al prădătorului din el: „Cu mare 
plăcere!“ 

Cuvintele nu pot să descrie ce a urmat după aceea. 

Mi-a oferit tot ce îmi doream: s-a dezlănţuit în mine - s-a îm- 
pins necruţător, pielea sa plesnind-o pe a mea, izbindu-ne trupurile 
în lemn. Noaptea cânta peste tot în jurul nostru, stelele căzând pe 
lângă noi ca fulgii de zăpadă. 

Și apoi minţile noastre s-au unit prin acea punte dintre suflete. 

Acolo nu aveam trupuri, dar l-am simțit seducându-mă, puterea 
lui întunecată învăluindu-mă, lingându-mi flăcările, sorbindu-mi 
gheața şi atingându-și ghearele de ale mele. 

L-am simțit când puterea lui s-a contopit cu a mea, crescând și 
revărsându-se, înăuntru și în afară, până ce magia mea a țâșnit şi l-a 
cuprins, amândoi arzând furios. 

În tot acest timp, el s-a tot împins în mine, necruţător ca valurile 
mării ce se loveau de țărm. De nenumărate ori, prin puterea, trupul 
şi sufletul său, până mi s-a părut că țipam şi că el urla, iar corpul meu 
muritor l-a învăluit pe al lui, zdruncinându-se. 

Apoi m-am zdruncinat eu, tot ce eram spărgându-se în stele, 
galaxii şi comete, doar bucurie pură și strălucitoare. Rhys m-a ținut, 
m-a cuprins, întunericul său absorbind lumina care strălucea şi 
exploda, ținându-mă întreagă. 

Iar când mintea mea a reușit să articuleze cuvinte, când am 
reuşit din nou să îi simt esenţa în jurul meu, corpul său mişcându-se 
încă în al meu, i-am trimis acea imagine o ultimă dată, în întuneric 
şi stele — darul meu. 

Poate darul nostru, cândva. 

Rhys s-a revărsat în mine cu un strigăt, întinzându-şi larg aripile. 

Iar în minţile noastre, prin acea legătură, magia lui a explodat, 
sufletul lui copleşindu-l pe al meu, umplând fiecare fisură şi gol 
astfel încât să nu existe nicio parte din mine pe care să nu o cuce- 
rească, nicio parte care să nu fie plină de esenţa lui întunecată şi 
minunată şi de dragostea nesfârşită. 

El nu s-a îndepărtat, rezemându-se greoi de perete în timp ce 
gâfâia pe gâtul meu: 

- Feyre, Feyre, Feyre... 

Tremura. Amândoi tremuram. 

Am avut prezența de spirit să deschid ochii. 

Pe chipul lui se citea epuizarea. Uluirea. A rămas cu gura parţial 
deschisă când s-a uitat la mine, pielea mea fiind încă strălucitoare, 
în contrast cu umbrele împestrițate cu stele de pe a lui. 

Câteva clipe lungi nu am făcut decât să ne privim. Am respirat. 

Apoi Rhys s-a uitat pieziş spre restul camerei. 

Spre ce făcusem. 

Un zâmbet şiret i-a apărut pe buze când a studiat tablourile care 
căzuseră într-adevăr de pe pereţi, ramele acestora fiind crăpate pe 
podea. O vază de pe o masă din apropiere fusese chiar doborâtă la 
pământ, spărgându-se în cioburi mici şi albastre. 

Rhys m-a sărutat sub ureche. 

- Să ştii că pe asta am să ţi-o opresc din simbrie. 

Am întors capul spre el şi am luat mâna de pe umărul lui ca să îi 
dau un bobârnac peste nas. 

EI a râs, atingându-mi uşor tâmpla cu buzele. 

Însă m-am uitat la semnele pe care i le lăsasem pe piele şi care 
deja dispăreau. M-am uitat la tatuajele de pe pieptul şi brațele lui. 
Chiar dacă aş fi pictat o veșnicie, tot nu aş fi reuşit să surprind fie- 
care latură a lui. A noastră. 

Mi-am ridicat din nou privirea spre a lui şi am găsit stelele şi 
întunericul ce mă aşteptau. Am găsit căminul care mă aştepta. 

Niciodată nu aș fi avut timp suficient. Nu ca să îl pictez, ci să îl 
cunosc. Mileniile nu mi-ar fi fost de ajuns pentru tot ce voiam să fac, 
să văd împreună cu el. Pentru că tot ce îmi doream era să îl iubesc. 

Tabloul strălucea în fața mea: Noaptea triumfătoare și stelele eterne. 

- Fă-o din nou, i-am şoptit cu vocea răguşită. 

Rhys ştia la ce mă refer. 

Şi niciodată nu fusesem mai bucuroasă să am un partener ca el ca 
în clipa în care vigoarea i-a revenit şi m-a coborât pe podea şi m-a 
întors pe burtă, pătrunzându-mă profund şi respirând sacadat. 

Şi chiar după ce ne-am prăbușit în cele din urmă pe covor, abia 
evitând tablourile distruse şi cioburile de vază spartă, incapabili să 
ne mișcăm multă vreme, imaginea darului meu a rămas între noi, 
licărind la fel de strălucitor ca orice stea. 

Acel băiat brunet cu ochi frumoşi şi albaştri, pe care mi-l arătase 
cândva Cioplitorul de Oase. 

Acea promisiune a viitorului. 


Velarisul încă dormea când Rhys şi cu mine ne-am întors în di- 
mineața următoare. 

Totuşi, nu ne adusese la casa din oraş, ci la o moşie de lângă 
râu - clădirea era distrusă, iar grădina neîngrijită. 

Înainte de ivirea zorilor, ceața plutea peste mare parte din oraș. 

Ce făcuserăm şi cuvintele pe care ni le spuseserăm cu o seară 
în urmă pluteau între noi, la fel de invizibile şi solide ca legătura 
noastră de împerechere. La micul dejun nu-şi luase tonicul contra- 
ceptiv şi nu avea să-l ia prea curând. 

- Nu ai întrebat de cadoul de Solstițiu, a spus Rhys după o vreme, 
paşii noștri scârțâind pe pietrișul înghețat al grădinii de lângă Sidra. 

Mi-am ridicat capul din locul în care mă rezemasem de umărul 
lui cât ne plimbaserăm. 

- Presupun că aşteptai să faci o dezvăluire teatrală. 

- Cred că da. Rhys s-a oprit, iar eu m-am oprit lângă el când s-a 
întors spre casa din spatele nostru. Acesta e cadoul meu. 

Am clipit la el. La molozul din fața ochilor. 

- Poftim? 

- Consideră-l cadoul de Solstiţiu şi pentru ziua ta de naştere. El 
a gesticulat spre casă, spre grădina şi spre terenul care ajungea până 
la marginea râului. Cu o privelişte perfectă a Curcubeului noaptea, 
mulțumită curburii terenului. Este a ta. A noastră. Am cumpărat-o 
în Ajunul Solstițiului. Muncitorii vin peste două zile ca să înceapă 
să care molozul şi să dărâme restul casei. 

Am clipit din nou, prelung şi lent. 

- Mi-ai cumpărat o moșie. 

- Practic, va fi moşia noastră, dar casa este a ta. Construieşte-o 
cum îți dorești. Poţi să construieşti tot ce vrei, tot ce îţi trebuie. 

Însă cred că preţul plătit pentru un astfel de cadou era imens. 

- Rhys... 

Fl a făcut câțiva paşi, trecându-şi mâinile prin părul negru-al- 
băstrui, cu aripile strânse. 

- Nu avem loc în casa de la oraş. Lucrurile noastre abia încap în 
dormitor. Şi nimeni nu vrea să stea în Casa Vântului. El a făcut din 
nou un semn spre proprietatea minunată din jurul nostru. Aşadar, 
vom construi o casă pentru noi, Feyre. Îndrăzneşte să visezi nebu- 
neşte. Este a ta! 

Nu aveam cuvinte să descriu ce simțeam. 

- Costul... 

- Nu-ţi face griji în privinţa asta. 

- Dar... M-am uitat cu gura căscată la terenul plin de linişte şi de 
buruieni, la casa dărâmată, şi mi-am imaginat ce aș fi putut să-mi 
doresc acolo. Mi s-au clătinat genunchii. Rhys... este prea mult. 

Chipul lui a devenit serios. 

- Nu pentru tine. Niciodată pentru tine. M-a cuprins de talie şi 
mi-a sărutat tâmpla. Construieşte o casă cu un atelier de pictură! 
Mi-a sărutat şi cealaltă tâmplă. Construieşte o casă cu un birou 
pentru tine şi unul pentru mine! Construieşte o casă cu o cadă de 
baie suficient de mare pentru amândoi... și pentru aripi. Încă un 
sărut, de data asta pe obraz. Construieşte o casă cu încăperi pentru 
toată familia noastră. Mi-a sărutat celălalt obraz. Construiește o 
casă cu grădină pentru Elain, un ring de antrenament pentru co- 
piii illyrieni, o bibliotecă pentru Amren şi un vestiar imens pentru 
Mor. M-am sufocat de râs auzindu-l, însă m-a oprit cu un sărut pe 
gură, prelung şi dulce. Construieşte o casă cu o cameră pentru 
copii, Feyre! 

Inima mi s-a strâns dureros și l-am sărutat la rândul meu. L-am 
sărutat de nenumărate ori pe moşia vastă şi goală din jurul nostru. 

- Aşa voi face! i-am promis eu. 


CAPITOLUL 
23 


Rhysand 


Partida de sex mă distrusese. 

Mă distrusese complet. 

Orice urmă a sufletului meu care nu îi aparținea deja lui Feyre 
cedase necondiţionat în seara aceea. 

Şi văzând expresia lui Feyre când i-am arătat moşia de lângă râu... 
Am păstrat amintirea chipului ei frumos şi strălucitor în inimă 
când am bătut la uşa crăpată de la intrarea casei lui Tamlin. 

Niciun răspuns. 

Am aşteptat un minut. Două. 

Am deşirat un fir de putere prin casă, cercetând. Pe jumătate 
temându-mă de ce aș fi putut găsi. 

Dar acolo... în bucătărie. La un etaj mai jos... Era viu. 

Am intrat, paşii mei răsunând pe podeaua crăpată din marmură. 
Nu m-am deranjat să acopăr zgomotele. Probabil că-mi simţise so- 
sirea din clipa în care m-am teleportat pe treptele de la intrare. 

Era o chestiune de câteva minute să ajung în bucătărie. 

Nu eram tocmai pregătit pentru ce am văzut. 

Un elan imens zăcea mort pe masa lungă de lucru din mijlocul 
camerei întunecate, razele slabe care pătrundeau prin ferestrele 

mici scânteind pe săgeata din gâtul acestuia. Sângele se aduna pe 
podeaua gri de piatră, picuratul fiind singurul sunet. 

Tamlin stătea pe un scaun înaintea animalului, fixându-l cu 
privirea. 

- Ţi se scurge cina, i-am spus în loc să-l salut, dând din cap spre 
mizeria care se aduna pe podea. 

Niciun răspuns. Marele Lord al Primăverii nici măcar nu şi-a 
ridicat privirea spre mine. 

„Partenerul tău ar fi trebuit să ştie că nu trebuia să lovească un 
mascul doborât.“ 

Cuvintele pe care Lucien i le spusese lui Feyre cu o zi în urmă 
rămăseseră în mintea mea. Poate de aceea o lăsasem să încerce 
noile vopsele dăruite de Azriel şi mă teleportasem aici. 

Am studiat elanul masiv, ochii negri deschişi și lucioşi. Un 
cuțit de vânătoare era înfipt în lemnul de lângă capul atârnat al 
acestuia. 

Încă niciun cuvânt, nici măcar o urmă de mișcare. Foarte bine, 
atunci. 

- Am vorbit cu Varian, Prinţul din Adriata, am spus eu, zăbo- 
vind în partea cealaltă a mesei, coarnele fiind ca nişte mărăcini 
între noi. I-am cerut să îi spună lui Tarquin să trimită soldaţi la 
granița ta. O făcusem seara trecută, luându-l deoparte pe Varian în 
timpul cinei. El fusese imediat de acord, jurând că aşa avea să fie. 
Vor sosi peste câteva zile. 

Niciun răspuns. 

- Este acceptabil pentru tine? 

Până la acest război, o parte din Regatul Verii şi al Primăverii ni 
se aliase. 

Lent, Tamlin şi-a înălțat capul, părul auriu şi liber fiind mat şi 
încâlcit. 

- Crezi că mă va ierta? a întrebat el răgușit, ca şi când ar fi țipat 
îndelung înainte. 

Ştiam la ce se referea. Nu ştiam răspunsul. Nu ştiam dacă, do- 
rindu-i să fie fericit, îl iertase; dacă Feyre şi-ar fi dorit vreodată să îi 
ofere asta. Iertarea putea fi un dar pentru amândoi, dar ceea ce fă- 
cuse el... 

- Vrei să te ierte? 

Ochii lui verzi erau goi. 

- Merit? 

Nu. Niciodată. 

Probabil citise asta pe chipul meu, pentru că m-a întrebat: 

- Mă ierți... pentru mama şi sora ta? 

- Nu îmi amintesc să-ți fi cerut vreodată scuze. 

Ca şi când o scuză ar fi îndreptat lucrurile. Ca şi când o scuză ar 
fi acoperit pierderea care încă mă chinuia, golul care rămânea unde 
străluciseră cândva vieţile lor minunate și vesele. 

- Oricum nu cred că ar conta, a spus Tamlin, uitându-se din nou 
la elanul doborât. Pentru niciunul din voi. 

Distrus. Era complet distrus. 

„Vei avea nevoie de Tamlin ca aliat înainte ca totul să se liniș- 
tească“, o avertizase Lucien pe partenera mea. Poate era şi motivul 
pentru care venisem. 

Am fluturat o mână, magia mea tăind și separând, iar pielea ela- 
nului a alunecat la podea odată cu blana aspră, carnea udă ples- 
căind pe piatră. Încă un licăr de putere şi bucăţile de carne au fost 
scoase de pe coaste şi adunate lângă plita întunecată - care, curând, 
s-a aprins. 

- Mănâncă, Tamlin! am spus eu. 

EI nici măcar nu a clipit. 

Nu era iertare... nu era blândeţe. Nu puteam şi nu voiam să iert 
vreodată ce făcuse celor pe care le iubeam cel mai mult. 

Dar era Solstiţiul... sau fusese. Şi poate pentru că Feyre îmi dă- 
duse un dar mai important decât aş fi visat vreodată, am spus: 

- Poţi să te usuci şi să mori după ce vedem cum procedăm cu 
lumea noastră nouă. 

Un puls al puterii mele a făcut ca tigaia de fier să alunece pe plita 
acum fierbinte, o bucată de carne căzând pe aceasta cu un zgomot 


surd şi un sfârâit. 
- Mănâncă, Tamlin! am repetat şi am dispărut pe un vânt 


întunecat. 


CAPITOLUL 
24 


Morrigan 


Ea o minţise pe Feyre. 

Oarecum. 

Se ducea în Regatul Iernii, doar că nu atât de curând cum spu- 
sese. Viviane, cel puţin, ştia când să o aştepte cu adevărat. Deşi 
trecuseră câteva luni de când îşi trimiteau scrisori, Mor nu îi spu- 
sese nici măcar Doamnei Regatului Iernii unde avea să fie între 
Solstiţiul din Velaris şi vizita ei în casa de la munte a lui Viviane şi a 
lui Kallias. 

Nu îi plăcea să le spună oamenilor despre acest loc. Nu îl men- 
ţionase niciodată celorlalți. 

Când Mor galopă peste dealurile înzăpezite călare pe iapa ei, 
Ellia, voinică și caldă, îşi aminti de ce. 

Ceaţa dimineții plutea între movilele şi văile moşiei întinse. Era 
proprietatea ei. Athelwood. 

O cumpărase în urmă cu trei sute de ani, pentru linişte. O păs- 
trase pentru cai. 

Ellis urcă dealurile cu o grație desăvârșită, alergând repede ca 
vântul de vest. 

Mor nu fusese crescută să călărească. Teleportarea era infinit 
mai rapidă. 

Dar teleportându-se, nu i se părea niciodată că ar fi călătorit cu 
adevărat undeva. Era de parcă ar fi mers, ar fi alergat şi s-ar fi grăbit 
spre locul următor. Își dorea şi ajungea acolo. 

Caii, totuşi... Mor simţea fiecare centimetru de teren pe care ga- 
lopau. Simţea vântul, mirosul dealurilor şi al zăpezii şi vedea zidul 
de pădure deasă pe lângă care trecea, în stânga ei. 

Viu. Totul era viu, iar ea şi mai mult, când călărea. 

Athelwood venise la pachet cu şase cai, fostul proprietar plic- 
tisindu-se de ei. Toţi din rase rare şi râvnite, valorând la fel de mult 
ca proprietatea întinsă şi cei trei sute de acri intacți de la nord-vest 
de Velaris. Era un teren cu dealuri şi râuri, cu păduri vechi şi 
mări agitate. 

Nu îi plăcea să fie singură perioade lungi de timp - nu suporta 
asta. Dar câteva zile din când în când erau necesare şi importante 
pentru sufletul ei. Şi să iasă cu Ellia o revigora la fel de mult ca orice 
zi petrecută stând la soare. 

O opri pe Ellia pe unul dintre dealurile mai mari, lăsând iapa să 
se odihnească, chiar dacă aceasta smuci frâiele. Ar fi alergat până 
i-ar fi cedat inima - nu fusese niciodată atât de docilă pe cât ar fi 
vrut cei care o îngrijeau. Mor o plăcea şi mai mult pentru asta. 

Lucrurile neîmblânzite şi sălbatice din lume o atrăseseră 
întotdeauna. 

Gâfâind ca şi iapa sa, Mor studie terenul deluros și cerul gri. 
Înfofolită în hainele de piele illyriene şi încălzindu-se din cauza 
galopului, nu suferea de frig. Ar fi fost minunat să citească o du- 
pă-amiază lângă focul aprins din biblioteca mare din Athelwood, să 
ia o cină copioasă şi să meargă devreme la culcare. 

Continentul şi cererea lui Rhys - de a pleca să facă pe spionul, 
curteanul şi ambasadorul, să vadă regatele demult închise, unde 
locuiseră cândva prietenii — i se păreau departe... „Da“, o chema 
descendența ei. „Du-te cât de departe poți! Călătoreşte pe aripile 
vântului!“ 

Dar să plece, să îl lase pe Keir să creadă că el o obligase să plece 
făcând înţelegerea cu Eris... 

„Laşo! Eşti o lașă jalnică!“ 

Alungă gândurile din minte, trecându-şi o mână peste coama 
înzăpezită a Elliei. 

În ultimele câteva zile petrecute în Velaris, nu deschisese su- 
biectul. Dorise să fie alegerea ei şi înțelesese cum ştirea ar fi putut 
umbri bucuria tuturor. 

Ştia că Azriel nu ar fi acceptat, că şi-ar fi dorit să o ştie în sigu- 
ranță, aşa cum procedase dintotdeauna. Cassian ar fi acceptat şi 
Amren odată cu el, iar Feyre s-ar fi îngrijorat, dar ar fi fost de acord. 
Az s-ar fi supărat, s-ar fi retras şi ar fi devenit şi mai rezervat. 

Nu îşi dorise să îi răpească bucuria mai mult decât o făcuse deja. 

Dar indiferent ce ar fi hotărât, trebuia să îi anunţe la un mo- 
ment dat. 

Iepei i se lipiră urechile de cap. 

Mor înțepeni, urmărind privirea iepei, spre pădurea deasă din 
stânga lor, care părea un desiş de la distanţa asta. 

O mângâie pe Ellia pe grumaz. 

- Uşor, şopti Mor. Uşor. 

Se ştia că până şi din aceste păduri ieşiseră creaturi îngrozitoare. 

Dar Mor nu simți şi nu văzu nimic. Firul de putere pe care îl 
întinse spre pădure dezvălui doar păsările obişnuite şi animalele 
mici. Un cerb care bea dintr-o copcă din râul înghețat. 

Nimic, în afară de... 

Acolo, printre spini, era un petic de beznă. 

Nu se mişca, părând doar să zăbovească şi să privească. 

Cunoscută şi străină în același timp. 

Ceva din puterea ei îi şopti să nu atingă şi să nu se apropie de ea, 
să păstreze distanța. 

Mor se supuse. 

Dar urmări în continuare bezna dintre spini, ca şi când o umbră 
ar fi adormit acolo. 

Nu era ca umbrele lui Azriel, împletite şi şoptitoare. 

Fra diferită. 

Ceva care se uita la ea şi o urmărea la rândul ei. 

Era mai bine să nu o deranjeze, mai ales când acasă o aşteptau 
un foc pârâitor şi un pahar cu vin. 

- Să ne întoarcem pe scurtătură, îi şopti ea Elliei, mângâind-o pe 
grumaz. 

Iapa nu mai avu nevoie de o altă încurajare înainte să por- 
nească la galop, întorcându-se dinspre pădure şi dinspre bezna ce 
le urmărea. 

Trecură peste şi printre dealuri, până ce pădurea se ascunse 
în ceața din urma lor. 

Ce altceva ar mai fi putut să vadă pe tărâmul în care nimeni din 
Regatul Nopţii nu se aventurase de milenii? 

Întrebarea o însoţi cu fiecare pas zgomotos al Elliei peste ză- 
padă, pâraie şi dealuri. 

Răspunsul răsună din pietre şi copaci şi norii negri de deasupra. 

„Diii! Diii!“ 


CAPITOLUL 
25 


Feyre 


Două zile mai târziu, stăteam în pragul uşii atelierului abando- 
nat al Polinei. 

Trecuse vremea ferestrelor acoperite cu scânduri, a pânzelor de 
păianjen căzute. Rămăsese doar spațiul deschis, curat şi mare. 

Încă mă uitam cu gura căscată când m-a găsit Ressina, oprindu-se pe 
stradă din drumul ei, cu siguranță întorcându-se de la propriul atelier. 

- Solstițiu fericit, doamnă! a spus ea, zâmbind veselă. 

Nu i-am zâmbit când m-am uitat încontinuu la uşa deschisă, la 
spaţiul de dincolo de aceasta. 

Ressina a pus o mână pe brațul meu. 

- S-a întâmplat ceva? 

Mi-am strâns degetele pe lângă corp, ţinând cu putere cheia de 
alamă din palmă. 

- Este al meu, am spus încet. 

Ressina a zâmbit din nou larg. 

- Serios? 

- Ei... Familia ei mi l-a dăruit. 

Se întâmplase în dimineața aceea. Mă teleportasem la ferma fa- 
miliei Polinei, fără să surprind cumva pe nimeni cu apariția mea. 
Era ca şi când m-ar fi aşteptat. 

Ressina şi-a înclinat capul. 

- Aşadar, de ce ai expresia asta? 

- Mi l-au dăruit. Mi-am întins braţele. Am încercat să îl cumpăr. 
Am oferit bani familiei. Am scuturat din cap, amintindu-mi încă. 
Nici măcar nu mă întorsesem la casa din oraş. Nici măcar nu îi spu- 
sesem lui Rhys. Mă trezisem la răsărit, Rhys fiind deja plecat să se 
vadă cu Az și Cassian în tabăra lui Devlon, şi hotărâsem să dau 
naibii aşteptarea. Să nu fac nimic nu avea niciun sens. Ştiam ce 
voiam. Nu aveam niciun motiv să amân să trăiesc. Mi-au dat actul, 
mi-au spus să îmi scriu numele şi mi-au dat cheia. Mi-am frecat 
faţa. Mi-au refuzat banii. 

Ressina a fluierat prelung. 

- Nu mă surprinde. 

- Totuşi, sora Polinei, am spus eu cu vocea tremurându-mi când 
am băgat cheia în buzunarul hainei, mi-a sugerat să folosesc banii 
pentru altceva. Că dacă vreau să îi donez, să îi dau celor de la Pensulă 
şi Daltă. Ştii ce e asta? 

Fusesem prea uluită ca să întreb, să fac orice în afară de a da 
aprobator din cap şi a spune că aşa aveam să fac. 

Ochii ca de ocru ai Ressinei se îndulciră. 

- Este o instituţie filantropică pentru artiştii care au nevoie de 
ajutor financiar - ca să le ofere lor și familiilor bani pentru mâncare, 
chirie sau haine. Astfel încât să nu flămânzească și să aibă tot ce le 
trebuie cât creează. 

Nu mi-am putut stăvili lacrimile care îmi înceţoşau privirea. Nu 
am putut să nu îmi amintesc de anii din coliba aceea, durerea de 
stomac din cauza foamei, de cele trei mici cutii cu vopsea de care 
mă bucurasem. 

- Nu ştiam că există, am reușit eu să şoptesc. 

Deşi îmi oferisem ajutorul multor comisii, nimeni nu spusese 
nimic despre asta. 

Nu ştiam că exista un loc, o lume, unde artiștii puteau fi prețuiţi, 
îngrijiţi. Nu visasem niciodată la un asemenea lucru. 

O mână caldă şi subțire mi-a atins umărul, strângându-l uşor. 

- Aşadar, ce vei face cu el? a întrebat Ressina. Cu atelierul. 

Am studiat spaţiul gol din fața mea. Nu gol, ci... în aşteptare. 

Şi de departe, ca şi când ar fi fost purtată de un vânt rece, i-am 
auzit vocea lui Suriel. 

„Feyre Archeron, o rugăminte. Lasă lumea asta mai bună decât 
ai găsit-o!“ 

Mi-am înghiţit lacrimile și mi-am prins o șuviță rebelă în cosiță 
înainte să mă întorc spre spiriduş. 

- Nu se întâmplă să cauţi un partener de afaceri complet lipsit 
de experienţă, nu-i aşa? 


CAPITOLUL 
26 


Rhysand 


Fetele se antrenau în ring. 

Doar şase dintre ele şi niciuna nu părea prea mulțumită, dar erau 
acolo, crispându-se la instrucțiunile reci ale lui Devlon privind 
folosirea pumnalului. Cel puţin Devlon le dăduse ceva relativ sim- 
plu de învățat - spre deosebire de arcurile illyriene, care zăceau 
într-un teanc lângă ringul fetelor, desenat cu creta. Ca şi când le-ar 
fi luat peste picior. 

Puţini masculi aveau forța necesară să mânuiască acele arcuri 
puternice. Încă simţeam lovitura coardei pe obraz, încheietura mâi- 
nii şi degete, în anii petrecuţi învățând cum să-l stăpânesc. 

Dacă una dintre fete ar fi hotărât să înveţe să tragă cu arcul illy- 
rian, i-aş fi supravegheat personal lecţiile. 

Am zăbovit cu Cassian şi Azriel în capătul îndepărtat al ringului 
de antrenament, tabăra Windhaven strălucind puternic de la ză- 
pada proaspătă adusă de furtună. 

După cum era de aşteptat, furtuna se oprise cu o zi în urmă - la 
două zile după Solstițiu. Așa cum promisese, Devlon le ordonase 
fetelor să intre în ring. Cea mai tânără avea vreo doisprezece ani, iar 
cea mai mare, şaisprezece. 

- Credeam că sunt mai multe, a mormăit Azriel. 

- Unele au plecat cu familiile lor de Solstiţiu, a spus Cassian ui- 
tându-se la antrenament, şoptind uneori când una dintre fete făcea 
o mişcare dureros de greşită ce rămânea necorectată. Nu se vor 
întoarce decât peste câteva zile. 

Îi arătasem listele cu posibilii scandalagii din taberele astea, în- 
tocmite de Az. De atunci, Cassian fusese distant. Erau mai mulți 
decât ne aşteptaserăm. Mulţi erau din tabăra Ironcrest, rivala ce- 
lebră a acestui clan, unde Kallon, fiul lordului acesteia, se chinuia să 
tulbure cât mai mult lucrurile. Tot ce făcea era împotriva mea şi a 
lui Cassian. 

O mişcare curajoasă, având în vedere că acest Kallon era încă un 
războinic începător. Nici măcar potrivit să participe la Ritual până 
în primăvara asta sau următoarea. Dar el era la fel de rău ca tatăl lui. 
Mai rău, afirmase Az. 

„Se întâmplă accidente în timpul Ritualului“, sugerasem pur şi 
simplu când încordarea se întipărise pe chipul lui Cassian la au- 
zirea veștilor. 

„Nu vom dezonora Ritualul manipulându-l“, fusese singurul său 
răspuns. 

„Atunci, se întâmplă accidente tot timpul în văzduh‘, replicase 
calm Azriel. 

„Dacă tânărul prost crescut îmi face probleme, poate să îşi facă 
destul curaj să mă înfrunte“, mormăise Cassian, și asta fusese tot. 

Îl cunoşteam destul de bine încât să îl las să se ocupe de asta - să 
decidă cum şi când să se ocupe de Kallon. 

- În ciuda nemulțumirilor din tabere, i-am spus eu lui Cassian, 
gesticulând spre ringurile de antrenament. Masculii păstrau dis- 
tanţa față de locul în care se antrenau cele câteva femele, ca și când 
s-ar fi temut să nu ia vreo boală. Jalnic. Ăsta e un semn bun, Cass! 

Azriel a dat din cap afirmativ, umbrele încolăcindu-se în jurul 
lui. Majoritatea femeilor din tabără intraseră în case când el îşi fă- 
cuse apariţia. 

O vizită rară din partea îmblânzitorului umbrelor. Un mit şi o 
grozăvie. Az părea la fel de nemulțumit să se afle aici, dar venea 
când îl chemam. 

Era probabil mai bine ca Az să îşi amintească uneori de unde se 
trăgea. Tot mai purta hainele de piele illyriene şi nu încercase să îşi 
şteargă tatuajele. O parte din el era încă illyriană. Întotdeauna avea 
să fie, chiar dacă îşi dorea să uite. 

Cassian nu a spus nimic timp de un minut, chipul lui fiind o 
mască de piatră. Fusese distant chiar dinainte să ne adunăm în jurul 
mesei din fosta casă a mamei mele ca să îmi dea raportul în dimi- 
neața aceea. De la Solstițiu. Aş fi pariat mulţi bani pe motiv. 

- Va fi un semn bun, a spus în cele din urmă Cassian, când vor 
fi douăzeci de fete aici şi se vor antrena o lună întreagă. 

Az a pufnit încet. 

- Pariez că... 

- Fără pariuri! a zis Cassian. Nu pentru asta. 

Az s-a uitat în ochii lui Cassian o clipă, pietrele Siphon de cu- 
loarea cobaltului licărind, iar apoi a dat din cap. Înţelesese. Misiunea 
asta a lui Cassian începuse cu câțiva ani în urmă şi, probabil, era cât 
pe ce să dea roade... Era dincolo de pariuri pentru el. Viza o rană 
care nu se vindecase niciodată cu adevărat. 

L-am cuprins pe Cassian de umeri. 

- Paşi mici, frate! I-am zâmbit, deşi ştiam că zâmbetul nu mi se 
oglindea în privire. Paşi mici! 

Pentru noi toți. 

Era foarte probabil ca lumea noastră să depindă de asta. 


CAPITOLUL 
21 


Feyre 


Clopotele oraşului au sunat ora unsprezece dimineața. 

O lună mai târziu, eu şi Ressina stăteam în apropierea uşii de la 
intrare, amândouă îmbrăcate aproape la fel: pulovere groase şi lungi, 
pantaloni călduroşi şi cizme rezistente de lucru, căptuşite cu blană. 

Cizme care erau deja stropite cu vopsea. 

În săptămânile de când familia Polinei îmi dăruise atelierul, eu 
şi Ressina fuseserăm acolo aproape zilnic. Pregătind locul, stra- 
tegia şi lecţiile. 

- Dintr-o clipă în alta, a şoptit Ressina, privind spre ceasul mic 
montat pe zidul alb strălucitor al atelierului. 

Discutaserăm de nenumărate ori despre culoarea în care să vop- 
sim spaţiul. Ne doriserăm galben, dar apoi ajunseserăm la concluzia 
că nu ar fi scos destul de bine în evidență operele de artă. Negrul şi 
griul erau prea mohorâte pentru atmosfera pe care o doream, iar 
bejul s-ar fi putut dovedi la fel de nepotrivit... Așadar, aleseserăm 
albul. Cel puţin camera din spate o vopsiserăm strălucitor, fiecare 
perete având o altă culoare: verde, roz, roşu şi albastru. 

Dar spaţiul din față... Era gol. În afară de tapiseria pe care o atâr- 
nasem pe un perete, negrul Vidului fascinându-ne şi oferindu-ne 

irizarea incredibilă a Speranței ce strălucea peste tot: să lucrăm 
când pierdem, indiferent cât de copleşitor este. Să creăm. 

Şi mai erau şi cele zece şevalete şi taburete puse în cerc, în mij- 
locul galeriei. 

Aşteptând. 

- Vor veni? i-am şoptit Ressinei. 

Spiriduşul s-a mişcat pe loc, singurul semn al îngrijorării ei. 

- Au spus că vor veni. 

În luna în care lucraserăm împreună, îmi devenise bună prie- 
tenă. O prietenă apropiată. Ressina se pricepea la schițe suficient de 
bine încât să îi cer să mă ajute să întocmesc planul casei de la râu. 
Așa o numisem. De vreme ce conacul de la râu... Nu. Avea să fie o 
casă, chiar dacă ar fi fost cea mai mare din acest oraş. Nu ca să mă 
laud, ci doar ca să fie practică. Pe mărimea regatului nostru, a fami- 
liei noastre. O familie care, probabil, avea să se mărească. 

Dar asta s-ar fi întâmplat mai târziu. Pentru moment... 

A trecut un minut. Apoi încă unul. 

- Haide, a mormăit Ressina. 

- Poate au înţeles greşit ora? 

Dar când am spus asta, ei au apărut. Amândouă ne-am ţinut 
respiraţia când un grup a cotit, îndreptându-se spre atelier. 

Zece copii, Mari Spiriduși și spiriduși şi o parte din părinții lor. 

O parte din ei — de vreme ce alții nu mai trăiau. 

Am afişat un zâmbet amabil, deşi inima mi-a bătut cu putere de 
fiecare dată când un copil a trecut pragul atelierului, circumspect şi 
nesigur, toți adunându-se în jurul șevaletelor. Palmele mi-au tran- 
spirat când părinţii au venit lângă ei, mai puţin precauțţi, dar tot 
ezitând. Ezitau și erau plini de speranţă în același timp. 

Nu doar pentru ei, ci şi pentru copiii pe care îi aduseseră de mână. 

Nu ne făcuserăm multă reclamă. Ressina îşi anunţase o parte din 
prieteni şi cunoștințe şi îi rugase să răspândească vestea, să afle dacă 
în oraş erau copii care ar fi putut să aibă nevoie de un loc în care să 
dea glas ororilor care se petrecuseră în timpul războiului; dacă erau 

copii care nu puteau vorbi despre ce suferiseră, dar care ar fi putut 
probabil să picteze, să deseneze sau să sculpteze durerea lor. Poate 
n-aveau să facă nimic din toate astea, dar actul creării unui lucru... 
ar fi putut fi un leac pentru ei. 

Aşa cum era pentru mine. 

Aşa cum era pentru ţesătoare şi Ressina şi pentru atât de mulți 
artişti din oraș. 

Odată cu răspândirea veștii, sosiseră şi cererile. Nu doar din 
partea părinţilor sau a tutorilor, ci şi din partea posibililor instruc- 
tori, a artiştilor din Curcubeu care erau nerăbdători să ajute - să 
predea în clasă. 

Eu urma să predau o oră pe zi, în funcţie de ce mi se cerea ca 
Mare Lady, iar Ressina o altă oră. Şi un program prin rotaţie al pro- 
fesorilor ar fi asigurat a treia şi a patra oră din program, incluzând-o 
şi pe ţesătoarea Aranea. 

Pentru că răspunsul din partea părinților şi a familiilor fusese 
copleşitor. 

„Cât de curând încep cursurile?“ era cea mai frecventă întrebare, 
următoarea fiind „Cât costă?“ 

Nimic. Nimic, le spuneam noi. Era gratis. Niciun copil şi nicio 
familie nu aveau să plătească pentru cursurile de aici — sau pentru 
materiale. 

Camera s-a umplut, iar Ressina şi cu mine ne-am aruncat rapid 
o privire uşurată şi neliniștită, totodată. 

lar când m-am întors spre familiile adunate, camera fiind des- 
chisă şi însorită în jurul nostru, am zâmbit din nou şi ne-am apucat 
de treabă. 


CAPITOLUL 
28 


Feyre 


Mă aştepta o oră şi jumătate mai târziu. 

Când ultimii copii au ieşit, unii râzând, alții încă serioşi şi cu 
priviri goale, el a ținut uşa deschisă pentru ei şi familiile lor. Toţi au 
făcut ochii mari, plecându-şi capetele, iar Rhys le-a oferit în schimb 
un zâmbet larg şi dezinvolt. 

Îmi plăcea acel zâmbet. Îmi plăcea acea grație nonşalantă cu 
care a intrat în galerie, fără ca în acea zi să i se vadă aripile, şi a stu- 
diat tablourile care încă se uscau şi vopseaua care-mi stropise fața, 
puloverul şi cizmele. 

- Ai avut zi grea la birou? 

Mi-am îndepărtat o şuviță de păr ştiind că era probabil brăzdată 
cu vopsea albastră, de vreme ce degetele mele erau încă murdare. 

- Ar trebui să o vezi pe Ressina. 

Într-adevăr, ea se dusese în camera din spate în urmă cu câteva 
clipe ca să-şi spele fața plină de vopsea roşie grație unuia dintre 
copii, căruia i se păruse o idee bună să facă o bulă cu toate vopselele 
ca să vadă ce culoare ar fi obținut, iar apoi o aruncase prin cameră, 
aceasta izbindu-se de chipul ei. 

Rhys a râs când i-am arătat prin legătură. 

- Cel puțin îşi folosesc excelent puterile fragede! 

Am zâmbit, studiind unul dintre tablourile de lângă el. 

- Asta am spus şi eu. Ressinei nu i s-a părut atât de amuzant. 

Deşi râsese. Totuşi, îi fusese destul de greu să o facă, având în 
vedere că atât de mulți copii aveau cicatrici vizibile şi invizibile. 

Eu şi Rhys am studiat tabloul făcut de un spiriduş tânăr care-și 
pierduse părinţii în atac. 

- Nu le-am sugerat prea multe, am spus când Rhys s-a uitat la 
tablou. Le-am spus doar să picteze din memorie. Asta a pictat ea. 

Cele două siluete, vopseaua roşie, trupurile din văzduh, dinţii 
urâţi şi ghearele întinse erau greu de privit. 

- Nu îşi iau tablourile acasă? 

- Acestea trebuie să se usuce mai întâi, dar am întrebat-o dacă 
vrea să îl păstrez într-un loc special. Mi-a spus să îl arunc. 

Îngrijorarea se citea în ochii lui Rhys. 

- Vreau să îl păstrez, am zis încetişor. Să îl pun în viitorul meu 
birou. Ca să nu uităm. 

Să nu uităm ce se întâmplase, la ce lucram - exact motivul pen- 
tru care tapiseria Araneei cu blazonul Regatului Nopţii atârna aici, 
pe perete. 

Drept răspuns, el m-a sărutat pe obraz şi a trecut la următorul 
tablou, râzând. 

- Explică-mi-l pe ăsta. 

- Băiatul a fost foarte dezamăgit de cadourile de Solstițiu. Mai 
ales de vreme ce nu a primit un căţel. Aşadar, „amintirea“ lui este 
una pe care speră să o aibă în viitor - cu el şi „câinele“ lui. Cu el şi 
părinţii lui într-o cușcă de câine, în timp ce patrupedul locuieşte 
într-o casă adevărată. 

- Mama să îi ajute părinţii! 

- El a fost cel care a creat bula. 

Partenerul meu râse din nou. 

- Mama să te ajute pe tine! 

L-am înghiontit, acum râzând. 

- Mă conduci acasă la prânz? 

El a mimat o plecăciune. 

- Va fi onoarea mea, Lady! 

Mi-am dat ochii peste cap, strigând la Ressina că urma să revin 
într-o oră, iar ea mi-a strigat că nu trebuia să mă grăbesc. Următorul 
curs nu începea înainte de ora două. Hotărâserăm să fim amândouă 
la aceste prime cursuri, astfel încât părinţii şi tutorii să ne poată cu- 
noaşte. Și copiii. Astfel, ar fi trecut două săptămâni până i-am fi 
cunoscut pe toți. 

Rhys mi-a ţinut haina, sărutându-mă înainte să ieşim în ziua 
însorită și friguroasă. Curcubeul era aglomerat în jurul nostru, ar- 
tiştii şi cumpărătorii dând din cap şi făcându-ne semn din mână 
când ne-am îndreptat spre casa de la oraş. 

L-am luat de braţ, bucurându-mă de căldura lui. 

- Este ciudat, am şoptit eu. 

Rhys şi-a înclinat capul. 

- Ce este? 

Am zâmbit. Lui, Curcubeului, orașului. 

- Sentimentul ăsta, entuziasmul de a mă trezi în fiecare zi. Să te 
văd şi să lucrez şi să fiu pur şi simplu aici. 

În urmă cu aproape un an, îi spusesem opusul. Îmi dorisem 
opusul. Chipul lui s-a îmblânzit, ca şi când şi el şi-ar fi amintit şi ar 
fi înţeles. 

- Ştiu că sunt multe de făcut, am continuat. Știu că sunt lucruri 
pe care va trebui să le înfruntăm. Câteva mai curând decât mai 
târziu. O parte din stelele din ochii lui s-au înclinat auzind asta. Ştiu 
că avem de-a face cu illyrienii, cu reginele umane, cu oamenii şi cu 
toate celelalte. Dar, în ciuda lor... 

Nu am putut să-mi termin gândul; nu am reuşit să găsesc cuvin- 
tele potrivite. Sau să le rostesc fără să cedez. 

Aşadar m-am înclinat spre el, spre acea putere statornică şi i-am 
spus prin legătură: „Mă faci atât de fericită! Viaţa mea este fericită 
şi nu voi înceta nicicând să fiu recunoscătoare că faci parte din ea“. 

Mi-am ridicat privirea ca să văd că nu era deloc ruşinat că îi 
curgeau lacrimi pe obraz în public. I-am şters câteva înainte ca 
vântul rece să le îngheţe, iar Rhys mi-a şoptit la ureche: 

- Nici eu nu voi înceta să fiu recunoscător că faci parte din viața 
mea, dragă Feyre! Şi indiferent ce ne-ar aştepta - a zâmbit uşor şi 
vesel când a zis asta —, vom înfrunta totul împreună. Mă voi bucura 
de fiecare clipă împreună. 

M-am aplecat din nou spre el, iar Rhys mi-a cuprins umerii cu 
braţul, în partea de sus, unde amândoi aveam acelaşi tatuaj - pro- 
misiunea dintre noi: de a nu ne despărţi niciodată înainte de sfârşit. 

Şi nici măcar după aceea. 

„Te iubesc!“ i-am spus prin legătură. 

„Cum ai putea să nu mă iubeşti?“ 

Înainte să îl pot înghionti cu cotul, Rhys m-a sărutat din nou, 
repede şi cu respirația tăiată. 

„Spre stelele care ascultă, Feyre!“ 

I-am atins obrazul cu mâna ca să-i şterg ultimele lacrimi, simţin- 
du-i pielea caldă şi moale, şi am cotit pe strada care conducea spre 
casă. Spre viitorul nostru... şi tot ce ne aştepta. 

„Spre visele împlinite, Rhys!“ 


MULTUMIRI 


Cât am scris această poveste, am ajuns să trec prin două dintre 
cele mai importante evenimente ale vieții mele. Vara trecută, scri- 
sesem o treime din manuscrisul volumului Regatul ghețurilor şi al 
înstelării când am primit cea mai rea veste prin telefon, de la mama: 
tatăl meu suferise un grav atac de cord şi era puţin probabil să 
supraviețuiască. Ce s-a întâmplat după aceea a fost un miracol, iar 
faptul că tata este în viață astăzi ca să vadă cartea tipărită mă umple 
de mai multă bucurie decât pot exprima în cuvinte. 

Îi voi fi mereu profund recunoscătoare echipei incredibile de la 
Unitatea de Terapie Intensivă a Universităţii Vermont din Burlington. 
Nu doar pentru că i-au salvat viața tatălui meu, ci şi pentru grija 
nemaiîntâlnită pe care el şi toată familia mea au primit-o în timpul 
celor două săptămâni pe care ni le-am petrecut în spital. Asistentele 
de la UTI vor fi întotdeauna eroinele mele - munca voastră neobo- 
sită, optimismul constant şi inteligența remarcabilă sunt de legendă. 
Aţi oferit familiei mele o rază de speranţă în timpul celor mai întu- 
necate zile din viața noastră şi niciodată nu ne-aţi făcut să simțim 
greutatea imensă a şanselor mici ca totul să fie bine. Vă mulțumesc, 
vă mulțumesc, vă mulțumesc pentru tot ce faceți şi ați făcut, pentru 
familia mea şi pentru nenumărate alte familii! 

Am reuşit să termin de scris Regatul ghețurilor și al înstelării 
după asta (mulțumită celor câteva săptămâni de vindecare petre- 
cute în frumosul Maine), însă abia la începutul toamnei s-a petrecut 
celălalt eveniment care mi-a schimbat viața: am aflat că sunt 

însărcinată. Să trec de la o vară ale cărei zile s-au numărat printre 
cele mai proaste din viața mea la acel gen de bucurie a fost o mare 
binecuvântare şi, chiar dacă această poveste va fi lansată cu câteva 
săptămâni înainte să nasc, Regatul ghețurilor și al înstelării va avea 
întotdeauna un loc special în inima mea din acest motiv. 

Însă nu aș fi putut trece prin aceste luni lungi în care am lucrat 
la proiectul de față fără soțul meu, Josh. (Nu aș putea trăi fără Josh.) 
Aşadar, îi mulțumesc celui mai minunat soț din lume pentru că a 
avut atât de multă grijă de mine, atât înainte, cât şi în timpul acestei 
sarcini, şi pentru că s-a asigurat că am tot ce îmi trebuie ca să nu-mi 
pierd concentrarea şi să dau viață acestei cărți (printre cele mai im- 
portante lucruri se numără farfuriile nesfârşite de gustări, ceaiul 
adus la cerere şi găsirea celor mai comode perne pe care să îmi spri- 
jin picioarele umflate). Te iubesc până la stele şi înapoi şi abia aştept 
următorul capitol din călătoria noastră! 

Şi lui Annie. Căţeluşei mele dragi şi obraznice, Annie. Îţi mulţu- 
mesc pentru îmbrățişările calde şi sărutările cu mustăți, pentru că 
eşti o bucurie atât de mare și o alinare în zilele cele mai frumoase şi 
cele mai întunecate! Nu există un tovarăș canin mai bun sau mai 
credincios decât tine. Te iubesc pentru totdeauna! 

Ca de fiecare dată, îi sunt foarte îndatorată agentei mele, Tamar 
Rydzinski. Îți mulțumesc, îți mulțumesc, îți mulțumesc pentru că 
eşti de partea mea, pentru că nu mă laşi să o iau razna şi pentru 
înțelepciunea şi îndrumarea ta. Fără tine nu aș fi reuşit nimic! 

Echipei grozave de la Laura Dail Literary Agency: sunteți cei 
mai buni! Vă mulțumesc ! Şi lui Cassie Homer: eşti cea mai bună și 
sunt foarte recunoscătoare pentru tot ce faci! 

Bethany Buck: îți mulțumesc pentru tot ajutorul pe care mi l-ai 
oferit cu această carte şi pentru că eşti o persoană atât de specială! 
Şi mulțumesc de un infinit de ori întregii echipe de la Bloomsbury: 
Cindy Loh, Cristina Gilbert, Kathleen Farrar, Nigel Newton, Rebecca 
McNally, Sonia Palmisano, Emma Hopkin, lan Lamb, Emma 
Bradshaw, Lizzy Mason, Courtney Griffin, Erica Barmash, Emily 

Ritter, Alona Fryman, Alexis Castellanos, Grace Whooley, Alice 
Grigg, Elise Burns, Jenny Collins, Beth Eller, Kelly de Groot, Lucy 
Mackay-Sim, Hali Baumstein, Melissa Kavonic, Diane Aronson, 
Donna Mark, John Candell, Nicholas Church, Anna Bernard, Kate 
Sederstrom, şi întregii echipe pentru drepturi în străinătate: sunt 
atât de încântată să fiu publicată de voi! 

Charlie Bowater: arta ta mă inspiră enorm, din multe puncte de 
vedere. Mulţumesc pentru toată munca ta extraordinară şi pentru 
marginea cu adevărat uluitoare a copertei! Este un vis devenit rea- 
litate să colaborez cu tine şi abia aştept să mai lucrăm împreună 
în viitor! 

Familiei mele: vă mulțumesc pentru dragostea şi sprijinul oferit 
mie şi tatălui meu în vara asta. Aţi zburat şi condus din cealaltă 
parte a țării ca să fiți aici pentru noi, în Vermont, şi, după aproape 
un an, încă nu am cuvinte să îmi exprim recunoştinţa sau să vă spun 
cât de mult vă iubesc pe toți. Sunt foarte binecuvântată să vă am în 
viața mea! 

Părinților mei: a fost un an greu, dar am reuşit. Nu voi înceta 
niciodată să fiu uimită şi recunoscătoare că pot spune măcar aceste 
cuvinte. Vă iubesc pe amândoi! 

Prietenilor mei minunațţi (ştiţi voi cine sunteţi): vă mulțumesc 
pentru că m-aţi sprijinit când aveam mai mare nevoie de voi, pentru 
că v-aţi interesat de mine şi familia mea şi pentru că aţi reuşit întot- 
deauna să mă faceți să zâmbesc. 

Şi, în cele din urmă, tuturor celor care mi-au ales cărțile: vă 
mulțumesc! Sunteţi cel mai minunat grup de oameni pe care i-am 
cunoscut vreodată şi sunt onorată să vă am drept cititori. Stelelor 
care ascultă... şi visurilor care se împlinesc. 


REGATUL SPINILOR 
ȘI AL TRANDAFIRILOR 


SERIA VA CONTINUA 


CITIŢI MAI DEPARTE 
CA SĂ VĂ FACEŢI O IDEE 
DESPRE CE VĂ AȘTEAPTĂ 
ÎN URMĂTORUL VOLUM 


REGATUL FLĂCĂRILOR 
DE ARGINT 


Apa neagră de la călcâiele-i lovite era rece. 

Nu ca mușcătura vântului de iarnă şi nici ca arsura gheții, ci mai 
rece. Într-un mod mai profund. 

Era răceala distanţei dintre stele, răceala unei lumi înainte de 
răsărit. 

Răceala iadului - a adevăratului iad, îşi dădu ea seama în timp 
ce se zvârcolea şi lovea cu picioarele acele mâini puternice care 
încercau să o vâre în Cazan. 

A adevăratului iad, căci Elain era cea care zăcea pe podea, în 
umbra masculului Fae roșcat şi cu un singur ochi; căci printre 
şuvițele ude şaten-aurii se iveau urechi ascuţite, iar pielea albă a lui 
Elain avea acum o strălucire nemuritoare. 

A adevăratului iad, mai înspăimântător decât profunzimile în- 
tunecate care o aşteptau la doar câțiva centimetri de degetele ei de 
la picioare. 

- Vârâţi-o în Cazan! porunci regele cu chip împietrit. 

Şi sunetul acelei voci, a masculului care-i făcuse asta... 

Ştia că urma să intre în Cazan şi să piardă lupta aceasta. 

Ştia că nimeni nu venea să o salveze, nici Feyre cea înlăcrimată, 
nici fostul iubit al lui Feyre, cu căluş în gură, nici noul ei partener 
devastat; nici Cassian, înfrânt şi sângerând pe podea, încă încer- 
când să se ridice pe braţele-i tremurânde. 

Regele... făcuse asta. Regele le făcuse asta lui Elain, lui Cassian... 
Şi ei. 

Apa rece îi muşca tălpile. 

Era o muşcătură veninoasă, o mușcătură a morții atât de puter- 
nică încât fiecare centimetru din trupul ei urla sfidător. 

Avea să intre, însă nu cu ușurință. Nu intenționa să se plece îna- 
intea acestui rege Fae. 

Apa o apucă de glezne cu mâini invizibile, trăgând-o în jos. 

Aşa că ea se suci, eliberându-şi brațul din prinsoarea străjerului 
care i-l ținea şi, cu un deget, arătă spre rege. 

Apa voia s-o tragă tot mai în jos, tot mai în jos, tot mai în jos, dar 
Nesta Archeron tot îl arăta cu degetul pe regele Hybernului. 

Era o promisiune a morţii. O ţintă însemnată. 

Mâinile o împinseră în ghearele apei, care o aşteptau. 

Nesta Archeron râse de teama care se strecură în privirea re- 
gelui... chiar înainte ca apa să o înghită cu totul. 

La început 

Şi la sfârșit 

A fost Întunericul 

Şi nimic altceva... 

Ea nu simţi frigul când se scufundă în marea neagră care nu 
avea nici fund, nici orizont, nici suprafață. 

Dar simţi arsura când începu. 

Nemurirea nu era o tinereţe liniştită. 

Era foc. 

Era minereu topit turnat în vene şi care-i făcea sângele de om să 
fiarbă până când nu mai rămânea decât abur, forjându-i oasele fra- 
gile în oțel proaspăt. 

Când deschise gura să țipe, când durerea îi sfâşie chiar sinele, nu 
se auzi niciun sunet. În locul acesta, în afară de întuneric, agonie şi 
putere, nu era nimic... 

Nu cu ușurință. 

Nu avea să accepte asta cu uşurinţă. 

Nu intenţiona să le permită să-i facă asta ei şi lui Elain. 

Nu intenționa să se plece, să cedeze sau să se înjosească. 

Aveau să plătească. Toţi. 

Începând cu locul acesta, cu această chestie. 

Începând de acum. 

Sfâşie întunericul cu ghearele şi cu dinţii; crăpă, despică şi rupse 
în bucăţi. 

Eternitatea întunecată din jurul ei se cutremură, se împotrivi şi 
se zvârcoli. 

Ea râse când aceasta încercă să se retragă. Râse pe lângă gura de 
putere brută pe care o smulse din întunericul ca smoala ce o încon- 
jura şi o înghiţi cu totul; râse la pumnii de veşnicie pe care şi-i vâri 
în inimă, în vene. 

Cazanul se zbătea ca o pasăre sub laba unei pisici. 

Avea să ia înapoi tot ce-i furase Hybernul, tot ce furase acesta de 
la Elain. 

Așadar, o făcu. 

În străfundurile veşniciei întunecate, Nesta și Cazanul se uniră 
şi căzură, arzând prin beznă ca o stea nou-născută. 


În holul slab luminat, Cassian ridică pumnul în fața uşii vopsite 
în verde... şi ezită. 

Omorâse mai mulți duşmani decât putea să numere sau să-și 
aducă aminte, stătuse până la genunchi în sânge pe câmpul de luptă 
şi tot lovise, făcuse alegeri care-l costaseră viețile unor războinici 
pricepuţi, fusese general, luptător şi asasin şi totuşi, iată-l acum 
coborându-şi pumnul. Dând înapoi. 

Clădirea din partea nordică a râului Sidra trebuia văruită din 
nou şi avea nevoie de podele noi, dacă ar fi fost să se ia după scân- 
durile care-i scârțâiseră sub cizme cât urcase cele două etaje. Dar 
măcar era curată. După standardele Velarisului, era tot sinistră, 
dar cum în oraş nu existau mahalale, asta nu spunea prea multe. 
Văzuse şi locuise în încăperi mult mai dărăpănate. 

Însă nu prea își putea explica de ce ea stătea aici, de ce insistase să 
locuiască aici, când casa din oraş era goală mulțumită terminării lu- 
crărilor la moşia de pe malul râului. Putea să înțeleagă de ce nu se 
deranjase să ocupe vreo cameră în Casa Vântului - era prea departe 
de oraș, iar ea nu putea să ajungă acolo zburând sau teleportându-se. 

Totuşi, Feyre şi Rhys îi plăteau simbria - îi dădeau aceeaşi sumă ge- 
neroasă pe care o primeau el şi toți ceilalți membri din cercul lor. 
Aşadar, Cassian ştia că ea își putea permite o locuință mult, mult 
mai bună. 

Se încruntă văzând vopseaua care se desprindea de pe uşa verde 
din fața lui. Prin spaţiul considerabil dintre podea şi uşă nu se auzea 
niciun sunet; în hol nu persista niciun parfum proaspăt. Poate avea 
noroc, iar ea era plecată în oraş. Poate încă dormea prin vreo ta- 
vernă în care ajunsese cu o seară în urmă, sub barul de acolo. Deși 
probabil varianta asta ar fi fost mai rea, pentru că ar fi fost nevoie 
să-i dea de urmă. Și o scenă în public... 

Ridică din nou pumnul, roşul pietrei sale Siphon licărind în ve- 
chile globuri cu lumină ascunse în tavan. 

„Lașule! Ia-ţi inima-n dinți și fă ce ai de făcut!“ 

Cassian ciocăni. 

O dată. De două ori. 

Era linişte. 

Cassian aproape oftă. Slavă Mamei... 

Zgomotul surd al paşilor mici şi fermi se auzi de cealaltă parte a 
uşii — fiecare mai nervos decât celălalt. 

El îşi strânse bine aripile, îşi îndreptă umerii şi-şi depărtă uşor 
picioarele. 

Uşa ei avea patru zăvoare, iar zgomotele pe care le scoaseră când 
îl trase pe fiecare în parte ar fi putut, la fel de bine, să fie bătăile unei 
tobe de război. El se gândi la tot ce trebuia să-i spună, la cum îi su- 
gerase Feyre să vorbească, dar... 

Uşa se deschise brusc, mânerul răsucindu-se atât de tare încât 
Cassian se întrebă dacă ea îşi imagina că era gâtul lui. 

Nesta Archeron deja se încrunta. 

Dar iat-o în faţa lui. Și arăta ca naiba. 

- Ce vrei? zise fără să deschidă uşa mai mult de un cot. 

Când naiba o văzuse ultima dată? Luna trecută, la petrecerea de 
sfârşit de vară pe şalupa aceea, când navigau pe Sidra? Nu arătase 

atât de rău. Deşi, după o noapte în care încerca să se înece în al- 
cool, nimeni nu arăta deosebit de bine a doua zi dimineață. Mai 
ales când era... 

- E şapte dimineaţa! spuse ea printre dinţi şi-l privi cu acei ochi 
gri-albaştri care, de obicei, îi stârneau pornirile. Vino mai târziu! 

Într-adevăr, purta bluza unui mascul. Cu siguranță nu era a ei. 

Sprijinindu-şi o mână de cadrul uşii, el îi oferi acel zâmbet leneş 
pe care-l ştia capabil să o scoată din minți. 

- Ai avut o noapte grea? 

„Un an greu“, mai că zise el. Pentru că acel chip frumos era, 
într-adevăr, palid, mai scobit decât înainte de război, buzele-i erau 
vineţii, iar ochii aceia... reci şi pătrunzători ca o dimineaţă de iarnă. 
Nicio bucurie și niciun zâmbet nu-i umpleau chipul frumos. 

- Vino după-amiază, îi spuse ea şi dădu să trântească uşa peste 
mâna lui. 

Cassian întinse un picior înainte ca Nesta să-i poată rupe dege- 
tele. Ea îşi umflă ușor nările. 

- Feyre te vrea acasă. 

- Unde, mai exact? zise Nesta pe un ton egal, încruntându-se la 
vederea piciorului care blocase uşa. La urma urmei, are trei case. 

El se abținu să-i dea o replică şi să-i pună întrebări. Nu erau pe 
câmpul de luptă, iar Cassian nu era inamicul ei. Nu, sarcina lui era 
doar să o aducă în locul desemnat. Şi apoi să se roage ca frumoasa 
locuință de pe malul râului în care abia se mutaseră Feyre şi Rhys 
să nu ajungă un morman de moloz. 

- E în casa cea nouă. 

- De ce n-a venit personal să mă ia? 

Ştia că îndoiala îi licărea în privire şi că spatele îi înțepenise uşor. 
Şi el avea instincte care voiau să le întâlnească pe ale ei. Voia să tot 
insiste ca să vadă ce s-ar putea întâmpla. 

- Pentru că e Marea Doamnă a Regatului Nopţii şi e ocupată să 
conducă teritoriul. 

Bine. Poate c-aveau să se ia la harță chiar acum și aici. 

Un preludiu încântător pentru bătălia ce urma. 

Nesta îşi înclină capul, iar părul şaten-auriu îi alunecă pe umărul 
prea firav. În cazul oricărei alte persoane, mişcarea ar fi fost con- 
templativă. În cazul ei, anunţa un prădător care-şi evalua ţinta. 

- Şi sora mea, spuse pe tonul egal care refuza să trădeze vreo 
emoție, a crezut că este necesar să ne întâlnim chiar acum? 

- Ştia că probabil va trebui să te aranjezi şi a vrut să-ți ofere un 
răgaz. Eşti aşteptată la ora unsprezece. 

Câtă vreme ea analiză cuvintele şi făcu niște calcule, el aşteptă 
explozia. 

Pupilele i se măriră. 

- Ţi se pare că-mi trebuie patru ore ca să fiu prezentabilă? 

El acceptă invitaţia de a o privi îndeaproape: picioare lungi şi 
goale, şolduri care se unduiau elegant, talie subțire - din nou, prea 
subțire - şi sâni plini, îmbietori, care nu se potriveau câtuşi de puțin 
cu unghiurile ascuţite ale oaselor ei. Dacă ar fi fost o altă femelă, ar 
fi spus că prezenţa ei l-ar fi făcut să saliveze. Ba poate chiar ar fi în- 
ceput să o curteze din clipa în care ar fi întâlnit-o. 

Dar de când o cunoscuse pe Nesta, focul rece din ochii ei gri-al- 
baştri fusese o altfel de ispită. Și acum că era Mare Spiriduş, influența 
inerentă, agresiunea... şi atitudinea nepotrivită... Nu degeaba o evita 
pe cât de mult posibil. Chiar dacă războiul se încheiase, în Regatul 
Nopţii şi în lumea de dincolo de acesta situaţia era încă prea insta- 
bilă. Iar femela dinaintea lui îl făcuse dintotdeauna să se simtă de 
parcă ar fi stat cu picioarele afundate într-un nisip mişcător. 

- Mi se pare că ţi-ar prinde bine câteva mese îndestulătoare, o 
baie şi nişte haine adevărate, zise Cassian în cele din urmă. 

Ea îşi dădu ochii peste cap, dar împunse cu degetul bluza pe care 
o purta. 

- La ora unsprezece, adăugă Cassian. Dacă-l dai afară pe sărman, 
îți aduc personal micul dejun. 

Nesta ridică ușor din sprâncene. 

EI îi zâmbi pe jumătate. 

- Crezi că nu-l aud pe masculul din dormitorul tău care încearcă 
se se îmbrace în liniște şi să se furişeze pe fereastră? 

De parcă i-ar fi răspuns, un zgomot înfundat se auzi din dor- 
mitor. Nesta şuieră. 

- Mă întorc într-o oră să văd cum merg lucrurile, spuse Cassian 
destul de tăios încât soldaţii lui să ştie că nu trebuiau să-l calce pe 
nervi, că era un motiv al naibii de întemeiat pentru care purta şapte 
pietre Siphon. Însă Nesta nu zbura în legiunile lui și nici nu se an- 
trena sub comanda sa și cu siguranță nu părea să se deranjeze să-și 
aducă aminte că el era cu cinci sute de ani mai în vârstă şi... 

- Nu-i nevoie. Am să ajung la timp. 

EI se îndepărtă de uşă, aripile umflându-i-se uşor când se retrase 
câțiva pași şi afișă acel zâmbet care ştia că o făcea să vadă roşu în 
fața ochilor. 

- Nu asta mi s-a cerut să fac. Trebuie să te iau de aici și să te 
conduc până acolo. 

Chipul i se încordă vizibil. 

- Du-te şi cocoaţă-te pe un coș! 

Cassian schiță o plecăciune, fără a îndrăzni să-și ia privirea de la 
ea. Nesta ieşise înzestrată cu puteri din acel Cazan - cu puteri con- 
siderabile, întunecate. Și cu toate că nu le folosise, nu le explicase 
nici măcar lui Feyre şi lui Amren ce erau, şi nici nu şi le arătase 
câtuşi de puţin în anul de după război... ştia că nu trebuia să devină 
vulnerabilă în fața unui alt prădător. 

- Vrei ceaiul cu lapte sau cu lămâie? 

Ea îi trânti ușa în față. 

Apoi, trase încet şi zgomotos toate cele patru zăvoare. 

Fluierând de unul singur şi întrebându-se dacă bietul nenorocit 
din apartament chiar avea să iasă pe fereastră - în mare parte ca să 
scape de ea - Cassian străbătu holul slab luminat și plecă să gă- 
sească ceva de mâncare. 

Şi el trebuia să mănânce în acea zi - mai ales că Nesta aflase 
exact de ce anume o chemase sora ei. 

Nesta Archeron nu ştia cum îl chema pe mascul. 

Cât se îndreptă spre dormitor, ocolind teancurile de cărți şi gră- 
mezile de haine, ea îşi stoarse creierii, amintindu-și privirile aprinse 
din tavernă, primul sărut umed şi fierbinte, transpirația care o nă- 
vălise cât îl călărise până când plăcerea şi vinul o făcuseră să uite 
totul, dar... nu-și aminti numele. 

Masculul era deja la fereastră, iar Cassian fără îndoială stătea la 
pândă pe strada de dedesubt ca să vadă ieşirea aceasta spectaculos 
de jalnică în clipa în care Nesta ajunse în dormitorul înghesuit şi 
slab luminat. Cearşafurile de pe patul de aramă cu baldachin erau 
mototolite, pe jumătate întinse pe podeaua care scârțâia, iar fe- 
reastra crăpată deja deschisă când masculul se întoarse către ea. 

Era chipeş, ca majoritatea masculilor spiriduşi. Cam slăbuţ pen- 
tru gusturile ei - practic un băiat, în comparaţie cu masculul bine 
făcut care tocmai plecase din fața uşii ei. El tresări când ea intră şi 
se uită la bluza ei. 

- Eu... Asta-i... 

Nesta își scoase bluza peste cap, rămânând goală. El făcu ochii 
mari, dar mirosul fricii lui nu se risipi - nu de ea se temea, ci de cel 
pe care-l auzise la uşa de la intrare, când îşi aduse aminte cine era 
Nesta, atât la curte, cât şi pentru Cassian. Ea îi aruncă bluza albă. 

- Poţi să ieşi acum pe ușa din față. 

El înghiţi, îmbrăcând bluza pe cap. 

- Eu... el tot mai este... 

Privirea i se tot oprea asupra sânilor ei, semeți în frigul dimineții, 
asupra pielii goale și a locului în care i se împreunau coapsele. 

- La revedere! fu tot ce spuse Nesta şi se îndreptă spre baia plină 
de rugină și apă ce picura de peste tot, alipită dormitorului ei. Măcar 
avea apă caldă. 

Uneori. 

Feyre şi ceilalți încercaseră să o convingă să se mute de mai multe 
ori decât putea să numere, iar ea îi ignorase de fiecare dată. 

Elain era bucuroasă să se ascundă în noua moşie de pe malul 
râului şi-şi petrecuse primăvara şi vara făcând planuri pentru gră- 
dinile-i spectaculoase şi îngrijindu-le - evitându-şi, totodată, par- 
tenerul - dar Nesta... Era nemuritoare, frumoasă și nu intenționa 
să înceapă prea curând o eternitate în care să muncească pentru 
indivizii aceştia. Nu înainte de a se bucura de tot ce aveau să îi 
ofere Spiriduşii. 

Era sigură că Feyre plănuise s-o mustre la mica lor întâlnire 
de astăzi. 

La urma urmei, cu o seară în urmă, Nesta trecuse uriașa notă 
de plată de la tavernă în contul surorii ei. Dar în afară de a o ame- 
nința în dorul lelii, Feyre şi partenerul ei nu ar fi făcut nimic în 
privinţa asta. 

Nesta pufni, rotind vechiul robinet din baie. Acesta gemu, me- 
talul fiind rece la atingere, iar apa bolborosi... şi apoi împroşcă 
pereţii pătaţi şi crăpaţi ai căzii de baie. 

Acesta era locul ei — fără servitori, fără ochi care să o suprave- 
gheze şi să-i judece fiecare mişcare, fără companie, asta dacă nu... 
Dacă nu cumva vreun războinic băgăcios şi bine făcut îşi propu- 
nea să treacă pe aici. 

Dură cinci minute ca apa să se încălzească îndeajuns şi să umple 
cada. Faptul că avea să intre în cadă era cea mai mare realizare a ei 
din anul ce trecuse. Începuse prin a-şi impune, a se forța să-şi bage 
tălpile. Apoi de fiecare dată avansase câte un pic, până fusese în 
stare să stea în şezut în apă fără ca inima să-i bată cu putere. Luni de 
zile trecuseră ca să ajungă atât de departe. 

Astăzi, cel puţin, se strecurase încrezătoare în apa fierbinte. 
După ce îndepărtă transpiraţia şi alte rămăşiţe ale serii din urmă, 
aruncă o privire în dormitor şi văzu că, într-adevăr, masculul ieşise 
pe fereastră. 

Partida de sex nu fusese rea. Avusese parte şi de mai bune, dar şi 
de mai rele. Nemurirea tot nu era de ajuns pentru ca unii masculi să 
înveţe arta amorului. 

Aşa că-i instruise ea, începând cu primul mascul pe care-l adu- 
sese aici şi care, până nu văzuse stropii de sânge de pe cearşafuri, 
nu ştiuse că nu era deflorată. Chipul i se albise de groază — era alb 
ca o fantomă. 

Nu de teama mâniei lui Feyre şi a lui Rhysand, ci de a mâniei 
acelei brute illyriene de nesuferit. 

Cumva, toată lumea ştia ce se întâmplase în timpul războiului, 
în ultima luptă cu Hybernul. 

Toţi ştiau că masculul Cassian mai că sângerase până la moarte 
apărând-o de regele Hybernului și că ea alesese să-l protejeze cu 
trupul ei în acele ultime clipe. 

Nu vorbiseră niciodată despre asta. 

Abia dacă vorbea cu careva despre orice, darămite de război. 

Totuşi, în ceea ce-i privea acum pe toți, evenimentele acelei 
ultime bătălii îi legaseră pe ea şi pe Cassian - chiar dacă abia su- 
porta să fie în preajma lui; chiar dacă o dată, cu mult timp în 
urmă, într-o casă ce nu mai exista și pe când era om, îi permisese 
să o sărute pe gât. Să se afle în preajma lui o făcea să-şi dorească să 
facă totul țăndări. 

Așa cum puterile ei o făceau uneori, nepoftite. În secret. 

Nesta cercetă apartamentul întunecat şi sărăcăcios, mobila mi- 
zerabilă şi deformată pe care o primise odată cu acesta, hainele şi 
vasele lăsate peste tot. 

Rhysand îi oferise funcții, poziţii. 

Ea nu și le dorea. 

Erau oferte făcute din milă, încercări de a o convinge să facă parte 
din viaţa lor, să aibă o ocupaţie plătită - şi nu pentru că Rhysand o 
plăcea în mod deosebit, ci pentru că o iubea atât de mult pe Feyre. 
Nu, Marele Lord nu o plăcuse niciodată, iar conversațiile lor erau, 
în cel mai bun caz, reci şi politicoase. 

Aşadar, ştia că orice ofertă i s-ar fi făcut era de dragul partenerei 
lui. Nu pentru că ar fi avut cu adevărat nevoie de Nesta... că și-ar fi 
dorit-o într-adevăr acolo. 

Era mai bine să-şi petreacă timpul așa cum își dorea. La urma 
urmei, cei doi plăteau totul. 

Bătaia din ușă răsună în tot apartamentul. 

Ea se încruntă privind spre camera din față, gândindu-se dacă să 
pretindă că plecase, dar... el putea să o audă, să-i simtă mirosul. 

Şi în cazul în care Cassian ar fi dărâmat uşa - fapt foarte pro- 
babil — s-ar fi ales doar cu o durere de cap explicându-i proprieta- 
rului zgârcit ce se întâmplase. 

Aşa că trase toate cele patru zăvoare. 

Să închidă uşa cu toate zăvoarele era o parte din ritualul de 
seară — în ciuda masculului fără nume care fusese aici şi a vinului, 
îşi amintise să îl tragă pe fiecare în parte... dintr-un instinct vechi. 
Le montase în prima zi în care ajunsese, cu multe luni în urmă, și de 
atunci le trăgea în fiecare noapte. 

Nesta deschise ușa îndeajuns cât să-l vadă pe Cassian rânjind 
îngâmfat şi o lăsă întredeschisă cât se întoarse să-şi caute încălțările. 

EI acceptă invitaţia nerostită şi intră, cu o cană de ceai în mână - 
fără îndoială, împrumutată de la prăvălia de la colț sau poate de-a 
dreptul oferită lui, având în vedere că oamenii aveau tendința să ve- 
nereze pământul pe care călcau cizmele-i pline de noroi. 

Văzând murdăria, fluieră. 

- Ştii că ai putea să angajezi o slujnică, nu? 

Ea se uită cu atenție după încălțări în micuța cameră de zi - o 
canapea, un şemineu pătat de funingine, un fotoliu ros de molii — şi 
apoi în bucătărioara veche și plină de crăpături, după care se în- 
toarse în dormitor. Unde îi aruncase cu o noapte în urmă? 

- Nişte aer proaspăt ar fi un început bun, adăugă el din cealaltă 
încăpere, fereastra scârțâind când, fără îndoială, o deschise pentru 
ca vântul de toamnă timpurie să intre în apartament. 

Nesta își găsi pantofii în colțuri opuse ale dormitorului. Unul 
duhnea a vin vărsat şi bere. 

Se aşeză pe marginea pe patului şi încălță pantofii, trăgând şi- 
returile. Nu se deranjă să-și ridice privirea când Cassian se apropie 
cu pași fermi şi se opri în pragul ușii. 

El adulmecă o dată. Zgomotos. 

Şi asta îi spuse destule. 

- Speram ca măcar cearşafurile să le fi schimbat între musafiri, 
dar... din câte se pare, nici asta nu te-ai deranjat să faci. 

Ea legă şireturile primului pantof şi-l privi pe sub sprâncenele-i 
plecate. 

- Şi ce treabă ai tu cu asta? 

El ridică din umeri, deşi încordarea de pe chipul său îl dădu 
de gol. 

- Dacă eu pot să simt că pe aici au trecut câțiva masculi, atunci 
sigur şi... tovarășii tăi pot să le simtă mirosul. 

- Asta nu i-a împiedicat până acum. 

Sub privirea atentă a ochilor căprui a lui Cassian, legă și şireturile 
celuilalt pantof. 

- i se răceşte ceaiul, spuse el printre dinți. 

Ea îl ignoră şi se ridică de pe pat, uitându-se din nou prin dor- 
mitor. Haina ei... 

- Haina ta e pe podea, lângă ușa de la intrare, zise el tăios. Şi o să 
fie frig, aşa că să-ţi iei un fular. 

Nesta îl ignoră şi de data asta, dar trecu pe lângă Cassian cu paşi 
mari, atentă ca nu cumva să-l atingă, şi-şi găsi haina de un albas- 
tru-închis exact unde îi spusese el. Vara începuse să cedeze în fața 
toamnei cu doar câteva zile în urmă, destul de vertiginos încât să fie 
nevoită să-şi scoată la iveală ținutele mai călduroase. 

Nesta deschise cu o smucitură ușa de la intrare şi-i făcu semn 
să plece. 

Cassian o ţintui cu privirea cât se îndreptă spre ea şi apoi întinse 
un braț... 

Şi luă din cârligul de aramă de pe perete fularul albastru cu crem 
pe care Elain i-l dăruise în primăvara aceasta, de ziua ei. Îl strânse-n 
pumn când ieşi, fularul atârnând ca un şarpe strangulat. 

Ceva nu-i dădea pace. De obicei, Cassian nu-și pierdea cum- 
pătul atât de repede. Probabil avea legătură cu ce voia Feyre să-i 
spună acasă. 

Stomacul i se strânse uşor când intră în hol și trase fiecare zăvor, 
inclusiv pe cel magic, legat de sângele şi voia ei, pe care Feyre şi 
Rhys insistaseră să-l monteze. 

Nu era proastă - ştia că, de la terminarea războiului, se iscase 
agitație atât în Prythian, cât şi pe continent; ştia că unele teritorii 
Fae îşi forțau noile limite privind lucrurile de care puteau să scape 
basma curată, în legătură cu revendicările de teritoriu, şi cum îi tra- 
tau pe oameni. 

Dar, dacă se ivise vreo nouă ameninţare... 

Nesta alungă ideea. Avea să se gândească la asta la momentul 
potrivit. Dacă momentul ar fi venit. Era inutil să-și irosească energia 
cu o frică invizibilă. 

Cele patru zăvoare parcă râseră de ea înainte să-l urmeze în tă- 
cere pe Cassian, ieşind din clădire și în oraşul agitat de dincolo. 


Casa de pe malul râului era mai mult o moşie, şi atât de nouă, de 
curată şi de frumoasă, încât Nesta îşi dădu seama că purta aceleaşi 
haine de două zile, nu-şi spălase părul, iar pantofii ei chiar miroseau 
a vin stătut tocmai când trecu pe sub arcada înaltă de marmură şi 
intră în strălucitorul hol de la intrare, decorat cu alb și nisipiu. 

O scară impresionantă împărțea în două spaţiul enorm, ambele 
laturi luând forma unei perechi de aripi întinse, iar un candelabru 
din sticlă suflată de Velaris, făurit după un grup de stele căzătoare, 
cobora din tavan ca să o întâlnească. Luminile din fiecare glob auriu 
împrăştiau raze strălucitoare pe podelele de marmură albă lustruită, 
întrerupte doar de ghivece cu plante, piese de mobilier de lemn - tot 
în Velaris fabricate — şi foarte multe obiecte de artă. Covoare pufoase 
albastre întrerupeau perfecțiunea podelelor, două întinzându-se 
până spre holul cavernos, de ambele părți ale intrării, iar unul direct 
sub scări, până spre peluza ușor înclinată şi râul scânteietor de din- 
colo de aceasta. 

În urma lui Cassian, Nesta coti la stânga, spre încăperile oficiale 
de afaceri, îi spusese Feyre în primul şi singurul tur al casei din 
urmă cu două luni. 

Pe atunci fusese pe jumătate beată şi urâse fiecare secundă, fie- 
care cameră veselă şi perfectă. 

De Solstiţiu, cei mai mulți masculi le cumpărau soțiilor şi parte- 
nerelor bijuterii drept cadouri scumpe. 

Rhys îi cumpărase lui Feyre un palat. 

Nu... cumpărase terenul năruit de război şi apoi îi dăduse parte- 
nerei lui libertatea de a clădi reşedinţa viselor amândurora. 

Şi cumva, Feyre şi Rhysand reuşiseră să facă locul acesta confor- 
tabil şi primitor, gândi Nesta când îl urmă în tăcere pe Cassian cel 
neobişnuit de tăcut spre unul dintre birourile ale căror uşi erau deja 
deschise. Era o clădire uriaşă dar, într-un fel, un cămin. 

Până şi piesele de mobilier protocolare, deşi erau frumoase, pă- 
reau concepute să ofere confort şi locuri în care să te tolăneșşti şi să 
pierzi vremea discutând, în fața unor mâncăruri bune. Fiecare obiect 
de artă fusese ales chiar de Feyre sau pictat de ea, atât de multe fiind 
portrete sau înfățișări ale lor - ale prietenilor ei, ale noilor membri 
ai familiei sale. 

Evident, niciunul nu o înfățișa pe ea. 

Până și blestematul lor tată își avea locul într-un tablou alături 
de Elain, voios şi zâmbitor, aşa cum fuseseră înainte ca lumea să se 
ducă naibii. 

Dar în timpul acelui tur, Nesta observase că ea lipsea de aici. Nu 
spusese nimic, bineînţeles, dar absenţa era una cu înţeles, iar asta fu 
de ajuns ca să se enerveze când Cassian se strecură în birou şi spuse 
„Este aici“ oricui s-ar fi aflat acolo. 

Nesta se pregăti pentru orice o aștepta înăuntru, dar Feyre doar 
chicoti şi spuse: 

- Ai ajuns cu cinci minute mai devreme. Sunt impresionată! 

- Pare un semn bun pentru jocurile de noroc. Ar trebui să ne 
ducem la Rita, zise Cassian tocmai când Nesta intra în încăperea 
lambrisată. 

Studioul se deschidea spre o grădină, spaţiul fiind călduros, vesel 
şi luxos, şi dacă nu ar fi văzut cine era înăuntru, Nesta ar fi putut să 
admită că-i plăceau rafturile pentru cărţi - de stejar şi de la podea 
până-n tavan - şi piesele de mobilier tapițate cu catifea verde din 
fața vetrei de marmură gălbuie. 

Feyre stătea cocoțată pe canapea, îmbrăcată cu un pulover crem 
gros şi pantaloni mulaţi negri. 

Rhys, în haine negre ca de obicei, se sprijinea de polița de mar- 
mură a şemineului, cu braţele încrucișate. 

Iar Amren, în gri ca întotdeauna, stătea cu picioarele încrucişate 
în fotoliul illyrian de lângă focul mistuitor, acei ochi argintii şi mari 
privind-o pe Nesta cu antipatie. Atât de multe lucruri se schim- 
baseră între ea şi mica doamnă... poate mai multe decât în oricare 
altă relaţie. 

Nesta nu-și îngădui să se gândească la cearta de la petrecerea 
de sfârşit de vară, de pe șalupă... ori la tăcerea dintre ea şi Amren, 
de atunci. 

Feyre, cel puţin, zâmbi. 

- Am auzit că ai avut o noapte memorabilă. 

Nesta doar aruncă o privire între Cassian, care ocupase fotoliul 
din faţa lui Amren, locul gol de pe canapea, de lângă Feyre, şi cel în 
care stătea Rhys lângă vatră. 

În haine mult mai protocolare decât de obicei. 

În hainele lui de Mare Lord. 

Chiar dacă Marea Doamnă a Regatului Nopţii avea o ţinută po- 
trivită pentru a pierde vremea în ziua însorită de toamnă. 

Nesta îşi ținu spatele drept şi bărbia ridicată, detestând faptul că 
toți o priviră când se aşeză pe canapea, lângă sora ei și că Rhys şi 
Amren cu siguranță observaseră pantofii murdari, simţiseră mirosul 

hainelor purtate de două zile şi, probabil, intuiseră că-şi petrecuse 
noaptea cu un mascul. 

- Arăţi groaznic! zise Amren. 

Nesta nu era îndeajuns de nesăbuită încât să-i arunce o privire 
urâtă, așa că o ignoră pur şi simplu. 

- Deşi e greu să arăţi bine când stai în oraş până noaptea târziu, 
bei ca proasta și ţi-o tragi cu cine apuci, continuă Amren. 

Feyre întoarse capul spre Aghiotanta Marelui Lord, dar Rhysand 
părea înclinat să fie de acord cu Amren. 

Cassian măcar îşi ținu gura şi înainte ca Feyre să poată spune ceva 
care să confirme sau să nege zisele lui Amren, Nesta i-o luă înainte: 

- Nu ştiam că a-ţi da cu părerea despre felul în care arăt intră în 
atribuţiile tale. 

Sunetul scos de expiraţia lui Cassian păru un avertisment. 

Ochii argintii ai lui Amren licăriră, o urmă a puterii grozave pe 
care o avusese cândva. 

- "Ţine, când cheltuieşti atâţia galbeni de-ai noştri pe vin şi 
gunoaie. 

Poate-i enervase prea mult cu nota neachitată din seara prece- 
dentă. Interesant. 

Nesta se uită la Feyre, care era crispată în celălalt colț al canapelei. 

- Deci m-ai obligat să vin la tine ca să mă dojeneşti? 

Ochii lui Feyre - ochii pe care-i moşteneau amândouă - părură 
să se îmblânzească un pic. 

- Nu, nu te dojenesc, zise şi-i aruncă o privire tăioasă lui Rhys - 
încă tăcut şi rece, sprijinit de poliţă — şi apoi lui Amren, care fierbea 
în fotoliul ei. Gândeşte-te la asta ca la o... discuţie. 

- Nu-mi dau seama cum vă priveşte viața mea sau cum ar putea 
să fie subiectul unei discuții, spuse Nesta cu duritate şi se ridică de 
pe canapea. 

- Ia loc! mârâi Rhysand. 

Iar ordinul nemilos din vocea lui... 

Nesta încremeni, luptându-se şi urând acea parte din ea care se 
supunea unor astfel de lucruri. Cassian se aplecă înainte în fotoliul 
său, ca şi când ar fi sărit între ei. 

Însă Nesta continuă să-l privească în ochi pe Rhysand; se uită la 
el cu toată sfidarea de care putea da dovadă, deşi ordinul lui o ținea 
pe loc şi-i făcea genunchii să vrea să se îndoaie, să ia loc. 

- Ai să iei loc. Ai să asculți, spuse Rhys prea încet. 

Ea râse încetişor. 

- Nu eşti Marele meu Lord. Nu-mi dai ordine! 

Dar ştia, văzuse şi simţise cât de puternic era - încă tremura în 
preajma lui, cel mai puternic Mare Lord din istorie. 

Rhys îi simți teama; îşi dădu seama din clipa în care un colț al 
gurii i se strâmbă într-un zâmbet crud. 

- De-ajuns! zise Feyre, mai mult lui Rhysand decât ei. Ţi-am zis 
să nu te amesteci! se răsti apoi la partenerul ei. 

EI își îndreptă privirea împestrițată cu stele spre Feyre, iar Nesta 
abia reuși să nu se prăbușească pe canapea când genunchii îi cedară. 
Feyre îşi înclină capul spre partenerul ei, inspirând profund. 

- Poţi să pleci, îi spuse printre dinţi, sau poți să rămâi şi să-ți 
ţii gura. 

Rhys îşi încrucişă pur și simplu braţele, dar nu rosti o vorbă. 

- E valabil şi pentru tine! se răsti Feyre la Amren. 

Femela micuță își drese afectată glasul și se culcuși din nou în 
fotoliu. 

Nesta nu se sinchisi să pară plăcută când Feyre se întoarse cu 
faţa la ea. Sora ei înghiţi în sec. 

- Trebuie să facem nişte schimbări, Nesta, zise Feyre răgușşit. Şi 
tu, şi noi. 

O alungau. O aruncau în sălbăticie, poate înapoi în tărâmul 
oamenilor... 

- Am să-mi asum vina pentru că s-a ajuns până aici şi situația e 
atât de gravă, continuă Feyre. După război, cu toate lucrurile care 
se întâmplau... tu... Eu ar fi trebuit să-ți fiu alături ca să te ajut, dar 

nu am fost, şi sunt pregătită să recunosc faptul că, într-o anumită 
măsură, totul e din vina mea. 

- Ce anume a fost din vina ta? voi Nesta să ştie. 

- Tu, se auzi Cassian din fotoliul din stânga ei. Comportamen- 
tul mizerabil! 

Şira spinării îi înțepeni, sângele i se aprinse în vene din cauza 
insultei, a aroganței... 

- Înţeleg cum te simți, interveni Feyre. 

- Nu ştii nimic despre asta! se răsti Nesta. 

- E vremea să facem nişte schimbări, continuă Feyre. Începând 
de acum. 

- 'Ţine-ţi prostiile de ființă dreaptă şi binefăcătoare departe de 
viaţa mea! 

- Tu nu trăieşti, îi răspunse Feyre. De fapt, mai mult îţi dis- 
trugi viața, iar eu nu mai am de gând să stau un minut cu mâinile-n 
sân şi să văd cum te nenoroceşti. 

- 0? 

Tonul batjocoritor îl făcu pe Rhysand să se încordeze, dar nu 
zise nimic, aşa cum promisese. 

- Vreau să pleci din Velaris, şopti Feyre cu vocea tremurândă. 

Nesta încercă - şi nu reuşi - să nu simtă lovitura, usturimea cu- 
vintelor, cu toate că nu ştia de ce o surprindeau. 

În casa aceasta nu erau tablouri cu ea, ei nu o mai invitau la 
petreceri sau la cină, şi cu siguranţă nu o vizitau... 

- Şi unde ar trebui să mă duc? întrebă Nesta cu răceală în glas, 
din fericire. 

Feyre doar se uită la Cassian. 

Şi, pentru prima dată, războinicul illyrian nu rânji când spuse 
„Ai să vii cu mine în Munţii Illyrieni.“ 

Mânată de promisiunea de a-şi apăra familia, făcută mamei ei, 
Feyre va afla că în lumea zânelor totul este posibil, chiar şi să te 
îndrăgosteşi de un Mare Lord al spiriduşilor. O ameninţare pluteşte, 
însă, asupra acestui tărâm magic, iar Feyre este singura care poate 
salva de la pieire regatul zânelor şi lumea oamenilor. 

După ce a aflat că magia există şi a primit acest dar preţios de la 
stăpânii lumii fermecate a zânelor, Feyre nu poate uita evenimentele 
întunecate prin care a trecut. Nu poate uita nici înțelegerea pe care 
a făcut-o cu Rysand, vicleanul stăpân al Regatului Nopţii. Care va 
fi preţul pe care îl va plăti pentru a-şi recăpăta libertatea? Şi, mai 
presus de orice, va reuşi Feyre să-şi vindece sufletul ca să schimbe, 
pentru totdeauna, soarta lumii sale? 

MICHAEL GRANT / Dispăruţi vol. 1 seria 
Dhspăruţi * Foamea vol. 2 seria Dispăruţi * 
Minciunile vol. 3 seria Dispăruţi 

JILL HATHAWAY / Alunecare 

KIRAN MILLWOOD HARGRAVE 
Cerneală şi stele 

PAUL HOFFMAN / Ultimele patru lucruri * 
În bătaia aripilor vol. 3 seria Mâna stângă a 
lui Dumnezeu 

IMOGEN HOWSON / Conexiunea 

MAUREEN JOHNSON / Fata și marea 

CARRIE JONES / Setea 

LAUREN KATE / Lacrima vol. 1 * Cascada 
vol. 2 

JACQUELINE KELLY 
O descoperire neobişnuită vol. 1 seria Cal- 


purnia Tate * În numele prieteniei vol. 2 seria 
Calpurnia Tate 
SARAH J. MAAS Tronul de cleștar vol. 1 * Di- 
amantul de la miezul nopții vol. 2 seria Tronul 
de cleştar * Moștenitoarea focului vol. 3 
seria Tronul de cleștar * Regina umbrelor vol. 4 
seria Tronul de cleştar * Imperiul furtunilor 
vol. 5 seria Tronul de cleștar * Regatul spinilor 
și al trandafirilor vol. 1 * Regatul ceții și al 
furiei vol. 2 seria Regatul spinilor și al tranda- 
firilor * Regatul aripilor și al pieirii 
vol 3. seria Regatul spinilor și al trandafirilor 
KATHERINE MARSH / Turistul nopții 
MEG MEDINA / Fata care a îmblânzi! vântul 
MELISSA MARR / Obsesie 
MICHAEL MORPURGO / Calul de război 
JAMES NICOL / Ucenica Vrăfitoare 
GARTH NIX / Abhorsen vol. 3 din Trilogia 
Vechiul Regat 
ALISON NOEL / Luna albastră 
DAWN O'PORTER / Avioane de hârtie 
CHRISTOPHER PAOLINI / Eragon I * 
Eragon II * Moștenirea vol. 4 seria Eragon 
URSULA POZNANSKI / Erebos — Jocul 
răzbunării 
PHILIP PULLMAN 
Rubinul din fum vol. 1 seria Sally Lockhar * 
Umbra din Nord vol. 2 seria Sally Lockhar * 
Tigrul din fântână vol. 3 seria Sally 
Lockhart * Prințesa de tinichea vol. 4 
seria Sally Lockhart 
J.D. RINEHART 
Coroana celor trei. Cartea întâi * Coroana celor 
trai. Cartea a doua: Tărâmul pierdut 
MAGGIE STIEFVATER / Fior (vol. 1 seria 
Lupii din Mercy Falls) * Șovăire (vol. 2 seria 
Lupii din Mercy Falls) 
ERIKA SWYLER / Cartea speculațiilor 
LICIA TROISI / Războaiele Lumii Pământene 
vol. 1 — Secta asasinilor * Războaiele Lumii 
Pământene vol. 2 — Cele două războinice 
RACHEL WARD / Numere 
L.A. WEATHERLY / Îngeri 
JEANETTE WINTERSON / Zornadele 
timpului 
MONNEY WITCHER / Mna și muonărul de aur 
EUGENE YELCHIN / Cum i-am spart nasul 
lui Stalin 


FICŢIUNE COPII 


ROBERT BEATTY 
Serafina și mantia neagră vol. 1 * Serafina și 
toiagul răsucit vol. 2 * Serafina şi inima 
„frântă vol. 3 
JOHN BOYNE / Băiatul cu pijamale în dungi 
JEANNE BIRDSALL / Familia Penderwick 
KATE DICAMILLO / Povestea lui Desperaux 
CRISTINA BRAMBILLA / Cheia Alchimistului 
IAN BECK TOM / Inima Curată și Ținutul 
Poveștilor Întunecate 
CHRIS CALLAGHAN / Marele complot al 
ciocolatei 
L.A. CAMPBELL 
Puştiul, căruciorul și capsula timpului * 
Puştiul cu căruciorul merge în tabără 
VERONICA COSSANTELI / Dispăruţii 
GITTY DANESHVAR 
Școala fricoșilor 1 * Școala fricoșilor 2 — 
Lecţia nu s-a terminat * Școala fricoșilor 3 — 
Examen final 
SALAMANDA DRAKE DRAGONSDALE 
Tinutul dragonilor * Călăreţii furtunii 
MAZ EVANS / ei scăpaţi din lesă * Zei în 
misiune 
CORNELIA FUNKE / Igraine Fărădęfrică 
KALLIE GEORGE / Agenția de adopție a 
animalelor magice: Trifoi și norocul ei 
HELEN GRANT / Misterioasa dispariție a 
Katharina Linden 
MICHELLE HARRISON / 73 comon * 
13 blesteme 
ELIZABETH KAY Cumpăna Apelor * 
Întoarcerea la Cumpăna Apelor * Blestemul 
de la Cumpăna Apelor 
SONJA KAIBLINGER / Scary Harry vol. 1 
ELENA KEDROS / Fetele din Olimp — Puterea 
viselor 
ASA LARSSON PAX 
Prăjina malefică * Câinele demonic * Răzbuna- 
rea strigoiului 
M.G. LEONARD / Băiatul și gândacul magic * 
Regina Gândacilor 
OISIN MCGANN / Răzbunarea strămoșilor 
TRACY MACK & MICHAEL CITRIN 
Sherlock Holmes — În căutarea lui Watson * 
Sherlock Holmes — Misterul spiritului 
invocat * Sherlock Holmes — Confruntarea 
finală 


KAI MEYER 
Mătase şi sabie (vol. 1 seria Oamenii Văz- 
duhului Înalt) * Lance și lumină (vol. 2 seria 
Oamenii Văzduhului Înalt) * Dragon 
şi diamant (vol. 3 seria Oamenii 
Văzduhului Înalt) 

WILEY MILLER / Extraordinarele aventuri 
ale lui Basil cel Banal 

JO NESBO 
Pudra pentru pârțuri a Doctorului Proctor * 
Doctor Proctor şi cada timpului * Doctor 
Proctor și sfârșitul lumii. Poate 

JOANNE OWEN / Maestrul păpușar 

HAKON OVREAS / Maro 

SARAH PRINEAS / Hoţul vrăjitor furat * 
Hoțul vrăjitor pierdut * Hoțul vrăjitor găsit 

J.D. Reinhart / Tărâmul pierdut 

R.M. ROMERO / Păpușarul din Cracovia 

STEPHANIE S. SANDERS / Școala ticăloșilor 

MICHAEL SCOTT / Magicianul 

EMER STAMP 
Incredibilul jurnal secret al purcelușului * Super 
uimitoarele aventuri ale purcelușului 

JOHN STEPHENS 
Atlasul de smarald (vol. 1 seria Cărțile Înce- 
putului) * Cronica focului (vol. 2 
seria Cărțile Începutului) 

LUCY STRANGE / Secretul din pădurea 
privighetorii 

TUI T. SUTHERLAND / Avatar II 

P.L. TRAVERS 
Mary Poppins + Mary Poppins deschide ușa * 
Mary Poppins se întoarce * Mary Poppins 
în bucătărie + Mary Poppins în parc + Mary 
Poppins și casa de alături * Mary Poppins pe 
aleea Cireșilor 

SABINE ZETT 
Hugo pur și simplu genial * Planul genial al lui 
Hugo * Hugo dă-ţi în petic 

ELLIS WEINER 
Gemenii Templeton au o idee + Gemenii Temple- 
ton întră în scenă 

JENNIFER WEINER / Cel mai mic Bigfoot 

CARMEN AGRA DEEDY, RANDALL 
WRIGHT / Motanul de la hanul Cheshire 
Cheese 

CAO WENXUAN / Bronz și Floarea-Soarelui 


NONFICŢIUNE COPII ŞI TINERI 


CULTURAL: CULTURĂ GENERALĂ, 
ISTORIE, ARTĂ, RELIGIE 


SIMON ADAMS / Atlasul explorărilor și al 
Imperiilor * Atlasul lumii moderne * Atlasul 
lumii medievale 

JUDY ALLEN / Enciclopedia Fantasy 

ALAN GIBBONS / Charles Darwin * Cleopatra 

OLIVIER CLEMENT / Biserica ortodoxă 

JOHN HOWE / Lumi dispărute 

ANNA NILSEN / Detectivi de falsuri în artă * 
Misterul licitației de artă 

JULIEN RIES / Originile creștinismului 

JOYCE TYLDESLEY / Misterele mumiilor 


CĂLĂTORII 

RON & VALERIE TAYLOR / Oceane 

DR. KENT WEEKS / Egiptul antic 

*** Incredibila călătorie a atomului spre centrul 
Pământului 


COLECŢII LAROUSSE 

LAROUSSE / Primele mele descoperiri 

LAROUSSE / Descoperim 1000 de animale * 
Descoperim 1000 de cuvinte 

LAROUSSE / Marea carte a invențiilor 

LAROUSSE / Marea carte a corpului omenesc e 
Micul meu atlas despre animale 

LAROUSSE / Cele mai frumoase 10 tablouri din 
lume povestite copiilor 

LAROUSSE / Cele mai frumoase 10 minuni ale 
lumii povestite copiilor 

LAROUSSE / Cele 10 capodopere ale lui Leonar- 
do da Vinci povestite copiilor 

LAROUSSE / Cele 10 capodopere de la Luvru 
povestite copiilor 

LAROUSSE ENCICLOPEDIA PENTRU 
PRICHINDEI 
Prima mea carte cu personaje * Prima mea 
carte despre eroi * Prima mea carte despre mări 
și oceane 

LAROUSSE ENCICLOPEDIA MICILOR 
CURIOȘI 
Enciclopedia micilor curioși — Natura * Enciclo- 
pedia micilor curioşi — Dinozaurii 

LAROUSSE INCREDIBILA ENCICLOPE- 
DIE 5-8 ANI 
Piraţii — Incredibila enciclopedie * Terra — 
Incredibila enciclopedie 


LAROUSSE ENCICLOPEDIA 
PENTRU COPII | Animale dispărute * 
Convieţuirea * De jur împrejurul Pământului * 
Lumea animalelor * Marea * Planeta Terra * 
Religiile * Romanii * Viaţa 
MINIENCICLOPEDII LAROUSSE 
Animalele din savană * Bebelusul * Cavaleri și 
fortărețe * Delfini şi balene * La munte 
LAROUSSE ENCICLOPEDIA CELOR MICI 
De ce? + Animale domestice * Grădina * Dino- 
zauri * Anotimpurile * Emoţiile * Veterinarul * 
Cum? * Universul * Planeta Pământ 
LAROUSSE / Prima mea carte ilustrată și audio 
în limba engleză 
LAROUSSE / Primul meu dicţionar englez-român 
LAROUSSE / Prima mea mare enciclopedie 
LAROUSSE / Prima mea mare enciclopedie 
despre animale 
LAROUSSE - SPUNE-MI 
Spune-mi! Dinozaurii! * Spune-mi... Despre 
corpul omenesc! * Spune-mi... Câte? * Spune-mi... 
Despre animale! * Spune-mi... Cum se face? * 
Spune-mi! Aşa deci! * Spune-mi despre Pământ 
şi cer! * Spune-mi despre Egiptul Antic! 
PRIMA MEA ENCICLOPEDIE LAROUSSE 
Istoria * Marea * Meserule * Plantele * 
Știința * Universul * Corpul omenesc 
MICA ENCICLOPEDIE LAROUSSE 
Apa — bătălia pentru viaţă * Clima * Globali- 
zarea — o singură planetă, proiecte divergente * 
Lumea musulmană — o religie, societăți multiple 
e Mări şi oceane * Specii pe cale de dispariție 
LAROUSSE JUNIOR / Egiptul + Mitologia 
LAROUSSE ENCICLOPEDIA 
PENTRU TINERI / Aventura cărţii * Corpul 
omenesc * Energia şi materia * Lumea artelor * 
Matematica şi informatica * Muzica * Religiile 
lumii * Sporturile 
LAROUSSE LUMEA ȘTIINȚEI 
Viaţa și ecologia 
LAROUSSE / Girls” Book: Micul manual al 
fetelor curioase şi descurcărețe * Boys” Book: 
Pentru micii aventurieri 


SET INSIDERS 

SUSAN LUMPKIN & JOHN SEIDEN- 
STICKER / Animale de pradă 

PHILIP DIXON / Cavaleri și castele 

WELDON OWEN / Invenţii 


JOYCE TYLDESLEY / Egiptul 
NOEL TAIT / Insecte și păianjeni 
BEVERLY MCMILLAN & 

JOHN A. MUSICK / Oceane * Rechini 
RICHARD C. VOGT / Păduri tropicale 
KEN RUBIN / Vulcani și cutremure 


CE ŞI CUM JUNIOR 

EVA DIX / Cetăți și cavaleri 

INA LUTTERBUSE, EVA DIX / La fermă 

TINA BEUTNER / Pe șantier 

CE ŞI CUM 
Câinii * Comori pierdute și regăsite * Europa * 
Evul Mediu occidental * Minerale şi roci * 
Multimedia * Mumi din toată lumea ° 
Munţii * Oraşe dispărute * Samuraii * 
Tâlharii mărilor * Zodii și constelații 


ENCICLOPEDIE ILUSTRATĂ 

H Castele 

*** Marele atlas ilustrat pentru copii preşcolari 
și şcolari 

ANNE LISTERLIN / Marea carte a spațiului 


cosmic 


CĂRŢI EVENIMENT 
ALAN DYER / Misiune către Lună 


TONY DITERLIZZI, HOLLY BLACK 
Cronicile Spiderwick 

JOHN TOPSELL / Cum să crești și să îngnijești 
un dragon 


MINIONII 

LUCY ROSEN / Minioni — Trăiască regele 
Bob! + Minionii — Cine-i şeful? 

TREY KING / Minionii — Drumul către Congre- 
sul Ticăloșilor 

*** Minioni în Paradis — Phil salvează vacanţa 

*** Minionii grădinari 


PROGRAMUL MICUL PRINŢ 

ANTOINE DE SAINT EXUPERY 
Frumoasa poveste a Micului Prinţ * Micul 
Prinţ — Ed. softcover 

DESPINA CALAVREZO / Le français avec 
Le Petit Prince — vol. 1 (L'Hiver) Le français 
avec Le Petit Prince — vol. 2 (Le Printemps) * 
Le français avec Le Petit Prince — vol. 3 
(LÉté) * Le français avec Le Petit Prince — 
vol. 4 (L'Automne ) * English with The Little 
Prince — vol. 1 (Winter ) * English with The 


Little Prince — vol. 2 (Spring) * English with 
The Little Prince — vol. 3 (Summer) * English 
with The Little Prince — vol. 4 (Autumn) 

*** Micul Prinţ — Caiet de activități 

*** Să învăţăm să numărăm cu Micul Prinţ 

*** O zi cu Micul Prinţ 

*** Să învăţăm geografia cu Micul Prinţ 

we În călătorie cu Micul Prinţ 

*** Să învăţăm politețea de la Micul Print 

*** Să învăţăm culorile cu Micul Prinţ 

*** Carnet de însemnări 

*** Cele mai frumoase citate din Micul Prinţ 

*** Jurnalul prietenilor cu ilustraţii din Micul Prinţ 


RAO MINI CLAŞIC 

LEWIS CAROLL / Aventurile lui Alice în 
Tara Minunilor. Alice în Țara Oghnzii şi 
ce a găsit acolo 

J.M. BARRIE / Peter Pan 


EDIŢIE SOFTCOVER 

*AGATHA MISTERI* 
SIR STEVE STEVENSON Agatha 
Mistery — Crimă pe Turnul Eiffel * 
Agatha Mistery — Enigma faraonului * Agatha 
Mistery — Jaf la Cascada Niagara * 
Agatha Mistery — Perla din Bengal (vol. 2 ) * 
Agatha Mistery — Spada regelui Scotiei * Com- 
plot la Lisabona * Misteriul din New York 

*GERONIMO STILTOW 
GERONIMO STILTON Banda 
Motanului — Ed. softcover * Călătoriile, ce 
pasiune — Ed. softcover * Furtul diamantului 
uriaș - Ed. softcover * Iubirea e ca brânza — 
Ed. softcover * Misteriosul hot de brânză - 
Ed. softcover * Numele meu e Stilton — Ed. 
softcover 

TEA STILTON Cazul straniu al hoțului de coji 
de brânză seria Geronimo Stilton * Misterul 
pabirusului negru seria Geronimo Stilton 


CARTE ILUSTRATĂ. 

** * Basmele mele preferate 

*** Flautul fermecat 

*** E. T. Extraterestrul descoperă comunicațiile 

*** Nu ştiam că poți sări mai sus pe Lună 

*** Nu ştiam că rechinu îşi schimbă mereu dinții 

*** Nu știam că unele vase au aripi 

*** Viața cotidiană în lumea antică 

ELLA BURFOOT / Domnul Întuneric se 
strecoară 


VAN GOOL / Micul meu dicționar român-englez 
e Micul meu dicționar român-fiancez * Micul 
meu dictionar român-german 

DESPINA CALAVREZO / Wintertime 

HELENE LASSERRE & GILLES BONO- 
TAUX / Motanul meu este un ipocrit 

VIC PARKER / 40 de povești cu ponei și cai 

TIG THOMAS / 50 de povești cu prințese 


CARTEA JUCĂRIE 

Fereastra spre Crăciun -- Ciorăpelul 

Fereastra spre Crăciun — Hămicuţa 

P. FLEMMING, J. BLACKMAN / Anipioare — 
Papagalul * Aripioare — Pinguinul 

J. GODE, P. FLEMMING / Lucy îşi asculte 
cleștii, ca să tremure toți peștii 

*** Multiplan — Broaștele fantastice 

*** Multiplan — Corpul uman 

*** Multiplan — Mumiile egiptene 

*** Multiplan — Sistemul solar 


CĂRŢI DE ACTIVITĂŢI 

ARINA ALEXANDRU / Alfabetul desenat mai 
ușor de învățat * Numărăm până la 10 

*** 365 de lucruri de creat și confectionat 

*** Atelier de jocuri şi activități Montessori: Des- 
coperă lumea înconjurătoare * Atelier de jocuri şi 
activități Montessori: Descoperă matematica 

MINNA LACEY / 365 de activități științifice 
şi distractive 

LAROUSSE / Caietul meu de grafică 3-4 ani 

LAROUSSE / Caiet de jocuri și activități pentru 
copii îsteți (grupa mică) 


LAROUSSE / Caiet de jocuri și activități pentru 
copii isteti (erupa mijlocie) 

LAROUSSE / Caiet de jocuri și activități pentru 
copii isteti (grupa mare) 

LAROUSSE / Sunt un campion — corpul uman 

LAROUSSE / Sunt un campion — țările lumii 

*** Marea carte a labirinturilor 

*** Marea carte de colorat și activități 

PARRAGON Pinkabella 
Pinkabella — Carte activități * Pinkabella e la 
modă * Pinkabella adoră să deseneze * Pinka- 
bella casa de păpuşi 

HINKLER BOOKS / Perfect albastru — Ne 
jucăm şi învăţăm 

FIONA WATT / Artă și imaginație 

*** Să ne pregătim de şcoală 

SUDOKU / Sudoku peste 8 ani 

USBORNE / Carte puzzle cu imagini 

POVEŞTI ILUSTRATE - Ilustrații Fran- 
cesca Rossi 
Albă ca Zăpada * Alice în Țara Minunilor * 
Cenușăreasa * Pinocchio * Scufita Roşie * 
Vrăjitorul din Oz 


RAO EDUCAŢIONAL 

VIORELA ANASTASIU / Geografia României, 
pentru admiterea în învățământul superior 

ZVETLANA APOSTOIU, MARIANA 
POPA, ANGELA SOARE / Manual de 
limba franceză, clasa a 4-a 

SARAH J. MAAS e autoarea 
cărților de mare succes din seriile 
Tronul de clestar şi Regatul spinilor şi 
al trandafirilor. A început să lucreze la 
prima carte când avea doâr șaisprezece 
ani. Născută în New York, Sarah a 
absolvit magna cum laude Hamilton 
College în 2008 având ca specializare 
principală scrierea creativă. și spe- 
cializare secundară studii religioase. 
În prezent locuieşte în Pennsylva- 
nia împreună cu soţul ei, Josh, şi cu 


băieţelul lor, Taran. 

„Suspans, romantism, intrigă captivantă și 
acțiune. Aceste cărți nu trebuie să fie ratate!“ 


Huffington Post 


„O poveste superb scrisă, pe cât de | 


romantică și nuanțată, pe atât de sălbatică. 


Te vrăjește fără să-ți dai seama.“ 


Alexandra Bracken 

